MUZEUL 

CÂMPULUNG 

MUSCEL 



REVISTA 



ISTORIE 



MUSCELULUI 

2012 

STUDII Şl COMUNICĂRI 



******* 
****** 



CĂMPULUISG 

MUSCEL 



EDITURA UNIVERSITĂŢII 
DLN PITEAI i 

* i EDITOR EURO PRliS* PI \f>U 



ISTORIE 



CUPRINS 



Alexandra Comsa 



Sanda Safta 



Trepanaţii multiple pe teritoriul 7 

României . 

Ocupaţiile din perioada medievală în 17 
satele de pe valea superioară a 
Dâmbovitei. 



Nicolae Pantazică 



Instalaţii tehnice pe moşia de la 
Băjeşti a marelui ban Mareş Băjescu 
în a doua jumătate a secolului al 
XVII-lea, -legendă, istorie, actualitate. 



31 



Serban Fălculete 



Noi interpretări privind "Aşezământul 40 
lui Negru Vodă " din Câmpulung. 



Oana Marinache 



Anca Anghel 



Câmpulung Muscel în creaţia 
arhitectului Cristofi Cerchezi 1872- 50 
1955). 

Declanşarea crizei bosniace reflectată 62 
în presa românească. 



Ana Gritco 



Centenarul anexării Basarabiei la 
Imperiul Rus reflectat în piese de 71 
patrimoniu(1912). 



Viorel Drugău 



Gabriel Mielcescu 



Atacuri aeriene asupra oraşului 81 
Piteşti în primul război mondial. 

Viaţa economică a Piteştilor la 
sfârşitul secolului XIX, începutul 86 
secolului XX 



Mădălina Măria 
Iosifescu 



Reorganizarea judeţului Muscel după 
retragerea armatei germane de 94 

ocupaţie. 



Emilian Frâncu 



Catolicii din judeţul Vâlcea în secolul 102 
XIX. 



Emilian Frâncu 



Activitatea bisericii catolice din 
judeţul Vâlcea în perioada interbelică. 114 



Radu Petrescu 



Participarea conferenţiarilor 

musceleni interbelici la cursurile 

125 

Universităţii Populare "Nicolae 

lor ga " din Vălenii de Munte. 



Viorel Irimia 



Descrieri ale Câmpulungului 
interbelic în caietele pastorale ale 138 
preotului Nicolae Mănescu. 



Moise Mitulescu 



Adrian Săvoiu 



Gheorghe Şovar 



Muscelul oglindit în literatură, muzică 147 
şi folclor. 

Un fotograf al Câmpulungului 
interbelic-Nicolae Th. Ştefănescu. 159 

Donaţia moşnenilor dragosloveni din 

anul 1927 către Patriarhul Bisericii 171 

Ortodoxe Române, Miron Cristea. 



Aurel Radu 



Expropierea moşiei Răteşti, \11 

proprietate a istoricului Gheorghe 
Brătianu. 



Ion Spătan, 
Adriana Spătan 



Duilu Marcu către George Oprescu- 
Scrisori inedite. 



183 



Ion Spătan, 
Adriana Spătan 



O polemică în plină perioadă 
proletcultistă: George Oprescu- 
Lucian Grigorescu la care asistă şi 
Mihail Sadoveanu. 1954-1955. 



188 



Ioana Sorina 
Torcea 



Stadiul actual şi tendinţe în evoluţia 199 
gospodăriei tradiţionale din zona 
Bran. 



Magdalena 
Bumbăcariu 



Stadiul actual şi tendinţe în tehnicile 210 
de prelucrare a fibrelor textile în 
satele brănene. 



Adriana 
Cuciureanu 



Arealul dâmboviţean la jumătatea 
secolului XX. Gospodăria ţărănească 



între dizolvare 
adaptare. 



şi supravieţuire prin 



222 



Ioan Prahoveanu 



Etnografia- disciplină de studiu în 237 
învăţământul preuniversitar. 



Daniela Morosanu 



Muzeul de Etnografie al Văii 
Teleajenului. Expoziţia permanentă 244 
Ocupaţii şi meşteşuguri tradiţionale. 



Fănica Gherghe, 
Veronica Moroianu 



Valorificarea unui patrimoniu 
etnografic de excepţie la Muzeul 251 
Naţional al Agriculturii Slobozia. 
Expoziţia Scoarţe româneşti. 



Alexandru Toma, 
Emanuel Costoiu 



Drepturile 
muzeografilor. 



si 



obligaţiile 263 



Cosmin Trîmbaciu 



Cercetarea, conservarea şi ocrotirea 
patrimoniului cultural prin 271 

Comisiunea Monumentelor Istorice 
până la 1918. 



CONSERVARE-RESTAURARE 



Marius Vernescu 



Conservarea patrimoniului muzeal. 
Probleme de conservare întâlnite în 291 
cadrul Secţiei de Ştiinţe ale Naturii 
din Brăila. 



Ion Catană 



Consideraţii asupra conservării 
lemnului la Muzeul Arhitecturii 299 
Populare din Gorj de la Curtişoara. 



Elena Manuela 
Pătrutescu 



Analiza condiţiilor microclimatice din 
depozitul temporar cu bunuri istorice 314 
din perioadele medievală şi modernă. 



Elena Mihaela 
Cretu 



Realizarea unei colecţii de cuiburi şi 
ouă. Studiu de caz Colecţia oologică I. 324 
Cătuneanu. 



Silvia Galea 



Scurt istoric al aplicării ştiinţei în 
cercetarea microclimatului muzeal. 



331 



Consuela Grecu 



Conservarea fondului memorial 
George Topârceanu. 



339 



Alina Paul, 
Adriana Popa 



Donaţia Sălisteanu. 



349 



Ecaterina 
Bondarenco 



Oana Virginia 



Laboratoarele de restaurare ale 
Muzeului Naţional de Arheologie şi 361 
Istorie a Moldovei între realizări şi 
perspective. 



Ceaşcă de factură romană 
descoperită în mediu 

sarmatic. Propuneri de restaurare- 
conservare. 



369 



Elena Paraschiv 



Vas ovoidal cu apucători false. 



378 



Rodica Ganea, 
Gheorghe Soare 



Metode de lucru folosite în 
restaurarea si conservarea unui lot de 



piese din oţel din 
Muzeului National Peles. 



patrimoniul 



381 



Aurora-Florentina 
Ilie 



Fragmente textile de la o curea cu 
pafta descoperită pe şantierul 394 
arheologic de la Nufăru, judeţul 
Tulcea. 



Ionut Fuscel 



Sergiu-Sorin 
Popescu 



Restaurarea icoanei Isvorul 

Tămăduirii de la biserica Sfântul 404 
Mina din Câmpulung, judeţul Argeş. 

Folosirea soluţiilor de complexon în 
cazul pieselor din cupru şi aliaj de 415 
cupru. 



ISTORIE 



TREPANAŢII MULTIPLE PE TERITORIUL 
ROMÂNIEI. 

Dr.Alexandra Comşa 



Trephination is one of the oldest surgical procedures ever used 
by the human kind. It consisted in cutting through the scalp and 
afterwards removing of a piece ofskull bone, for a curing, or magical- 
religios purpose. Som.etim.es a skull roundel was taken away and worn 
as an amulet. That fragment was probably considered to have 
preserved the power or spiritual abilities of the victim 

Cuvinte cheie : trepanaţie, procedeu chirurgical, scalp 
Keywords : trephination, the surgical procedures, scalp 

Trepanaţia este una dintre cele mai vechi practici chirurgicale 
folosite vreodată de către omenire. Aceasta consta din decuparea 
scalpului şi înlăturarea ulterioară a unei porţiuni de os, în scop curativ 
sau magico-religios. Uneori se preleva o rondelă osoasă şi se purta ca 
amuletă. Acel fragment se presupunea probabil că păstra forţa şi 
abilităţile spirituale ale victimei (Fig. 1). 






Riscuri ale intervenţiei 

O contribuţie semnificativă la succesul operaţiei era dată de 
abilităţile „chirurgului". Dacă el nu ştia foarte bine ce paşi trebuia să 
urmeze, exista riscul de a afecta creierul, sau numai învelişurile sale 
exterioare (dura). Dar, aşa cum o dovedesc descoperirile arheologice, 
cei care realizau astfel de operaţii erau bine pregătiţi, erau familiarizaţi 
cu anatomia şi fiziologia umană şi erau în stare să evite leziunile la 
nivelul învelişurilor creierului, a vaselor de sânge, dar şi a sinusurilor 
existente în craniu. O consecinţă naturală a acestor intervenţii era 
mortalitatea scăzută a pacienţilor, care adesea decedau din alte cauze 
decât cele aflate în legătură cu trepanaţia. 

Cea mai viabilă dovadă referitoare la supravieţuirea oamenilor 
trepanaţi este oferită de remodelarea osului aflat în jurul zonei 
afectate. Chiar dacă este greu de acceptat, în vremuri îndepărtate 
exista un procent important de vindecări, ca urmare a unor astfel de 
intervenţii. 

In cazuri nefericite, apăreau complicaţii ca osteitele, 
meningitele, encefalitele sau septicemia, care duceau la moartea 
individului. Dar, acestea se întâlneau rar. într-un studiu efectuat de T. 
D. Stewart pe 214 cranii trepanate din Peru, s-a dovedit că 50% dintre 
ele erau vindecate 1 . 

Pană acum, pe plan internaţional, există câteva mii de astfel de 
descoperiri, cu o distribuţie foarte extinsă la nivelul întregului 
mapamond. Dar, intervenţia chirurgicală era diferită, fiind în strânsă 
dependenţă de materiile prime folosite pentru a realiza instrumentul 
utilizat pentru operaţie, dar şi de modul cum acesta era conceput, 
adică de forma şi tăişul lui. Toate cele menţionate, la rândul lor, sunt 
foarte diversificate. Materiile prime variau în funcţie de regiune, de la 
cochilii de scoici în zonele exotice , ajungând până la cremene în 
Europa. Totuşi, ele au fost îmbunătăţite în decursul timpului şi, până 
la urmă, după numeroase experimente realizate prin folosirea unor 
materiale diverse, a fost ales metalul. Instrumentele, la rândul lor, au 
fost adaptate funcţionalităţii pentru care au fost destinate şi cele mai 
multe dintre ele aveau un tăiş curbat. 



1 Charlotte Roberts, K. Manchester, The Archaeology ofDisease, Corneli Publishing 
Limited, Corneli University Press, Ithaca, New York, 1995, p. 93. 

2 Ibidem, p. 91. 



Metodele de execuţie a trepanaţiei au fost şi ele diferite dar, 
variabilitatea lor a fost limitată anatomic, fiziologic, dar şi datorită 
altor factori. 

Pentru a complica şi mai mult această "imagine" ar trebui să 
menţionăm că, în ciuda percepţiei obişnuite, că în mod normal se 
făcea doar o singură trepanaţie, la unii indivizi s-a constatat prezenţa 
mai multor asemenea intervenţii. 

Astfel de descoperiri, de pe teritoriul României, se vor avea în 
vedere în rândurile care urmează: 

Zimnicea I - Cimitirul nr. 18 (jud. Teleorman) 3 - Perioada 
timpurie a Bronzului 

Necropola de la Zimnicea, anume cea din cimitirul nr. 18 la 
care ne referim, cuprindea 54 de indivizi înhumaţi. Toate scheletele 
erau chircite, pe partea stângă, sau dreaptă. Analiza antropologică a 
arătat faptul că comunitatea era compusă, mai ales, din tipuri 
mediteranoide. Pentru mormântul nr. 26, care era oarecum izolat de 
alte înmormântări (cel puţin aşa este reprezentat pe planul necropolei), 
s-a menţinut ritualul funerar potrivit, cu un vas depus lângă cel 
decedat . Studiul antropologic a evidenţiat faptul scheletul respectiv a 
aparţinut unui bărbat, cu vârsta de 50-60 ani. 

Intervenţiile puteau fi observate pe ambele parietale . Pe cel 
stâng, la nivelul punctului obelion, la 5 mm distanţă de sutura 
sagitală, exista o incizie mică, aproape circulară (26x25 mm), făcută 
cu un instrument cu tăiş. In jurul inciziei erau trei fisuri, una mai mică 
şi două altele care coborau către osul occipital. Ele s-a considerat că 
au fost determinate de presiunea exercitată de către „operator". Pe 
parietalul drept, erau, de asemenea, trei incizii de acelaşi fel. Cea 
anterioară, aproape rotundă (27x25 mm) era situată uşor deasupra 
bosei parietale. Aceasta era traversată de o fisură alungită, oblică, 
lărgindu-se la acel nivel şi ajungând la forma unui triunghi neregulat. 
Această formă se continua în partea ei posterioară cu restul fisurii. O 
altă perforaţie se afla lateral, pe fisura oblică. Este foarte probabil că 
acele fisuri au apărut fie care rezultat al presiunii solului, fie în timpul 
săpăturilor. 



The trepanned skulls from Zimnicea are also mentioned in a study by G. Miu, 
Două cranii trepanate identificate in necropola Monteoru de la Cândeşti (perioada 
Bronzului Mijlociu), Arheologia Moldovei, XXIX, 2006, p. 210. 

A. D. Alexandrescu, La necropole du bronze ancien de Zimnicea (dep. De 
Teleorman), Dacia, N.S., t. XVIII, 1974, p. 80, 83. (79-93). 



Pe partea posterioară a osului parietal drept, alte două 
intervenţii puteau fi observate. Prima dintre ele era mai adâncă şi 
situată deasupra suturii lambdoide. Conturul său anterior era 
incomplet, dat fiind că o altă incizie aproape rotundă (26x23 mm), dar 
mai puţin adâncă o întrerupea. Era o deschidere făcută cu contur 
rectangular neregulat, situat pe marginea posterioară a inciziei 
rotunjite incomplete, a cărei limită antero-laterală a fost constituită 
de această incizie, care pătrundea adânc în substanţa osoasă, până la 
tabla internă a osului. S-a considerat că acea deschidere nu avea nimic 
de a face cu trepanaţiile, fiind produsă după moartea individului. 

Exocraniul nu avea urme de traumatisme in vivo, sau leziuni 
ale părţilor moi. 

Pe endocraniu, din contră, existau urme ale unor leziuni 
necrotice, de origine endogenă. In consecinţă, parietalul stâng 
manifesta, pe lângă incizia rotundă propriu-zisă, o arie deteriorată, 
care depăşea zona inciziei menţionate. Un proces similar apărea in 
jurul perforaţiei rotunde, de asemenea, fiind mai extinsă decât aceasta. 
Nu a existat nicio leziune a endocraniului în jurul celor două incizii 
contingente situate pe partea posterioară a osului parietal. De-a lungul 
sulcus sinus sagitalis superioris au putut fi identificate urme de 
granulaţii Pacchioni. 

Concluzia care a putut fi trasă în această situaţie a fost că cele 
patru incizii erau trepanaţii nefinalizate. Operaţia chirurgicală s-a 
efectuat pe un individ în viaţă şi nu a putut fi terminată, deoarece 
pacientul a murit înainte de sfârşitul ei. Se subliniază faptul că, în 
cazul în care scopul intervenţiei ar fi fost prelevarea de rondele 
osoase, ele ar fi fost fi fost scoase cu siguranţă. Insă, ele au fost găsite 
pe locul lor. Este interesant de constatat că scopul intervenţiilor 
contingente care au fost efectuate pe parietalul drept nu a putut fi 
stabilit (nu s-au observat lesiuni ale endocranilui la acel nivel). 

Cetăţenii din Deal (jud. Argeş) - Orizontul mormintelor în 
cistă 

O serie de săpături arheologice s-au desfăşurat în 1931 de către I. 
Andrieşescu, cel care a descoperit cinci înmormântări în cistă. Mai 
târziu, în 1960, s-au continuat investigaţiile de la Cetăţenii din Deal, 
în punctul Cornul Malului. Alte trei noi morminte au fost scoase la 



10 



iveală 5 . Analiza antropologică a evidenţiat existenţa unei trepanaţii 
multiple pe un craniu fragmentar descoperit într-una dintre aceste 
înmormântări, al cărei număr nu era specificat. Dat fiind că fragmente 
craniene sunt menţionate doar în mormântul nr. 2 (Fig. 3), am 
presupus că studiul antropologic s-a referit la scheletul descoperit în 
respectivul mormânt în cistă. 

Scheletul era distrus aproape complet, dar, unele porţiuni din 
calota craniană erau păstrate în bune condiţii. In mormânt a fost 
identificat, de asemenea, un fragment de maxilar superior, un incisiv, 
un vas cu boabe de grâu, dar şi o brăţară de bronz . Din craniu lipseau 
porţiuni importante, în special pe partea dreaptă (Fig. 4). Grosimea 
medie a bolţii craniene măsura 6 mm. Pe partea sa mediană, în 
regiunea frunţii, puţin mai spre stânga, foarte aproape de sutura 
fronto-parietală, erau două incizii semicirculare, uşor de văzut şi de 
observat. Semicercul mic, în partea sa stângă era cuprins între capetele 
semicercului mare, întregul ansamblu alcătuind o formă aproape 
circulară, uşor ovală. Axa lungă a acesteia avea 2,6 cm, în timp ce axa 
mică, în poziţie longitudinală, măsura 2,3 cm. La circa 3 cm lateral de 
acel cerc se afla o incizie liniară, superficială, care cobora dinspre 
suprafaţa internă către cea externă. Pe tabla internă se putea observa o 
fractură. Zona acesteia era înfundată. Defectul respectiv avea o 
suprafaţă care depăşea uşor cercul exterior, suprapunându-1 aproape 
complet, dar cu o uşoară deviaţie către stânga. Acest fapt a putut fi 
constatat la examinarea radiografică. Aproape de sutura parietală şi la 
stânga de linia mediană, două linii circulare au putut fi, de asemenea, 
observate. Primul cerc era mai mic, poziţionat puţin mai către dreapta 
şi având un diametru de 2.6 cm. Cel de-al doilea era situat mai mult 
către stânga şi avea un diametru de 3 cm. Din fractura rotundă, 
începeau linii radiale de fractură. S-a putut astfel concluziona că 
individul a primit câteva lovituri în cap, una dintre ele fracturând tabla 
internă a osului. Această fractură înfundată a avut drept rezultat spina 
iritativa, care a provocat disfuncţii nervoase şi acestea au impus 



5 S. Morintz, Descoperiri din epoca bronzului în r. Muscel. Comunicare ţinută la 
Institutul de Arheologie Bucureşti mai 1961, Anexa 1 şi S. Morintz, Cercetările 
arheologice de la Apa Sărată, Cetăţenii din Deal şi Malul cu Flori (r. Muscel), articol 
pregătit pentru SCIV, anexa 2, în C. F. Schuster, Perioada timpurie a epocii 
bronzului în bazinele Argeşului şi Ialomiţei Superioare, Bucureşti, 1997, p. 218, 
219, 223-225, şi p. 307 fig. 25. 

Descrierea este, de asemenea, prezentată în C. Schuster, Perioada timpurie a epocii 
bronzului în bazinele Argeşului şi Ialomiţei Superioare, 1997, p. 222. 

necesitatea unei intervenţii asupra craniului Astfel, operaţia s-a 
practicat după indicaţii clare din punct de vedere neuro-chirurgico- 
terapeutice. Aceasta nu a putut fi terminată deoarece, presupunem că 
persoana a murit. Dacă ar fi supravieţuit, ar fi putut fi observat ţesutul 
de regenerare, în zona inciziilor circulare. Un astfel de fapt a dus la 
concluzia că intervenţia nu a fost efectuată pentru pars pro toto ci, cu 
scop magic. Este evident că indicaţiile neuro-chirurgicale au fost 
foarte clare. Chiar fractura osului a evidenţiat uşoare semne de 
regenerare. Astfel, se presupune că intervenţiile au fost efectuate după 
anumite perioade de timp. Presiunea exercitată asupra creierului a 
impus mai târziu operaţia chirurgicală. Urmele intervenţiei ne oferă 
astăzi indicii importante privind burinajului. Cercul de pe tăblia 
externă se prezintă similar cu cel al craniului medieval de la Cluj. 
Dacă, pentru cel din urmă au existat unele dubii privind existenţia unei 
trepanaţii iniţiate şi nefinalizate, descoperirea de la Cetăţenii din Deal, 
ne arată în mod clar că acesta era un craniu trepanat 7 . 



CETĂTENI-COJOVM. MALULUI 1960 



Mormântul 2 




| — | — i — i — i— |0,50m 



Fig3 



I. G. Russu, V. Bologa, Trepanationen im Gebiet des heutigen Rumănien, 
Siidhoffs Archiv fur Geschichte der Medizin und der Naturwissenschaften, B. 45, 
H.l, 1961, Wiesbaden, p. 45-47. 

Fig4 



Cândeşti (jud. Vrancea) 
Mormântul nr. 2 din Cimitirul nr. 3 

In situl menţionat s-au descoperit mai multe cimitire 
aparţinând Culturii Monteoru , care cumulează mai mult de 800 de 
morminte. 

Craniul scheletului amintit era relativ complet, exceptând 
regiunea bazală şi o jumătate de mandibulă. Individul era o femeie de 
18-20 de ani, cu un craniu brachicefal (86.12 - hiperbrachicran) şi 
aparţinând tipului dinaro-mediterranoid. 

Bolta craniană purta urmele a cel puţin trei intervenţii 
chirurgicale, cele mai multe localizate pe partea sa posterioară (Fig. 
5). Prima era situată pe partea superior-laterală a occipitalului. 
Perforaţia era aproape rotundă, cu diametrele de 43x41 mm, cu 
marginile laterale ale tăieturii la distanţa de 21 mm, atât faţă de 
punctul lambda, cât şi faţă de asterion. Marginile erau uşor neregulate 
şi aproape drept tăiate, pe cea mai mare parte a conturului lor, 
exceptând o mică porţiune, pe partea lateral-stângă şi pe cea superior- 
laterală dreaptă, care erau tăite oblic, cu panta dinspre exterior către 
interior. Aspectul tăieturii indică existenţa unei trepanaţii, care a 
penetrat complet peretele osos şi fragmentul respectiv a fost detaşat. 
Instrumentul folosit pentru efectuarea intervenţiei a fost probabil un 
cuţit, confecţionat din cremene, sau din metal. Cea de-a doua 
perforaţie, cu o localizare inter-parietală, avea conturul cifrei 8, cu axa 



Marilena Florescu, Cindeşti, în D. M. Pippidi (coord.), Dicţionar de istorie veche a 
României, Bucureşti, Editura Ştiinţifică şi enciclopedică, 1976, p. 168-170. 

sa longitudinală în poziţie oblică, comparativ cu sutura sagitală. 
Această intervenţie a avut două părţi: una rotunjită, pe parietalul stâng, 
care era situată între bossa parietală şi sutura sagitală, marginea sa 
superioară fiind localizată la 47 distanţă de sutura coronară, iar cea 
inferioară la 41 de mm faţă de punctul lambda. Perforaţia amintită se 
continua cu una mai mare, de formă pentagonală, cu o poziţie inter- 
parietală. Pierderea de substanţă osoasă afecta două treimi din 
parietalul drept şi o treime din cel stâng. Marginea laterală dreaptă era 
situată la 34 mm de sutura sagitală, în timp ce cea de pe partea stângă 
era la 12 mm faţă de aceasta. Lungimea totală a perforaţiei atingea 84 
mm (cu o orientare oblică faţă de sutura sagitală şi o lăgime maximă 
de 35 mm în zona perforaţiei rotunde, 54 mm în aceea a zonei 
pentagonală şi de 28 mm în zona de intersecţie dintre cele două). 

La fel ca şi prima intervenţie, marginile acestor perforaţii 
aveau pante diferite şi margini mai mult sau mai puţin regulate. 
Perforaţia rotunjită avea marginile superioară şi laterală cu un contur 
neregulat, cu pantă către interior. Perforaţia a doua (cea interparietală), 
care se continua cu cea rotunjită, avea trei laturi cu o tăietură oblică şi 
o pantă relativ diferită, în timp cea a patra, superior-laterală dreapta, 
era netedă şi avea o tăietură verticală. 

Nu s-au descoperit urme de leziuni, nici pe exocraniu, dar nici 
pe partea endocraniană. 

Nu apăreau urme de vindecare a ţesutului osos. 

Prima intervenţie pare să se fi făcut în zona parieto-occipitală, 
care poartă urme ale regenerării diploei. Cea de-a doua pare să fi fost 
făcută pe parietalul stâng şi ultima, probabil, a determinat moartea 
individului. Este posibil ca operaţia să se fi făcut datorită unor cauze 
interne (convulsii, hematoame, sau tumoare cerebrală), care nu au 
afectat şesutul osos, dar produceau dureri. 

Este mai puţin probabil ca intervenţiile să fi fost făcute în scop 
ritual, deoarece, datorită localizării lor deasupra suturilor, ele ar fi 
stânjenit alcătuirea unei forme potrivite a rondelelor care urmeau să 
fie purtate drept amulete, a să mai subliniem faptul că rondelele ar fi 
fost fragile, putându-se rupe oricând pe linia de sutură. 

Fig. 5 



Unele concluzii 

Dacă luăm în considerare cazurile de mai sus, deci 
descoperirile efectuate până acum, putem ajunge la următoarele 
concluzii: 

• Pană în prezent, trepanaţiile multiple s-au descoperit pe 
teritoriul României doar în timpul Epocii Bronzului; 

• Toţi cei trei indivizi studiaţi au decedat în timpul intervenţiei; 

• Acest tip de intervenţii a fost făcut, de obicei, cu scop 
terapeutic, pentru a trata unele fracturi craniene, sau orice altă 
afecţiune cu simptome similare, cum ar fi convulsiile, 
hematoamele sau tumorile; 

• "Chirurgul" care a efectuat operaţiile a fost bine pregătit, avea 
solide cunoştinţe de anatomie şi fiziologie umană. 

OCUPAŢIILE DIN PERIOADA MEDIEVALA 
IN SATELE DE PE VALEA SUPERIOARĂ A 
DÂMBOVIŢEI. 

LESMETIERS DE L'EPOQUE MEDIEVALE DES 
VILLAGES 
SITUES SUR LA VALLEE SUPERIEURE DE 
DÂMBOVIŢA 

Dr. Sanda Safta 
Muzeul Câmpulung Muscel 

Rezumat 

Datorită condiţiilor naturale şi climatice, au apărut astfel 
atât ocupaţii determinante şi specifice aproape întregului areal 
(agricultura, pomicultura, creşterea animalelor, prelucrarea 
lemnului, industria casnică) cât şi unele conexe - extracţia 
minereurilor. 

Resume 



Grâce aux conditions naturelles et climatiques ont appare 
ainsi Ies occupations determinantes et specifiques sur l'entur areal 
(agriculture, pomiculture, l'elevage des animaux, la prelucration du 
bois, V industrie domestique), mais aussi quelques metiers connexes - 
l 'extraction des mineraux. 

Cuvinte cheie: transhumantă, reviriment, industria casnică. 
Mot cles : transhumance, recuperer, une femme au foyer. 

Cu lungimea de 268 km., râul Dâmboviţa ocupă primul loc în 
bazinul hidrografic al Argeşului, cu care se întâlneşte după ce - 
coborând din inima Carpaţilor, de la 2.240 m. - ajunge în Câmpia 
Română, la nivelul de doar 25 m. Este unul din râurile care străbate pe 
rând treptele tot mai coborâte ale reliefului carpatic, formate din 
munţi, dealuri subcarpatice şi piemontane, câmpie; imaginea văii 
Dâmboviţei, aşa cum apare pe hartă, configurează un spaţiu natural şi 
multicultural, cu numeroase rezervaţii şi monumente ale naturii, cu 
mărturii arheologice, istorice şi culturale care dau unicitate acestui 
spaţiu istoric. 

Pe firul Dâmboviţei şi al afluenţilor săi, încă din sectorul 
piemontan, se ţin lanţ zeci de sate a căror vechime se pierde în negura 
veacurilor şi ale căror nume au rezonanţă istorică, geografică, 
memorială sau turistică: Dâmbovicioara, Podu Dâmboviţei, Rucăr, 
Dragoslavele, Stoeneşti, Cetăţeni, Voineşti, Văcăreşti şi Nucet, 
Mogoşoaia, Afumaţi, Cernica, Pasărea şi nu în ultimul rând cea mai 
nouă capitală a românilor - Bucureşti. Dâmboviţa îşi leagă astfel 
numele de primele două capitale ale Ţării Româneşti - Argeş şi 
Câmpulung; dar şi de a treia capitală - Târgovişte, aflată acolo unde 
apele Dâmboviţei şi ale Ialomiţei se apropie cel mai mult, precum şi 
de Bucureşti - reşedinţă domnească veche şi oraşul cel mai important 
astăzi. 

Condiţiile naturale speciale, condiţiile climatice şi puţinul spaţiu 
larg pe care l-au avut la dispoziţie oamenii au marcat încă de la 
începuturi specificul vieţii economice şi principalele ocupaţii. Au 
apărut astfel atât ocupaţii determinante şi specifice aproape întregului 
areal, cât şi unele conexe - care nu erau tradiţionale, dar s-au putut 
impune (mineritul la suprafaţă: extragerea aurului din ape sau a 
calcarului, în special la Dâmbovicioara şi din muntele Mateiaş). 

Un rol covârşitor 1-a avut faptul că în imediata vecinătate a 
aşezărilor au existat încă din secolul XIV puncte importante de vamă, 
iar traseul vechiului drum comercial care lega Târgoviştea şi 
Câmpulungul de Braşov trecea prin multe din aşezările studiate de 
noi, pe vechiul drum al Dragoslavelor. 

Agricultura nu a constituit o activitate economică de foarte mare 
importanţă, dacă ne referim la producţia de schimb; ea a fost 
practicată în funcţie de condiţiile naturale şi climatice, de regulă în 
zonele de luncă sau acolo unde văile se lărgeau puţin, dominante fiind 
culturile de mei, apoi cartofi, porumb şi legume. Astăzi, la Valea 

Hotarului, pe fundalul pădurii se văd livezi de pomi, iar în lunca văii 
culturi de porumb şi cartofi. 

Descoperirile arheologice de la Cetăţeni (boabe de cereale 
carbonizate, brăzdar şi fier de plug din fier, secere, vase mari de 
provizii) certifică practicarea agriculturii şi l-au determinat pe 
arheologul Dinu V. Rosetti să afirme că aici a existat un important 
centru de schimburi comerciale, un adevărat emporium 1 . 




Grădină cu pomi şi porumb la Valea Hotarului 
(foto Safta Sanda, 2007) 



Cert este faptul că locuitorii au profitat de fiecare loc potrivit 
cultivării plantelor şi au exploatat la maximum potenţialul redus al 
solurilor; toponimele păstrate până astăzi denumesc vechile locuri de 
cultură - Mălăişte (de la mei), Oarze şi Valea Orzii (de la orz), Vărzărie, 
Răzoare, Ogrăzi, Porumbişti, la Inuri, In Câmp, Câmpşor, La Ţarină, 
Vîrful Ariei, Din Câmp, Şesuri, Poiana Mare. 



1 Dinu V. Rosetti, Şantierul arheologic Cetăţeni, 

arheologice", VIII, 1962 p. 84. 



în „Materiale şi cercetări 

Multele mori 

aflate pe apa 

Dâmbo viţei, 

cu toponime 

care le indică 

locul unde 

funcţionau, 

proprietarii, 

vechimea, 

atestă 

cantitatea mare 

de cereale din 

zonă, şi care 

nu era adusă 

toată din 

zonele de 

cîmpie, ci se 

completa cu 

recoltele 



locale. 



Moară tradiţională la Stoeneşti (după V.P. Ghinete, 
Monografia comunei Stoeneşti, 2007, p. 69) 

Pomicultura a ocupat un rol important, mai ales în aşezările de 
pe versanţii dealurilor mici sau în depresiunile intramontane mari; dar 
şi pe muntele Piatra, unde aşezarea este ocolită de un drum care - 
urcând coama Mateiaşului, străbate satul în care casele sunt pierdute 
printre pomi şi apoi coboară abrupt spre Stoeneşti, printre alte livezi 
de pomi. De la Bădeni, acolo unde depresiunea se lărgeşte, şi până la 
Coteneşti, livezile domină dealurile subcarpatice, iar spaţiile largi au 
permis diversificarea culturilor agricole. Pentru pomii fructiferi, limita 
nordică a arealului subcarpatic este la Stoeneşti, de aici numărul 
pomilor fiind nesemnificativ iar producţia mică. Documentele 
amintesc de timpuriu livezile de pomi (pometurile), cel mai vechi 

fiind dat pentru Stoeneşti, în 1546 , iar hărţile de secol XVIII redau 
cu exactitate masivele de păduri. 




Strânsul fânului la Podu Dâmboviţei 
(colecţia Gh. Chita) 

Creşterea animalelor a fost ocupaţia de bază, practicată în toate 
aşezările; păşunile de toate tipurile, fâneţele nutritive şi relativa 
accesibilitate spre ele (în secolele trecute) au făcut din creşterea 
animalelor o importantă sursă de existenţă şi de venit. Şi astăzi, există 
locuri unde stanele sunt plasate exact acolo unde le arată documentele din 
secolul XVII - cum este cea de la Lunca Gârtii, amenajată pe versantul 
estic al muntelui Hulei, identificată şi astăzi prin toponimul Căşăria. 
Toponimele arată locuri de păşunat sau de stînă (unele menţionate şi în 
documente): Oboru lui Bâlbîie, Podu ăl verde, Vârfu Strungilor. 



DRH, B, , voi. IV, p. 245-246. 

Turmă de oi în zăvoiul Dâmboviţei 
(colecţia Gh. Chita) 

Pădurile au constituit şi ele o importantă sursă de venit, mai ales 
în secolul XVIII - când multe din produsele lemnoase pe care Ţara 
Românească trebuia să le trimită la Constantinopol veneau şi de pe 
Valea Dâmboviţei, iar locuitorii din Dâmbovicioara şi Podu 
Dâmboviţei aduceau plutele pe Dîmboviţa, ajungând cu ele chiar la 
Bucureşti. 

Că prelucrarea lemnului (pentru obiecte de uz, decorative sau 
artistice) nu a fost o ocupaţie tradiţională în zonă, se poate explica fie 
prin existenţa esenţelor de lemn, fie - mai ales - prin prioritatea pe 
care alte ocupaţii o puteau avea; iar lipsa aproape totală a unor 
informaţii documentare sau toponimice privind meşteşuguri legate de 
lemn confirmă opinia noastră. 

Insă practicarea meşteşugurilor legate de lemn este certificată 
prin toponime specifice: Lemnarului, Malul Dogarului, Rotărie, şi prin 
puţinele documente care amintesc ocupaţii legate de 

lemn(semnificativ cel din 1708, în care sunt menţionaţi „dogarii care 
scot bile" din pădurea aflată la Piatra-Bădeni, lângă Dâmboviţa . 

Ca un fel de compensaţie, industria casnică (în primul rând 
prelucrarea pieilor, ţesutul şi cusutul) a fost una din ocupaţiile 
dominante, textilele de port şi de interior făcute aici, fiind renumite 







Industrie casnică la Rucăr 



3 Arhivele Naţionale Bucureşti, Mănăstirea Câmpulung, pachet LXIII/25, f. 442v.- 
443. 

Fetiţă din Rucăr 
costum popular 





încă din secolul XVIII şi 
rămânând constant o importantă 
sursă de venituri. A fost o 
industrie în sensul modern al 
cuvântului, migrând - cu tehnici 
şi modele - dincolo de munţi, pe 
Valea Ialomiţei, unde renumitele 
centre de ţesut covoare din 
Pietroşiţa şi Moroieni preluaseră 
în secolul XIX modele de la 
ţesătoarele vestite din Rucăr şi 
Stoeneşti , iar pe valea Râului Alb 
şi la Voineşti costumele femeieşti 
cu modele rucărene obţin încă din 



1860 importante 
expoziţii internaţionale 



premii 

5 



la 



Femeie din Rucăr 
în costum popular 



In 1937, când scrie monografia 
despre Dragoslavele, Ioan Răuţescu 
dă informaţii despre industria casnică - de îndelungată tradiţie, care 



Dumitru Ulieru, Monografia comunei Pietroşiţa, Ed. Bibliotheca, Târgovişte, 
2002, p. 293. 
5 Cleopatra Ionescu, Comuna Bărbuleţu (monografie), Târgovişte, 1982, p. 79-84 



24 



este foarte dezvoltată" , pe lângă hainele necesare femeile lucrând „cu 
multă măiestrie" şi diverse textile de interior „cu care-şi împodobesc 
locuinţele" . 

< — Atelier de ţesut covoare 

la Rucăr 

Tot el subliniază şi 
faptul că produsele „sunt 
căutate şi prin alte părţi" , 
unele se vând la târguri 
(textilele de interior), dând - 
pentru acel an - numărul 
produselor ieşite din sat şi 

"7 

preţul mare obţinut . 

In ceea ce priveşte 
meşteşugurile industriale, cu 
instalaţii de tehnică populară 
care au folosit eficient forţa 
energetică a râului 

Dâmboviţa şi afluenţilor săi, permanenţa şi continuitatea utilităţii şi 
funcţionării sunt confirmate prin menţiuni documentare, prin vâltorile 
şi dârstele de pe râu, prin morile şi roatele cu dârstă - amenajate mai 
ales la Rucăr, pe Dâmboviţa şi Râuşor. In 1825, la Rucăr se refăcea o 
veche dârstă - a cărei vechime nu se ştie precis, dar pe care o putem 
data cel puţin după 1780 - numită în secolul XX dârstă lui Nistorică. 




I. Răuţescu, Dragoslavele, Tipografia şi librăria Gh. N. Vlădescu, Câmpulung, 
1937 p. 297. 

7 Ibidem, p. 298-299. 

8 Gheorghe Pârnuţă, Rucăr - monografie sociologică, voi. I, Comitetul de Cultură 
şi educaţie socialistă - Argeş, Bucureşti, 1972, p. 182. 

Rucăr - dârsta lui Nistorică 
(după Gh. Pârnuţă, Rucăr..., voi. I, p. 182) 
Iar vâltorile amenajate în centrul satului, pe Dâmboviţa, se 
păstrează inclusiv astăzi şi chiar dacă sunt dominate de elementele 
contemporane inerente, ele îşi păstrează acelaşi caracter util, dând 
satului un aspect inedit şi certificând permanenţa unor vechi ocupaţii. 





Rucăr - vâltoare pe râul Dâmboviţa 
(foto Safta Sanda, 2008) 

Meşteşugurile legate de industria extractivă se păstrează şi 
astăzi, prin valorificarea resurselor de calcar,iar extragerea aurului din 
aluviuni e confirmată prin hrisovul dat de domnul Matei Basarab la 15 
octombrie 1642 sătenilor din Dragoslavele (porunceşte să fie slobozi 
de rumânie în faţa boierilor Filipescu şi a lui Vintilă), arătând că 
„aceşti mai sus zişi săteni din Dragoslavele au fost mai înainte vreme 
aurari şi au venit de la Haţeg şi de prin alte părţi, pentru aceea au 
fost un sat de milă şi tot au fost pe seama domnească rudari..." . 

Foarte important acest document, nu numai pentru informaţiile 
privind istoria satului Dragoslavele, ci şi pentru ilustrarea politicii de 
patronaj domnesc a industriei extractive - un domeniu economic a 
cărui importanţă creşte rapid. 

După depăşirea perioadei de temporizare din secolul XVI, 
economia urbană se înviorează pe toate planurile, iar în secolul XVII 
modernizarea producţiei, creşterea productivităţii muncii, patronarea 
de către domnie a unor importante activităţi în domeniul extractiv sunt 
realităţi pe care le reflectă documentele scrise şi domeniile economiei, 
îndeosebi domnul Matei Basarab are iniţiative de acest tip, reactivând 
o serie de exploatări miniere în zone în care acestea fuseseră încetinite 

S-a relevat că revirimentul real înregistrat 

acum în extracţia 



în perioada precedentă 



-io 




minereurilor şi 
datele privind 
nivelul tehnic al 
proceselor de 
producţie în 

domeniul 
extragerii de 

minereu şi al 
prelucrării 
metalelor, arată 
că Ţara 

Românească şi 



Car tras de boi mergând spre târg 



Rădulescu-Codin şi I. Răuţescu, Dragoslavele. Trecutul comunei, descrierea 
fizică. întindere şi populaţiune..., Tipografiaşi librăria GH. N. Vlădescu, 
Câmpulung, 1923, p. 27. 
10 N. Maghiar şi Ştefan Olteanu, Din istoria mineritului în România, Ed. 

Ştiinţifică şi Enciclopedică, Bucureşti, 1970, p. 169 şi următoarele. 

Moldova erau, la jumătatea secolului VII, pe acelaşi, 
plan cu activităţile similare din regiuni considerate de vârf în Europa 
aceleiaşi perioade 11 . 

Un alt meşteşug statornic, practicat îndeosebi în zona inferioară 
a arealului prezentat de noi, este acela al olăriei - certificat prin 
continuitatea toponimică - hotarul dintre satele Văleni şi Boteni îl 
formează dealul Olaru, la baza căruia în secolele XVIII- XIX exista 
un important atelier de olărie, precum şi prin importantele descoperiri 
arheologice de la Cetăţeni, unde a existat un important centru 
specializat în realizarea produselor ceramice. 

Aici s-au descoperit vase şi resturi ceramice din pastă de culoare 
neagră-cenuşie, oale, farfurii, cărămizi şi ţigle care atestă existenţa 
unui important centru meşteşugăresc şi de schimb . Dintre aceste 
obiecte, relevante sunt piesele dacice modelate cu mâna - oale, 

castroane, căni, picioare 
de fructieră, lucrate atent 
şi bine arse. 

în aceeaşi măsură, 
bolurile cu decor în relief 
certifică o măiestrie 
deosebită, fie că este 
vorba de modele simple 
sau de imitaţii după 
modele străine (cum este 
cupa deliană). Pasta fină, 
bine arsă, are culoare 
cenuşie sau galben- 
cenuşie, iar decorul în 




Complexul geto-dacic Cetăţeni: boluri 

cu decor în relief 
(după D. Măndescu Cetăţeni...p. 150) 



11 Ştefan Olteanu şi Constantin Şerban, Meşteşugurile în Ţara Românească şi 
Moldova în evul mediu, Ed, Ştiinţifică şi Enciclopedică, Bucureşti, 1969, p. 123- 
124. 

12 Dragoş Măndescu, Cetăţeni. Staţiunea geto-dacă de pe Valea Dâmboviţei 
superioare, Ed. Istros, Brăile, 2006, p. 33-44. 

relief este reprezentat de benzi verticale alcătuite din linii succesive, 
întrerupte de şiruri de cercuri. 

Aşa cum au dovedit arheologii, meşteşugul olăriei are tradiţii 
străvechi, ceramica lucrată la roata olarului având o ornamentaţie 
caracterizată printr-o mare simplitate şi echilibru vizibil, cu unele motive 
predilecte. Structura morfologică a cuptoarelor descoperite în cercetările 
arheologice şi folosite inclusiv în secolul XIX era simplă şi funcţională: 
„Cuptoarele erau săpate în pământul viu. Baza cuptoarelor avea formă 
circulară, cu un diametru de circa 0,80 m., în timp ce partea superioară 
avea forma unei calote. Orificiul de aerisire se afla în vârful calotei. 
Cuptorul nu era prevăzut cu un grătar" . 

Transhumanta a jucat un rol deosebit în viaţa aşezărilor, 
practicându-se cele două tipuri specifice: locală (în munţii din 
împrejurimi sau iernând în dealurile subcarpatice limitrofe); şi amplă 
(deplasările anuale în Bărăgan şi Delta Dunării). Aşa cum arată 
cercetările istorice făcute de etnografi 1 , creşterea animalelor este una 
din cele mai vechi îndeletniciri ale omului, iar pentru români a 
constituit un element esenţial al vieţii şi existenţei lor, pe care l-au 
asimilat perfect şi în care s-au implicat mereu. 

Drumurile transhumantei şi contactele permanente între 
locuitorii de pe versanţii Carpaţilor au introdus în viaţa cotidiană 
relaţionări care îi leagă de natură şi animale - aşa cum au făcut 
dâmboviţenii şi muscelenii care au botezat unul din munţii Leaotei cu 
numele Vaca (aflat la limita dintre judeţele Muscel şi Dâmboviţa), 
pentru că era foarte bun pentru păşunatul bovinelor, amenajări 
pastorale şi ţinerea acolo a nedeilor - sărbătorile păstoreşti, unde se 
întîlneau cei din Dămboviţa, Bran, Săcele, Rucăr şi din toate aşezările 
de pe Valea Dâmbo viţei. 

Importanţa pe care o aveau aşezările din culoarul Dîmboviţei şi 
legăturile lor cu spaţiul de imediată vecinătate, influenţele suferite în 



13 Ştefan Olteanu şi Constantin Şerban, op. cit, p. 25 

14 C. Constantinescu-Mirceşti, Păstoritul transhumant şi implicaţiile lui în 
Transilvania şi Ţara Românească în secolele XVIII-XIX, Ed. Ştiinţifică şi 
Enciclopedică, Bucureşti, 1976, passim; I, Vlăduţiu, Etnografia românească, voi. I, 
Ed. Ştiinţifică şi Enciclopedică, Bucureşti, 1973, cap. II ; Vaier Butură, Etnografia 
poporului român, Ed. Dacia, Cluj-Napoca, 1978, p. 201-240; Ioan Praoveanu, 
Etnografia poporului român, Ed. Paralela 45, Piteşti, 2001, p. 116-129; Romulus 
Vuia, Tipuri de păstorit la români, Ed. Ştiinţifică şi Enciclopedică, Bucureşti, 1964, 
passim. 

dublu sens (dinspre şi spre sudul Carpaţilor . prin intermediu) sunt 
ilustrate şi de traseele transhumantei spre sudul ţării, pe trei direcţii: 

- spre Dobrogea şi Delta Dunării, prin Rucăr (transilvănenii care veneau de 
la Bran) - Stoeneşti - Cetăţeni - Malu cu Flori - Târgovişte - Ploieşti - 
Slobozia - Vadu Oii - Dunăre şi Delta Dunării, un drum preferat încă din 
secolul XVII şi denumit prin toponimele „Drumul Oilor" şi „Drumul 
Mocanilor" - vechiul drum al Brăilei ! ; 

- spre porturile de comerţ şi expediţie: Rucăr - Dragoslavele - 
Stoeneşti - Valea Dâmboviţei spre sud - Bucureşti (aici se bifurca 
spre schelele de la Călăraşi şi Olteniţa); 

- spre Dunăre, în porturi: Rucăr - Dragoslavele - Stoeneşti - 
Câmpulung - Piteşti - Drumul Argeşului - Giurgiu şi Olteniţa. 




Port păstoresc tradiţional din 
Rucăr: Bătrân purtând zeghe şi 
pălăriuţă 

Bătrân purtând port păstoresc 
ungurean 
(după Florea Bobu Florescu, Portul popular din Muscel, Ed. de 
Stat pentru literatură şi artă, Bucureşti, 1957, fig. 40 şi 43) 



15 Măria Holban, Din Cronica relaţiilor româno -ungare în secolele XIII-XIV, Ed. 

Academiei RSR Bucureşti, 1981, p. 149. 



30 



INSTALAŢII TEHNICE PE MOŞIA DE LA 

BĂJEŞTI A MARELUI BAN MAREŞ BĂJESCU 

ÎN A DOUA JUMĂTATE A SECOLULUI AL 

XVII-LEA, -LEGENDĂ, ISTORIE, 

ACTUALITATE. 

Technical installations and Utilities on Mareş Băjescu 's estate 

in Băjeşti, in the second halfofthe th century - legend, history, 

actuality (present) 



Profesor Nicolae Pantazică, Băjeşti 



This article presents some technical installations and Utilities 
from that time and their material vestiges (tracks) still visible toolay: 
the distilery, the mill, the watter-carrying system. 

Some ather places or Utilities in the past are still present only 
by their nanies: (vistierie, heleşteu) the treasury, the pond they are 
non toponimes. 

The author, an expert of the places and of the local folklore 
dedicated himself to a deep research added to the Information in the 
documents from the archives. He finally managed to bring into a 
present light a page of the history of the village, as well as a page 
from the life and activity of the people living here in the middle age. 

Cuvinte cheie : instalaţii tehnice. folclor,sat 
Keywords: technical installations, floklore, village 

începută încă din 1638, acţiunea de cumpărare a satului 
Băjeşti s-a încheiat după aproape 25 de ani. Inscripţia de pe piatra 
fântânii este edificatoare în acest sens: „ Den mila lui Dumnezeu 



Spiridon Cristocea, Din trecutul marii boierimi muntene: Marele ban Mareş 
Bă/escM,Brăila,2005, p.19 

făcutu-s-au această fântână în zilele prealuminatului domn Ion 
Gligorie Ghica voievod den osteneala şi cheltuiala robilor care se 
află stăpânitorii acestui sat Băjeşti Gheorghe i 

suprojneţa ego Stana/Stanca i Mareş vel-vistiar i jupaniţa ego Mariia 
meseaţa iulie 20... 1661-1662. Aici, în aceste două decenii şi 

jumătate , dar şi în anii care s-au scurs până pe la 1670 când ajunsese 
în culmea ascensiunii sale politice - mare ban al Craiovei, ispravnic al 
scaunului Bucureştilor- , Mareş a edificat un ansamblu feudal 
fortificat, unde, pe lângă case, beciuri, ziduri de apărare, turnuri de 
pază, lăcaş de cult, a realizat şi instalaţii tehnice necesare bunei 
funcţionări a vieţii sociale şi activităţii economice: sistem subteran de 
aducere a apei, vistieră( vâltoare), eleşteu, povarnă, moară. 




Beciul curţii feudale de la Băjeşti a marelui ban Mareş Băjescu 



In anul 1873, răspunzând unui chestionar al Ministerului 
Instrucţiunii Publice despre „ antichităţile „ aflate în localitatea unde 
profesează, învăţătorul Thoma Ionescu din Băjeşti arată că „Puţin mai 
spre miazănoapte de piaţa comunei se află un eleşteu în mărime de 
10 pogoane, iar ţărmurile lui de pământ se află la înălţime de patru 
stânjeni în care se găsea diferite feluri de peşti. In centru se găsea un 
foişor pe picioare din piatră construit de zid (piatră,var, cărămidă de 
7 degete în toate laturile de lungime şi lăţime )De la acest foişor până 
la casele acelui ban Mareş ce se afla situate lângă biserica comunei, 
avea un pod de aramă aşezat tot pe stâlpi de piatră pe care se 
preumbla zisul Mareş cu familia sa şi privea la mulţimea şi 
frumuseţea peştilor" 

Heleşteul există întocmai ca în descrierea de acum 139 de ani, 
numai că a devenit teren arabil şi zonă construibilă. Mai există şi doi 
piloni de cărămidă între zidul estic al conacului şi povarnă, dar pentru 
a susţine un pod către eleşteu, trebuia direcţionaţi N-S, nu V-E. 
Alimentarea cu apă se făcea printr-o conductă de olane care ocolea 
biserica de la nord către sud, mergea spre E paralel cu Gârla lui Băj 
cam 150 m pentru ca să se îndrepte spre S şi după cea 200 m să se 
verse în eleşteu prin peretele nordic, natural, al acestuia. 

Acest mod ingenios de alimentare cu apă nu este singurul în 
acele vremuri. Cercetările arheologice au descoperit acelaşi sistem la 
aşezările monastice de la Cotmeana şi Tutana, datate ceva mai târziu 
decât cel de la Băjeşti. 

Punctul de plecare îl reprezintă izvorul de la „Vistărie"( cum 
pronunţă localnicii) situat pe versantul vestic al „Dealului Nebunilor". 
De aici, conducta îngropată la 0,70 m faţă de nivelul de călcare 
formată din olane mari( 36 - 13,5 - 9,5 cm) aşezate pe un pat de 
cărămidă şi îmbrăcate triunghiular tot cu cărămidă, ocolea dealul 
Gurgui ajungând la curtea boierească aflată la 650 m de izvor. De aici 
apa era condusă pe conducte din olane mai mici ( 28 - 11,5 - 8cm) 
spre diferite destinaţii - bucătărie, fântână, eleşteu. 




Termenul „Vistărie" nu are legătură cu „Vistierie" în sensul 
consacrat de „tezaur". El provine din latinescul „voltoria" care a dat 
românescul „voitoare" numită româneşte „vistieră", o piuă de împâslit 
ţesăturile de lână cum ar fi „ pănura" despre care vorbeşte un 
document din 1528 prin care Dracea din Băjeşti şi cei şase fii ai săi 
cumpără partea lui Braţul din Băjeşti cu 4 vaci cu lapte, 4 boi buni, 2 
obroace de grâu şi o pănură. 

Instalaţia propriu-zisă consta dintr-o cadă cu doage de lemn în care 
se scurgea un debit mare de apă ce producea „ învolburarea" apei şi 

învârtirea ţesăturilor aşezate în ea. De multe ori pe fundul căzii se 
aşezau mărăcini, crengi de salcâm sau rugi de mur pentru scămoşare. 

Configuraţia terenului este ideală. Izvorul este puternic, cu 
debit mare, şi se află pe coastă la o diferenţă de nivel faţă de groapa 
unde era aşezată cada de 4 m. Posibil ca ea să fi funcţionat multă 
vreme din moment ce toponimul este viu, unul dintre cele mai 
importante pentru viaţa satului. 

Pentru a valorifica recolta bogată de prune de pe livezile 
satului( în 1838 erau înregistraţi în catagrafie 29.280 de pruni), marele 
ban a trebuit să construiască o povarnă. Construcţia se păstrează şi azi 
impunătoare cu dimensiunile de 38m lungime şi 11 m lăţime, 
înălţimea se pare că a fost de 3,80 m, dovadă fiind zidul nordic unde a 
fost ridicat coşul de evacuare a fumului, care se înalţă semeţ deasupra 
unor ziduri în ruină, năpădite de moloz şi arbuşti. Acest coş 
demonstrează arta deosebită a unor zidari din acele timpuri, pe care 
meşterii de azi nu pot decât să-i invidieze. 




Zidul de N al 
Povernii 



O 

problemă 
deosebită era 

alimentarea cu 
apă a acestei 
instalaţii care nu putea fi rezolvată prin conducta subterană. Debitul 
mic al acesteia nu ar fi putut asigura răcirea aburului şi transformarea 
lui în lichid. Aşa că meşterii au apelat la o altă soluţie: aducerea apei 
printr-o conductă subterană din râul Bratia, de la punctul cel mai înalt 
al albiei acesteia numit „Mâncătură" , punct de unde în vremea 
colectivizării pornea canalul care străbătea lunca pe o distanţă de 3,5 
km. Această conductă a fost descoperită întâmplător de locuitorul Nae 
Toma Vărzaru prin anii 1960 când săpa o groapă pentru o uscătoare de 
prune. Bărbatului i-a fost frică atunci să spună despre descoperire 
autorităţilor comuniste. Abia în 2007 a îndrăznit să spună într-o 
discuţie cu mai mulţi săteni. El a mai precizat că grosimea acelei 
conducte era mult mai mare faţă de cea care aducea apa ( 40-15-13). 

Raportul lui Thoma Ionescu pomeneşte de o „o baie existentă 
din vechime în ograda proprietăţii d-lu Barbu Bellu" . învăţătorul 
spune „ am descoperit şi găsit a fi fost o baie pentru îmbăiat oamenii 
a carii zidărie a fost săpată dintr-o singură piatră şi a carii mărime a 
fost ca de 5 stânjeni pe o latură, având patru laturi egale. Iar 
înălţimea, după cum ne informează bătrânii aflaţi acum ar fi fost ca 
de un stânjen. La care baie apa pentru îmbăiat se aducea pe două 
olane prin pământ, care olane unul comunica apă fierbinte, iar 
celălalt rece. Din care antichităţi se mai află numai vatra acestei băi 

care probează că într-adevăr a fost (cuvânt şters, neinteligibil,) 

care poseda această moşie pe le anul 1678". ( La această dată marele 
ban era mort, deoarece el dispare din documente la 1673). 

Afirmaţia sa este de necombătut. Dar bătrânii pe care i-am 
cunoscut şi i-am ascultat povestind -Alexandrescu Dumitru, n.1875, 
bunica mea Măria Pantazică n.1878, Niţă Sandu Spătaru, Ion 
Ţupurug, născuţi tot pe atunci, nu pomeneau niciodată de existenţa 
unei băi de dimensiunile celei zugrăvite de învăţător. Era săpată într-o 
singură piatră şi avea dimensiunile de 5 stânjeni lungime,5 stânjeni 
lăţime,şi 1 stânjen înălţime - un volum de 200 m c de apă circulând pe 
două conducte: de apă caldă şi de apă rece. Dacă apa rece putea fi 
adusă de la Visterie, de unde era alimentat conacul, apa caldă de unde 
s-ar fi putut aduce? Legenda pare, într- adevăr legendă! Şi 
totuşi. . . .ceva adevăr pluteşte pe undeva! 



2 Biblioteca Academiei Române,Ms.228, f. 124-125 



35 



. Povarnă şi locul presupusei băi se află mai jos la aproape lOOm. 

Considerăm că nu poate fi vorba decât de un rezervor de apă care să 
se adune în timp pentru a satisface nevoile distilării prunelor, apă în 
care lucrătorii se puteau spăla, sau un recipient în care să se păstreze 
borhotul de la culesul prunelor până la fabricaţie. Dacă privim cu 
atenţia harta din 1842, observăm cu uşurinţă localizarea obiectivelor 
aflate în discuţie, după cum urmează, conform cifrelor: 1. Vistărie/, 2. 
Curtea boierească. 3. Povarnă. 4. Heleşteul. 5. Moara de pe râul Bratia 
a marelui ban. 

Se observă de asemenea pasarela susţinută de piloni de zidărie 
dintre care se mai văd doar doi ce făcea legătura între conac şi 
povarnă. Şi aici este o surpriză de proporţii, deoarece sunt reprezentate 
două construcţii. Cea din dreapta este povarnă despre care am vorbit. 
Cea din stânga, ce poate fi, din moment ce în 1950 era teren viran, 
după care un sătean a primit lotul respectiv şi şi-a construit casă. 
Credem că această construcţie era baia despre care vorbea dascălul 
Thoma Ionescu. Să adăugăm că harta din 1810 prezenta Povarnă ca o 
construcţie masivă pornind din apropierea pârâului până la limita 
nordică de astăzi ( vezi cifra 3). 



Biblioteca Academiei Române, Cabinetul de hărţi,DLXXV 1/3 
Biblioteca Academiei Române, Cabinetul de hărţi, DLXXV 1/24 

Harta din anul 1810 cu localizările celor 5 obiective 

Morile sunt instalaţii tehnice prezente în mai toate satele, iar în 
aşezările risipite fiinţează chiar mai multe pentru ca oamenii să nu 
parcurgă drumuri lungi cu „bucatele" în spinare pentru măcinat. Ele 
au evoluat din râşniţele de tip dacic sau roman prin aplicarea unor 
dispozitive care valorificau forţa apelor, a vântului sau a animalelor, 
de unde şi cele trei tipuri de mori. Mori de vânt sau acţionate de 
animale nu am întâlnit în documentele avute la îndemână despre satul 
nostru sau cele vecine, iar dacă au existat, nu s-au făcut specificaţii, 
termenul frecvent a fost „cu toate vadurile de moară", sau cu „ 
moară/morile" 

Moară de apă a funcţionat încă din vremea lui Mareş banul. 
Locul de amplasare a morii a fost ales la vărsarea Gârlei lui Băj în râul 
Bratia, locul fiind numit şi astăzi „Intre iazuri". De altfel, traiectul 
iazului se observă cu uşurinţă - un canal pe dreapta râului pornind de 
la ,Mâncătură" care este punctul cel mai înalt al albiei. Piloţii masivi 
din lemn rotund pe care era aşezată moara au dăinuit până prin anii 
1960. 

Atât pe harta din 1810 , cât si pe planul moşiei din 1842 , această 
moară apare, însă ceva mai jos pe o ierugă a Bratiei , în dreptul 
locului numit Lunculiţă .Modificarea cursului râului 1-a determinat pe 
proprietar , baronul Bellu, s-o mute la vărsarea gârlei lui Băj. 
Documentele pomenesc şi numele morarilor: Duţă Morarul la 1838, 
Badea morarul la 1865. Acesta din urmă este împroprietărit pe 
pământurile stăpânite de strănepotul său Neculae Badea până la 

colectivizare, pe locul numit astăzi „Lacul lui Badea" din Iuda . Dar 
să reluăm firul. ..La 26 martie 1614 Radu Mihnea , întăreşte lui Ivan 
paharnic şi fratelui său Badea şefariul „ satul Băjeşti, toţi şi cu tot 
hotarul, din câmp şi din pădure şi din apa numită Bratia şi cu 
vadurile de moară şi cu tot venitul şi vecinii". Unul dintre sătenii care 
s-au vândut lui Dragomir pitarul, tatăl celor doi boieri amintiţi se 
numea Popa care pentru 2.500 de aspri şi-a vândut „ tot vadul lui şi cu 
toată moara" dovadă certă că pe Bratia erau mai multe mori. 

Documentul din 3 iunie 1649 menţionează că Mareş a 
cumpărat de la Ion al Tomii şi nepotul său Toma din Băjeşti patru 
locuri peste râu (Bratia), lângă hotarul Hârteştilor (Bucşeneşti), trei 
locuri lângă moară şi un loc mai sus de moară până-n iazul acesteia. 

La 2 iulie 1658 Mareş cumpără de la Mătuşa Dăspina şi fiul ei 
Gheorghe un loc la „moara cea veche". 

Evident, se pune întrebarea unde se afla această moară veche. 
Coordonatele sumare „ peste râu", „hotarul Hârteştilor" , „luncă" nu 
ne ajută prea mult la fixarea locaţiei, din contră, creează confuzii, mai 
ales că dincolo de Râul Târgului, în anul 1913 s-a construit moara „ 
lui Pompilică" în funcţie până în 1960, iar mulţi ar fi tentaţi să creadă 
că despre ea este vorba. 

Dar, mergând mai departe pe firul documentelor întâlnim 
informaţii de preţ în „Tabelul împroprietăririi clăcaşilor din 1865. 

La nr. 74 locuitorul Şerban Piorul stăpânea locul de la chinga 
din luncă la „drumul morii vechi". Aflat lângă şosea, în dreapta, 
începea de la Zăvoiul lui Mielache şi se termina „La Podiş că". 

Mauţa văduva stăpânea „La podişcă" un pogon, peste drum de 
Şerban, locuri stăpânit de urmaşii fiului ei Toma Bucurel; Gheorghe 
Băla şi Nae al lui Toma. La capătul dinspre est al acestor locuri era o 
poiană cu câteva sălcii groase şi scorburoase pe lângă care se strecura 
o topliţă care fusese vadul morii. Alţi săteni care stăpâneau acolo , „la 
drumul morii vechi" localizată cu precizie lângă „Cânipişte" sunt Ion 
Rădescu, Stanciu Rădescu , Ioniţă Preda şi Ion Eftene, pământuri 
aflate actualmente la urmaşii lor, respectiv Ion Rădescu Frunzei, 
urmaşii lui Costică Ţântuş, profesorul Ion Predan şi Onel Eftene. 
Existenţa morii în acest loc ridică şi o altă problemă: de unde se 
alimenta iazul cu apă. Din Bratia? In nici un caz, deoarece albia 
acesteia era mult mai joasă, iar între râu şi moară se interpunea terasa 



5 DANIC, Documente istorice, MDL/39 

6 Document împroprietărire 1865, p.32 

înaltă a luncii. De la Bratia până la locul acestei mori nu există nici o 
urmă de ierugă sau canal. Prin urmare, nu exista decât o soluţie: 
canalul pleca de la Râul Târgului, aflat ceva mai departe, dar mai sus 
decât locul morii, urma acestuia fiind vizibilă şi astăzi direcţionată 
spre acest râu. Vărsarea în Bratia a acestui iaz a condus la toponimul 
„Podişcă" ( locul unde drumul traversează topliţa, vezi desenul de 
mai jos) şi la^Intâlniturile din luncă", ştiut fiind că termenul 
„Intâlnitură" este locul unde apa unui râu se varsă în cea a altuia. O 
asemenea denumire este exclusă pentru întâlnirea ramificaţiilor 
aceluiaşi râu, iar existenţa toponimului „Intâniturile din Iuda" ceva 
mai jos întăreşte ideea expusă de noi, deoarece aici se întâlneşte Bratia 
cu Râul Târgului. 



lAr,// i-u, 



/>/TgS77 



.JiUL. 7 



<6irt ili&a 




,,pe iaz 



Moara, după locul de amplasare, credem că a fost 
fiind ferită de viituri şi mai 

uşor de întreţinut. Vadul apei se 

zăgăzuia pentru acumularea 
unui volum mare de apă şi se 
aducea la moară printr-un iaz 
amenajat de om. Roata era 
orizontală şi se numea 
,/ăcău", nişte cupe aşezate în 
formă de elice,după tradiţia 
românească. 

Nu avem alte 
informaţii, dar considerăm că şi acestea, deşi puţine ajută la conturarea 
unei imagini interesante a trecerii satului nostru prin istorie. 




39 



NOI INTERPRETĂRI PRIVIND AŞEZĂMÂNTUL 
LUI NEGRU VODĂ DIN CÂMPULUNG. 

Des nouvelles interpretations sur l'Etablissement du voivode 
Negru Vodă ă Câmpulung. 

Dr. ing. Şerban Ioan Grigore Fălculete 



Studiul nostru prezintă istoria unui important element din 
istoria medicinii româneşti, care a avut un rol major în istoria 
Valahiei, dar mai ales a oraşului Câmpulung şi a zonei din jurul 
reşedinţei domneşti. Primul voievod care s-a preocupat de problemele 
oamenilor bolnavi şi săraci a fost chiar domnul întemeietor al statului 
feudal Ţara Românească - Negru Vodă, care a organizat la 
Câmpulung un stabiliment unde - după părerea noastră, bolnavii 
erau iniţial oşteni din armata sa, pentru care domnul a stabilit reguli 
precise privuind baza materială, personalul special, modul de 
funcţionare. Deşi astăzi lipsesc multe din documentele care ar 
clarifica aceste aspecte, putem studia istoria aşezământului, relevant 
fiind documentul emis de domnul Matei Basarab în 1639, cu precizări 
privind organizarea, locul, documentele anterioare şi aici aducem 
interpretări personale şi inedite, urmărind situaţia până la sfârşitul 
secolului XVIII. 

Notre etude presente Vhistoire d'un tres importrant element de 
la vie medicale roumaine, qui a eu un rol majeur dans l 'histoire de la 
Valachie, mais surtout de la viile Câmpulung et la zone residenciale. 
Le premier voivode qui s'a preoccuppe des hommes malades et 
pauvres a ete Negru Vodă, le fondateur de l'etat feodal de la 
Valachie. II a organise a Câmpulung un etablissement ou, sur notre 
opinion, Ies malades etaient au debut soldats de sa armee, pour 
lesquelles ii venait d'etablir des regles claires en ce qui concerne Ies 
resources, le personnel specialise, la maniere fonctionelle. Bien que 
aujourd'hui ont dispăru beaucoup des documents qui venaient de 
clarifier ces aspects, c'est possible d'etudier Vhistoire de 

Vetablissement, surtout si on prend en consideration le document 
signe par le prince Matei Basarab en 1639, qui vient de preciser 
l'organisation, le lieu, Ies documents anterieurs - et ici viennent des 
interpretations personnlles et inedites, en suivant la situaţion jusqu 'ă 
le fin du XVIII-eme siecle. 

Cuvinte cheie: Valahia, stabiliment, documente 
Keywords: Valachie, etablissement, documents 

In vremurile vechi starea de sănătate a comunităţilor umane ce 
au vieţuit pe teritoriile ce fac obiectul studiului nostru n-a constituit o 
preocupare organizată pentru ele sau conducătorii lor. Atunci oamenii 
se preocupau singuri de sănătatea lor bazându-se pe experienţa proprie 
sau a unor indivizi din cadrul comunităţii, bărbaţi şi femei, de obicei 
oameni înaintaţi în vârstă care prin experienţa lor de viaţă au învăţat să 
folosească cu multă eficienţă unele leacuri naturale, în special plante, 
dar şi remedii de natură animală (extract de organe, animale sau 
insecte, venin de şarpe, miere şi ceară de albine, etc.) sau produse 
minerale, în special săruri, nămoluri, dar şi ape minerale ce conţineau 
elemente tămăduitoare a diverselor boli. 

Dintre toate aceste remedii cele mai folosite au fost desigur 
plantele, care au constituit aşa cum mai constituie încă şi în vremurile 
moderne, remedii foarte valoroase în combaterea diverselor boli sau 
accidente organice - plăgi, fiind şi cele mai la îndemâna tuturor 
oamenilor. 

Cu toate acestea, de-a lungul veacurilor molimele de tot felul dar 
şi lipsa cronică a mijloacelor de existenţă, în special hrană, au secerat 
numeroase vieţi, multe de vârstă tînără, aşa încît media de vîrstă era în 
general scăzută, sub 45 de ani. 

In epoca feudală şi în special după intemeierea statului 
centralizat Ţara Românească, apar şi primele preocupări ale 
autorităţilor centrale, voievodul şi divanul său pentru organizarea unor 
acţiuni de ajutorare, tratare medicală şi protecţie a unor categorii 
sociale defavorizate cum am spune azi - sărace cum se spunea atunci, 
înfiinţând chiar stabilimente destinate îngrijirii acestora. 

Primul voievod care s-a preocupat de problemele oamenilor 
bolnavi şi săraci a fost chiar voevodul întemeietor al Ţării Româneşti, 
Negru Vodă. El a avut o idee genială în acest sens şi anume aceea de a 
organiza în oraşul de reşedinţă al voievodatului său, Câmpulung, un 
stabiliment destinat îngrijirii oamenilor săraci şi a celor cu diverse 

infirmităţi, de cele mai multe ori oşteni ce luptaseră în ostile sale şi 
care de regulă îşi pierdeau legăturile cu familiile lor de origine care se 
îngrijeau dintotdeauna de infirmii sau bolnavii.... din familiile lor. 

Pentru a-şi îndeplini acest deziderat, Negru Vodă a stabilit mai 
întâi baza materială necesară unui asemenea stabiliment, personalul de 
deservire şi modul său de funcţionare care să asigure dăinuirea sa 
peste timp. Datorită temeiniciei acestor reguli, stabilimentul său a 
funcţionat - în ciuda vicisitudinilor - aproape neschimbat timp de 
peste cinci secole. A fost modificat şi în cele din urmă desfiinţat abia 
în vremurile moderne - pe la sfârşitul secolului XVIII şi începutul 
secolului XIX, după care şi ştirile privitoare la el s-au estompat, în 
timp, documentele originare fiind pierdute în majoritate, iar ştirile 
uitate. 

Lipsind astăzi materialul documentar explicit, cercetătorii care 
s-au preocupat de acest subiect au reuşit să scoată în evidenţă multe 
din aspectele constituirii şi funcţionării sale, unele dintre acestea fiind 
însă interpretate diferit, mai ales eronat, stârnind şi astăzi controverse. 

Preocupându-ne şi noi de acest subiect interesant şi incitant atât 
pentru istoria veche a Ţării dar şi a satului Văleni, sat aflat în imediata 
apropiere a oraşului Câmpulung şi cu care sătenii din Văleni aveau 
numeroase legături economice şi de rudenie, vom prezenta mai întâi 
cele mai importante aspecte privitoare la acesta, urmând să tragem 
concluziile ce le vom considera pertinente, şi pe care îl vom numi 
Aşezământul de milă al lui Negru Vodă din Câmpulung. Milă în 
sensul feudal al cuvântului - „ajutor, binefacere", a se purta de grijă, 
cu menajamente fără ca cineva sau ceva care se află într-o stare demnă 
de compătimit" . 

Primul document important, păstrat până astăzi în copie, care 
menţionează Aşezământul de milă al lui Negru Vodă este hrisovul 
emis de Matei Basarab în anul 1639 pentru satul Măţăul de Jos, care 
are următorul conţinut: „ Cu mila lui Dumnezeu Io Matei Basarab 
voevod şi domn a toată Ţara Românească, dat-am domnia mea 
această poruncă a domniei mele satului Măţăul de Jos din judeţul 
Muscel care iaste al săracilor din oraşul domniei mele din 
Câmpulung, ca să fie în pace şi slobod de bir şi de talere şi de 
împrumutare şi de găleată de fân şi de ban şi de miere şi de ciară şi 
de slujbă domnească şi de plaiu şi de cai de olac şi de toate slujbele 



1 Vezi şi Mic dicţionar enciclopedic, Ed. Enciclopedică Română, Bucureşti, 1972, 
p. 587. 

câte vor fi peste an în ţara domniei mele, de către nimeni bântuială să 
nu aibă. Pentru că însuşi domnia mea m-am milostivit de i-am ertat 
cum au fost ertaţi şi în zilele altor domni bătrâni. 

Şi am văzut domnia mea şi cărţile de milă ale acestor săraci, 
cartea răposatului Negru Vodă şi a fiului său Vlad Vodă şi cartea lui 
Vladislav Vodă şi cartea strămoşului domniei mele răposat Basarab 
voevod şi a gineri-său Radului Vodă şi a Mircii voevod Ciobanu şi a 
lui Moise voevod şi cartea bătrânului răposatului Alexandru voevod şi 
a nepotu-său Radului voevod şi a lui Gavrilă Vodă şi iarăşi cartea 
Radului Vodă din domnia a doua şi cartea lui fiu-său Alexandru 
voevod şi a lui Alexandru voevod Iliaş şi cartea lui Leon voevod, toate 
de întărire făcute una după alta cu mare blestem. 

Drept aceea şi domnia mea încă însumi am întărit şi am înnoit 
aceale cărţi vechi şi această carte a domniei mele pentru acel sat 
Măţăul de Jos ce s-au scris mai sus, ci n-au fost în rândul ţării, ci au 
fost de treaba şi hrana săracilor şi a gârbovilor şi a schilozilor din 
oraşul domniei mele din Câmpulung. Şi să aibă a lucra la morile lor 
şi la toate trebile ce le va trebui şi la biserici. Şi să aibă pace pentru 
toate, după cum iaste scris mai sus, precum au fost ertaţi şi înainte 
vreme. 

Drept aceea şi voi birarilor şi slugilor domniei mele care veţi 
umbla într-acest judeţ, voi încă să căutaţi foarte şi să vă încredinţaţi, 
să-i lăsaţi în pace pentru toate câte s-au scris mai sus. Iar care cum s- 
ar ispiti a-i supăra pre dânşii, acel om grea urgie va lua de la domnia 
mea. 

încă şi blestem am pus domnia mea, după petrecerea domniei 
mele, pe carele va alege bunul Dumnezeu a fi domn Ţării Româneşti, 
au din neamul nostru, au după păcatele noastre din alt neam, să aibă 
a cinsti şi a înnoi şi a întări această carte de milă după tocmeala ce 
iaste mai sus scrisă, pre acela domnul Dumneueu să-l cinstească şi 
să-l păzească întru domnia lui şi în veacul viitor, sufletul la odihnă, 
iar de nu va cinsti şi va întări această carte a domniei mele ci o va 
călca şi o va lăsa în pustiire, acel om să fie proclet şi anatema de 318 
sfinţi părinţi de la Nicheia şi să fie proclet cu Iuda şi cu Arie la un loc. 

Şi să fie aceluia părtş sfântul Ioan Botezătorul în ziua cea 
înfricoşată şi viitoare a lui Isus Hristos, la a doua venire, unde nu 
iaste făţărie în veci, amin. 

Iată dar şi mărturii am pus domnia mea: pă jupan Theodor 
mare ban al Craiovei şi jupan Hrizea mare vornic şi Grigorie mare 
logofăt şi Radu mare vistier şi Preda mare spătar şi Buzinca mare 

clucer şi Socol mare stolnic şi Radu mare comis şi Vucina mare 
paharnic şi Constandin mare postelnic. însumi domnia mea am zis. 

Şi am scris eu Pârvul Spudei în scaunul oraşului Târgovişte, în 
luna lui iunie anul 7147 (= 1639)" . 

După Matei Basarab şi alţi voievozi urmaşi ai lui au întărit 
hrisovul de scutire sus citat. Dintre acestea vom menţiona doar pe cel 
de la Radu Leon în 8 mai 1665, în care numele de „săracilor" 
menţionat de hrisovul lui Matei Basarab este înlocuit cu acela de 
mişel, denumire ce va fi schimbată de pe la jumătatea secolului XVIII 
cu acela de „calici". 

In 1679, 1 aprilie, domnitorul Şerban Cantacuzino înnoieşte şi 
întăreşte hrisoavele înaintaşilor săi „de milă" pentru mişeii din 
Câmpulung, scutind şi el satul Măţăul de Jos de dările şi podvoadele 
către domnie, aceştia urmând în schimb să aibă grija mişeilor. In acest 
document se face pentru prima dată şi o menţiune nouă, neamintită în 
hrisoavele anterioare, şi anume că „numai au să-şi plătească partea 
lor ce le va fi de dajdie, iar pentru alţii să nu se bântuiască, nici să fie 
asupriţi cu dajdii peste puterea lor, pentru care se plânseseră 
domniei" . Constatăm deci că de la o vreme (nu ştim de când) Măţăul 
de Jos nu mai era cu totul scutit de bir, fiind obligaţi să plătească şi ei 
vistieriei o anumită sumă de bani, se pare destul de mică. 

In 1716 Nicolae Mavrocordat sporeşte birul Măţăului de Jos 
după cum specifică în hrisovul din 20 aprilie 1716, prin care cele 5 
liude (familii) de moşneni din Măţău sunt scutiţi de „poclonul 
steagului, de podvoadele de mertice, de cai de olac şi de ţinut, de cai 
împărăteşti, de cară de oaste, de zaherele şi satârele ce se pun pe 
silişti, de părpăr şi fumărit, de dijmărit şi oierit... şi în schimb să-şi 
plătească birul lor de 150 de ughi (galbeni) în şase rânduri şi să 
îngrijască, să păzească şi să caute pe mişeii din Câmpulung, aşa cum 
s-a urmat din vechime". 

Un an mai târziu, în 1717, următorul domn Ion Mavrocordat 
reduce numărul moşnenilor scutiţi de la 55 la 30 liude, reducând şi 
birul la 100 ughi ce urmau să fie plătiţi de patru ori pe an . 

Ultimul document cunoscut astăzi este cel dat satului Măţăul de 
Jos de Constantin Mavrocordat în anul 1761, 20 octombrie, prin care 
locuitorii din Măţăul de Jos erau îndatoraţi să aibă grijă de „mişeii" 



în „Revista arhivelor", IV, I, 1940, p. 143-154. Vezi şi prof. Ioan I.Şucu, înv. 
I.Popescu, prof. P.I.Tomescu, Monografia comunei Mioarele, p. 26-29. 

3 Idem,p. 35. 

4 Idem, p. 33. 

din Câmpulung fiind îndatoraţi „să-i caute şi la alte boli de ale lor" şi 
să le repare „chiliile" . 

Alte documente ce le vom prezenta în paginile următoare nu mai 
menţionează existenţa acestui stabiliment până spre sfârşitul secolului 
XVIII şi se referă numai la „Câmpul mişeilor". 

In privinţa locului unde a fost situată această colonie, opinăm 
pentru localizarea ei în partea de sud şi vest a oraşului şi a domeniului 
domnesc, nu departe de curtea voievodală. 

Moşia oraşului Câmpulung a fost încă din vechime împărţită în 
două părţi, între vechii locuitori ai aşezării, moşnenii câmpulungeni 
care populau şi stăpâneau partea de răsărit şi vechile aşezări, şi 
domeniul voievodal care era situat în partea de apus şi sud a oraşului. 
Pe această porţiune de teren, la sud şi vest de curtea domnească 
numită mai târziu „Câmpul mişeilor", Negru Vodă a construit un 
număr de locuinţe numite chilii, după tipicul călugăresc, două biserici 
- şi anume biserica Sf. Gheorghe al cărei patron militar ni se pare 
semnificativ pentru îndeletnicirile militare ale destinatarilor iniţiali ai 
aşezământului; şi biserica Fundeni cu hramul „Adormirea Maicii 
Domnului", ambele biserici fiind cele mai vechi construcţii existente 
astăzi în oraş . 

De altfel, aceste biserici erau întreţinute şi susţinute material şi 
spiritual de mănăstirea domnească Negru Vodă, iar anterior probabil 
de biserica voievodală de mir, ele fiind metoace ale mănăstirii şi 
deservite de călugări ai acestei mănăstiri, ele neavând nici enoriaşi 
mireni aşa cum biserica Fundeni nu are nici astăzi. Biserica „Sf. 
Gheorghe" şi-a format o enorie din locuitorii oraşului ce s-au aşezat 
pe porţiunea de moşie a mănăstirii folosită anterior de mişeii aşezaţi şi 
naturalizaţi cu timpul drept băştinaşi şi proprietari ai loturilor pe care 
le foloseau, luându-şi şi obligaţia de a întreţine şi biserica. 

Spre sud-vest de bisericile amintite, pe Râul Târgului, se afla 
moara sau morile construite de Voievod pentru folosinţa săracilor, a 
gârbovilor şi schilozilor ce populau Aşezământul şi amintite în 
documentele menţionate mai sus. 

Locuinţele numite chilii după modelul călugăresc se aflau situate 
tot pe stânga Râului Târgului, în dreptul cătunului pendinte de Măţău 
numit azi Chilii, sat ce şi-a luat numele de la locuinţele săracilor aflate 
în apropiere în Câmpulung. 



5 Idem. 

6 Pr. I. Răuţescu, Câmpulung..., p. 238-249. 



45 



Puţin mai spre est de chiliile amintite se află Dealul Flămânda, 
deal ce şi-a luat numele - după părerea noastră - de la săracii 
ospiciului ce populau zona Dealul Flămânzilor, deal pe care afla şi 
cimitirul acestora şi care ulterior, prin extindere, va deveni şi cimitirul 
principal al oraşului Câmpulung. 

In aceeaşi zonă, dar sus pe deal în Măţău, se află un alt loc cu 

7 8 

nume sugestiv, „Desagii lui Vodă" sau „Desagii vozii" , loc ce fusese 
destinat de moşnenii măţăuani pentru a fi cultivat cu diverse culturi 
(grâu, mei, fasole, legume, mai târziu probabil şi porumb), seminţele 
şi fructele acestora după recoltare erau încărcate în desagi şi 
transportate pe samar sau cu căruţa în Câmpulung la ospiciu, pentru 
hrana locuitorilor. 

Aşezământul a fost pus de Voievodul întemeietor sub 
supravegherea administratorului curţii şi domeniului domnesc, iar în 
ultima parte a existenţei sale sub administrarea unui vătaf de calici, 
numit de domnitorii ţării, cum este pomenit în actele din secolele 
XVII şi XVIII. Toate aceste întocmiri au fost consemnate de Negru 
Vodă în hrisovul amintit, întărit cu mărturisirile marilor boieri şi cu 
mare blestem, lăsând aspră poruncă urmaşilor săi să le urmeze 
întocmai, în veci. Şi aşa cum am văzut mai sus, această întocmire a 
durat mai bine de 500 de ani. 

După refacerea din temelie a bisericii de mir a lui Negru Vodă şi 
transformarea ei în mănăstire de Matei Basarab, supravegherea 
Aşezământului se făcea probabil de egumenul mănăstirii, cum de 
altfel se arată şi în unele documente care atestă că bisericile („Sf. 
Gheorghe" şi „Fundeni") erau întreţinute şi asigurate cu personal 
clerical de către egumenul mănăstirii şi călugării săi . 

Spre sfârşitul secolului al XVIII-lea însă, în condiţiile tot mai 
nesigure ale vremurilor datorate războaielor turco-austro-ruse din anii 
1737-1790, în cursul cărora numeroase ciocniri armate s-au dat în 
Câmpulung sau în apropiere provocând distrugeri devastatoare ce au 
culminat cu arderea oraşului Câmpulung în 1737 şi apoi în 1787 şi 
1790, urmate de exodul masiv al populaţiei locale spre locurile de 
bejenie din munţi, vechile hrisoave s-au pierdut sau au fost distruse 
împreună cu o bună parte din clădirile oraşului. 



7 C. Rădulescu Codin, „Muscelul nostru", Câmpulung, Tipografia Gh. Vlădescu, 
1922, p. 98) 

' Informaţie luată în 10 octombrie 2009 de la Vişoiu Moise de 82 ani din Măţău 
9 Pr. I. Răuţescu, Câmpulung..., p. 238-249. 

Printre acestea s-au aflat şi chiliile, morile şi chiar bisericile 
Aşezământului din Câmpulung. Cea mai mare parte dintre acestea nu 
s-au mai putut reface din lipsa mijloacelor materiale, dar şi a 
dezinteresului domnilor fanarioţi care nu mai acordau importanţă 
vechilor tradiţii autohtone. 

Spre sfârşitul veacului XVIII, sub pretextul unor reforme, 
ultimele privilegii ale mişeilor câmpulungeni au fost suprimate, iar 
moştenitorii lor calicii au fost înscrişi pe lista unor efemere ajutoare 
personale. In Ţara Românească, problema mişeilor deveniţi calici era 
definitiv încheiată înainte de sfârşitul secolului, prin măsura luată de 
Alexandru Moruzi la 25 februarie 1794 de a constitui un fond lunar de 
câte 50 de taleri din care să fie ajutaţi cerşetorii cărora li se pretindea 
în schimb să nu mai cerşească pe la biserici, pe uliţe, prin curţi 1 . 

Tot voevodul Alexandru Moruzi care a domnit în ultimul 
deceniu al secolului XVIII (1793-1796, 1799-1801) a orânduit 
mănăstirile Câmpulung, Tismana şi Cozia - cele mai bogate din ţară - 
să dea bani la spitalul de ciumă ridicat de el la Dudeşti - Bucureşti 11 . 
Cu aceasta, Aşezământul lui Negru Vodă de la Câmpulung dispare 
definitiv. 

Profitând de vremurile tulburi şi diluarea autorităţii statului, 
orăşenii câmpulungeni, mai ales cei influenţi şi bogaţi, dar şi vecinii 
domeniului voievodal, au încercat şi în mare parte au reuşit ca prin 
diverse mijloace, de cele mai multe ori oculte, să acapareze bucăţi 
importante din acest domeniu. Profesorul I. Şucu şi colaboratorii săi 
arată în monografia comunei Mioarele că „începând cu anul 1797 s-au 
pornit o serie de judecăţi pentru revendicări de pământuri între 
orăşenii câmpulungeni pe de o parte şi armaşul Bănică Urianu pe de 
altă parte. Aceste pământuri se găseau în „Câmpul mişeilor", în 
afara oraşului, în partea dinspre miazăzi şi apus, pe lângă Râulu 
Târgului, la câteva sute de metri de intrarea în actuala gară. Acest 
teren peste care s-au întins locuitorii oraşului cu stăpânirea se 
mărgineşte la est cu Râul Târgului, la nord cu Valea Sf. Gheorghe, la 
sud cu valea ce se numeşte Curmătura, iar la a pus se întindea până 
la Podul Banului sub Obreja. In această parte de loc şi-au avut 
„mişeii" chiliile, moara şi biserica, iar denumirea de „Câmpul 



10 N. Vătămanu, începuturile medicinei româneşti, Bucureşti, Ed. Ştiinţifică şi 
enciclopedică, 1966, p. 42. 

11 Vezi V.A. Urechia, Istoria Românilor, tom VII, p. 408-410; Dr. Pompei 
Samarian, Medicina şi farmacia în trecutul românesc, voi. III, p. 198. 



47 



mişeilor" se păstrează şi astăzi la orăşenii câmpulungeni, cu indicaţia 
topografică dată de documente" . 

în continuare, autorii menţionaţi dezvoltă în lucrarea amintită o 
ipoteză eronată, după părerea noastră, şi anume că destinatarii 
ospiciului de la Câmpulung au fost bolnavii de lepră, boală 
molipsitoare gravă cunoscută încă din vechime, ceea ce nouă nu ni se 
pare verosimil. Nu credem că voievozii întemeietori şi urmaşii lor să fi 
făcut o colonie de leproşi în mijlocul oraşului şi în apropierea 
palatului lor de reşedinţă. 

Suntem de părere că autorii sus menţionaţi au fost influenţaţi în 
afirmaţiile lor de ideile elaborate de cercetătorul Nicolae Vătămanu în 
lucrarea sa De la începuturile medicinei româneşti (Editura ştiinţifică 
şi enciclopedică, Bucureşti, 1966), în care autorul îşi expune teoria sa 
că săracii şi infirmii menţionaţi de documentele voievodale (vechi şi 
noi) ar fi fost în realitate bolnavii de lepră strânşi de prin ţară şi izolaţi 
aici ignorând părerile celorlalţi cercetători care s-au preocupat de 
această chestiune. 

Şi după părerea noastră, destinatarii Aşezământului lui Negru 
Vodă au fost, cel puţin la începuturile sale, chiar infirmii - schilozi, 
gârbovi, orbi, şchiopi (ologi) ce proveneau din detaşamentele speciale 
de oşteni tocmiţi şi întreţinuţi de voievozi pentru paza domeniului 
domnesc şi a casei voievodale, protecţia voievodului şi intervenţiile de 
urgenţă necesitate de evenimentele neprevăzute ce se iveau atunci ca 
şi acum. Erau constituite de altfel din oştenii de elită bine instruiţi şi 
echipaţi corespunzător, cantonaţi în apropierea palatului domnesc şi 
care erau gata la orice oră din zi sau noapte să se echipeze şi să 
formeze scutul uman necesar pentru protecţia voievodului şi a familiei 
sale. 

Ei au format ulterior baza detaşamentelor de oaste regulată 
tocmite şi echipate de voievozi, aşa numiţii lefegii, formate iniţial din 
localnici dar ulterior din oşteni străini - seimeni şi roşii, care de multe 
ori vor produce şi numeroase nereguli, revolte cunoscute în istorie pe 
vremea voievozilor Gavril Movilă, Matei Basarab, Constantin 
Bas arab, etc. 

Erau folosiţi de voievozi în nenumăratele lor războaie, aşa cum 
susţine de altfel majoritatea cercetătorilor ce s-au ocupat de această 
problemă 1 : 



12 I.Şucu şi colaboratorii, Monografia comunei Mioarele, p. 33. 

Cu aceasta existenţa Aşezământului lui Negru Vodă ia sfârşit şi 
preceptele sale trec în nefiinţă şi uitare, şi doar străduinţele unor 
cercetători le mai scot la lumină, din timp în timp, ceea ce constituie 
un fapt pozitiv şi de apreciat pentru a putea şi noi învăţa din strădania 
străbunilor. 

De aceea am încercat şi noi să facem (să însăilăm) studiul de mai sus, 
relevând şi consideraţiile noastre personale. 



13 C. Ionescu Gion - Istoria Bucureştilor, p. 361; C. Alessandrescu, Dicţionar 
geografic al judeţului Muscel, 1893, p. 201; C. Rădulescu Codin, Câmpulungul 
Muscelului, Ed. Vlădescu, Câmpulung, 1925, p. 128; Enciclopedia Română, 
Bucureşti, 1938, voi. I, p. 519; Pompiliu Samarian, Medicina şi farmacia în trecutul 
românesc, Bucureşti, 1938, p. 24-46. 

CÂMPULUNG MUSCEL IN CREAŢIA 
ARHITECTUL CRISTOFI CERCHEZ (1872-1955). 

The place of Câmpulung Muscel in the creation of architect Cristofi 

Cerchez (1872-1955) 



Istoric de artă drd. Oana Marinache 
Universitatea Naţională de Arte Bucureşti 



Rezumat 

Anul acesta se împlinesc 140 de ani de la naşterea inginerului 
şi arhitectului de origine armeană, Cristofi Cerchez (1872-1955), 
reprezentant de seamă al arhitecturii româneşti. Mergând pe calea 
deschisă de arh. Ion Mincu (1852-1912), Cerchez a fost puternic 
influenţat de vechile case de târgoveţi din secolul al XVIII-lea, de 
arhitectura vernaculară şi mănăstirească. Arhitectura musceleană şi 
argeşeană prezintă încă din copilăria sa o sursă inepuizabilă de 
inspiraţie, dovedită de schiţe şi fotografii, identificate şi prezentate 
public pentru prima dată. Prima vilă atribuită arh. Cerchez este 
construită între 1898-1900 la Câmpulung Muscel pentru omul politic 
Eugeniu Stătescu (1836-1905). Un alt proiect, datând din 1929, dar 
nerealizat, a fost cel al refacerii şi extinderii Halelor comerciale. 

Abstract 

This year we celebrate the 140 u birthday of Cristofi Cerchez 
(1872-1955), an architect and engineer of Armenian origin, who is an 
important representative of Romanian architecture. Following the 
footsteps of architect Ion Mincu (1852-1955), Cerchez was deeply 
influenced by the old town houses dating back to the 18th century, by 
vernacular and monastic architecture. The architecture of Argeş and 
Muscel counties was a perpetuai source of inspiration since his 
childhood and his photos and sketches - presented here for the first 
time - testify to this. The first villa presumed to be designed by 
architect Cerchez was built between 1898-1900 for the politician 
Eugeniu Stătescu (1836-1905). Another project, dating back to 1929, 
which was never completed, referred to the rehabilitation and 
extension of the Commercial Market Houses. 

Cuvinte cheie: Câmpulung Muscel, Cristofi Cerchez, vila Eugeniu 
Stătescu, Halele comerciale, case vechi 

Keywords: Câmpulung Muscel, Cristofi Cerchez, Eugeniu Stătescu 
villa, Commercial Market Houses, old town houses 



Povestea lui Hristea "Cristofi" Cerchez începe la 5 iulie 1872, 
în comuna Herăstrău-Băneasa, într-o familie de origine armenească. A 
făcut şcoala la Turnu Măgurele şi Alexandria, apoi a continuat studiile 
la şcoala de băieţi "Mihai Viteazul" din Bucureşti. In 1894 este 
absolventul Şcolii de Poduri şi Şosele, devenind conductor-desenator. 
Intre 1895-1898 primeşte o bursă privată pentru a urma cursurile de 
arhitectură de la Şcoala de Arte Frumoase din Milano. Cariera sa se 
desfăşoară de-a lungul a mai bine de 47 de ani şi cuprinde mai mult de 
50 de lucrări de arhitectură privată şi publică (civilă şi religioasă) în 
mai multe oraşe ale României: Câmpulung Muscel, Alexandria, 
Ploieşti, Bucureşti, Constanţa, Iaşi, Vălenii de Munte. 

Interesat nu numai de preluarea şi adaptarea modelelor deja 
utilizate de arh. Ion Mincu (1852-1912), dar şi de înţelegerea surselor 
artei tradiţionale, de acumularea unor elemente şi motive noi, în prima 
parte a tinereţii Cerchez întreprinde călătorii de studiu prin diferite 
zone ale ţării. Aşa cum aflăm din propriile scrieri, pe lângă studiul 
arhitectural şi decorativ, se preocupă de căutarea fondului autohton. 
Cu o curiozitate iscoditoare se interesează şi de basme, cântece şi 
poezii populare, este la curent cu descoperiri arheologice şi 
conferinţele din domeniul istoriei religiilor, geografiei, toponimiei. 

Atenţia acordată caselor din regiunea Muscelului încă din 
perioada adolescenţei, cultivată şi de poveştile tatălui său, prinde 
roade în conturarea stilului propriu. Cel mai mult îl atrag casele de 
târgoveţi, datând din sec. al XVIII- lea şi din prima jumătate a sec. al 
XlX-lea, de la care va prelua balconul-cerdac pe stâlpi de lemn, 
arcurile trilobate şi în acoladă, stâlpii canelaţi cu rol decorativ pe 
faţadă, geamlâcul, poarta gârlici, streaşină lată cu scândurele, 
decoraţia cu panouri de stuc. Iată cum sintetiza arh. Cerchez aceste 
surse de inspiraţie, văzute în copilărie, mai ales pe timpul vacanţelor 
de vară petrecute la Câmpulung şi în Argeş: "(...) toate casele 

ţărăneşti de la ţară sau de la oraş, cu cerdacurile lor, cu podoabele 
de pe ele şi cu forme nemaipomenit de frumoase." 

Din repertoriul argeşean şi muscelean, distinge arcul eliptic ca 
elementul esenţial: " Nu este ungher în ţară, nu este bisericuţă sau 
culă, ca aceea de la Curtişoara, nu este casă ţărănească prin judeţe 
de munte, prin Argeş şi mai ales prin Muscel, unde să nu întâlnim 
arcul eliptic, cu forma lui specială şi restul arhitecturii cu totul 
concordant arcului, într-o compoziţie cu siluetă valahă (...)" şi "(...) 
uşa intrării, deşi de formă dreptunghiulară, se înscrie în elipsă " . 
Acest element poate fi văzut pe aproape toate clădirile bucureştene, 
fiind şi cazuri în care 1-a folosit la interior sub forma unor nişe oarbe. 

Primul imobil cunoscut a fi atribuit lui Cristofi Cerchez este vila 
din Câmpulung Muscel a lui Eugen Stătescu (1836-1905). Proprietarul 
a fost un important jurist, om politic, membru fondator al Partidului 
Liberal în 1875 şi prieten şi colaborator al lui Ion C.Brătianu (1821- 
1891). In perioada 1876-1903 Stătescu a fost de mai multe ori 
ministru al Justiţiei şi, între 1881-1882, al Afacerilor Străine. 

Vila Stătescu poate fi considerată eclectică cu elemente 
predominant inspirate din arhitectura locală. Pe de o parte se constată 
elemente preluate din decoraţia ceramică colorată (discuri, bumbi, 
ancadramente) a clădirilor bucureştene ale arhitectului Ion Mincu care 
se îmbină cu cele inspirate din arhitectura vernacular musceleană: 
stucatura cu elemente vegetale , stâlpii de lemn, arcurile în acoladă. 
Prezenţa balcoanelor-cerdac, a nişelor semicirculare, a unei intrări de 
pivniţă de tip gârlici sunt şi ele dovada unei preluări atente a fondului 
autohton. Pe de altă parte constatăm şi câteva elemente de inspiraţie 
străină, care pot fi puse pe seama studiilor italiene ale arhitectului: 
bosajul bazei, turnul-belvedere, tratarea colţurilor, ancadramentul şi 
grilajul intrării principale, vasele decorative ce se aflau odinioară la 
intrare. 

Câteva informaţii, posibil inedite, au reieşit din consultarea 
fondului Brătianu de la Arhivele Naţionale şi din colecţia de fotografii 



1 Cristofi Cerchez, Dacia preistorică şi istorică, Editura Ararat, Bucureşti, 2002, p. 
16 

2 Idem, p.212 
Ibidem. 

4 Motivul decorativ al lugerului (rinceau) cu flori, frunze, volute, realizat în stuc este 
proiectat de arhitect, atent la toate detaliile, dar realizat de meşteri locali, mai puţin 
pricepuţi. Panourile decorative sunt net inferioare celor care se vor regăsi pe faţadele 
caselor bucureştene. 

a familiei arhitectului Cerchez. Este posibil ca arhitectul şi politicianul 
să fi colaborat şi la alt proiect, conacul Petreşti din jud. Ilfov. 

In februarie 1918 Cecilia Petrescu, mama lui Eugen Stătescu, 
face următoarea donaţie în testamentul ei: " Vila numită Eugeniu 
Stătescu din Câmpulung, cu tot localul ei şi cu tot ce se află într'însa 
la deschiderea succesiunei, o leg, cu o sumă de una sută mii lei 
(100.000), Eforiei Spitalelor Civile din Bucureşti, pentru a înfiinţa şi 
întreţine în această Vilă, din venitul sumei legate, un asii de infirmi, 
care va purta numele de asilul Stătescu-Petrescu. Asilul va avea cel 
mult patru paturi şi infirmii vor fi aleşi dintre bărbaţii de bună 
condiţiune social şi fără mijloace. " In parte, dorinţa donatoarei a fost 
respectată, în prezent aici se află secţia de pneumologie a Spitalului 
T.B.C. din Câmpulung Muscel. 

Trebuie observat că Cecilia Petrescu provenea din satul Petreşti, 
la acea dată în comuna Baloteşti, judeţul Ilfov, unde şi dorea să fie 
înmormântată alături de părinţii ei. In fondul familiei Cerchez am 
putut identifica două fotografii cu conacul de la Petreşti, încă în 
construcţie la sfârşitul secolului al XlX-lea, judecând după 
îmbrăcămintea personajelor din prim plan. Prezenţa lui Eugeniu 
Stătescu şi a arh. Cerchez în faţa conacului în construcţie vine să 
certifice faptul că cei doi au avut o legătură de prietenie şi poate au 
colaborat şi în afara proiectului din Câmpulung Muscel. Deşi nu se 
poate stabili cu certitudine că acest conac ar fi o creaţie a arh. Cerchez, 
stilul în care este conceput aminteşte foarte mult de stilul rumânesc al 
acestuia; construcţie cu un etaj, volumul intrării în rezalit peste care se 
află un cerdac cu stâlpi de piatră cu fusul în torsadă, arcade trilobate, 
volumele laterale au loggie pe stâlpi de piatră la parter şi balcoane- 
pridvoare cu stâlpi de lemn la etaj. Arcadele trilobate ale cerdacului 
sunt asemănătoare şi cu cele de la vila Minovici (prima vilă construită 
la Bucureşti în 1905), chiar dacă mai numeroase pe faţada de la 
Petreşti. Intrarea de la parter e prevăzută cu o copertină pe suporturi 
de lemn. Este posibil ca în partea stângă a conacului să se fi aflat o 
capelă/mausoleu. Aproximativ contemporane, între cele două imobile 



5 Potrivit Almanach du High-Life 1902, p. 164 pe soţia lui Eugen Stătescu o chema 
Malla înainte de căsătorie, deci nu poate fi aceeaşi doamnă Cecilia Petrescu, pe care 
o presupun mama omului politic. 

6 A.N.R., fond fam.Brătianu, dosar 137, f.55, f.v., 15 februarie 1918, testamentul 
doamnei Cecila Petrescu în care Ion I.C.Brătianu a fost numit legatar universal şi 
executor testamentar. 

aparţinând familiei Stătescu-Petrescu se pot observa asemănări, vila 
din Câmpulung fiind o versiune eclectică a celei din Petreşti. 

In primele decenii ale secolului al XX-lea nu putem atesta cu 
certitudine prezenţa lui Cerchez în Câmpulung şi nici nu am reuşit 
identificarea altor imobile construite de el. Cu siguranţă legăturile cu 
oraşul şi regiunea se intensifică după cea de-a doua căsătorie cu 
Valeria Cocăneanu, fiica colonelului Tiberiu Cocăneanu. Din 
cercetarea de arhivă reiese că familia acestuia avea moşii în Rudari, 
Conteşti de Jos şi Purcăreni, în judeţul Muscel. Chiar pe numele 
Valeriei Cocăneanu Cerchez am identificat o moşie Valea Nandrei, în 
comuna Dărmăneşti. 

în anul 1929 numele arh. Cerchez se leagă de un proiect de 
refacere şi extindere al Halelor comerciale din Câmpulung Muscel. 
După aproximativ 30 de ani 1 , construcţia principală şi anexele 
necesitau refaceri şi Consiliul tehnic aprobă extinderea complexului 
cu noi prăvălii în partea estică. Anunţul public se face încă din august 
1929, fixându-se organizarea licitaţiei în data de 21 septembrie, iar la 
1 septembrie 1929 se publică şi caietul de sarcini. 

în 19 septembrie 1929 arh. Cristofi Cerchez scrie preşedintelui 
Consiliului comunei Câmpulung Muscel pentru a mulţumi pentru 
însărcinarea primită. Din cercetarea documentelor de arhivă nu am 
putut afla cum a dobândit arh. Cerchez acest proiect şi nici alte 
informaţii despre legăturile sale cu edilii musceleni. Cu această 
ocazie, arhitectul transmite şi planurile de refacere a halelor 
comerciale precum şi cele de sistematizare a pieţei, prezentând un 
deviz -datat în 10 septembrie- de 4.000.000 lei (în afară de 
instalaţii). 11 

în ceea ce priveşte halele centrale, la dosar se mai află 
planurile fundaţiilor, ale faţadelor principală şi laterală, cel al 
secţiunii, a parterului şi etajului compartimentate funcţional (birouri, 
restaurant, măcelărie, camere frigorifere, brutărie, prăvălii, gheţărie, 



7 Căsătoria a avut loc la 24 aprilie 1911 la Biserica Sf. Nicolae Vlădica din 
Bucureşti. 

8 A.N.R., fond Ministerul Agriculturii şi Domeniilor, Fond Exproprieri, inv. 1102, 
jud. Muscel, dosare 32, 33, 128, 135 , proprietari Lucia şi Tiberiu Cocăneanu 

9 Idem, dosar 154, proprietară Valeria Cerchez 

10 S.J.A.N. Argeş, fond Primăria Câmpulung Muscel, dosar 9/1895, un posibil 
proiect iniţial al Halelor comerciale semnat de arh.Pamfil 

11 S.J.A.N. Argeş, fond Primăria Câmpulung Muscel, dosar 24/1929, f.5 

toalete). Terenul fiind neregulat arhitectul exploatează această 
asimetrie printr-o diferenţă de nivele în partea stângă, unele prăvălii 
fiind prevăzute şi cu pivniţe. 

In cărţile poştale de la începutul secolului al XIX-lea se 
observă stilul neoclasic al faţadelor iniţiale, proiectul propus de arh. 
Cerchez fiind în spiritul arhitecturii vernaculare a zonei muscelene, 
atât de dragul stil "rumânesc valah" cum îi plăcea arhitectului să îl 
numească. Folosirea porticului poate fi, totuşi, de influenţă italiană. 

La parter sunt folosite porticele (6 arcade de o parte şi de alta a 
intrării principale) cu stâlpi de piatră la exterior, ce susţin deasupra 
lor, la etaj, un pridvor pe 10 stâlpi de piatră de înălţime mai redusă. 
Intrarea, la nivelul parterului, era proiectată a fi cu 3 arcade 
poligonale, peste care, la nivelul superior, un volum în rezalit, aşa 
numitul "ceardac", sprijinit în consolă, prezenta la exterior un arc 
semieliptic cu ancadrament şi decoraţie sub cornişă. In interior, 
renunţând la dispunerea pavilionară originară, arhitectul a propus un 
spaţiu continuu cu o dispunere simetrică a compartimentărilor. De la 
intrarea se pătrundea într-un restaurant central care ar fi ocupat ambele 
nivele (cu chelnărie şi bucătărie în zona din spate, la etaj). 

La licitaţia din 21 septembrie organizată pentru realizarea 
noilor prăvălii s-au prezentat doi antreprenori locali, ing. Ghe.Petrini 
şi antrepriza fraţilor de Nicolo, ultimii câştigând proiectul. Consiliul 
Tehnic Superior prezidat de ing. Elie Radu aduce unele critici 
planurilor arh. Cerchez, fiind considerate prea puţin detaliate, precum 
şi prăvăliilor neluminate, toaletelor lipsite de ventilaţie. Totuşi, se 
propune demararea proiectului. In decembrie, datorită întârzierilor şi 
costurilor ridicate, preşedintele comisiei interimare scrie Ministerului 
de Interne pentru a anunţa amânarea lucrărilor pentru primăvara 
anului 1930. In anul următor se renunţă la proiectul arh. Cerchez, 
primăria realizând doar o "curăţire" mult mai ieftină, instalându-se 
curent electric, îndepărtându-se standurile, barăcile, nivelându-se şi 
pavându-se piaţa, antreprenor fiind Ghe. Petrini. 

De Câmpulung 1-a mai legat pe arh. Cerchez şi admiraţia 
pentru mai tânărul coleg, arhitectul Dimitrie Ionescu-Berechet (1896- 
1969). Pe de o parte, aflăm chiar din mărturia proprie scrisă către 
1954: "Nu pot trece cu vederea nici creaţiile altor colegi, ca de 
exemplu: [...] câteva vile din oraşul Câmpulung-Muscel, ale 

1 9 

arhitectului Berechet" ; pe de altă parte, potrivit nepotului arh. 
Ionescu-Berechet, acesta a lăsat memorii de activitate în arhiva 
familiei, afirmând că a lucrat in perioada de formare cu arh. C. 

1 "2 ^ IA 

Cerchez. In revista Arhitectura din 1930 apar fotografii ale unor 
case vechi muscelene sub semnătura I.Berechet, una regăsindu-se şi în 
original în colecţia Cerchez, ceea ce ar putea constitui dovezi 
suplimentare ale colaborării dintre cei doi şi surse de inspiraţie 
comune. Cu toate că nu au mai putut fi identificate alte construcţii sau 
proiecte, putem afirma cu certitudine că personalitatea şi cariera arh. 
Cerchez au fost puternic marcate de legătura cu zona şi arhitectura 
musceleano-argeşeană. 

Anexe fotografice 




Cristofi Cerchez 
Sursa: colecţia de familie a dr. Simona Condurăţeanu, nepoata 
arhitectului 



" Cristofi Cerchez, Dacia preistorică şi istorică, Editura Ararat, Bucureşti, 2002, 
p.102 

13 Ştefan Ionescu-Berechet în corespondenţa telefonică şi electronică purtată în iulie 
2012. 

14 Arhitectura, anul VI, 1930, p.49 

Fotografii din colecţia arh. C. Cerchez ce ar putea avea legătură cu 
Câmpulung Muscel, jud.Muscel şi jud.Argeş 



^ ***** 

Eugeniu Stătescu (aşezat), arh. Cristofi Cerchez, persoane neidentificate 

S.J.A.N. Argeş, fond Primăria Câmpulung Muscel, dosar 24/1929 




Arh. Dimitrie Ionescu-Berechet 
Sursa: colecţia de familie Ştefan Ionescu-Berechet, nepotul arh. 

DECLANŞAREA CRIZEI BOSNIACE REFLECTATA 
ÎN PRESA ROMÂNEASCĂ. 

Dr. Anca Anghel* 



Abstract 

In the decade of the XXth Century, Europe was the theatre of 
numerous tensions. On octomber 6th 1908 a new crisis emerges, when 
the Austro-Hungarian Empire annexed Bosnia and Herzegovina. 

In România, the public opinion on this question was formed 
mostly on the basis of the information found in newspapers and 
magazines. We can say that the Romanian press, regardless of 
politica! orientation, supported an active campaign against the dualist 
monarchy's aggressively and expansionist potenţial. 

Cuvinte cheie: tensiuni, criză, opinie publică 
Keywords : tensions, crisis, the public opinion 



în primul deceniu al secolului XX, Europa s-a confruntat, pe 
fondul celorlalte tensiuni internaţionale, şi cu o nouă criză declanşată 
de anexarea Bosniei şi Herţegovinei de către Austro-Ungaria, la 6 
octombrie 1908 1 . 



1 Gheorghe Nicolae Cazan, Şerban Rădulescu-Zoner, România şi Tripla Alianţă, 
Editura Ştiinţifică şi Enciclopedică, Bucureşti, 1979, p. 271; a se vedea: Alexandru 
Telemaque, Efemeride diplomatice. Pagini dintr-un început de veac 1906-1912, 
Editura Cavallioti, Bucureşti, 2007, p. 65-78; Ioan Scurtu, Istoria românilor în 
timpul celor patru regi (1866-1947), voi. I, ediţia a Ii-a, Editura Enciclopedică, 
Bucureşti, 2004, p. 209. 

După cum este cunoscut, potrivit articolului 25 al Tratatului de 
la Berlin din 1878, cele două provincii aflate sub suzeranitatea 
sultanului, fuseseră puse sub administrarea guvernului de la Viena . 

Profitând de situaţia creată, şi beneficiind de consimţământul 
tacit al Austro-Ungariei, Bulgaria, unită de acum cu Rumelia, şi-a 
proclamat şi ea independenţa de stat, la 5 octombrie 1908 , Ferdinand 
I devenind, în consecinţă, ţar al unui stat de acum independent . 

încălcarea prevederilor Tratatului de la Berlin prin cele două 
evenimente, anexarea Bosniei şi Herţegovinei şi proclamarea 
independenţei Bulgariei, au reprezentat, şi pentru diplomaţia 
românească motive suficiente de îngrijorare ; primul dintre 
evenimente arăta foarte clar hotărârea monarhiei dualiste de a se 
impune cu forţa în sud-estul Europei, în defavoarea Imperiului 
Otoman şi a statelor din regiune. Cel de-al doilea eveniment, 
independenţa Bulgariei, altera raportul de forţe din regiune, astfel 
încât varianta prin care preferinţele diplomaţiei vieneze se orientau 
spre Sofia, în defavoarea Bucureştiului, era tot mai des luate în seamă 
de către oamenii politici români . 

Un rol inevitabil mai mare în societatea românească cu privire 
la evenimentele inregistrate în Balcani, dată fiind creşterea nevoii de 
informare pe care o resimţea opinia publică, avea să-1 joace presa, care 
prin publicarea unor impresii ale personalităţilor epocii, prin interviuri 
sau prin numeroasele ştiri preluate din întreaga presa europeană, prin 
intermediul agenţiilor de presă, s-a străduit să-şi ţină la curent ritmic şi 
detaliat cititorii, aşa cum intrase deja în stilul ei cotidian. 

Nicolae Iorga, prin articolul Serbia tragică, publicat în 
„Neamul Românesc" din 5 octombrie 1908, îşi informa astfel cu 



* Complexul Naţional Muzeal „ Curtea Domneasca " Targovişte, str. Justiţiei, nr. 7, 
Târgovişte, judeţ Dâmboviţa. 

Alesanru Duţu, România în istoria secolului XX, Editura Fundaţiei România de 
Mâine, Bucureşti, 2007, p. 13. 

Ion Stanciu, Iulian Oncescu, Românii în timpurile moderne. Reperele unei epoci, 
Editura Cetatea de Scaun, Târgovişte, 2004, p. 300. 

Jean-Remy Bezias, Relaţiile internaţionale de la mijlocul secolului XIX până la 
1939, traducere Diana Sălceanu, Institutul European, Bucureşti, 2003, p. 43. 

Nicolae Ciachir, Istoria politică a Europei de la Napoleon la Stalin, Editura Oscar 
Prinţ, Bucureşti, 1997, p. 180. 

6 L. Boicu, V. Cristian, G. Platon (coord.), România în relaţiile internaţionale 1699- 
1939, Editura Junimea, Iaşi, 1980, p. 369; a se vedea şi Daniela Buşă, Relaţiile 
româno-bulgare în perioada 1878-1914, în volumul Românii şi bulgarii. 
Provocările unei vecinătăţi, Editura Cartea Universitară, Bucureşti, 2007, p. 70-74. 

promptitudine, cititorii: „ce strigăt de durere e la Belgrad, ce mişcare 
frumoasă de entuziasm cuprinzând un popor întreg! Demonstraţii pe 
străzi, înrolare în cete de revoluţionari, împărţire de puşti". Autorul 
era de părere, în contextul prezentat, că „de la sârbi se poate învăţa 

"7 

cultul unui ideal politic" , iar alianţa României cu Austro-Ungaria nu 
mai era adecvată situaţiei, deoarece antipatia opiniei publice faţă de 

Q 

Austro-Ungaria era evidentă . 

Prima acţiune care demonstrase apetitul austro-ungarilor 
pentru expansiune în Balcani, fusese, conform articolului semnat de I. 
Rusu Abrudeanu, în „Adevărul" din mai, sub titlul sugestiv Cum ne- 
au trădat şi ne trădează Austro-Ungaria, „afacerea căii ferate din 
sangeacul Novi-Pazar, în care cancelarul austriac a probat cât de puţin 
temei putea pune cabinetul din Petersburg în loialitatea şi amiciţia 
baronului d'Aehrenthal" . Al doilea proiect al activităţii sale 
ministeriale, a fost însă, anexarea Bosniei şi Herţegovinei „care 
reprezenta, dacă nu o adevărată trădare, cel puţin o lipsă de tact 
cumplită nu numai faţă de Rusia" 1 , ci faţă de toate puterile semnatare 
ale Tratatului de la Berlin. 

Tensiunea înregistrată în toată Europa, ca urmare a unui „act 
pripit şi nesocotit al baronului d'Aehrenthal" 11 , a creat în opinia 
autorului articolului citat, o atmosferă grea şi încărcată cum de mult 
nu mai înregistrase politica externă, „temerile de un cataclism general, 
în eventualitatea unui război european" , fiind tot mai des invocate de 
personalităţi ale timpului. 

I. Rusu Abrudeanu sesiza şi atitudinea arogantă a baronului 
d'Aehrenthal, care afirmase, în contextul unei discuţii diplomatice, că 
România „este o ţară mică" 1 , ceea ce a produs desigur indignare în 
rândul opiniei publice româneşti. 

Intrarea precipitată a trupelor austiece în cele două provincii, a 
fost întâmpinată, cum scrie „Adevărul" , cu ostilitate, înregistrându-se 



7 Neamul Românesc, nr. 1 19, an III, din 5 octombrie 1908, p. 1. 

Anastasie Iordache, Parlamentul României în anii reformelor şi ai primului război 
mondial, 1907-1918, Editura Paideia, Bucureşti, 2001, p. 64; a se vedea şi Noti 
Constantinide, Valiza diplomatică, Editura Libra, Bucureşti, 2002, p. 52. 
9 Adevărul, nr. 6909, an XX, din 24 mai 1908, p. 1 . 

Ibidem 

„o înverşunată şi cu totul neaşteptată rezistenţă" 1 , astfel că 
„pacificarea" sugerată de Bismark a costat Imperiul Dualist „colosale 
sacrificii de oameni şi bani" 1 , motive sufciente, în viziunea 
cancelarului, pentru a justifica anexarea. Locuitorii musulmani, 
susţinea publicaţia citată, s-au revoltat periodic împotriva dominaţiei 
dualiste, până prin anii 1883, când ultima rezistenţă musulmană a fost 
înfrântă. 

Se promitea însă că Bosnia şi Herţegovina urmau să 
beneficieze, în urma anexării din 6 octombrie 1908, de o Constituţie 
proprie, un Parlament special şi un guvernator „care va depinde de 
guvernul comun austro-ungar", iar din punct de vedere administrativ 
cele două provincii aveau să fie administrate, într-o oarecare măsură, 
după modelul Galiţiei, Boemiei sau Bucovinei . 

„Acţiunea" din 24 septembrie 1908, în articolul Bulgaria 
independentă, constata faptul că respectiva ştire „a produs senzaţie 

I 7 

deoarece evenimentul s-a petrecut pe neaşteptate" , iar „Ordinea" 
aprecia că „proclamarea independenţei bulgare şi declararea sa ca 
regat, precum şi anexarea Bosniei şi Herţegovinei care va avea loc în 
curând, sunt evenimente de o însemnătate ce nu poate scăpa 
nimănui" 1 . în acelaşi timp însă, „România trebuie să fie pregătită 
pentru orice eventualitate şi, mai ales, trebuie să fie mânată de acel 
patriotism cald şi sincer, care nu va permite ca din desfăşurarea 
evenimentelor, elementul nostru naţional din Orient să poată suferi" 1 . 
Ziarul „Viitorul" din 26 septembrie, era chiar sigur de 
izbucnirea unui război între Austro-Ungaria şi Serbia, şi aprecia 
totodată că, „dintre toate popoarele monarhiei, aceia care vor simţi 
mai mult rezultatele dezastruoase ale războiului, vor fi românii, 
deoarece un ordin recent dispune trimiterea regimentelor de la Sibiu, 
Timişoara şi Seghedin la graniţa Serbiei. Aceste regimente sunt 
compuse aproape numai din români" . 



14 Ibidem, a se vedea nr. 6849, an XX, din 24 septembrie 1908, p. 1, articol intitulat 
Obiect în litigiu. Calea ferată orientală. Rumelia Orientală. Bosnia şi Herţegovina. 
Ce este în litigiu în actuala criză orientală. 

Ibidem 

Ibidem 
11 Acţiunea, nr. 1666, an VII, din 24 septembrie 1908, p. 1. 

18 Ordinea, nr. 243, an I, din 24 septembrie 1908, p. 1, articol intitulat Independenţa 
Bulgariei. 

Viitorul, 
peste munţi la graniţa Serbiei. 

20 Viitorul, nr. 320, an II, din 29 septembrie 1908, p. 1, articol intitulat Românii de 



65 



în faţa percepţiilor dar şi a situaţiei nou create, o altă întrebare 
ce neliniştea presa românească, în contextul internaţional la care ne 
referim, era, în eventualitatea unui război între Turcia şi Bulgaria, care 
avea să fie locul unde se vor desfăşura operaţiunile militare. Una 
dintre variante, care satisfăcea neliniştea dar şi curiozitatea, era, în 
opinia ziarului „Adevărul" din 25 septembrie 1908, „concentrarea pe 
şoselele mai importante, care erau în număr mai mare decât în 1877- 

9 1 

1878 şi mai bine întreţinute" . 

Cum obiectivul principal al Turciei se presupunea a fi 
ocuparea Rumeliei Orientale, o altă variantă de luat în calcul era şi 
„înaintarea pe linia Harmanli-Filipopoli cu care nu numai că ar cuceri 
capitala Rumeliei, dar ar pune stăpânire şi pe linia ferată, de la care a 
pornit acum tot conflictul" . Cucerirea acestei localităţi, ar fi deschis 
calea pentru ocuparea întregii Rumelii. Dar, alegând acest traseu, 
trebuia să se ţină seamă de faptul că înaintarea „nu s-ar putea face 
decât după lupte sângeroase" , deoarece pe acele şosele Bulgaria 
„luaseră măsuri de prevenire" . 

„ Universul" din 30 noiembrie 1908, citând ziarul francez Petit 
Parisien, aducea la cunoştinţa opiniei publice informaţia militară încă 
şi mai concretă potrivit căreia Austro-Ungaria „a mobilizat 200 000 de 
oameni" 5 , decizie care ar fi provocat însă diverse discuţii în 
contradictoriu atât la Viena cât şi la Budapesta, foarte mulţi 
întrebându-se „dacă erau necesare atâtea sforţări şi sacrificii spre a se 
face anexarea" . 

într-o conjunctură internaţională suficient de tensionată, unde 
„în Grecia se striga: Creta! Serbia ameninţa pe austrieci cu Bosnia şi 

97 

Herţegovina" , era aşteptată de opinia publică românească, poziţia 
guvernului român. Această poziţie trebuia cât mai repede anunţată 
public, deoarece „Adevărul" din 25 septembrie 1908 publicase deja o 



21 Adevărul, nr. 6850, an XX, din 25 septembrie 1908, p. 1, articol intitulat 
Proclamarea anexării Bosniei şi Herţegovinei. Unde s-ar desfăşura războiul? 

Ibidem 

Ibidem 

Ibidem 
25 Universul , nr. 330, an XXVI, din 30 noiembrie 1908, p. 1, articol intitulat Marile 
mobilizări ale Austriei 

26 

27 

Adevărul, nr. 6850, an XX, din 25 septembrie 1908, p. 3, articol intitulat Care este 
atitudinea României? 

ştire care circula în cercurile politice de la Viena, potrivit căreia 
„România va păstra o atitudine neutră" . 

„Adevărul" din data respectivă, se arăta interesat să afle, 
pentru informarea opiniei publice, „dacă într-adevăr ne-am angajat să 
păstrăm o strictă neutralitate, care erau condiţiile ce au stat la baza 
acestui angajament, şi dacă interesele noastre politice şi naţionale nu 
ne dictează, în aceste momente, decât o singură atitudine: să fim 
neutri" . Răspunsul era aşteptat deci pentru a limpezi situaţia, 
„conducătorii statului fiind aceea care erau în măsură să ofere indicaţii 
precise" deoarece nu era admisă ipoteza de a rămâne „singurul stat a 
cărui atitudine şi interese să fie ignorate de opinia publică 
europeană" . 

O altă chestiune care a neliniştit opinia publică românească era 
intenţia baronului von Aehrenthal de a include Serbia şi Bulgaria în 
Comisia Dunării, luându-se în discuţie „drepturile asupra Dunării de 

o 1 

la Porţile de Fier la Brăila" . Afirmaţia era confirmată chiar de 
spusele ministrul de externe austro-ungar, acesta susţinând demararea 
tratativelor în această privinţă, cu guvernul român . 

Dezamăgirea presei româneşti şi implicit a opiniei publice s-a 
accentuat în momentul în care, în şedinţa propusă de Dimitrie A. 
Sturdza, primul-ministru al României la Clubul liberal, „chestia 
Dunării" nu a beneficiat de atenţia aşteptată. Propunerea lui Vintilă 
Brătianu „în numele comitetului electoral al Capitalei, de a şterge din 

-5-5 

rândul membrilor clubului pe aceia care nu-şi plăteau cotizaţia" , a 
ocupat întreg spaţiul alocat discuţiilor. La sfârşitul şedinţei, „în faţa a 
vreo cinsprezece persoane, primul-ministru a vorbit şi de 
evenimentele politice la ordinea zilei" , dar un punct de vedere oficial 
nu s-a consemnat, informaţiile relatate fiind evazive, cum se constata 
în comentariile Adevărului. 

De altă părere era însă ziarul „Epoca" din 14 octombrie 1908, 
care publica în rubricile sale informaţia potrivit căreia proclamarea 

independenţei Bulgariei precum şi anexarea Bosniei şi Herţegovinei 
„nu schimba cu nimic situaţia din Balcani, Turcia neavând nici un 
motiv de nemulţumire; dimpotrivă, câştiga prin restituirea sangeacului 
Novi-Pazar" 35 . 

în mod interesant, totalul dezacord împotriva anexării Bosniei 
şi Herţegovinei au dorit însă să şi-1 exprime, alături de opiniea publică 
din alte oraşe din România, precum Bucureşti, Iaşi, Bacău, Craiova, 
Turnu Severin şi Târgoviştea 

Dovedind starea de agitaţie a spiritelor, târgoviştenii, întruniţi 
pe 16 noiembrie 1908, la Sala Societăţii de Arme au luat parte la o 
amplă acţiune, la care au participat peste 2 000 de oameni, cifră foarte 
mare pentru Târgoviştea acelei vremi. 

Ecourile acestei adunări, înregistrate de „Epoca" din 18 
noiembrie 1908, erau în unele privinţe, ieşite din comun. Participanţii 
erau „un amestec pestriţ din toate culorile politice, şi o mulţime de 
doamne din elita societăţii". Ceea ce impresiona cel mai mult însă, 
erau „desele costume ţărăneşti ce se amestecau printre cele 
obişnuite" . Preşedintele întrunirii, Grigore Cair şi ceilalţi oratori, 
amintindu-i pe avocaţii Mihail Popescu, Gonzalvo Ionescu, Atanasiu, 
preotul Alexandru Bunea, studentul George Georgescu, Victor 
Baranga şi Ion Al. Brătescu, au condamnat, rând pe rând „toţi 
guvernanţii din ultimii patruzeci de ani de indolenţă (...) şi prietenia ce 
ne-a legat timp de treizeci de ani cu Austria, care nu a făcut decât să 
ne înfeodeze, (...) purtându-se cu noi cu toată perfidia, prietenia 
rămânând doar scrisă pe hârtie, atacându-ne când a putut şi pe teren 
economic şi pe cel politic" . 

A fost criticată, pe parcursul discuţiilor, şi vizita efectuată de 
prinţul Ferdinand la Viena, considerată doar un alt prilej de a „înjosi 
din nou ţara"; afirmaţia baronului Aehenthal potrivit căreia „garanta 
de purtarea noastră" era considerată ca fiind cel puţin jignitoare, 
deoarece „România nu era o aripă a Austriei" . In finalul discuţiilor s- 
a propus şi întocmit şi o Moţiune, prin care locuitorii târgovişteni 



35 Epoca, nr. 240, an XIV, din 14 octombrie 1908, p. 1, articol intitulat Anexarea şi 
proclamarea independenţei, 

36 Gheorghe Nicolae Cazan, Şerban Rădulescu-Zoner, op. cit., p. 285. 

37 Epoca, vezi nr. 270, an XIV, din 18 noiembrie 1908, p. 2, articol intitulat 
Adunarea naţională din Târgovişte. Târgoviştenii protestează contra atitudinei 
Austriei. 

„protestau împotriva celor patruzeci de ani de subordonare politică şi 
economică faţă de străinătate în genere şi de Austro-Ungaria în 
special", insistându-se ca „orice guvern care s-ar afla la cârma ţării" 
să pună capăt acestei politici care nu ducea decât la „desconsiderarea 
ţării şi micşorarea idealului nostru naţional" . 

Ministrului de externe austriac, ce ajunsese a fi subiect de 
peroraţii la Târgovişte, îi răspundea şi Titu Maiorescu printr-un 
discurs rostit în plenul Senatului câteva zile mai târziu, în data de 2 
decembrie 1908, în care liderul conservator sublinia că „în partea 
Dunării care trece peste ambele maluri româneşti, nu era admis 
amestecul nimănui. Nu era admisă nici o schimbare a situaţiei 
existente. Comisia dunăreană trebuia să rămână aşa cum era şi să 
funcţioneze aşa cum funcţiona" . 

„Universul" din 7 noiembrie 1908, remarca şi el primirea 
călduroasă de care s-a bucurat principele Ferdinand la Viena. Preluând 
din publicaţia Neue Freic Presse, Universul cita: „Salutăm pe 
simpaticul principe, reprezentant al suveranului unei ţări cu care 
dinastia habsburgică şi monarhia menţine cele mai bune raporturi" . 

De altă părere era însă, Nicolae Iorga, în cadrul unei conferinţe 
organizată la Botoşani semnalată cititorilor de „Universul", ocazie în 
care declara Dubla Monarhie „un pericol dintre cele mai mari pentru 
dezvoltarea noastră economică şi unitatea culturală a tuturor 
românilor" , iar noul proiect electoral al Ungariei „va distruge 
complet pe români ca naţiune" , peste Carpaţi. 

Vorbind de Casa de Habsburg „ca de o nenorocire în legăturile 
noastre pe care l-am avut întotdeauna cu colaboratorii ei" , Nicolae 
Iorga, aprecia în acelaşi timp, vizita efectuată de principele Ferdinand 
la Viena, într-o conjunctură internaţională cel puţin tensionată, drept 
„o ruşine pentru noi" 47 . Paralelele între politica austro-ungară în 

Bosnia-Herţegovina şi între situaţia românilor din Transilvania erau, 
în lumina presei, la ordinea zilei. 

Anexarea Bosniei şi Herţegovinei a reprezentat, de altfel, un 
subiect amplu dezbătut şi în Parlamentul României. Constantin Stere, 
în discursul din 9 decembrie 1908, declarase că alipirea Bosniei şi 
Herţegovinei de către Austrio-Ungaria „atinge Tratatul de la Berlin, a 

„48 

cărui semnatara este 

Monarhia dualistă nu părea însă să fie impresionată nici de 
declaraţiile multora dintre liderii politici europeni, nici de 
manifestaţiile de protest sau dezaprobarea unor importante state 
europene. 

Pentru România însă, evenimentele din anii 1908-1909 au 
reprezentat începutul distanţării politice faţă de Tripla Alianţă, 
atitudine încă şi mai viziblă în anii 1912-1913. 

In privinţa opiniei publice româneşti, putem aprecia că noua 
atitudine faţă de Austro-Ungariei, s-a modulat şi a luat amploare în 
contextul numeroaselor informaţii şi comentarii prezentate de presă în 
condiţiile crizei bosniace. Contribuiseră din plin, la aceasta ziarele, 
atât cele „independente", cât şi publicaţiile „revendicate" de anumite 
partide politice. Se poate afirma că, presa s-a lansat într-o adevărată 
campanie împotriva monarhiei dualiste şi a actului de încorporare a 
celor două provincii balcanice precum şi împotriva agresivităţii şi 
potenţialului exploziv al politicii Vienei. Criza bosniacă, mai 
apropiată decât celelalte crize internaţionale din epocă, geografic 
vorbind, de România, se produsese într-o arie care interesase în cel 
mai înalt grad politica externă a României, în mod tradiţional. 



48 Monitor Oficial III, nr. 9, Dezbaterile Adunării Deputaţilor, 4 decembrie 1908, 
Sesiunea ordinară 1908-1909, p. 25. 



70 



CENTENARUL ANEXĂRII BASARABIEI LA 

IMPERIUL RUS REFLECTAT ÎN PIESE DE 

PATRIMONIU (1912). 

Centennial ofthe annexation of Bessarabia to the Russian Empire 
reflected in museum pieces (1912) 



Muzeograf Ana Griţco 
Muzeul Naţional de Arheologie şi Istorie a Moldovei, Chişinău 



This report is the result of research of the materials from 
collections of the National Museum of Archaeology and History of 
Moldova in Chişinău, which take us into 1912, when Tsarist Russia 
celebrated with great fanfare the annexation of Bessarabia to the 
Tsarist Empire. To the series ofevents organized on this occasion they 
belong to the publication of such commemorative editions as 
monographs, brochures, and albums; the issue of coins and 
commemorative medals. In this context it can be presented such 
museum objects as the books: N. Lashkov. One Hundred Years of the 
Annexation of Bessarabia to Russia, 1912; M. Pacu. Bessarabia, 
1912; albums: [P. Gore] Album of Ornamental Patterns of Moldavian 
Carpets, 1912, and Yubileinyi sbornik Kishineva 1812-1912, 1914, as 
well as two medallions 100 Years of the Annexation of Bessarabia to 
Russia. 1812-1912. 

Cuvinte-cheie: Basarabia, anexare, Imperiul Rus, centenar, 1912 
Keywords: Bessarabia, annexation, the Tsarist Empire, centennial, 
1912 

Comemorarea raptului de la 16/28 mai 1812, când Imperiul 
Ţarist şi-a însuşit teritoriul dintre Prut şi Nistru, rămâne a fi şi în 
continuare cel mai emblematic eveniment, dacă ţinem cont că 
Principatul Moldovei a fost înjumătăţit şi izolat de matca românească. 
Actul dramatic, produs acum două secole în urmă, este consemnat pe 
întreg spaţiul românesc şi vine să amintească despre nedreptatea 

istorică, impusă de marile puteri ale epocii şi consecinţele acesteia nu 
doar în plan politic, social şi economic, ci mai ales de ordin cultural şi 
identitar. 

Valorificarea patrimoniului Muzeului Naţional de Arheologie şi 
Istorie a Moldovei din Chişinău ne permite să urmărim atmosfera din 
noua provincie rusească, când s-a „sărbătorit" centenarul anexării 
Basarabiei la Imperiul Ţarist. In timp ce în România, la iniţiativa Ligii 
Culturale în frunte cu Nicolae Iorga, s-au organizat un şir de 
evenimente de protest, iar steagurile au fost coborâte în berna, în 
Basarabia, administraţia ţaristă a împodobit oraşele în straie de 
sărbătoare. Pregătirile către „eveniment" au început cu mult timp 
înainte, şirul acţiunilor preconizate în cadrul serbării au fost 
completate cu edificarea monumentelor şi a arcurilor de triumf. 
Manifestările erau programate pentru cinci zile şi includeau un şir de 
lecţii publice cu evocarea evenimentelor „alipirii" Basarabiei la Rusia 
şi caracterizarea epocii şi a personalităţilor importante ale războiului; 
în Catedrală şi Biserici a fost oficiat un tedeum în onoarea ţarului 
Nicolai al II-lea, precum şi liturghii de pomenire a celor decedaţi 
„pentru eliberarea Basarabiei". Au avut loc şedinţe solemne în cele 
mai fastuoase săli ale Chişinăului cum ar fi Auditoriul Puşkin, Casa 
Eparhială, Clubul Nobilimii. La adunarea festivă desfăşurată în sala 
mare a Casei Eparhiale, au participat toate somităţile sosite la 
Chişinău, precum şi reprezentanţii administraţiei guberniale. In cadrul 
şedinţei ce a avut loc în Clubul Nobilimii a fost citită gramota, 
semnată de ţarul Nicolai al II-lea, adresată poporului basarabean cu 
ocazia celor o sută de ani de la „alipire". Au fost organizate acţiuni 
publice cu participarea elevilor şi a populaţiei orăşeneşti; pe câmpia 
Râşcani din Chişinău a avut loc o paradă militară, unde s-a intonat 
imnul Imperiului Rus, suita de manifestări culminând cu focuri de 
artificii 1 . 

In acelaşi context se înscriu şi editarea lucrărilor monografice, 
culegeri de studii şi documente, albume jubiliare, care aveau ca scop 
slăvirea acţiunilor administraţiei ţariste timp de un secol şi 
cunoaşterea istoriei acestui ţinut pentru cei din imperiu. Astfel, în 
şedinţa din 21 decembrie 1907 a Zemstvei Guberniale, a fost creată o 
comisie pentru editarea unui volum jubiliar consacrat centenarului 



Varta, Ion. Chişinău, 1912:Rusia Ţaristă a sărbătorit cu focuri de artificii 100 ani 
de la anexarea Basarabiei. în: Timpul, 17 februarie 2012; Varta, Ion. 707 salve de 
tun în cinstea „alipirii" Basarabiei la Rusia ţaristă. In: Timpul, 24 februarie 2012. 
http. //www. timpul. md. 

anexării Basarabiei la Imperiul Rus , iar la 14 aprilie 1909 a fost 
aleasă o comisie, ce avea să elaboreze cuprinsul volumului. Preşedinte 
al comisiei a fost ales A. Krupenschi, mareşalul nobilimii, iar printre 
membri se numărau profesorul L. Kasso, preşedintele Comisiei de 
Arhivistică P. Gore, profesorul de religie la gimnaziul nr.l de băieţi N. 
Laşkov, inspectorul şcolar Ioan Halippa ş.a. Volumul includea 
introducerea, semnată de L. Kasso şi studiile Blazonul Basarabiei de 
P. Gore, Vizita ţarilor ruşi în Basarabia de I. Halippa, Schiţă istorico- 
geografică şi etnografică a Basarabiei de N. Laşkov, Administraţia 
civilă în Basarabia de I. Halippa etc, în total 17 paragrafe, care urmau 
să fie prezentate pentru publicare la 1 ianuarie 1911. în volum urmau 
să fie incluse portrete ale personalităţilor locale, fotografii, vederi, 
imagini ale unor instituţii, scene din viaţa cotidiană, chipuri 
basarabene şi harta Basarabiei. Imaginile urmau să fie editate la 
renumita editură Golike şi Viliberg din Moscova, iar harta (3000 
exemplare) să fie elaborată de Departamentul General. Culegerea 
finaliza cu o bibliografie despre Basarabia. 

In şedinţa ordinară din 16 aprilie 1911 s-a luat o decizie în ce 
priveşte coperta şi foaia de titlu a volumului. Cea din urmă trebuia să 
fie încărcată cu stema de stat (acvila bicefală), mai jos să fie 
poziţionate stemele celor opt judeţe ale Basarabiei şi textul: 
Basarabia. Volum editat de Zemstva Gubernială din Basarabia către 
centenarul alipirii ţinutului la Rusia, iar pe spaţiul liber să fie 
imprimate vederi cu imagini din Basarabia. Pentru copertă, în urma 
unui concurs, au fost selectate desenele semnate de M. Berezovschi, 
recomandate în şedinţa zemstvei din 25 octombrie 191 1. 

Volumul preconizat nu a fost finalizat din varii motive, 
principala cauză fiind lipsa banilor, dar şi relaţiile dintre membrii 
Comisiei. Ulterior, o parte din materialele preconizate să fie incluse în 
volum, au fost editate separat; începând cu anul 1912, văd lumina 
tiparului un şir de lucrări, autorii cărora sunt foşti membri ai Comisiei 
de editare . Muzeul Naţional de Arheologie şi Istorie a Moldovei este 
deţinătorul câtorva lucrări enumerate mai sus. 



2 Otcet o deistviach Bessarabskoj Gubernskoj Zemskoj Upravî Gubernskomu 
Zemskomu Sobraniju43 ocerednogo sozîva v 1911 godu. Chişinău, 1912, p.312 
" Ibidem, p.313 

Ibidem, p.317 

Ibidem, 323 
6 Krupenschi A. Schiţă scurtă a nobilimii din Basarabia, Chişinău, 1912; Prot. N. 
Laşkov. O sută de ani de la trecerea Basarabiei către Rusia 1812-1912, Chişinău, 

O sută de ani de la trecerea 

Basarabiei către Rusia 1812-1912 

(cu două portrete) este o broşură- 

elogie scrisă de protoiereul N. V. 

Laşkov în limbile rusă şi română 

(tradusă din rusă de D. 

Constantinescu), adresată 

administraţiei ţariste şi militarilor 

ruşi pentru „binefacerile făcute 

basarabenilor de-a lungul celor o 

sută de ani". 

Preotul şi istoricul Nicolae Laşkov 

s-a născut la 8.02.1859 în 

Chipercenii de Jos, jud. Orhei. îşi 

face studiile la Seminarul Teologic 

din Chişinău (1873-1879) si 

Academia Teologica din Kiev 

(1880-1884); între anii 1905-1917 

este membru al consiliului 

municipal, membru al Societăţii 

Istorico-Arheologice Bisericeşti 

din Basarabia. După 1918 a fost ales in repetate rânduri preşedinte al 

Consiliului Frăţiei Alexandru Nevski din Chişinău. A decedat la 

Chişinău la 19 august 1933. 

In anul 1912, la sărbătorirea celor o sută de ani de la anexarea 
Basarabiei la Imperiul Rus, N. Laşkov, autor al mai multor lucrări cu 
caracter istoric, s-a angajat activ in procesul de pregătire al acestei 
aniversări, dând dovada de fidelitate faţă de regimul ţarist de ocupaţie. 
Este ales membru al Comitetului de organizare a festivităţilor, 
membru al comisiei de editare al volumului jubiliar, unde i s-a 

Q 

"comandat sa scrie o broşură cu aceasta ocazie" . Schiţa O suta de ani 
de la trecerea Basarabiei către Rusia... era foarte populară şi 
răspândită prin toata Basarabia, fiind citită sub formă de lecţie publică. 
Cele trei capitole cuprindeau informaţii ce ţin de legăturile „de 



N. Laşkov. O sută de ani de la 
trecerea Basarabiei către Rusia 1812- 
1912 (cu două portrete), Chişinău, 
1912. 



1912; [Gore P.]. Albumul ornamentelor de covoare moldoveneşti, Chişinău, 1912; 
Kasso L. Rusia la Dunăre şi organizarea oblostei Basarabia, Moscova, 1913; N. K. 
Moghilianski. Materiale pentru geografia şi statistica Basarabiei, Chişinău, 1913 
ş.a. 

7 Muzeul Naţional de Arheologie şi Istorie a Moldovei (MNAIM), FB-2421 

8 Ciobanu Şt. Basarabia. Populaţia, istoria, cultura. Bucureşti-Chişinău, 1992, p.43 

veacuri" între Rusia şi Moldova până la „trecerea Basarabiei către 
Rusia". Sunt enumerate „locurile, oraşele şi satele însemnate prin 
războaiele sângeroase sau prin şederea oştirii ruseşti în vremea luptei 
de o sută de ani (1709-1810) a Rusiei care a fost mai înainte trecere". 

Autorul familiarizează cititorul cu „cine din Domnitorii 
împăraţi a toată Rusia, Domnitoarele Impărătese şi alte feţe ale Casei 
împărăteşti, când şi cu ce întâmplare au fericit venirea lor în 
Basarabia", precum şi „despre cele mai însemnate întâmplări ale vieţii 
Basarabiei într-o sută de ani" . 

Ultimul capitol cuprinde succint cronologia evenimentelor sub 
administraţia ţaristă începând cu 23 mai 1812 până la adoptarea 
Ukazului din 9 noiembrie 1906 „despre întocmirea gospodăriei săteşti 
a ţăranilor". Broşura cuprinde şi portretele împăraţilor ruşi Alexandru 
I şi Nicolai al II-lea. 

în acest context, menţionăm încă două lucrări semnate de N. 
Laşkov (lipsă în patrimoniul muzeului), consacrate Basarabiei sub 
dominaţia ţaristă, una din ele fiind Bessarabia. K stoletiju 
prisoedinenija k Rossii. 1812-1912. Geograficeskii i istoriko- 
statisticeskii obzor sostoianija kraija, (1912). Lucrarea cuprinde 
informaţii cu privire la aşezarea geografică a Basarabiei, integrarea 
treptată a provinciei in sistemul administrativ al Rusiei, despre soluri, 
climă, ape, lumea vegetală si animală, populaţie, viaţa economică, 
oraşele basarabene. Deşi studiul „oferea cititorului o anumită doză de 
informaţie care merita atenţie", autorul nu ezita sa falsifice 
evenimentul din 1812, „considerând drept pozitiv actul de anexiune a 
Basarabiei la Rusia" 1 . N. Laşkov a avut „onoarea" de a înmâna 
personal această lucrare ţarului Nicolai al II-lea în timpului vizitei 
delegaţiei din Basarabia la Petersburg, mulţumindu-i pentru „traiul 
fericit". 



Prot. N. Laşkov. O sută de ani de la trecerea Basarabiei către Rusia 1812-1912, 
Chişinău, 1912,p.63-70 

10 Poştarencu, Dinu. Un istoric basarabean Ncolae Laşkov. în: Tyragetia, Anuar 
XIII. Chişinău, 2004, p.247 

Cea de-a doua lucrare se 

intitulează Prazdnovanie 

stoletnego jubileija prisoedinenija 

Bessarabii k Rossii. 1812-1912 

(1914), lucrare de lux, unde este 

descrisă cu lux de amănunte 

aniversarea anexării, programul, 

modul de pregătire şi desfăşurare a 

festivităţilor, sunt reproduse 

cuvântările participanţilor la 

eveniment şi gramota acordată 

basarabenilor de către ţarul Nicolai 

al II-lea cu această ocazie. 

Jubilejnyj Sbornik goroda 

Kişineva 1812-1912, partea I 

(1914) 11 este o altă lucrare de 

patrimoniu consacrată centenarului 

anexării Basarabiei la Rusia, 

elaborată şi editată la iniţiativa 

Dumei orăşeneşti în cadrul unei şedinţe din anul 1908. Lucrul propriu- 

zis asupra volumului a fost iniţiat abia în anul 1911, odată cu formarea 

unei comisii speciale. Culegerea urma să fie editată în două părţi: 

prima parte includea istoria Chişinăului din cele mai vechi timpuri 

până la anexarea Basarabiei şi perioada de la 1812 până la 1871, când 

a fost adoptată legea administraţiei orăşeneşti de către ţarul Alexandru 

II (1855-1881). In volum au fost anexate două planuri ale Chişinăului, 

portrete ale membrilor familiei ţarului, imagini fotografice, 

documente. Partea a doua urma să includă istoria oraşului sub aspect 

socio-economic din 1871 până la anul 1912. Prima parte a fost 

redactată de protoiereul N. Laşkov, preşedintele comisiei de elaborare 

a volumului. Din motive necunoscute, cea de-a doua parte nu a fost 

editată. 




Jubilejnyj Sbornik goroda Kişineva 
(foaia de titlu), Chişinău, 1914 



MNAIM, FB - 27506 

O altă lucrare la aceeaşi temă este 

Albumul ornamentelor de covoare 

moldoveneşti (1912) , atribuit lui 

Paul Gore. Spre deosebire de 

colegii de la Muzeul Naţional de 

Etnografie şi Istorie Naturală care 

deţin 50 de exemplare, Muzeul 

Naţional de Arheologie şi Istorie a 

Moldovei deţine doar un singur 

exemplar, ce a completat 

patrimoniul în urma unui transfer 

de la instituţia sus amintită. Vom 

obosi la acest album ce se 

deosebeşte de celelalte tipărituri 

prin tematica specifică locală şi 

despre care istoricul Ştefan 

Ciobanu avea să scrie, că „este 

unica lucrare în felul ei ca execuţie 

cu motive naţionale" . Editat de 

Zemstva basarabeană şi tipărit la Leipzig, la tipografia Brockhaus cu 

un tiraj de 1000 de exemplare, albumul cuprinde 25 de imagini de 

covoare din patrimoniul Muzeului Zemstvei din Basarabia (azi 

Muzeul Naţional de Etnografie şi Istorie Naturală). Imaginile au fost 

executate „din natură" de pictorul G. Roemmer. Iniţial, prefaţa la 

album a fost scrisă în limba rusă; în anul 1918, când pentru a doua 

oară este numit în postul de director al muzeului, Paul Gore traduce 

textul în limba română, îl editează şi îl anexează la album. Astfel se 

explică faptul că prefaţa în limba rusă a fost tipărită pe hârtie de 

aceeaşi mărime cu cea a imaginilor, iar cea în română este tipărită pe 

hârtie de format mic. De altfel, numele lui Paul Gore nu apare pe 

copertă şi autor era considerat pictorul G. Roemmer, or prin 

contribuţiile cercetătorilor se încercă reabilitarea dreptului de autor. l 

Când Petersburgul şi Chişinăul sărbătoreau cu alai centenarul 
anexării Basarabiei, în România aveau loc contra- serbări care se 



[P. Gore]. 
covoarelor 
1912 



Albumul ornamentelor 
moldoveneşti, Chişinău, 



'-MNAIM, FB-6218 

13 Ciobanu, Şt. Paul Gore. în: Anuarul Comisiunii Monumentelor Istorice. Secţia 

din Basarabia, voi. II, 1928, p.6 

Tabuică R. Contribuţia lui Paul Gore la elaborarea „Albumului ornamentelor 
de covoare moldoveneşti" . In: Paul Gore. Omul şi Opera, Chişinău, 2003, p.81- 
87. 

manifestau prin proteste, servicii divine, mitinguri de doliu. Au fost 
publicate o serie de articole şi studii, ce „oglindeau tragicul destin al 
basarabenilor sub ocupaţia ţaristă". In mai 1912, în semn de protest, 
apare ziarul Făclia Ţării - „un protest temerar ce contesta sărbătorile 
fastuoase din Chişinău" . In articolul „O sută de ani", inserat pe 
paginile ziarului, se menţiona că „moldovenii din Basarabia sunt 
lipsiţi de carte, iar boierii şi intelectualii i-au uitat" 
In acest context, menţionăm o altă 
carte din patrimoniul muzeului, 
depistată în colecţie la finele 

1 n 

anului 1999 cu titlul Basarabia 

(s-a constatat că este raritate 

bibliografică), editor M. Pacu. 

Editată în anul 1912 cu „ocazia 

contra- serbării centenarului 

anexării Basarabiei la Rusia", 

autorul găseşte de cuviinţă că „cea 

mai nimerită exteriorizare a 

sentimentelor noastre în asemenea 

momente este reeditarea 

documentelor privitoare la 

drepturile românilor din 

Basarabia" . Broşura include şi 

„cele şase articole asupra 

Basarabiei publicate în fostul ziar 

bucureştean „Timpul" din luna 

martie 1878, aceasta fiind „prima carte care a conservat publicistica 

lui Eminescu asupra Basarabiei", de aici şi „valoarea istorica a cărţii 

care este incontestabilă" 1 . 

Din păcate, elementul care a „tolerat" în cea mai mare parte 
procesul de rusificare în Basarabia a fost boierimea, ce constituia elita 
societăţii pe parcursul întregului secol al dominaţiei ruseşti, fiind 




. 



M. Pacu. Basarabia, Bucureşti, 1912 



Varta, Ion. Făclia Ţării - un protest temerar la Chişinău în 1912. în: Timpul, 5 
februarie 2012 



16 Boldur A. Istoria Basarabiei, Bucureşti, 1992, p.381; Ciobanu Şt. Cultura 
românească în Basarabia sub stăpânirea rusă, Chişinău, 1923, p. 302-305. 

17 MNAIM, FB - 23345-7. 

18 Pacu M. Basarabia, Bucureşti, 1912, p.VI. 

19 Danilov M. Eminescu şi Basarabia. în: Tyragetia. Anuar X, Chişinău, 2001, 
p.232. 

„câştigată" cu privilegii, domenii şi recunoaşterea titlurilor nobiliare. 
Dacă asupra celorlalte elemente rusificarea a fost mai mult sau mai 
puţin incompletă şi ineficientă, aici nimeni nu poate tăgădui: clasa 
nobiliară a trecut cu totul în tabăra ocupanţilor şi în decursul a două- 
trei generaţii aproape toate familiile nobiliare româneşti au devenit 
familii ruseşti. De aceea, centenarul „alipirii", pe lângă funcţionărime, 
l-au serbat şi boierii, care, în semn de recunoştinţă, au primit de la 
împărat medalii din metale preţioase, jetoane şi medalioane jubiliare, 
plachete comemorative, etc. 

în colecţia de medalii a Muzeului Naţional de Arheologie şi 
Istorie a Moldovei din Chişinău a fost depistat un jeton, care a fost 
oferit în acele zile „de sărbătoare" reprezentanţilor claselor înalte şi 
medii. Este confecţionat la un atelier (necunoscut) din Rusia, din 
argint (fără probă) suflat cu aur; greutatea 9 gr. şi mărimea de 45x24 
mm. Reprezintă un scut francez vechi ce are aplicat pe partea de sus 
coroana imperială cu o cruce la mijloc. Pe avers, partea de sus, scutul 
este încărcat cu stema guberniei Basarabiei, iar mai jos monograma 
împăraţilor ruşi Alexandru I (cel care a încorporat Basarabia) şi 
Nicolai al II-lea, acestea fiind separate de cifra „100" şi inscripţia In 
amintirea centenarului alipirii Basarabiei 1812-16.05 -1912 (rus.). 
Reversul are imprimat pe partea de sus o eşarfă cu inscripţia Adunarea 
Nobilimii. 16 mai 1912 (rus.). 





Jetoane ruseşti bătute cu ocazia aniversării a o sută de ani de la anexarea 

Basarabiei 



'MNAIM,FB -14955 

9 I 

Cel de-al doilea jeton i-a aparţinut lui Cristofor Nicolaidi 
(1862-?), grec de naţionalitate, originar din Ismail, care a deţinut 
funcţia de arhitect- adjunct al oraşului Chişinău timp de 25 de ani (din 
anul 1893), ulterior inginer al oraşului Chişinău. Jetonul-medalion i- 
a fost oferit cu prilejul „centenarului alipirii Basarabiei şi pentru 
contribuţii la sistematizarea şi urbanizarea Chişinăului". Are forma 
unui scut apropiat de cel polonez, partea de jos crenelată, confecţionat 
dintr-un metal de culoare gălbuie. Pe avers, partea de sus, sunt 
imprimaţi anii 1812-1912, la centru - stema guberniei Basarabiei, iar 
în jurul ei inscripţia In amintirea centenarului alipirii Basarabiei la 
Rusia (rus.); pe revers sunt imprimate iniţialele împăraţilor ruşi 
Alexandru I şi Nicolai al II-lea. 



21 MNAIM, FB - 11751 

22 Gonciarova I. Arhitectul basarabean Cristofor Nicolaidi. în: Anuarul II, Muzeul 
Naţional de Istorie a Moldovei, Chişinău, 1995, p. 263-269 

ATACURI AERIENE ASUPRA ORAŞULUI PITEŞTI 
ÎN PRIMUL RĂZBOI MONDIAL. 

Prof. Viorel Drugău 
Liceul Tehnologic „Constantin Brâncuşi" 



In timpul primului război mondial în luna noiembrie a anului 
1916 oraşul Piteşti a fost bombardat de către aviaţia armatelor 
Puterilor Centrale. Oraşul nu era un obiectiv militar probabil scopul 
atacului aerian a fost de a crea panică în rândul locuitorilor şi de 
provoca pagube materiale. Autorităţile române au luat măsuri de 
apărare dar cu toate acestea tot au existat victime în rândul 
populaţiei civile. 

During the fir st world war in November of the year 1916 city 
Piteşti was bombed by armies aviation Central Powers. City was not a 
military obiective probably aim air attack was to create panic among 
residents and cause damage to property. Romanian authorities have 
taken measures of defense but it is nevertheless still there have been 
civilian casualties among the civilian population. 

Cuvinte cheie: aeroplane, dirijabile, bombardament, protejarea 

populaţiei 

Keywords: aeroplane, ltas, bombing, protection of the population 

In contextul înaintării armatelor Puterilor Centrale în zona din 
sudul munţilor Carpaţi autorităţile române au anticipat că unele 
localităţi ar putea fi bombardate. In luna septembrie 1916, Ministerul 
de Interne a expediat către prefecturile judeţelor din sudul României 
broşuri cu imagini ale siluetelor „aeroplanelor armatei române" 1 . Se 
recomanda ca aceste imagini, „a le distribui tuturor autorităţilor 
administrative şi poliţieneşti din judeţul Dvs. precum şi posturilor de 



1 Direcţia Judeţeamă Argeş a Arhivelor Naţionale, fond Prefectura Argeş, dos. 
78/1916, f. 15. 

jandarmi" . Se preciza că avioanele româneşti poartă ca semn 
distinctiv tricolorul „în formă de cerc". Se atrăgea atenţia ca 
„diferitele posturi să nu tragă, în timpul zilei în avioanele ce-ar sbura 
pe deasupra lor, mai înainte de a fi recunoscute că sunt avioane 

■ „3 

inamice . 

La jumătatea lunii septembrie 1916, se revine cu un material 
mai complet „reprezentând siluetele aeroplanelor armatei noastre 
precum şi a dirijabilelor şi avioanelor în serviciul armatelor germane, 
austro-ungare şi bulgare" . La 22 septembrie se comunică Prefecturii 
Argeş că trebuie să constituie o comisie specială „pentru constatarea 
şi evaluarea pagubelor cauzate de bombardările inamicilor" . Ca 
măsuri de protejare a populaţiei, Statul Major al Armatei I, a emis un 
ordin, în cazul în care din aparatele de zbor inamice ar lansa 
bomboane sau alimente otrăvite. Conform acestui ordin „absolut 
nimeni să nu consume nici un fel de bomboane sau alimente găsite 
aruncate în cale", iar „toate obiectele găsite întâmplător pe străzi sau 
câmpii, vor fi lăsate pe loc, fără a le atinge anunţându-se îndată 
autorităţile civile sau militare" . 

Pentru a preveni efectele unor atacuri aeriene, Prefectura 
judeţului Argeş a emis o ordonanţă. In cazul în care ar exista 
informaţii că „aeroplane vrăşmaşe" s-ar îndrepta spre Piteşti, , fluierul 
(sirena) de la moara Progresul din Târgul din vale va fluiera timp mai 
mult, în mod prelung şi neîntrerupt. După aceasta, fluierul va înceta şi 
publicul va continua să se ferească şi nu va părăsi locuinţele şi 
pivniţele până când nu va auzi din nou fluierul de la moară, repetat de 
trei ori în mod scurt şi întrerupt; aceasta din urmă fiind semnalul că 
aeroplanele vrăşmaşe s-au depărtat de oraş. Publicul e dator ca 
îndată ce va auzi sunând fluierul de la moară, să se refugieze de pe 
străzi şi de prin curţi, prin prăvălii, locuinţe şi-n pivniţi; iar cei aflaţi 
la etaje superioare să se refugieze la etajul de jos, ferindu-se însă a 
sta în dreptul ferestrelor şi uşilor pe unde pot pătrunde schijele de la 
bombe fiind cunoscut că ravagiile aeroplanelor sunt mult mai mari 
asupra celor surprinşi pe străzi sau în curţi. 

Comercianţii vor trage obloanele prăvăliilor, lăsând însă 
oblonul uşei din mijloc jumătate tras şi nu vor închide uşa cu cheia 

Ibidem. 
Ibidem. 
Ibidem, f. 26. 
5 Ibidem, f. 124. 
Ibidem, f. 128. 

pentru ca trecătorii surprinşi pe stradă, să se poată refugia imediat. 
Tot de asemenea persoanele particulare sunt obligate a nu închide 
uşile caselor lăsând posibilitatea trecătorilor să se refugieze. 

Cei cari vor închide uşile, împiedicând publicul să nu se poată 
refugia în cazul când din bombardări vor rezulta răniri sau ucideri de 
persoane vor fi daţi judecatei ca părtaşi la ucidere cu voinţă. 

Circulaţiunea pe strada principală, pe unde de obicei 
orăşenii-şi fac plimbarea va fi cât se poate de redusă şi numai pentru 
cei cari au voe absolută să treacă, sau a face cumpărături de la 
magazine, fiind cunoscut faptul că aviatorii vrăşmaşi aruncă bombe 
acolo unde văd circulaţiunea mai mare; se interzice dar preumblarea 
fără interes pe strada principală (Şerban-vodă) cum şi pe celelalte 
străzi. Asemenea pe pieţe se interzice staţionare publicului fără 
interes. 

Aceste măsuri, fiind luate în interesul personal, pentru a apăra 
viaţa cetăţenilor, se va executa cu stricteţe de către autoritatea 
poliţienească, în cazul cOnd cetăţenii nu-şi cunosc singuri interesul de 
a se feri de moarte" . 

In data de 9 noiembrie 1916 aparate de zbor aparţinând 
Puterilor Centrale au bombardat oraşul Piteşti deşi această localitate 
nu prezenta importanţă militară. 

Intru-un raport redactat către prefectul judeţului de către poliţie 
se menţiona: 

,^4m onoare a raporta că aeroplanele vrăşmaşe au aruncat 
astăzi ora 3 Vip.m. şapte bombe în următoarele locuri: 

1) In strada Tudor Vladimirescu (dosul abatorului) unde 
bomba a pătruns prin acoperiş, în casa lui Hristea Mateş, 
măţar, distrugând odaia dinspre stradă şi bagajul chiriaşului 
Nocolae Velingher. 

2) In curtea caselor D-lui farmacist N. Iliescu strada Fraţii 
Goleşti nr. 28 locuite de chiriaşul C-tin Iordan. Bomba a căzut 
în curte, lângă colţul casei distrugând o galerie şi obiectele din 
două odăi, unde schijele au pătruns prin fereastră şi prin 
scândurile galeriei, rănind în acelaşi timp pe D-na Filofteia C- 
tin Iordan la umărul drept. 

3) In zăvoiul din dreptul abatorului, rănind grav doi locuitori 
şi două femei, toţi din comuna Racoviţa, acest judeţ care 
păşteau vitele în Zăvoi. Tot în acest loc a mai fost rănit pe faţă şi 



1 Ibidem, dos. 80/1916, f. 20. 

la mâna dreaptă, un caporal din Coloana 4-a de Subzistenţă. 
Victimele au fost transportate la Spitalul militar de evacuare, 
din B-dul Elisabeta (Şcoala Nicolopol). 

4) In strada Craiovei, trei bombe la: Radu Sămăreanu nr. 
152, la Ion Dogaru nr. 157 şi la Bariera Craiovei, unde căte-şi 
trele bombele au căzut în grădini fără a cauza vre-o stricăciune. 

5) A Şaptea bombă a căzut în grădina lui Ion Popescu, din 
strada Smârdan nr. 16 unde n-a cauzat nici o stricăciune" . 

Un alt atac aerian asupra oraşului Piteşti a avut loc a doua zi în 10 
noiembrie. In documentul privind evaluarea bombardamentului erau 
prezentate următoarele: 

1) „La ora 10 a.m. în strada Maior Giurescu nr. 6 s-a 
aruncat o bombă pe acoperişul unde locuieşte Vasile 
Bachidis, distrugând acoperişul pe o întindere de 3 m.p. 
şi tavanurile de la două camere şi douăzeci de geamuri. 

2) Din această bombă schijele au sărit la casa cu nr. 4 din 
aceeaşi stradă locuită de G. Niţuleascu, funcţionar 
C.F.R. unde au spart 19 geamuri şi au ucis pe un copil al 
său anume Gheorghe în etate de 5 ani. 

3) Alte schije tot din aceeaşi bombă au sărit în strada Cuza 
Vodă nr. 23, ce este în apropiere, la locuinţa lui Borcea 
Ion, funcţionar C.F.R. rănind destul de grav la mână, pe 
soţia sa anume Zoe, spărgând 14 geamuri şi un cazan de 
aramă. 

4) O altă bombă a explodat în Târgul din Vale, în faţa 
oborului de vite, rănind grav pe Plutonierul Hagiu şi 
soldatul Toma Ion din coloana 13 de reparaţii şi trei femei 
şi au ucis doi cai şi trei juniei. 

5) La rampa garei locale, o bombă a lovit un vagon, rănind 
uşor prin spărturi de geamuri trei soldaţi. 

6) A patra bombă a căzut într-o câmpie din strada Colonel 
Chicoş, fără să cauzeze vre-o stricăciune. 

7) După amiazi la ora 2, trei bombe au fost aruncate în 
Târgul din Vale, unde au ucis 60 de vite cornute ale 
ţăranilor care le adusese spre a le vinde comisiei de 
aprovizionare a armatei. 

8) La ora 3 p.m. alte şase bombe au fost aruncate tot în 
Târgul din Vale, unde aviatorii duşmani au observat 



' Ibidem, f. 117. 

aglomeraţie de locuitori şi vite aduse pentru comisia de 
aprovizionare, rănind grav pe băiatul Gheorghe Toartă de 
15 ani din comuna Jiblea şi s-au spart geamurile prăvăliei 
comerciantului Dumitru Ionescu. 
9) La ora 3 l h p.m. două bombe au căzut la rampa gărei, 
ucizând 4 cai ai coloanei 7 Subzistenţă, doi oameni bătrâni 
anume Gheorghe Ana din localitatea Boişoara şi Nae 
Nicolescu din acest oraş, strada Maior Giurescu, precupeţ, 
în etate de 64 de ani" . 
Acestea au fost urmările atacurilor aeriene executate asupra 
oraşului Piteşti. Peste puţin timp oraşul avea să fie ocupat de către 
armatele Puterilor Centrale, cetăţenii confruntându-se cu alte greutăţi 
şi obligaţi fiind să suporte consecinţele ocupaţiei armatelor inamice. 



9 Ibidem,f. 130-131. 

VIAŢA ECONOMICA A PITEŞTILOR LA 
SFÂRŞITUL SEC. XIX, ÎNCEPUTUL SEC. XX. 

Prof.drd. Gabriel Mielcescu 
Liceul Tehnologic „Constantin Brâncuşi" Piteşti 



In primii ani ai sec. XX, odată cu dezvoltarea mai accentuată a 
economiei româneşti şi oraşul Piteşti s-a înscris pe orbita economică 
a României, în special în cadrul industriei uşoare şi alimentare, 
precum şi în alte ramuri prelucrătoare. 

Statistica locală din anul 1912 înregistrează în Piteşti 
următoarele unităţi economice : fabrici - 1 de tanin (din coajă de 
copaci), 2 de postav, 3 de pălării, 6 de gris, arpacaş şi faină, 1 moară 
cu aburi, 1 de frânghii; ateliere meşteşugăreşti - 3 argintari, 3 
armurieri, 1 bazalt artificial şi ceramică, 2 boiangii, 4 croitori, 6 
cismari -pantofari, 6 curelari, 2 cuţitari, 3 giuvaergii, 12 lumânărari, 2 
pielari, 2 frizeri; unităţi comerciale - 12 agenţi comisionari - cereale, 
27 băcani, 3 birtaşi şi 10 cârciumari, 11 brutari, 2 depouri faină, 6 
cafenele, 7 cofetari, 2 măcelari, 5 bogasieri, 9 braşoveni, 4 magazine 
haine bărbăteşti, 2 de încălţăminte, 5 de porţelan, sticlărie şi cristal, 1 
magazin de vopseluri, 13 magazine de manufactură, 6 hoteluri, 3 
librării; alte unităţi - 3 birouri de arhitecţi şi 5 de ingineri, 3 agenţii de 
asigurare, 1 agenţie de comisionari bancari şi de asigurări. 



In the early years of the 20TH century, with the further 
development of the Romanian economy and the city of Piteşti was 
inscribed on the orbit of România, especially in the light industry and 
food, as well as in other manufacturing sectors. 

Local statistics from 1912 recorded in Piteşti following units: 
economic plants-1 of tannin (the shell of trees), 2 cloth, 3, 6, and 
Pearl barley semolina flour, 1 die, 1 steam ropes; craft workshops-3 
argintari, 3 1 artificial basalt, gunsmiths and ceramics, 2 boiangii, 4 6 
cismari tailors, shoemakers, 6-curelari, 2 cuţitari, 3 giuvaergii, 12 

lumânărari, 2 pielari, 2 barbers; commercial units-12 intermediaries- 
agents, 27 băcani 3 birtaşi and 10 saloon-keepers, 11 bakers, 2 Depot 
ground, 6 cafes, 7 2 confectioners, butchers, 5 bogasieri, 9 Braşov, 4 
stoning shops, footwear, 5 porcelain, glassware and Crystal, 1 store 
woollens, 13 stores manufacturing, 6 hotels, 3 bookstores; other units- 
3 offices of architects and engineers, 5 insurance agencies, 1 agency 
supervisors and insurance intermediaries. 

Cuvinte cheie : Economie, Bogasieri, Aliniere, Parcelare, 
Arhitectura, Sistematizare, Ucenici. 

Keywords : Economy, Bogasieri, Alignment, Parcelare, Architecture, 
Town-Planning, Apprenticess 



In primii ani ai sec. XX, odată cu dezvoltarea mai accentuată a 
economiei româneşti şi oraşul Piteşti s-a înscris pe orbita economică a 
României, în special în cadrul industriei uşoare şi alimentare, precum 
şi în alte ramuri prelucrătoare. 

In preajma primului război mondial mai sunt înregistrate două 
fabrici de frânghii şi talpă, 3 mori, 2 fabrici de băuturi gazoase, 1 
fabrică de bere, atelierul mecanic, turnătoria de fier şi alamă (Gotwald 
Nicht şi M. Popovici), cea mai importantă unitate de acest fel din 
vestul Munteniei. 

în ceea ce priveşte industria textilă, un rol important în viaţa 
oraşului 1-a avut fabrica "Ţesătoria română", ca societate anonimă cu 
capital belgian. In 1914 s-a înfiinţat "Textila românească" din Găvana 
care va contribui considerabil la sporirea rolului economic al 
Piteştiului. 

In domeniul industriei alimentare, în 1908, a luat fiinţă moara 
"Progresul", proprietatea lui Hugo Mrazek, amplasată în Târgul din 
Vale, iar la 9 aprilie 1908 s-a deschis "Brutăria populară", amplasată 
tot în Târgul din Vale, ca societate anonimă cu un capital de 100.000 
lei. 

In perioada 1908 - 1910, au început să producă la Piteşti 3 
unităţi de mezeluri, cea mai importantă fiind cea a lui Leonard 
Stempel, înfiinţată la sfârşitul anului 1909. ! 



1 Buletinul Camerei de Comerţ şi Industrie din Piteşti, dosar nr. 166/1908, p. 9. 

Dintre unităţile industriale înfiinţate după 1910, mai amintim : 
Fabrica de tăbăcărie Găvana, fondată în 1912, Fabrica de tuburi de 
ciment, un atelier de sculptură în marmură, moara Pascalopol şi 
Fabrica de alambicuri şi aparate de aramă (Dinescu), ce avea 
reprezentanţe în diferite oraşe din România. 

Iluminatul public a fost până în 1913 o problemă serioasă a 
oraşului. In şedinţa extraordinară din 28 aprilie 1911, Consiliul 
Comunal a hotărât în principiu introducerea iluminatului electric. La 25 
mai 1912 s-a construit Societatea Anonimă de Electricitate- Piteşti 
(S.A.E.P.),prima întreprindere economică din oraş pentru producerea 
şi distribuirea curentului electric. După alegerea terenului şi ridicarea 
construcţiei sub conducerea inginerului piteştean Dimitrie Dima, s-au 
montat instalaţiile mecanice şi electrice, la 15 decembrie 1913 a 
început furnizarea curentului electric pentru iluminarea oraşului. 

In domeniul edilitar - gospodăresc s-au obţinut rezultate 
remarcabile în primii ani ai sec. XX. Astfel, s-a elaborat "planul 
general de aliniere şi parcelare " a oraşului, planul de sistematizare a 
localităţii, întocmit de inginerul H. V. Schmidt şi planul de 
alimentare cu apă . In anul 1909 s-au forat primele puţuri pentru 
captarea apei, au fost instalate două motoare "Diesel" la uzina de 
apă, precum şi prima conductă de refulare la castelul de apă de la 
Mărăcineni. 

In ultimele decenii ale secolului trecut, în Piteşti au avut loc o 
serie de realizări tehnice : terminarea construcţiei căii ferate, a staţiei 
C.F.R. Piteşti şi darea în folosinţă a liniei Bucureşti - Piteşti în anul 
1872 ; construirea şi darea în folosinţă a depoului C.F.R. Piteşti în 
anul 1875 ; construirea podului de cale ferată pe linia Piteşti - Curtea 
de Argeş, cu o deschidere de 50 metri, în anul 1895. 

Intre anii 1912 -1915 a ridicat podurile peste Râul Doamnei şi 
Argeş, la intrarea în Piteşti, cu câte 6 deschideri în arc de câte 30 
metri. In anul 1913 a fost clădită Uzina electrică, de către acelaşi 
inginer, asistat de Constantin Buşilă, profesor la Politehnica din 
Bucureşti şi Nicolae Vasilescu - Karpen, membru al Academiei 
Române, cel care a supravegheat montarea instalaţiilor şi a făcut 
recepţia lucrărilor. 



Ibidem, Dosar 19/1909,f.8,9,10,ll. 

C. Florea, întreprinderea de reţele electrice Piteşti, Piteşti, 1972. p. 9 - 16. 

Arh.St.Piteşti,fond.Primăria oraşului Piteşti,dosarl l/1900-1901,f.l 13-1 14. 

în domeniul arhitectural şi urbanistic se cunosc prefaceri 
importante. Se construieşte mult din zid, iar în zona centrală a oraşului 
apar clădiri cu parter şi 1 sau 2 etaje, construcţia având o dublă 
folosinţă; spaţiu comercial la parter şi locuinţă în partea superioară. 
Arhitectura populară, deosebit de bogată în această zonă, împrumută 
mijloace de exprimare construcţiei de locuinţe de la oraş. 
Ceardacurile şi prispele se închid acum cu geamlâc, element care 
evoluează într-o varietate de forme. Acest gen de construcţii se mai 
pot vedea şi azi pe străzile Teiuleanu, Sf. Vineri, Târgul din Vale, 
Crinului, Victoriei, Republicii. 

In 1908 inginerul Dimitrie Gh. Dima, împreună cu inginerii 
Tiberiu Eremie şi Gogu Constantinescu, a înfiinţat societatea de 
construcţii "Beton şi fier", prima de acest gen din ţara noastră. 

Un alt arhitect de valoare naţională a fost Dimitrie Maimarolu, 
după proiectul căruia s-a clădit Palatul Prefecturii, astăzi Muzeul 
Judeţean. 

După proiectul lui Ioan N. Socolescu, s-a construit în partea 
de jos a oraşului biserica Sfânta Vineri pe strada cu acelati nume. 

In anul 1910, după planurile lui Eracle Lăzărescu, s-a construit 
Banca Populară, în maniera eclectismului de şcoală franceză, foarte la 
modă în ţara noastră în acea perioadă. 

Intre 1912-1915, tot după planurile lui Eracle Lăzărescu a fost 
edificat Palatul Justiţiei, cu faţada principală în stil neoclasic. In 
apropierea Piteştilor, pe domeniul ce a aparţinut familiei Brătianu, s-a 
construit după planul arhitectului Lecomte du Nouy, biserica în care sunt 
înmormântaţi membrii acestei familii, iar între anii 1912 - 1915, au fost 
construite după planurile arhitectului Petre Antonescu castelul şi antenansele 
ce pot fi văzute şi astăzi în satul Ştefaneşti. 

Problema sanitară, deşi una dintre priorităţile oraşului, era greu de 
rezolvat, deoarece posibilităţile materiale ale primăriei erau reduse în raport 
cu nevoile.. 

A fost înfiinţat un azil, în urma iniţiativei poliţaiului, care la 23 oct. 1908 
a făcut un raport către prefect, arătând numărul mare de cerşetori, care 
"dădeau un aspect trist oraşului", a celor fără locuinţă, hrană şi 
îmbrăcăminte, a orbilor şi schilozilor, care, oricât ar fi cerşit, "tot 
flămânzi rămâneau" . 



5 Ibidem, dosar 36/19 10,f. 21, 22,23. 

6 Arh. St. Argeş, fond Primăria mun. Piteşti, dosar 6/1909,f.8. 

In urma implicării factorilor de decizie din primărie şi prefectură, a fost 
închiriat un local pe strada Şerban Vodă, cu 500 lei anual şi vor fi lansate 
liste cu subscripţii către piteşteni. La 6 dec. 1908 azilul era înfiinţat, iar 
comitetul de femei "Sprijinul Bătrâneţelor" a ajutat în mod deosebit 
acest stabiliment. 

Pentru îmbunătăţirea asistenţei medicale şi pentru construirea unui 
spital, primăria a cedat suprafaţa donată de Chiriac Vasiliu, situată în strada 
I. C. Brătianu şi a mai cumpărat de la Ana Bacria un imobil cu terenul 
aferent, realizând astfel suprafaţa necesară construirii spitalului. La 9 oct. 
1908, 38.743 mp au intrat în proprietatea Direcţiei Generale Sanitare la 
colţul străzilor Brătianu şi Cloşeneşti. 

O altă necesitate vitală a oraşului a fost planul de sistematizare întocmit la 
10 dec. 1910. 

Planul prevedea extinderea reţelei de apă şi canalizare, ocazie cu care 
întreaga suprafaţă a oraşului putea fi acoperită cu clădiri în condiţii salubre. 
In acest mod, fără exproprieri costisitoare, se puteau alcătui străzi bine 
aliniate, estetice, cu pante potrivite acolo unde terenul era accidentat, astfel 
ca ele să servească circulaţiei normale. 

După rolul şi nevoile fiecărei străzi, s-a avut în vedere forma şi profilul 
potrivit destinaţiei. Astfel au fost proiectate : 

1. Străzi cu trotuare largi, plantate cu pomi umbroşi pentru circulaţia 
pietonilor şi trăsurilor (bulevarde); 

2. Străzi largi cu pante uşoare pentm circulaţia carelor de greutăţi; 

3. Străzi de legătură mai strâmte, mai mult pentru accesul şi deservirea 
locuinţelor. 

După destinaţia străzilor se va determina lărgimea lor astfel: 

- Pentru circulaţia pietonilor şi trăsurilor au fost proiectate 

bulevarde cu o lărgime totală de 18 m, având două trotuare a câte 4 m 

lărgime; 

- Pentru circulaţia carelor grele, străzi cu o lărgime totală 
de 14 m, cu două trotuare a câte 3 m lărgime; - Străzi de 

legătură de 10 m lărgime, cu două trotuare a câte 2,30 m 
lărgime. 

Bulevardul existent pleca din S.E. oraşului, începea de la bariera 
Prundu, sub denumirea de Bulevardul Elisabeta Doamna, trecea pe 
lângă gară şi se continua în linie dreaptă până la grădina publică. 
Dincolo de grădină, bulevardul lua numele de Bulevardul Ferdinand 
şi se continua până la strada Aurora. 

Conform planului de sistematizare, oraşul vaputea fi împărţit în 
cartiere: 

- Cartierul comercial, cuprindea partea de Est a oraşului, de la bariera 
Podului şi străzile : Bd. Elisabeta, Craiovei, Doamna Bălaşa, Brătianu, 
Sf. Vineri şi Eliade Rădulescu; 

-Cartierul de locuinţe era cuprins între străzile : Eliade Rădulescu, 

"7 

Viilor, Sf. Vineri, Valea Trivăii, până la bariera Podului; 

-Cartierul de vile cuprindea S-V oraşului, str. Craiovei, până la 
poalele platoului Trivale şi cimitirului; 

-Cartierul industrial se întindea în S-E oraşului învecinat cu calea 
ferată Craiova - Piteşti şi Piteşti - Bucureşti şi pe malul Argeşului. 

Promenada cuprindea spaţiul dintre Şerban - Vodă şi Doamna 
Bălaşa, unde se aflau mici prăvălii, insalubre. Avându-se în vedere 
acest aspect, s-a hotărât demolarea caselor vechi, lăsându-se locul liber 
şi crearea unei promenade publice care să înfrumuseţeze centrul 
oraşului. 

Grădina publică se afla în spaţiul cuprins între bd. Carol, bd. 
Elisabeta şi str. Egalităţii şi constituia un loc de destindere pentru 
piteşteni, unde duminica şi în zilele de sărbătoare evolua fanfara 
oraşului, într-un foişor special amenajat. 

La elaborarea planului de sistematizare s-a acordat o atenţie 
deosebită Parcului Trivale, important loc de agrement al Piteştilor. 

Printr-o adresă din data de 16 martie 1902, aflăm că Primăria 
din Piteşti s-a adresat contelui Thedus Graf Lubenschi din Austria, 
prin care s-au comandat : 25 bucăţi brad, 1000 bucăţi pin de Austria, 
100 pin rigida, 25 pin cembra, 100 pin alb, 100 molid, 20 măslin 
sălbatic şi 100 bucăţi paltin . 

Zece ani mai târziu, arhitectul Pinard din Bucureşti prezintă 
primăriei Piteşti un plan propriu de înfrumuseţare. La 28 mai 1913 
Consiliul comunal aprobă "amenajarea parcului Trivale şi facerea 
eleşteului, conform devizului şi proiectului prezentat" . 

Aspectul frumos al oraşului era asigurat de buna funcţionare a 
străzilor, podeţelor şi trotuarelor, de arhitectura clădirilor particulare şi 
instituţiilor de stat, de parcuri şi grădini, de iluminarea străzilor, dar 
mai ales de curăţenie. La începutul secolului XX, în Piteşti erau clădiri 
ca trebuiau demolate, "locuri virane pline de bălării şi alte murdării care 
vatămă sănătatea publică." 



7 Arh. Naţ. din Argeş, fond Primăria municipiului Piteşti, dosar 18/1902,f. 1,5,6. 



8 Ibidem, dosar 24/1913,f.6,7,ll. 

Constatări de imobile insalubre făceau primăria şi poliţia, iar pe 
baza rapoartelor întocmite, proprietarii respectivelor imobile erau 
somaţi ca în termen de la 24 ore la 15 zile, în funcţie de starea 
clădirilor, să fie demolate. La 21 noiembrie 1906, Primăria dă o 
ordonanţă prin care cere tuturor comercianţilor şi proprietarilor ordine 
şi curăţenie, sub ameninţarea trimiterii în judecată, în caz de 
nerespectare. 

In strânsă legătură cu activităţile industriale comerciale şi 
urbanistice s-a aflat sistemul local al unităţilor bancare şi de credit. La 
sfârşitul secolului XIX şi începutul sec. XX la Piteşti au funcţionat 
atât bănci sau cooperative locale de credit, cât şi sucursale sau agenţii 
ale unor bănci naţionale. 

Deşi nu au dispus de capitaluri mari, totuşi, unităţile bancare şi de 
credit locale au contribuit la evoluţia economiei şi urbanisticii oraşului 
Piteşti, a altor sectoare de activitate din judeţul Argeş. 

Dintre aceste unităţi s-au remarcat : Societatea Economică 
"Argeşul", Banca Populară "Piteşti", Banca "Albina", Banca "Trivale", 
Banca Comerţului şi Industriei, Banca "Perseverenţa" a meseriaşilor C. 
F. R., Banca "Funcţionarilor Publici" şi Banca Federală "Argeş" a 
băncilor populare din judeţul Argeş, cu sediul în Piteşti. 

La dezvoltarea economică a Piteştilor şi-au adus contribuţia 
Agenţia Băncii Naţionale a României, aflată sub conducerea şi 
influenţa Partidului Naţional Liberal, reprezentanţa "Băncii Agricole" 
din Bucureşti, sucursala Băncii "Sf. Gheorghe" din Bucureşti şi cea a 
Societăţii cooperative a meşteşugarilor din Bucureşti, fondată de D. C. 
Butculescu. 

Un număr important de piteşteni au colaborat cu banca 
Marmorosh - Blank et Comp, una dintre cele mai mari instituţii 
financiare din ţara noastră. Acest aspect a fost în legătură directă cu 
faptul că Mauriciu Blank s-a născut în Piteşti la 17 iulie 1848, a urmat 
cursurile primare la Piteşti, iar pe cele economice la Viena şi Leipzig. 
A deschis o reprezentanţă a băncii în Piteşti, colaborând cu 
oficialităţile şi cu mai mulţi cetăţeni la înfiinţarea unor unităţi 
industriale, dar şi la edificarea unor instituţii publice. 

O statistică din anul 1915 ne înfăţişează situaţia economică 
generală a Piteştilor, unde atelierele meşteşugăreşti erau în general slab 



9 Ibidem. dosar 8/1900,f. 2,4,5. 

dotate, iar concurenţa produselor de fabrică a intensificat procesul 
ruinării meseriaşilor. O parte a micilor meseriaşi a fost angajată în 
industrie, iar alta a continuat totuşi să-şi desfăşoare activitatea 
proprie, aspect în general specific oraşelor cu o industrie mai puţin 
dezvoltată. 

Din această statistică reiese că în Piteşti, la sfârşitul anului 1915, 
exista un număr de 386 ateliere în care lucrau 1369 meseriaşi, dintre 
care 1216 (88,8%) bărbaţi şi 153 (11,2%) femei. Din numărul total, 
427 erau patroni, 58 meşteri, 501 lucrători şi 383 ucenici. 

Atelierele de cismărie cuprindeau cel mai mare număr de lucrători 
manuali - 266 de persoane, reprezentând 19,3% din numărul total al 
meseriaşilor piteşteni. în celelalte unităţi meşteşugăreşti situaţia se 
prezenta astfel : croitorie pentru femei - 105 persoane, cojocărie - 102 
persoane, fierărie - 68 persoane, croitorie bărbătească - 66 persoane, 
cusături naţionale - 63 persoane, tâmplărie - 58 persoane, brutărie - 50 
persoane ş. a. . In 108 ateliere patronul lucra singur, în 76 ateliere 
avea ca ajutor o singură persoană, în 163 ateliere lucrau două până la 
cinci persoane, iar în 39 ateliere lucrau mai mult de cinci persoane. Erau 
instalate numai cinci motoare, din care trei de câte 8 C. P., iar în unele 
ateliere se utilizau şi câteva fierăstraie mecanice, maşini de găurit şi dat la 
rindea, raboteze şi strunguri, iar Atelierele Centrale de Poduri Căi ferate 
aveau 120 lucrători şi o forţă motrice de 60 C. P. 1 

Condiţiile de muncă ale meseriaşilor erau dintre cele mai grele. 
Patronii recurgeau la prelungirea zilei de muncă, durata acesteia fiind de la 9 
la 15 ore. In mai mult de jumătate din ateliere, ziua de lucru era de 14 ore. 
Deseori se prestau ore suplimentare care nu erau plătite şi care în ajunul 
sărbătorilor ajungeau la 4 - 5 ore pe zi. Se lucra în ateliere mici şi insalubre. 
Din cele 386 ateliere, 348 (90,1%) aveau o singură încăpere şi doar 3 
(0,8%) aveau patru încăperi. 

O dată cu ocuparea oraşului de trupele germane, activităţile 
productive şi comerciale piteştene se vor reduce aproape complet, rechiziţiile 
şi celelalte acţiuni ale Comandaturii germane îndreptând toate aceste activităţi 
înspre propriul folos. 



10 IbidemJ. 14,18,20. 

REORGANIZAREA JUDEŢULUI MUSCEL DUPĂ 

RETRAGEREA ARMATEI GERMANE DE 

OCUPAŢIE. 

Muscel county reorganization after the retreat of the German 
occupation army 



Prof. Drd. Mădălina Măria Iosifescu 
Colegiul Tehnic Câmpulung 

Lucrarea de faţă prezintă situaţia judeţului Muscel după 
retragerea armatei germane de ocupaţie, un judeţ secătuit de resurse 
materiale şi financiare, a cărui reorganizare a fost anevoioasă, 
importantă fiind solidaritatea populaţiei şi acceptarea situaţiei critice 
în care se afla întreaga ţară, lipsa totală sau în unele situaţii existenţa 
unor rezerve reduse de alimente, cereale, furaje sau chiar articole de 
uz casnic. Măsurile adoptate de autorităţile centrale şi locale aveau 
ca scop refacerea teritoriului aflat sub administraţia militară în 
timpul războiului. 

The paper presents the general picture of Muscel county after 
the retreat of the German occupation army, a county desserted from 
its material andfinancial resources and whose recovery was difficult; 
however what did really matter was its inhabitants' solidarity and 
their acceptance of the criticai situation the entire country was facing 
with - the total shortage or, in some certain cases, the existance of 
reduced supplies offood, cereals or even some household items. 

The measures adopted by the central and local authorities 
aimed at the recovery of the territory which was under the millitary 
administration during the war. 

Cuvinte cheie : judeţul Muscel,retragere,armată,autorităţi 
Keywords : Muscel county ,retreat, army, authorities 

Odată cu instaurarea administraţiei militare germane în judeţul 
Muscel, în Primul Război Mondial, s-a trecut la reorganizarea 
teritoriului şi la impunerea unui control riguros pentru o exploatare cât 

mai eficientă. în această perioadă muscelenii au îndurat duritatea 
excesivă a autorităţilor militare, umilinţa şi nesfârşite suferinţe 
determinate de bătăi, crime şi violenţele nejustificate ale ocupantului. 

Rapoartele justificative şi datele solicitate la sfârşitul 
războiului, privind deciziile luate în diferite cazuri, aveau ca scop 
stabilirea gradului de vinovăţie a ofiţerilor şi judecătorilor germani în 
perioada ocupaţiei. Dosarele care cuprindeau declaraţii ale martorilor 
scot în evidenţă modul în care aceşti reprezentanţi a administraţiei 
militare înţelegeau să-şi exercite funcţiile şi autoritatea cu care au fost 
învestiţi. 

La numai câteva zile de la retragerea ocupanţilor, 
Comandamentul Superior Militar din teritoriul fost ocupat face 
cunoscută ordonanţa Nr. 1, prin care toţi locuitorii trebuiau să declare 
cantităţile şi locurile de depozitare a armelor, muniţiei, alimentelor, 
băuturilor, mobilierului, autovehiculelor, vitelor, produselor 
petrolifere, a medicamentelor, instrumente chirurgicale, material 
telefonic şi telegrafic sau orice alte materiale provenite de la militari şi 
depozitele militare ale fostei armate de ocupaţie. 1 

Localităţile judeţului au rămas cu cantităţi mici de produse 
alimentare în urma retragerii trupelor germane, deoarece jaful acestora 
a continuat până în clipa în care au părăsit teritoriul românesc. 
Transportul pe calea ferată a produselor repartizate de Comisia de 
lichidare a materialelor rămase în urma ocupaţiei, trebuia organizat, 
astfel încât încărcarea în vagoane a materialelor era sarcina 
autorităţilor militare sau civile, deoarece staţiile nu dispuneau de 
mijloacele necesare. 

Depozitele de alimente sau cereale erau expuse riscului 
devastării, cum era cazul depozitului din gara Câmpulung, părăsit de 
militari la 12 noiembrie 1918. Aici erau depozitate diferite mărfuri şi 
mobilă, iar în localul Şcolii Normale Carol I se aflau materiale 
medicale, fapt pentru care s-a solicitat asigurarea pazei. 

In gara şi fabrica de spirt din Clucereasa au rămas mai mult de 
3 vagoane de grâu, pus sub sigiliu şi inventariat de Judecătoria Plăşii 
Goleşti, alături de cheile de la casa de bani a fabricii şi de la magaziile 
care conţineau şi alte produse. 



1 Arhivele Naţionale ale României, Direcţia Judeţeană Argeş, fond Prefectura 



Judeţului Muscel, dosar 31/1918, f. 21. 
Idem, f. 33. 
Idem, f. 38. 

începând cu data de 10 noiembrie 1918 germanii au spart 
lacătele de la magaziile din gara Leordeni, nepăzită, au vândut 
sătenilor din Leordeni şi satele învecinate, cerealele. Aceeaşi acţiune 
au desfăşurat şi în noaptea de 11/12 noiembrie 1918 şi în dimineaţa 
următoare, când s-a constatat devastarea magaziei de ceapă, a celei de 
mazăre, iar în cele de cereale rămăseseră cantităţi mici care au fost din 
nou sigilate. Din păcate restul proviziilor au fost luate de sătenii care 
au spart lacătele, până la 15 noiembrie. A fost salvată o magazie în 
care au rămas 7-8 vagoane de grâu sub supravagherea miliţienilor 
conduşi de şeful de post al comunei Leordeni. 

Ministerul de Război şi Ministerul de Interne au solicitat 
autorităţilor judeţului Muscel să comunice din 5 în 5 zile obiectele şi 
materialele lăsate de germani şi rechiziţionate, locul şi tipul diferitelor 
depozite sau materiale, cantităţile care au trecut în posesia autorităţilor 
române sau a locuitorilor, menţionându-se numele acestora. Sarcina 
inventarierii acestor obiecte revenea Comisiei militare, fiind interzisă 
autorizarea ridicării oricăror materiale, mobilier sau maşini de către 
populaţie. 

Materialul lemnos, fasonat sau nefasonat sau oricare derivate 
ale lemnului rămase în păduri după plecarea armatelor germane, dar şi 
instalaţiile, căile ferate şi fabricile de exploatare şi prelucrare a 
lemnului, au trecut sub supraveghere până la inventariere. Măsurile 
luate aveau la bază experienţa perioadei anterioare, în care, în timpul 
retragerii, fiecare soldat german care avea sarcina de a asigura paza 
materialului lemnos din pădurile Muşuroaiele şi Portăreasa, au vândut 
scânduri şi buşteni locuitorilor din Lereşti, Voineşti şi Câmpulung. 
Prin urmare, administratorul plăşii, sprijinit de Jandarmerie, trebuia să 
inventarieze materialul vândut şi să-1 sechestreze, fiind proprietatea 
Statului. 5 

In urma studiului documentelor întocmite ulterior retragerii au 
rezultat următoarele date privind cantităţile de produse care au fost 
găsite în depozitele din judeţ: 

- în Plasa Goleşti: 1,5 vagoane de grâu şi alte 7390 kg; o jumătate de 
vagon de ovăz, 9300 kg seminţe de in, 6900 kg seminţe de floarea 
soarelui, 3600 kg orz, 1200 kg de in netopit. S-au mai găsit un 
depozit cu 105 butoaie şi o fabrică de traverse de cale ferată, 2065 saci 



4 Idem, f. 45-57. 

5 Idem, f. 93. 

6 Idem, f. 43. 

din hârtie, 60 paturi din fier, 100 kg seminţe de pătrunjel, 2 prese 
pentru fân; 

- La Clucereasa s-au găsit 400 vagoane coajă de stejar, folosită pentru 
tăbăcit, din care 2 vagoane au fost lăsate pentru nevoile urgente ale 
oraşului Câmpulung, 30 de saci de ovăz, 10 vagoane de ceapă, 8 
cazane din zinc, 16020 litri de ţuică, 25 vagoane cu lemne de foc, 6 
vagoane de cărbuni, o locomotivă, 20 putini de lapte, 2 butoaie mici; 

- In gara Clucereasa: 55 coase, 105 sape, 185 sape cu coadă de lemn, o 
căruţă cu scânduri de brad, 1715 coşuri din răchită, 234 scânduri de 
fag, două duble din lemn, folosite ca măsuri pentru cereale. 

- In Plasa Argeşel nu au fost găsite depozite de cereale, făină, 
alimente, furaje, ale autorităţilor militare de ocupaţie; 

- In Rucăr: un depozit cu 209 mc cherestea şi 7000 metri liniari de 
lemn; 

- In Valea-Mare (Plasa Dâmboviţa): 111 butoaie goale, un camion şi 
un automobil, distruse; 

- In Ştefăneşti: un automobil distrus, 40 de vagoane grâu netreierat; 

- In Valea-Mare (Plasa Goleşti): 78 kg sârmă de telefon; 

- Din depozitele existente în comuna Leordeni au mai putut fi salvate: 
95000 kg grâu, 380 scânduri de fag, 163 duble de ovăz, 10 duble de 
orz, 55 de buşteni de stejar, fiecare cu o lungime de 4-5 m, 5 vagoane 
şi alte 280 kg de ceapă, 3500 doage de stejar, 419 scânduri de stejar; 

- In comuna Târgu Cârcinov: 1933 litri de vin, 5342 litri de ţuică, 
15000 litri borhot, 42 bucăţi de lemn, 3 vagonete şi un macaz; 

- In comuna Lereşti: depozitele de lemn de brad şi de fag au fost luate 
în primire de către Ocolul Silvic Câmpulung; 

- In comuna Ciumeşti: 2 vagoane de grâu; 

- In comuna Miceşti: un vagon de grâu; 

- In depozitul Câmpulung: 22000 litri de ţuică, 2 cisterne de gaz; 

- La depozitul de la Fabrica de hârtie din Câmpulung: 15822 kg hârtie 
şi 17600 kg celuloză; 

- In gara Câmpulung: 10000 kg cocs, 5000 kg lignit, 10000 kg cartofi, 
4000 buc. cărămidă, 15000 kg var; 

- La depozitul de la Şcoala de Meserii din Câmpulung: un vagon şi 
jumătate de răşină. 9 



1 IdemJ. 96-114. 

8 Idem, f. 120. 

9 Idem , f. 151-159. 

Odată cu încheierea războiului şi retragerea armatei de 
ocupaţie era nevoie de o nouă organizare şi implicit de noi măsuri 
pentru a readuce ţara la ordinea anterioară războiului, însă trebuiau 
avute în vedere urmările acestei perioade. Ordinul circular nr. 1 din 14 
noiembrie 1918 al Generalului Berthelot stabilea principalele 
dispoziţii ce se impuneau într-un asemenea moment, punând accent pe 
menţinerea ordinii în ţară, pe înlăturarea tuturor elementelor care 
aminteau de perioada ocupaţiei, se arăta un deosebit interes pentru 
asigurarea hranei populaţiei, pentru supravegherea şi controlul 
activităţilor legate de exploatarea şi prelucrarea petrolului, limitarea 
exportului şi chiar interdicţia de a exporta produse de maximă 
necesitate în ţară, demararea lucrărilor de refacere a comunicaţiilor, 
constatarea şi transmiterea rezultatelor acestor constatări privind 
abuzurile săvârşite de armata de ocupaţie. Un aspect foarte important 
îl reprezenta starea de sănătate a locuitorilor, iar datele privind nevoia 
de medicamente şi situaţia constatată în rândul populaţiei se 
transmiteau de către medici prefectului şi mai departe autorităţilor 
centrale. O altă măsură era legată de stabilirea cursului valutar. Toate 
deciziile erau aplicabile pe întregul teritoriu, trebuiau transmite în 
toate localităţile ţării şi aveau viabilitate până la noi ordine ale 
guvernului. 

în ceea ce priveşte asigurarea principalelor alimente s-au luat 
măsuri de către Comisia de rechiziţii din oraşul Câmpulung, având ca 
scop redistribuirea acestora în funcţie de cantităţile existente în 
depozite. Au fost rechiziţionate 18814 kg făină şi 2908 kg grâu din 
Câmpulung, iar din gara Clucereasa s-au ridicat 15822 kg grâu, chiar 
dacă populaţia din comuna Racoviţa s-a opus acestei măsuri a 
autorităţilor. Lipsa alimentelor a dus la tensiuni între localnici şi 
membrii Comisiei de rechiziţii deoarece altă sursă de cereale nu mai 
exista. Nemulţumirea era justificată de faptul că tot aceeaşi oameni au 
cunoscut şi rechiziţiile armatei germane şi au asigurat şi paza 
depozitelor după retragerea administraţiei militare, pentru a evita 
devastarea lor de către cei veniţi din localităţile limitrofe. 1 

Fabricarea pâinii era sarcina tuturor brutarilor din oraş care 
trebuiau să lucreze la capacitate maximă pentru a acoperi tot 
necesarul. Distribuţia se realiza pe baza unei cartele colective, pe cap 
de familie sau şef de instituţie. 



10 Arhivele Naţionale ale României, Direcţia Judeţeană Argeş, fond Prefectura 
Judeţului Muscel, dosar 81/1918, f. 35-36. 

Raţia de carne stabilită pentru un consumator era de 250 gr/zi, 
iar pentru a asigura această cantitate trebuiau livrate 2400 kg pe 
săptămână, în acelaşi sistem al cartelelor colective. Zahărul era 
deosebit de important şi lipsea din judeţ, fapt pentru care s-a cerut 
minim un vagon pentru locuitorii oraşului. 11 

Cantitatea totală de lemne necesară încălzirii populaţiei din 
oraş pe timpul iernii era aproximată la 15000-18000 m steri, însă 
disponibili nu erau decât 10000 m, diferenţa fiind acoperită prin 
rechiziţionare de la doi locuitori, cu suma de 20 lei /m, aceasta 
acoperind doar cheltuielile pentru exploatarea materialului lemnos. 
Transportul lemnelor către cumpărători se realiza cu cele 100 de 
căruţe cu boi care au mai rămas de la armatele germane în retragere, 
lucrând câte 30 de căruţe zilnic, iar proprietarii fiind plătiţi în funcţie 
de distanţa pe care o aveau de parcurs, de starea drumurilor şi de 
cantitatea transportată. încălzitul locuinţelor se mai putea asigura şi cu 
cărbuni, însă cea mai mare problemă o reprezenta lipsa geamurilor, 
fapt pentru care autorităţile au solicitat un vagon de geamuri de 
diferite dimensiuni. 

Iluminatul în oraş era asigurat de uzina electrică, iar în 
localităţile limitrofe prin folosirea petrolului şi a motorinei, care se 
procurau de la vânzători amplasaţi în zone diferite ale oraşului. 

Dificultăţile de aprovizionare întâmpinate, lipsa mălaiului şi a 
fainei, a majorităţii alimentelor, generau refuzul locuitorilor de a 
participa la exploatarea şi prelucrarea lemnului pe care urmau să-1 
trimită către alte oraşe ale ţării. In consecinţă s-au cerut 20 de vagoane 
de porumb pentru localnici. Epuizarea rezervelor de cereale şi de 
făină din Câmpulung a dus la adoptarea deciziei de a opri fabricarea 
covrigilor şi a prăjiturilor, activitatea brutăriilor limitându-se la 
fabricarea pâinii. De asemenea s-a hotărât ca făina găsită la fabricanţi 
să fie rechiziţionată cu excepţia unei cantităţi de 30 kg pentru fiecare, 
restul urmând să fie predat Federalei „Negru Vodă" pentru 
aprovizionarea oraşului. Cele 40 de vagoane de grâu existente în 
localitatea Ştefăneşti şi 2,5 vagoane din alte două localităţi din sudul 
judeţului urmau să fie ridicate de Federala „Negru Vodă" pentru 
oraşul Câmpulung şi regiunea de munte a judeţului, lăsând doar 
cantitatea strict necesară locuitorilor din zona de câmpie. 1 

11 Idem, f. 9-13 

Idem, f. 35-36. 
13 Idem, f. 47. 

Idem, f. 63. 

Contrar aşteptărilor, unii locuitori refuzau să asigure 
transportul cerealelor cu căruţele proprii, chiar dacă serviciul era 
plătit. In astfel de situaţii se ajungea la rechiziţionarea căruţelor pentru 
a distribui în localităţile limitrofe porumbul necesar, mai ales 
văduvelor şi orfanilor de război 15 , dar şi spitalelor, bisericilor şi 
persoanelor fără posibilităţi financiare, în general. Raţiile stabilite erau 
de 400gr porumb/zi/persoană şi 350 gr grâu/zi/persoană. 1 

Comisia de aprovizionare a stabilit la data de 20 decembrie 
1918 cantităţile şi destinaţiile alimentelor necesare judeţului. Primăria 
Câmpulung primea 6000 kg zahăr pe care să-1 redistribuie populaţiei 
din oraş, angajaţilor fabricii de hârtie şi spitalului, dar şi 7000 kg 
petrol care a fost distribuit populaţiei în raţii de 500 gr/consumator. 
Celelalte comune ale judeţului au primit 4000 kg zahăr şi 11060 kg 
petrol, distribuirea acestora făcându-se în funcţie de numărul de 

1 7 

locuitori şi de necesităţi. . 

Din situaţiile întocmite la nivel de plăşi, reiese că la data de 1 
ianuarie 1919, pe teritoriul acestora existau rezerve de legume, cereale 

io 

şi furaje care nu acopereau necesarul estimat. 

O preocupare a autorităţilor române era cu privire la 
suferinţele pricinuite de administraţia militară cu sprijinul, în unele 
cazuri, al administraţiei locale care includea localnici. Administratorii 
plăşilor trebuiau să comunice având la bază dovezi clare şi riguros 
prezentate, dacă au mai rămas în urma armatei de ocupaţie elemente 
militare sau civile, dacă sunt străini stabiliţi de o perioadă mai lungă în 
ţara noastră, dacă românii şi-au oferit serviciile Comandaturii, Poliţiei, 
Comisiilor de aprovizionare sau rechiziţii în timpul ocupaţiei. 

Au fost înregistrate situaţii în care declaraţiile au fost 
confirmate, dar şi situaţii în care acuzaţiile au fost puse pe seama unor 
conflicte mai vechi între persoanele implicate. Este cazul comunei 
Jugur unde o parte a localnicilor declara că cei numiţi de germani să 
deţină funcţiile de primar şi ajutor de primar, erau oameni care puteau 
menţine ordinea, buna organizare şi beneficiau de încrederea sătenilor. 
Exploatarea economică începea odată cu ocuparea localităţii, iar 
ordinele date populaţiei erau sub ameninţarea închisorii, a amenzilor 
sau a morţii. De aceea, primarul şi ajutorul său încercau să le explice 



Idem, f. 78. 

16 Idem, f. 88. 

17 Idem, f. 100. 
li Idem, f. 109-112. 
19 Idem, f. 90-96. 

oamenilor că trebuie să se supună rechiziţiilor pentru a nu avea de 
suferit. însă din alte declaraţii reiese că cei doi ani de ocupaţie au 
însemnat suferinţe şi nedreptăţi atât din partea inamicului, cât mai ales 
din partea funcţionarilor care au compus autoritatea comunală şi care 
şi-au dat concursul la toate acţiunile ocupanţilor. îndemnul dat 
locuitorilor de a se conforma ordinelor, aducea funcţionarilor români 

90 

numeroase avantaje şi îmbogăţirea rapidă. 

Până la confirmarea unor bănuieli legate de furturi sau alte 
încălcări ale legii, cei mai mulţi musceleni treceau deja prin momente 
de groază, cunoscând duritatea excesivă a militarilor germani, dar şi a 
autorităţilor române supuse acestora. Cel mai des erau acuzaţi primarii 
localităţilor că s-au purtat mult mai rău decât inşişi invadatorii ţării. 
Printre măsurile dure aplicate locuitorilor se numără tăieturi cu cuţitul, 
arsuri cu tăciuni aprinşi, bătăi aplicate până când cei loviţi cădeau 
inconştienţi. Erau şi cazuri în care cei care furau de la localnici 
încercau să dea vina pe alţii şi să obţină avantaje după retragerea 

9 1 

armatei de ocupaţie. 

Cercetarea şi judecarea reclamaţiilor privind atitudinea şi 
comportamentul funcţionarilor administrativi şi poliţiştilor în timpul 
ocupaţiei, erau sarcini ale Comisiei judeţene, instituită conform 
deciziei Ministerului de Interne, Nr. 73244 din 20 decembrie 1918, 
publicată în Monitorul Oficial Nr. 220/1918. Aceasta cita pe cei 
reclamaţi, martorii şi reclamantul, consemna depoziţiile acestora, 
încheia procesul verbal cu aprecierea asupra culpabilităţii 
funcţionarului învinuit. 

Furturile din locuinţe, aşa-numitele rechiziţii, devastarea 
principalelor instituţii şi a bisericilor, exploatarea materială şi 
financiară sistematică la care au fost supuşi locuitorii judeţului Muscel 
şi ai întregului teritoriu ocupat, dovedesc interesul pe care îl aveau 
ocupanţii în această zonă. 



20 Idem, f. 100-102. 

21 Idem, f. 134-138. 

22 Idem, f. 106-108. 

CATOLICII DIN JUDEŢUL VÂLCEA IN SECOLUL 

XIX. 

Drd. Emilian Frâncu 
emilian.f rancu @ primariavl.ro 

Summary: This article captured general aspects of the Catholic 
community in Vâlcea County. 

It is noted that the activity of the religious communities in economic, social 
and cultural development is beneficiat to the whole society Vâlcea. However 
it also notes that this community integration among Orthodox Romanian 
majority is good, not registered religious conflicts. Religious tolerance is 
one of the characteristics of the inhabitants of these places. 

Cuvinte cheie : biserică, Vâlcea, catolic, Brezoi, Bărăţie, şcoala, secolul 
XIX, mănăstirea, stareţ, franciscan, comunitate. 

Keywords: church, Vâlcea, catholic, Brezoi, Bărăţie, school, 19th 
century, monastery, abbot, franciscan, community. 



La începutul secolului al XlX-lea exista o mică comunitate de catolici 
în Rm. Vâlcea care participă activ la viaţa economică din zonă şi cunoaşte o 
dezvoltare surprinzătoare, atât în plan economic, cât şi social. Din păcate 
statistici despre comunităţile catolice sau despre catolici în general din judeţ 
lipsesc cu desăvârşire pentru prima jumătate de secol XIX, ele înmulţindu- 
se mai cu seamă după 1850. 

Renumele bâlciului de la Râureni a depăşit hotarele Ţării Româneşti, 
motiv pentru care poposeau, pe malurile Oltului, negustori cu mărfuri din 
toate ţările vecine, dar o mare năpastă avea să se abată în august 1802 
asupra târgului sezonier de aici, care a fost jefuit şi ars de către bandele 
înarmate de cârjali . In anul 1803, aceleaşi cete de jefuitori veniţi de la 
Vidin sub comanda lui Manafi Ibrahim au făcut o nouă incursiune în zonă, 
arzând, prădând, omorând şi luând în robie pe locuitorii din Drăgăşani până 



1 Corneliu Tamaş, Istoria oraşului Râmnicu Vâlcea, Râmnicu Vâlcea 1994, pag. 
106. 

la Mănăstirea Horezu . Pe unde treceau aceste hoarde, nu mai rămâneau 
decât ruine, durere şi jale . 

La începutul secolului al XK-lea, în viaţa societăţii româneşti au loc 
profunde transformări ca urmare a apariţiei şi dezvoltării treptate a relaţiilor 
de producţie capitaliste, ceea ce a deschis tot mai vizibil calea naţiunii 
române spre înfăptuirea statului modern. Comunitatea catolică se integrează 
tot mai mult în viaţa oraşului. Avem numeroase mărturii care dovedesc că, 
în jurul Bărăţiei, se dezvoltă nu numai o viaţă spirituală semnificativă, ci şi 
activităţi economice, încurajate, tot timpul, de baraţi. 

Mănăstirea catolică din Râmnic a fost tot timpul legată de ştiinţa de 
carte şi a promovat, încă de la începuturi, diverse forme educaţionale. Elevii 
învăţau să scrie, să citească şi să picteze miniaturi. De la ei au rămas 
podoabe de preţ ale tezaurului cultural, acele minunate incunabule, ce fac 
cinste marilor biblioteci din capitalele multor state. 

Prima informaţie despre existenţa unui profesor la Bărăţie, o avem din 
27 septembrie 1808 când aici figurează Andreas Dobai, „laic profesor" , ca 
în anul 1819 sa fie numit profesor Isidor Panyak, venit de la Deva . 

Din anul 1811, există o corespondenţă între Vasile Lodorman, 
egumenul mănăstirii franciscanilor din Râmnic, cu o serie de meseriaşi, 
pentru închirierea de locuri din averea bisericii. Astfel, la 14 mai 1811, 
Ganciu Abagiu dă un zapis mănăstirii Paterilor din Râmnic, prin care 
închiria un teren de la baraţi. începerea anului se va socoti la Sf. Dumitru (= 
26 octombrie). Actul este scris de Ştefan Constantin, care este şi martor . 
Tot la 14 mai 1811, se încheie o înţelegere cu Ion, cizmarul din oraş, prin 
care Lodorman îi dă acestuia un loc al mănăstirii, ca să facă pe el prăvălie cu 
casă . La 15 mai 1811, Radu Budur, boiangiu din Râmnic, dă zapis la mâna 
egumenului Vasile Lodorman, de la mănăstirea franciscanilor din Râmnic, 

Q 

ca să ia un loc spre a-şi face prăvălie . Actul a fost semnat de doi martori, 
Adam - dohtor şi Matei Popovici . La 16 august 1811 are loc o cedare de 



Corneliu, Istoria Bisericii „Sf. Gheorghe" din Râmnicu Vâlcea,pag. 42. 
3 Corneliu Tamaş,op.cit., 1994, pag. 103. 

Nicolae Iorga, Studii şi documente cu privire la Istoria Românilor, voi. I-II, 
Bucureşti, 1901, pag. 271. 

Ibidem. p. 326. 
6 , Dumitraşcu Gheorghe, Tamaş Corneliu, îndrumător pentru realizarea 
monografiilor locale, Râmnicu Vâlcea, 1981pag. 126, doc. 308. 

7 Arhivele Naţionale Râmnicu Vâlcea, fond Tribunal Judeţ Vâlcea, dos. 207/1832, 
f. 8. 

8 Dumitraşcu Gheorghe, Tamaş Corneliu, Râmnicul Medieval, Râmnicu Vâlcea 
1995, pag. 126, doc.310. 

9 Nicolae lorga,op.cit, pag. 249. 

loc pentru construirea unei prăvălii. Semnează pater Vasile Lodorman - 
guardian şi Adam - doctor, ca martor 1 . Şi pentru următorii ani, există 
păstrate în arhivele oraşului tot felul de documente administrative 
asemănătoare. Franciscanii au, la 12 iunie 1812, un proces pentru o livadă la 
Troian, cu Niţu, fiul polcovnicului Ilie Olănescu 11 . La 28 august 1813 are 
loc semnarea unui alt zapis, prin care baraţii vând nişte case ale Mănăstirii . 
La 18 decembrie 1813 are loc un proces între Florian, egumenul mănăstirii 
Franciscanilor din Râmnic, cu Dimitrache Braşoveanu, tot din acelaşi oraş , 
ca la 1816 să se cumpere de către pater Vasile „o livadă cu ceva pomi pe 
dânsa" . 

Agentul austriac Fleischlackel von Hakenaw îi cere lui Vasile 
Lodorman din Râmnic să trimită documente din care să reiasă privilegiile 
domneşti primite de Bărăţie 1 . 

La 5 decembrie 1817, ca o recunoaştere a meritelor egumenului 
mănăstirii franciscane din Râmnic, autorităţile superioare din Bucureşti 
arată că Vasile Lodorman alături de Badic Csubrin, sunt modele de clerici. 
In anul 1817 tot pater Vasile face o învoială cu un simigiu pentru a-i da „un 
loc dinaintea prăvăliei de simigerie, ca să-şifacă umbrar". 

In anul 1818, egumenul pater Vasile, se plânge ispravnicilor judeţului 
de doi indivizi, „ce sunt şezători în capul siliştei sfintei mănăstiri, cu cate 
şase zile de clacă de om pe an şi care strică semănăturile, nedorind să 

, ,,16 

plece . 

Sunt numeroase astfel de zapise care dovedesc o preocupare a 
catolicilor să-şi dezvolte afacerile, negoţul sau activitatea productivă, lucru 
care nu poate decât să contribuie la înflorirea generală a urbei. O ştire 
interesantă o avem într-un document din 12 iulie 1822 prin care Hristache 
Mănciulescu dă o chitanţă lui Vasile Lodorman, că a primit de la el o 
caleaşca 17 . Tot din acea perioadă există o descriere a Râmnicului în care 
este menţionată şi biserica catolică a oraşului, ceea ce ne face să credem că 
ea era încă un edificiu emblematic pentru oraş. 



i0 Ibidem., p. 459. 
Ibidem. 

12 Arhivele Naţionale Rm. Vâlcea, fond. Tribunal Judeţ, Vâlcea, dos. 79/1842, f. 8. 

13 Nicolae Iorga, op. cit, p. 257. 

14 Ibidem., p. 459. 

15 Ibidem., p. 340. 

16 Ibidem., p. 369, 458, 459. 

17 Nicolae Iorga, op. cit., p. 461. 

Generalul căpitan Radisitis, de origine croată, într-o descriere din 
1822, notează pe scurt: „Râmnicul, pe malul drept al Oltului, orăşel cu 
reşedinţa unei episcopii, are cinci biserici şi o mănăstire franciscană" . 

Nu toţi chiriaşii cu embatic s-au comportat cinstit cu mănăstirea. Cu 
unii, baraţii au trebuit să ducă procese grele şi îndelungate. Astfel, în mai 
1825, părintele Iosif Bordiacel, egumenul Bărăţiei din oraşul Râmnic, arată 
domnitorului Ţării Româneşti, că la 14 mai 1811 egumenul franciscan a 
închiriat casa Mănăstirii pentru prăvălie, dar nu s-a plătit chiria. La 30 mai 
1825, domnul ordonă efectuarea unei cercetări 1 . 

La 21 martie 1824, a fost deschisă cu mare solemnitate şcoala 
catolică, unde se preda latineşte, ungureşte, româneşte şi în italiană. Sala a 
fost pregătită pentru mai mulţi şcolari, ajungându-se repede la un număr de 
70 de elevi. Profesorii au fost ajutaţi, prin subvenţii, de mănăstirile catolice 
din Râmnic şi Câmpulung Muscel. în raportul instituţiei de învăţământ se 
menţionează că această şcoală a putut să funcţioneze numai prin serioase 

90 

intervenţii de la Viena . 

In august 1825 o nouă plângere face Iosif Pacu, egumenul mănăstirii 
franciscane de la Râmnic, pentru prăvălia ocupată pe rând de către Ilie 
hangiul şi Orbat sârbul. Se ordonase întâi de autoritate ca Orbat să-şi ia 
înapoi suma dată şi să părăsească localul, dar el face o petiţie, pe care o 
semnează şi ceilalţi chiriaşi şi cere mănăstirii să fie reintegrat. Până la 
hotărâre, prăvălia s-a închis . 

Pentru o cotropire de drum, mănăstirea a dus un lung şi costisitor 
proces, într-o cauză foarte încurcată. Friderich Alexander, substituitul 
Agenţiei austriece la Craiova, răspunde egumenului Bărăţiei râmnicene, 
Iosif, în procesul ce se judeca în noiembrie la Craiova pentru un drum ce 
trecea prin ograda mănăstirii şi pe care egumenul voia să-1 închidă, ca fiind 
cotropit. Procedura judiciară durase probabil multă vreme, pentru că s-au 
menţionat câteva acte din anul 1775 şi din 1820 şi o vânzare către 
egumenul Gavril Ghiurna. Cotropirea se făcuse de către egumenul de 
Govora, Mihail, în paguba lui chir Antonică Nicolantin, nepotul lui Patru 

Duralia, unul din cei care ajutaseră mult la construcţia mănăstirii . 

Raportul lui Fleischlackel de la Bucureşti, din 3 mai 1827, va aduce 
unele schimbări în administraţia Bărăţiei. Episcopul trimite, prin el, 
nunţiului de la Viena situaţia asupra vizitei în ţară. Se fac observaţii despre 



18 Mateescu, op. cit, p. 136. 

19 Nicoae Iorga, op. cit., p. 251. 

20 Ibidem. p. 402. 

21 Nicolae Iorga, op. cit, p. 460. 

22 Ibidem., p. 480. 

reaua administraţie constatată la Câmpulung şi Râmnic. Se va ajunge, din 
lipsa de elemente bune în Ardeal, la înlocuirea franciscanilor unguri cu alţi 
călugări 23 . 

Primele măsuri pentru organizarea în ţară a registrelor de stare civilă, 
se iau la 1 mai 1829. Episcopul se adresează pentru aceasta, a doua zi către 
cucernicul barat de la biserica catolică de la Râmnic, chir Vasile Lodorman, 
pentru a face raport lunar cu privire la locuitorii catolici, cu referiri la 
naţionalitatea şi sexul acestora . 

In anul 1832, în conformitate cu ordinul Marii Vornicii, târgul 
duminical din Râmnic este mutat de pe proprietăţile stolnicului Lahovari şi 
ale mănăstirii franciscanilor (azi piaţa Mircea cel Bătrân din municipiu). 
Biserica romano-catolică din Râmnic, poseda şi două vii, una la Râmnic şi 
alta la Drăgăşani, precum şi alte proprietăţi şi facilităţi . 

Pavel Kiseleff, guvernatorul rus al Ţărilor Române, arăta în 1832 că în 
împrejurimile Râmnicului exista un loc numit „Capela" pentru că nemţii au 
avut acolo un loc îngrădit şi o cruce pe care le-au numit „Capela". Tot el, în 
descrierea monumentelor, arăta că „actualele biserici ale episcopiei şi Sf. 
Dumitru au fost în vremurile de demult, după cum se spune, catolice" . 

Procesele pentru stăpânirea de proprietăţi continuă. In anul 1833 
egumenul Florian apare şi se judecă cu diferiţi pretendenţi. Pe testamentul 
armeanului catolic Anton Muratu, s-a descoperit pecetea mănăstirii, având 
inscripţia: „Sig convet, Rîmnicfr. Min. prov,? Bul. et Valachie" şi semnătura 
episcopului Molojoni, ca şi cea a lui Szabo Eugen, care se aflau la Râmnic . 

în anul 1836 s-au luat unele măsuri pentru punerea în aplicare a 
planului de împăcare dintre negustorii din Râmnic, embaticari ai Bărăţiei şi 
egumenul mănăstirii franciscanilor . 

In anul 1833, biserica romano catolică din Târgovişte a fost despărţită 
de cea din Bucureşti şi dată în subordinea Râmnicului, ceea ce dovedeşte că 

IA 

mănăstirea franciscană de aici se bucura iarăşi de o bună apreciere . 

O mare nenorocire s-a abătut în primăvara anului 1847 asupra 
oraşului: primăvara anului 1847 a fost secetoasă şi, în ziua de 7 aprilie, la 
orele 12, un trăsnet a aprins casele slugerului Stanciu Căpăţâneanu, ce erau 



23 Ibidem., p. 410. 
Ibidem. 

25 Tamaş, Bardaşu, Purece, Prefectura judeţului Vâlcea 1830-1864. Voi. I, 1977. 

26 Nicolae Iorga, op. cit, p. 413. 

Studii şi Cercetări de Istoria Artei., tom 20, 1/1973, pag. 177-178. 

28 Nicoale Iorga, op. cit, p. 258, 461. 

29 Tamaş et-alii, 1977, p. 99. 

30 Nicolae Iorga, op. cit, p. 256. 

închiriate lui Leopold Steillingst, tâmplarul, supus austriac, stabilit în oraş 
înainte de 1818 . Aflate în partea de nord a oraşului, ele adăposteau mari 
cantităţi de material lemnos, necesare exercitării meseriei sale . 
Documentele menţionează că focul, însoţit de iuţeala vântului ce bătea 
dinspre răsărit, întinzându-se peste încă două uliţe ale oraşului, a ars cea mai 
mare parte a lui . Profesorul Şcolii naţionale raportează şi el Eforiei că la 7 
aprilie 1847 a luat foc casa pe care o ocupa slugerul Stanciu Căpăţâneanu, 
fost profesor la Craiova. Din cauza vântului care bătea cu putere, în zece 
minute „au ars 65 de clădiri, dintre care şi şcoala oraşului" . Acţiunea 
Comenzii de foc (pompierii) a reuşit să salveze totuşi „partea din spre râu 
a târgului". Alţi bani s-au strâns şi s-au împărţit prin liste de subscripţie de 

ic 

la locuitorii judeţului . 

Revoluţia de la 1848 se înscrie în istorie ca un moment de vârf în 
lupta românilor pentru înlăturarea servitutilor feudale, pentru emanciparea 
socială şi naţională. Proclamaţia, citită la 9 iunie 1848 la Izlaz, devine cartea 
de temelie a revoluţiei. Prin art. 21 se cereau drepturi politice pentru toţi 
locuitorii, indiferent de religia lor, ceea ce a atras, firesc, şi simpatia 
catolicilor . Autorităţile din Vâlcea au salutat imediat evenimentul, făcând 
cunoscut Magistratului oraşului Râmnic începutul revoluţiei în ţară şi s-au 
implicat activ în sprijinirea ei. Garda Naţională s-a înfiinţat în scurt timp şi 
la Râmnic. Aici s-au înscris 409 locuitori din care şi cetăţeni de altă 
naţionalitate şi credinţă. Printre cetăţenii străini înscrişi în Garda Naţională 

io 

se află şi catolici . Garda Naţională din Râmnic a avut un caracter deosebit 
şi datorită faptului că lângă capitala judeţului, la Troian, generalul Gheorghe 
Magheru şi-a fixat tabăra revoluţionară . Din Garda Naţională făcea parte şi 
„o trupă de austrieci" (s.n) ceea ce dovedeşte că şi alte naţionalităţi doreau 

să ajute la victoria revoluţiei . Toţi manifestanţii au trecut prin arcul de 
triumf împodobit cu flori . 

In deceniul care a urmat revoluţiei de la 1848, oraşul Râmnicu Vâlcea 
a cunoscut un ritm şi mai accentuat de dezvoltare. Edilii au luat măsuri 
pentru îmbunătăţirea sistemului de alimentare cu apă, prin construirea, în 
1850, pe baza unui ofis domnesc, a trei fântâni, în care scop s-a instituit o 
taxă de 8 galbeni asupra cârciumilor şi hanurilor, ceea ce a dus la apariţia 
unor plângeri din partea posesorilor lor . 

Reţeaua de fântâni cu apă potabilă, prin conducte de lemn, s-a 
finalizat în anul 1857 cu sursă de la Inăteşti. Podul peste râul Olăneşti a fost 
refăcut în anul 1850 şi sub conducerea inginerului Vairah s-a trecut la 
amenajarea şoselelor Râmnicu Vâlcea - Târgu Jiu şi Râmnicu Vâlcea - 
Câineni . 

în jurul anului 1850, s-a reamenajat biserica romano-catolică din 
presbiteriul bisericii distruse în 1738, construindu-se şi un mic turn pentru 
clopotniţă, turn asimetric, aşezat în colţul sudic al intrării . 

O oarecare tendinţă de modernizare a centrului oraşului o aflăm din 
hotărârea mănăstirii franciscane de a închide cu gard drumul de acces spre 
Bărăţie, astfel încât Terasa din faţa Bisericii Buna Vestire să se delimiteze 
de perimetrul mănăstirii, căpătând autonomie urbanistică . In 1854, 
acoperişul bisericii s-a învelit din nou, cu şindrilă şi s-a mai cumpărat un 
clopot . Peste un an, în 1855, cimitirul catolic din centrul oraşului s-a mutat 
în cartierul Cetăţuia, ceea ce a dus la unele neînţelegeri ale mănăstirii 
franciscanilor, cu episcopia Râmnicului 7 . 

Integrarea breslelor în viaţa cotidiană a făcut ca tot mai multe categorii 
de meseriaşi să-şi constituie organizaţii profesionale. Anual, se acorda 
atenţie deschiderii în bune condiţii, de Sfânta Măria, a bâlciului de la 
Râureni, prin asigurarea pazei cu dorobanţii necesari menţinerii ordinii, şi 
înfiinţării târgului săptămânal peste râul Râmnic, pe locul unde se ţineau 
bâlciurile de Sf. Petru şi Vinerea Mare . 



Ibidem. 

41 Ibidem.,p. 127-128. 

42 Tamaş,Corneliu, Bardaşu, Purece, op. cit, pag. 283. 

43 Ibidem., p. 199. 

44 Mateescu, Constantin, Râmnicul de odinioară, 1993, pag. 106. 

45 Mateescu, Constantin, Memoria Râmnicului, Bucureşti 1979, pag. 162. 

47 Corneliu Tamaş, op. cit, pag. 136. 

Populaţia oraşului şi-a manifestat mulţumirea odată cu alegerea ca 
domn, în 1849, a lui Barbu Ştirbei şi şi-a luat măsuri deosebite cu ocazia 
vizitei domnitorului în Râmnic, la 7-8 august 1850, prin pavoazarea 
localităţii şi participarea în număr mare a orăşenilor, la primirea înaltului 

49 

oaspete . 

Vestea alegerii lui Alexandru Ioan Cuza, ca domn în cele două 
principate, la 24 ianuarie 1859, a declanşat la Râmnic manifestări deosebite. 
Locuitorii din oraş, în cea mai mare parte unionişti, au primit ştirea cu un 
puternic entuziasm. Mulţimea a ieşit pe străzi, cu torţe aprinse în mână şi s- 
au prins să joace Hora Unirii cântată de către lăutari 5 . Momente de bucurie 
deosebită au trăit locuitorii de aici şi cu prilejul vizitelor făcute în oraş de 
domnul Unirii . Viaţa şi-a urmat neîntrerupt firul ei. Raporturile dintre 
egumenul mănăstirii franciscanilor şi negustorii embaticari ai Bărăţiei, au 
trebuit să se refacă în anul 1859 de data aceasta la un alt nivel. 

Ziua de naştere a împăratului Austriei, rege al Ungariei şi rege al 
Boemiei, Franz Joseph, a fost aniversată cu fast de comunitatea austriacă din 
Râmnic. Cu această ocazie, s-a organizat o serbare specială de către 
starostele agenţiei K.K (Cezaro Crăieşti) la Biserica Catolică din oraş. La Te 
Deum-ul organizat pentru împăratul Austriei, au participat prefectul 
judeţului şi celelalte autorităţi locale . 

In prima parte a secolului al XIX-lea, Bărăţia a avut conducători bine 
pregătiţi, al căror nume s-a păstrat în arhive. Aşa cum s-a văzut din rândurile 
de mai sus, egumenii Mănăstirii Franciscane s-au implicat în viaţa de zi cu 
zi a urbei. în tabelul de mai jos prezentăm egumenii acestei mănăstiri în 
ordine cronologică: 



Nr. Crt. 


Nume 


Ocupaţie/Funcţie 


An 


1. 


Victor Peller 


Guardianus et parochiare administrator 


1802 


2. 


Andreas Bobai 


Profesor laic 


1808 


3. 


Vasile Lodorman 




1811 


4. 


Isidor Paniak 


profesor 


1819 


5. 


Iosif Pacu 


- 


1825 


6. 


Basilius Lodormany 
(Vasile Lodorman) 


Exconsultor guardianus/administrator al 
parohiei 


1829 



Tamaş, Corneliu,, Bardaşu, Purece, op.cit, pag. 253. 

50 Ibidem., p. 141. 

51 Arhivele. Naţionale Râmnicu Vâlcea, fond. Prefectura jud. Vâlcea, dos. 8/1859 f. 
26-27. 

52 Corneliu Tamaş, op.cit, pag. 143. 

7. 


Elias Podlusany 


- 


1831 


8. 


Nazarie Szabo 


- 


1831 


9. 


Flori an 


- 


1833 


10. 


Hemeric 


- 


1834 


11. 


Romaldes Peritz 


- 


1841 



în privinţa educaţiei nu cunoaştem exact perioada cât şi când a 
funcţionat şcoala catolică înfiinţată în anul 1824, nici numele profesorilor 
care au predat la această unitate de învăţământ, dar ea încă exista în anul 
1878, într-un raport al acestei şcoli fiind consemnat că pregătea un număr 
de 41 elevi 54 . 

In anul 1887 se înfiinţează şcoala primară mixtă „Bărăţia" cu 
programul de educaţie al statului 55 iar în anul 1897 a început să funcţioneze 
şi şcoala primară mixtă, germano-luterană, cu program propriu. Şcoala 
germano-luterană din Râmnic funcţiona pe str. Dorobanţi nr. 32 (azi gen. 
David Praporgescu), în curtea bisericii luterane, clădire care se mai 
păstrează şi astăzi. Avea ca director pe Rihard Menzel, care era şi preot . 

într-un raport al revizorului şcolar al judeţului Vâlcea, acesta face 
anumite aprecieri în urma inspecţiei făcute la Şcoala catolică „Bărăţia" din 
Râmnic: „L-am găsit doar pe institutorul I. Proznescu iar domişoara M. 
Bădescu era absentă, elevii fiind lăsaţi sub îngrijirea domnişoarei 
Avrămescu. Am luat legătura şi cu părintele Iosif Banoff, directorul şcolii, 
cu care am chestionat pe elevii din clasele a Ii-a şi a III-a" . 

Programul acestei şcoli era de la orele 8 la 12 dimineaţa, iar după- 
amiaza de la ora 14 la ora 17 . 

In Dicţionarul Geografic publicat în 1893 apare informaţia că în 
centrul oraşului exista o Mănăstire Catolică numită „a Pasioniştilor" care 
avea şi o şcoală mixtă subvenţionată de comunitatea catolică . 

In acelaşi Dicţionar apare informaţia că la acea dată existau 5 cimitire 
din care unul era catolic şi celălalt protestant . In privinţa populaţiei se 



Andrei, Nicolae, Părnuţă Gheorghe, Istoria învăţământului din Oltenia, voi. II, 
Părnuţă, pag. 361. 

55 Arhivele Naţionale Râmnicu Vâlcea, fond Revizoratul şcolar Râmnicu Vâlcea, 
dos. 4/1910, f.20. 
56 Ibidem.,f. 7. 

57 Idem., dos. 13/ 1905, f. 296. 

58 Idem, dos. 18/1908, f. 50. 

59 Alessandrescu, Dicţionar Geografic al judeţului Vâlcea, Bucureşti, 1893, p. 360. 
Ibidem., p. 363. 

menţionează că în anul 1889 în oraş s-au născut „121 ortodoxi, 7 catolici, 1 
protestant, 4 israeliţi şi toţi se bucură de protecţiunea română în afară de 8 
Austro-Ungari" . 

Informaţii cu privire la catolicii din judeţ sunt mult mai puţine decât 
cele din Rm. Vâlcea. Cea mai mare comunitate de catolici o întâlnim pe 
Valea Lotrului, mai ales în zona Brezoi. 

Populaţia aşezărilor de pe Valea Lotrului este în mare parte eterogenă, 
originea sa fiind legată de evenimentele istorice şi de dezvoltarea industriei 
de exploatare şi prelucrare a lemnului . încă din prima jumătate a secolului 
al XlX-lea începe exploatarea „aurului verde" din Valea Lotrului. Printre 
primii proprietari a fost Carol Novac, care se stabileşte la Brezoi în anul 
1864 şi construieşte prima fabrică de cherestea din localitate. Ulterior se 
dezvoltă firma „Giovani Stagni et. Co", care a adus muncitori străini, mai cu 
seamă austrieci şi italieni, de religie catolică din care mulţi au rămas pe 
aceste meleaguri . 

Pe 21 aprilie 1887, a fost promovată de Statul Român o lege care 
favoriza iniţiativele particulare în domeniul industrial. Drept urmare, au 
apărut multe întreprinderi în România, printre care cele pentru exploatarea şi 
prelucrarea lemnului. In Brezoi erau mulţi locuitori catolici care lucrau în 
industria lemnului. Până în anul 1895, catolicii din Brezoi erau păstoriţi de 
preotul din parohia Râmnicu Vâlcea. Sfânta Liturghie se celebra într-o 
încăpere a întreprinderii forestiere, transformată în capelă. 

Din primul moment italienii au fost primiţi foarte bine de comunitatea 
românească din Brezoi. Au fost respectaţi şi consideraţi egalii românilor . 

La recensământul de la sfârşitul secolului se menţionează existenţa în 
Brezoi a „mai multe familii de italieni ambulanţi, cari lucreză la ferăstraele 
d-lui G. StagnV ' . 

La Ocnele Mari recensământul menţiona că „în comună (urbană) 
sunt 1020 capi de familie, iar contribuabili 1174. {Intre aceştia sunt 42 
familii de ţigani muncitori, 6 bulgari, 20 austriaci, şi 2 unguri.) bulgarii 
sunt speculanţi; cei-l'alţi sunt funcţionari şi lucrători la saline şi în alte 
părţi 



61 Ibidem., p. 359. 

62 Ploaie,Gheorghe, Valea Lotrului ,1983, p. 60 

In Drăgăşani la aceeaşi dată se menţionează că dintr-o populaţie de 
3930 locuitori „în care intră şi 35 familii de ţigani, 6 ovrei 7 bulgari, 2 
greci şi 10 germani". Din 118 noi născuţi toţi sunt români „afară de şese 
supuşi Austro-Ungari" " . Se observă din datele de mai sus că populaţia 
catolică este una prosperă care în urma procreării ne face să tragem 
concluzia că este înpământenită sau are de gând să se stabilească definitiv 
aici. 

ACTIVITATEA BISERICII CATOLICE DIN 
JUDEŢUL VÂLCEA ÎN PERIOADA INTERBELICĂ. 

Drd. Emilian Frâncu 
emilian.f rancu @ primariavl.ro 



Summary: Article deals with the issue ofthe Catholic community in the 
interwar period, ie at the end of year 1918 and until România entered 
World War II. Aspects are revealed daily visits of senior prelates, Catholic 
community involvement in the county's economy, culture, education, 
donations, and helping war refugees from Poland etc. It is noted that 
members of the Catholic community holds important positions in local 
government, representing landmark for those who want to climb the social 
hierarchy. Romanian majority of this community well integrated in its 
ranks, with no major conflicts outside ofthe everyday. 

Cuvinte cheie /Vicarul, St. Anton de Padova, abonare, monseniorul, 
donaţie, al XX-lea, preot, Capela, Netzhammer, Haag, viţă de vie, serviciu 
religios, biserică, cimitirul. 

Keywords: vicar, St. Anthony of Padua, subscription, monsignor, 
donation, 20 l century, priest, Capela, Netzhammer, Haag, vine, religious 
service, church, cemetery. 

Viaţa spirituală a oraşului de la poalele Capelei a cunoscut, în perioada 
interbelică, un important reviriment, înscriindu-se în mai mare măsură pe 
coordonatele aceleia desfăşurate în plan naţional . 

Despre viaţa catolicilor şi evoluţia bisericii lor, aflăm multe lucruri 
din documente obişnuite, procese verbale, aflate în arhiva oraşului sau a 
parohiei. Episcopul Raymond Netzhammer consemna că enoriaşii catolici 
vin la Biserică . 

In anul 1925, paroh la biserica romano-catolică din Râmnicu Vâlcea 
era Ioan Pasko. La 10 octombrie 1926, în casa parohială s-a întrunit 
Comitetul parohial, în care s-a discutat aşezarea unei sobe pentru a încălzi 

biserica. Se hotărăşte pentru viitor că se va înzestra turnul bisericii cu încă 
un clopot, pe lângă cel existent şi cu un orologiu. S-a discutat şi despre buna 

70 

funcţionare a corului Bisericii . S-au luat măsuri pentru lansarea unor liste 

7 1 

de subscripţie şi donaţii colectate de doamna Etelca Dumitrescu . 

în procesul verbal din 16 septembrie 1928, s-a luat în discuţie 
primirea oficială a arhiepiscopului Alexandru Cisar, cu ocazia venirii sale la 
Râmnicu Vâlcea, în ziua de 26 octombrie, pentru administrarea 

79 

sacramentului Mirului . Tot atunci s-a hotărât ca preotul paroh să meargă 
pe la casele enoriaşilor pentru a strânge sumele băneşti necesare cumpărării 
unui clopot şi să repare armoniul . 

Prin adresa 298 din 20 mai 1931, arhiepiscopul Alexandru Th. Cisar a 
aprobat noul Comitet parohial compus din Filip Iliescu, Josef Laschon, 
Frederic Hisek, Luigi Buonisegna şi părintele paroh Ioan Pasko, care urma 
să vegheze la bunul mers al Parohiei 7 . 

In toamna anului 1933, s-au primit planurile arhitectului Hoflich 

ÎS 

pentru construirea unei biserici şi a casei parohiale de la Brezoi . 

Printre evenimentele deosebite ale anului 1934, a fost şi vizita 
arhiepiscopului Alexandru Cisar, în ziua de duminică 13 mai, la Râmnicu 
Vâlcea pentru sacramentul Sf. Mir 7 . 

în acelaşi an, în cadrul „Familiei Catolice" s-a înfiinţat un cor 

77 

bisericesc pe 3-4 voci, format din 12 corişti cu talent şi cultură muzicală . 

în anul 1933, dintr-o situaţie statistică, aflăm că populaţia romano- 
catolică din judeţul Vâlcea era de 710 persoane. în plus existau şi 150 greco- 
catolici care proveneau din românii ardeleni aşezaţi în aceste plaiuri . A 
avut loc şi vizita I. P.S. mitropolitul, de confirmare a misiunii, cu peste 100 
persoane împărtăşite. S-a constituit un comitet al presei catolice cu 73 
abonamente. Pentru Pomul de Crăciun s-au strâns 2070 lei. S-au distribuit 

7Q 

săracilor ajutoare . Aceste daruri au fost împărţite şi la data de 24 

decembrie 1935 când s-a organizat la parohie o serbare de Pom de Crăciun, 
pentru ajutorarea cu lemne, alimente şi îmbrăcăminte a enoriaşilor săraci . 

VIA MĂNĂSTIRII. O caracteristică esenţială a perioadei a fost grija să 
se sporească şi să se înmulţească baza economică a arhidiecezei printr-o 
bună şi spornică gospodărire a posesiunilor din Râmnicu Vâlcea. La 22 
octombrie 1922, R. Netzhammer a vizitat podgoria de la Râmnicu Vâlcea. 
In martie 1923, catolicii au replantat în podgoriile arhiepiscopale de la 
Râmnicu Vâlcea, 10 000 butaşi de viţă de vie, deoarece cei vechi fuseseră 

oi 

distruşi de boală . La 13 martie 1922, monseniorul Netzhammer a mai 
vizitat o dată via de la Râmnic, a Bărăţiei. El arată că: „Via este complet 
distrusă de filoxeră. Căsuţa podgoreanului nu are geamuri şi este într-un 
declin total. Din vechiul teasc, nu mai există decât câteva bârne. Rezultatul 
inspecţiei a fost întristător, aici totul este distrus, prin urmare trebuie 
reconstruit totul" . O altă vizită la via Bărăţiei a avut loc la 25 aprilie 1923. 
R. Netzhammer, deşi a ajuns dimineaţa pe o ploaie torenţială, după ce s-a 
înseninat, a pornit spre podgorii. „Via proaspăt cultivată face acum o 
impresie dintre cele mai bune. Casa podgoreanului, cu beciul ei mare şi 
bun, se asortează acum foarte bine cu noul ei acoperiş de ţiglă, dar a fost 
reparată foarte superficial şi foarte prost" . La 9 mai 1924 R. Netzhammer 
şi Iulius Breyer au aruncat o privire prin podgoria nou sădită la Râmnicu 
Vâlcea, unde miile de butuci începuseră să crească. In imediata apropiere ei 
au poposit într-o pădure ce fusese oferită parohiei spre cumpărare la un preţ 
de tăiere de către un căpitan din Bujoreni (Petre Seltea), adică la preţul de 
120.000 lei. Cei doi prelaţi nu au ezitat şi au hotărât s-o cumpere . 

Parohul administrativ R. Haag comunica Venerabilului Econom 
General al Ordinatorului Romano-Catolic din Bucureşti, prin adresa din 
nr.94 din 3 noiembrie 1935, despre necesitatea vânzării viei din Drăgăşani. 
Apreciind că poate scoate 50 000 lei brut, respectiv 15 000 lei netto, încheie 
arătând că „vinul l-am şi vândut, mustul va trece în butoaiele 
cumpărătorului cu 10 lei litrul, taxa pentru percepţie priveşte pe 
cumpărător" . 

Via din Dealul Malului nr. 40, în anul 1939 avea casă de locuit, 
compusă din 2 camere şi antreu cu geamuri şi uşi în stare de funcţionare. 
Este acoperită cu ţiglă, avea sobă în cele 2 camere, magazie cu cramă, o 

cameră de bucătărie şi o cameră pentru unelte. Dedesubt se afla pivniţa 
boltită, plus vasele necesare şi toate ale lor. Curtea era îngrădită. în vie se 
mai aflau 60 pruni tineri şi bătrâni, 7 peri tineri şi bătrâni, 13 meri tineri şi 
bătrâni, 2 cireşi bătrâni, 2 vişini şi 2 nuci. Se mai aflau plantaţi 5306 butuci 
de vie, din care 2486 viguroşi,1547 mijlocii şi 1273 slabi . 

Primele informaţii certe despre locul de veci al catolicilor vâlceni, 
datează din 10 octombrie 1926. La acea dată, preotul paroh Ioan Pasco 
împreună cu domnii Antonio Copetti, Alfred Cernea, Eugeniu Adreani şi 
Friderih Hisek au hotărât, în Protocolul Comitetului Parohial Catolic din 
Râmnicu Vâlcea, că locurile de înmormântare să fie clasificate, să se facă 
peste tot cărări despărţitoare, să se fixeze taxe perpetue, cât şi vremelnice. 
De încasarea cotizaţiilor trimestriale a fost însărcinat domnul Friderih Hisek 
iar Eugeniu Adreani a fost numit casier al cimitirului catolic şi executor al 
întreprinderilor de îndreptare 7 . Preotul Ioan Pasco a arătat asistenţei că 
cimitirul a fost împrejmuit şi s-au făcut reparaţii la Capela cimitirului. Cu 
această ocazie s-a deschis şi o listă de subscripţie, unde fiecare şi-a trecut 
obolul cu care a putut să contribuie . 

In anul 1936 exista la Râmnic un număr de 80 de familii catolice, cu 
200 de suflete 89 . 

Tot din arhive aflăm că „pentru anul 1938 s-a efectuat un număr de 
două botezuri, un băiat şi o fată, la 200 suflete de catolici, trei 
înmormântări la Râmnic şi una la Drăgăşani" . 

La 1 septembrie 1939, Germania nazistă zdrobea - în numai două 
săptămâni - prin superioritate tehnică, umană şi logistică, armata poloneză, 
iar în partea estică, Uniunea Sovietică „a eliberat" o parte din teritoriul 
naţional polonez, înglobându-1 în componenţa URSS, conform planului 
secret semnat cu o săptămână înainte la Moscova, prin care Hitler şi Stalin 
au împărţit răsăritul Europei. Pentru polonezi, singura cale a vieţii, un 
adevărat drum al speranţei, a rămas numai România şi refugiul în această 
ţară. Aici s-a retras Guvernul polonez, unele instituţii şi ministere, o parte 
din armată, care a scăpat din ghearele celor două mari imperii invadatoare şi 
populaţia care a avut puterea să fugă din calea războiului. 

Ca peste tot în ţară, aici, în oraşele şi satele vâlcene, refugiaţii 
polonezi au găsit casă, hrană şi mai ales căldură sufletească, ca să li se 
întărească încrederea reîntoarcerii la vatra lor strămoşească. Deoarece 



Ibidem. 

87 Arhiva Parohiei romano - catolice „Sf. Anton", Râmnicu Vâlcea, dos. 1927. 

88 Corneliu Tamaş, op. cit, 1996, pag. 218. 

89 Arhiva Parohiei romano - catolice „Sf. Anton", Râmnicu Vâlcea, dos. 1936. 

90 Idem., dos. 3/1938. 

majoritatea refugiaţilor polonezi era de religie catolică, o contribuţie 
deosebită pentru alinarea rănilor coreligionarilor au avut-o cei doi preoţi de 
la bisericile romano-catolice din Râmnic şi Brezoi. Rapoartele părintelui 
paroh al bisericii romano-catolice din Râmnic, de la sfârşitul lunii 
septembrie 1939, se refereau în special la problema refugiaţilor polonezi. La 
29 septembrie 1939, se menţiona că , filialele parohiilor din Râmnicu 
Vâlcea, Călimăneşti, Govora, Ocnele Mari, Drăgăşani sunt pline de 
refugiaţi polonezi" ■ 

Viaţa şi-a urmat cursul, în pofida nenorocirilor abătute asupra 
populaţiei refugiate. Dintr-un document păstrat în arhiva bisericii Sf. Anton 
aflăm că părintele Haag solicita, în luna septembrie, aprobare ca să oficieze 
căsătoria religioasă dintre tânăra Helena Chylmanska, cu căpitanul 
Bartolomeu M.S 92 . 

Tot din aceste documente, reiese că la 2 octombrie 1939, la Râmnic 
se afla o trupă poloneză, iar în casa parohială locuia preotul cu grad de 
maior, părintele Steg Jacob. La 25 octombrie din acelaşi an, lagărul de la 
Govora avea un preot militar, pe părintele Kostikov, care celebra zilnic o 
liturghie. La Râmnicu Vâlcea erau cazaţi 700 de soldaţi, 10 ofiţeri şi un 
preot militar, părintele Jacob Steg din Neusandec, în vârstă de 55 ani. 
Acesta a lucrat foarte bine, ţinând zilnic în lagăr Sf. Rozariu, iar duminica 
Sf. Liturghie, cu predică. Ii vizita de mai multe ori pe săptămână pe bolnavii 
din spitalul oraşului. Era oricând gata de a-şi oferi ajutorul în parohie, mai 
ales când preotul râmnicean trebuia să plece la filiale . 

Părintele Steg Jacob îl roagă pe nunţiul apostolic Cortezi ca să 
intervină la Ministerul de Interne pentru preoţii refugiaţi în aşa fel încât ei să 
nu fie socotiţi militari, căci n-au purtat arme, ci să le atribuie calitatea de 
civili, confesori militari. De asemenea, solicită să le fie permis a se deplasa 
de la un lagăr la altul, fără a cere de fiecare dată autorizaţie specială. 

într-o corespondenţă din 29 octombrie 1939, se menţiona că în 
parohia Râmnicu Vâlcea, Călimăneşti, Govora, Ocnele Mari, Ocniţa, 
Păuşeşti Măglaşi, Drăgăşani şi Slatina, fiecare lagăr avea pastorul său 
sufletesc . 

La sfârşitul anului 1939, la Călimăneşti erau cazaţi 500 ofiţeri 
superiori, dar apoi au sosit alte 200 persoane, doamne şi copii. Lagărul avea 
deja 3 preoţi catolici. La Ocnele Mari, alături de militari au fost şi persoane 
civile. Lagărul de la Drăgăşani număra 700 de persoane, ofiţeri, doamne şi 



91 Idem., dos. 3/1938. 
Ibidem. 
Ibidem. 
Ibidem. 

copii. Preotul lagărului era părintele Wladislaw, preot militar de la spitalul 
din Cracovia. Părintele a fost şi redactorul unui mic ziar polonez, destinat 
exclusiv refugiaţilor. 

La 15 noiembrie 1939, a sosit în ţinutul Olt nunţiul papal, trimis 
special al papei Pius al XH-lea, pentru a se informa în legătură cu modul 
cum au fost primiţi şi găzduiţi refugiaţii polonezi. Primit de Institutul de 
călugăriţe „Sf. Măria" din Craiova, acesta a oficiat acolo o slujbă religioasă 
la biserica romano-catolică. In zilele următoare a vizitat taberele de la 
Slatina, Craiova, Caracal, Călimăneşti, Râmnicu Vâlcea, Ocnele Mari, 
Govora şi Drăgăşani 5 . Peste tot, monseniorul Filipi Cortezi a fost primit cu 
scurte cuvântări de mulţumire ale reprezentanţilor polonezi, iar preoţii au 
oficiat servicii religioase în ritul romano-catolic . Această vizită a produs o 
adâncă impresie în rândurile refugiaţilor, contribuind foarte mult la 

Q7 

îmbărbătarea şi încurajarea lor . Nunţiul papal a mulţumit autorităţilor 
locale pentru modul cum au fost trataţi refugiaţii şi a mărturisit profunda sa 
emoţie legată de constatările făcute cu ocazia vizitării acestora la 
Călimăneşti, Râmnicu Vâlcea, Ocnele Mari, Govora, Drăgăşani . Aprecieri 
elogioase cu privire la tratamentul aplicat polonezilor a făcut şi ziarista 
franceză Lucette Balloy, care a efectuat, în perioada 15-25 noiembrie 1939, 
o vizită în taberele de refugiaţi din Oltenia . 

Un fapt deosebit s-a petrecut într-o excursie organizată în 
Cehoslovacia şi Polonia de Asociaţia Generală a învăţătorilor din România. 
Unul dintre turiştii români, Nicolae Verzescu şi-a făcut prieteni la Danzig 
nişte tineri polonezi, făcând schimb de adrese. Invadarea Poloniei de către 
nazişti a dus la un mare val de refugiaţi în România printre care s-au aflat şi 
tinerii cunoscuţi la Danzig. Aceştia au cerut să fie repartizaţi la Călimăneşti, 
unde sperau să-1 găsească, dar Nicolae Verzescu se afla concentrat în 
Moldova la Regimentul 42 Vâlcea 100 . 

In Râmnic s-a refugiat şi un număr de 62 români catolici din teritoriul 
cedat Ungariei, din Gherla şi Cluj, după Dictatul de la Viena. La Ocniţa s-a 
mutat Institutul de Corecţie pentru Minori veniţi din oraşele Gherla; mulţi 



95 Corneliu Tamaş,o/?.c/f., 1996, pag. 218. 

din cei care deserveau instituţia erau greco-catolici. Autorităţile din Ocnele 
Mari au căutat să contribuie la alinarea suferinţelor refugiaţilor, prin măsuri 
prompte. Multe familii dezrădăcinate, forţate să plece din vatra lor,au găsit 
sprijin la populaţia românească, mai ales că o parte din cei care le alcătuiau 
erau complet lipsiţi de mijloace materiale 1 . Şi alte organizaţii 
internaţionale s-au implicat în ajutorarea refugiaţilor. De exemplu 
Comisiunea Americană pentru ajutorarea refugiaţilor polonezi ,/unerican 
YMCA-Băile Govora", a trimis la 9 iunie preotului catolic maşina care să-1 
ducă la Govora, pentru oficierea sfintei misse . 

Ca urmare a înţelegerii între guvernul român şi cel german, în 
octombrie 1940, trupele Reich-ului au intrat în România, iar unele unităţi 
militare au cantonat o perioadă şi în Râmnicu Vâlcea Relatarea unui soldat 
german ne prezintă un oraş încă patriarhal, ce fusese ferit până atunci de 
ororile războiului . 

După rebeliunea legionară din 21-23 ianuarie 1941, s-a dat decizia 
ministerială nr.9349 din 18 februarie 1941 de către Ministerul 
Instrucţiunii,Cultelor Educaţiei şi Artelor, prin care se menţionează că 
sfintele canoane ale bisericii opresc pe clerici de a lua asupra lor purtări de 
grijă lumească ori îndeletniciri cu treburi negustoreşti, dânşii având menirea 
să se consacre întru totul chestiunilor pur spirituale, culturale, caritative şi 
administrative bisericeşti. Era o atenţionare clară adresată clericilor de a se 
amesteca cât mai puţin în cele lumeşti şi cu atât mai puţin în afaceri sau 
politică 104 . 

A doua mare comunitate catolică în perioada interbelică din judeţ era 
cea de pe Valea Lotrului, sporadică în Voineasa şi Malaia, compactă în 
Brezoi. 

In anul 1909, moşnenii înfiinţează societatea Vasilatul. Se cumpără 
pădurile de pe Valea Vasilatului şi se construieşte, la Gura Lotrului, o 
fabrică de cherestea cu 6 gatere 1 . Primii proprietari o închiriază firmei 
austriece Marcus Kislinger, care continuă activitatea şi în timpul primului 
război mondial 1 . 



101 Corneliu Tamaş,o/?.c/f., 1996, pag. 219. 

104 Arhiva Parohiei romano - catolice „Sf. Anton", Râmnicu Vâlcea, dos. 1941. 
Adresa nr.8710 din 11 februarie 1941. 

Nevoia de forţă de muncă specializată a atras o serie de muncitori din 
spaţiul Imperiului austro-ungar, atât români din Transilvania cât şi austrieci, 
italieni, maghiari, slovaci etc, necesari pentru bunul mers al întreprinderilor 
forestiere de pe Valea Lotrului. Afluxul unui mare număr de catolici, cât şi 
de greco-catolici, a impus luarea unor măsuri de către autorităţile bisericeşti 
din Râmnic nevoite să se ocupe de asigurarea serviciului divin pentru aceşti 
credincioşi. Un exemplu deosebit de convieţuire interetnică şi religioasă este 
faptul că în timpul când în comuna Voineasa se încearcă adunarea de 
fonduri băneşti pentru construirea unei noi biserici, cea de lemn devenind 
neîncăpătore, s-a apelat şi la muncitorii străini, în special la cei catolici, care 
au contribuit cu sume băneşti pentru ridicarea lăcaşului de cult ortodox. 
Banii s-au strâns pe un chitanţier emis - în anul 1906 . Dintre cetăţenii 

străini care şi-au oferit obolul, nici unul nu era ortodox . 

S.A.R. „Carpatina" a luat fiinţă în anul 1920 prin fuzionarea 
societăţilor forestiere Lotru şi Oltul din comuna Brezoi, care exploatau de 
mai multă vreme pădurile de pe Valea Lotrului şi a Oltului. In anul 1921, 
Societatea reconstruieşte Fabrica de cherestea, introducând 24 de gatere şi 
alte maşini ajutătoare. Instalaţiile de forţă dispuneau de 2 locomobile de 884 
HP, la care, în 1925, se adaugă o microcentrală pe râul Lotru, cu puterea de 
232 HP 109 . 

Au fost înmormântaţi în cimitirul ortodox din Voineasa mulţi 
catolici 110 . 

După criza economică din 1929-1933, Societatea" Carpatina" 
prosperă din nou, astfel că va cumpăra încă 12 gatere. Calea ferată forestieră 
se extinde la 55 km, având în dotare trei locomotive. Se mai construiesc trei 
funiculare şi se amenajează râul Lotru şi Latoriţa, prin construirea de canale, 
lacuri şi greble pentru „plutitul sălbatic" al buştenilor 111 . 

Societatea Vasilatul este preluată de fraţii Alimănăşteanu, care în anul 

1938 o închiriază firmei „Novac" din Palestina . Desfacerea cherestelei se 
făcea atât pe piaţa internă, cât şi pe cea externă. Se exporta în Ungaria, 
Grecia şi în ţările din Orientul Apropiat dar şi - sporadic - în Bulgaria, 
Germania, Italia, Elveţia, Belgia, Olanda, URSS. In perioada anilor 1940- 
1945, numărul muncitorilor varia între 2000-2500, după sezon. Unul din ei 



107 N. Moga, M. M. Moga,op.cit., 2001, pag.23. 

este Dohanici Gheorghe care a venit din Slovacia şi a lucrat la firma italiană 
de Exploatări Forestiere Vani din Dobrunu . 

Până în anul 1895, catolicii din Brezoi erau păstoriţi de preotul din 
parohia Râmnicu Vâlcea. In anul 1934, s-a înfiinţat Parohia Romano- 
Catolică Brezoi, preotul locuind, la început într-o cameră pusă la dispoziţie 
de aceeaşi întreprindere forestieră. In anul 1935, s-a construit biserica 
actuală, cu hramul Sfântului Anton de Padova, ca şi cea din Râmnic, precum 
şi o casă parohială, pe terenul donat de Societatea Forestieră Carpatina. 

în Arhiva Parohiei romano-catolice Sf. Anton din Râmnicu Vâlcea s- 
au găsit câteva rapoarte anuale despre viaţa religioasă a comunităţii catolice 
brezoiene din anul 1935 , dar şi un buletin parohial, relevante pentru 
activitatea comunităţii catolice 115 . 

Pentru anul 1936 avem un nou buletin parohial cu informaţii despre 
aceeaşi comunitate^ 6 , la fel şi pentru anii 1937 117 , 1938 77S , 1939 119 şi 
1940 120 . 

Aşa cum se vede din buletinele parohiale, comunitatea catolică din 
judeţ s-a implicat în mai toate aspectele vieţii de zi cu zi, neputând lipsi 
învăţământul. 

Comunitatea catolică s-a implicat inclusiv în instruirea copiilor încă 

din perioada antebelică . Au frecventat cursurile şcolii catolice inclusiv 

199 

copii de români . 

Tribunalul judeţului Vâlcea, la 22 septembrie 1919, a pus sechestru 
pe casele şi terenurile Bărăţiei, ceea ce a făcut imposibilă deschiderea şcolii 
parohiale. Datorită unor mari intervenţii, la 13 octombrie, primul ministru 
liberal I.C. Brătianu a comunicat administraţiei locale că s-a ordonat 
ridicarea sechestrului de la Râmnicu Vâlcea, dând posibilitate şcolii să-şi 

• • 123 

continue activitatea . 



Ibidem., p. 69. 

în judeţul Vâlcea a mai funcţionat o şcoală catolică la Brezoi, 
deservind necesităţile educaţionale ale comunităţii catolice din zona de nord 

1 94. 

a judeţului . 

Pe strada Traian din Râmnic, funcţiona Grădiniţa multiconfesională 
„Providenţa", în local propriu, având drept educatoare pe Cristina St. 
Popescu. Aici, erau înscrişi un număr de 46 copii, din care 35 ortodocşi, 14 
băieţi şi 21 fete, 7 catolici, din care 3 băieţi şi 4 fete şi 4 mozaici, doi băieţi 
şi două fete. Se menţionează că „16 copii de români ating vârsta de 7 ani la 
1 septembrie 1910" 

Nu trebuie uitate nici lecţiile de catehizare ale copiilor catolici, care 
se făceau duminica la biserică, sub conducerea preotului paroh al Bărăţiei. 

UNIVERSITĂŢII POPULARE „NICOLAE IORGA" 

DIN VĂLENII DE MUNTE. 

Lecturers from Muscel County Teaching at 
"Nicolae lor ga" Summer School of Vălenii de Munte in the Inter-War 

Period 



Radu Petrescu 
Membru Asociaţia 
Română pentru Istoria 
Presei 

Autorul prezintă aportul semnificativ al conferenţiarilor 
musceleni invitaţi în perioada interbelică de către profesorul Nicolae 
Iorga, preşedintele Ligii Culturale, ca să predea la Universitatea 
Populară din Vălenii de Munte. Prestând gratuit astfel de servicii, 
aceşti specialişti cu mulţi ani de experienţă i-au ajutat pe cursanţii 
veniţi din toate provinciile României Mari să-şi aducă la zi nivelul 
cunoştinţelor lor de bază, sprijinind ambiţiosul plan al lui Nicolae 
Iorga, care viza o naţiune mai bine educată, în care majoritatea să 
aibă studii la nivel terţiar universitar sau echivalent. 



The author reveals the significant contribution of lecturers 
from Muscel county invited by Professor Nicolae Iorga, President of 
the Cultural League, to teach at the summer school of Vălenii de 
Munte in the inter-war period. Making pro-bono work, these 
specialists with years ofproven expertise helped students coming from 
all provinces of Greater România in upgrading their basic education, 
in support of Nicolae Iorga' s ambitious plan which aimed to a better- 
educated nation in which the large majority of the people have 
tertiary education in universities or equivalent post-secondary 
settings. 

Cuvinte-cheie: Nicolae Iorga, Vălenii de Munte, universitate 
populară, conferenţiari, judeţul Muscel, Victor Slăvescu, Radu 
Demetrescu-Gyr, Ion Chelcea, Nicolae M. Popescu, Gheorghe I. 
Cotenescu. 

Keywords: Nicolae Iorga, Vălenii de Munte, summer school, 
lecturers, Muscel county, Victor Slăvescu, Radu Demetrescu-Gyr, Ion 
Chelcea, Nicolae M. Popescu, Gheorghe I. Cotenescu. 

Vălenii de Munte l-au atras din primul moment pe Nicolae Iorga, 
prin liniştea patriarhală şi pitorescul localităţii. Cărturarul era dornic 
să găsească un adăpost permanent familiei sale numeroase şi un mediu 
prielnic de lucru, aflat la o distanţă rezonabilă de tumultul capitalei 
Vechiului Regat. Nu 1-a deranjat nici o clipă inexistenţa unei linii de 
cale ferată dinspre Ploieşti şi a reuşit să-şi cumpere aici o casă veche 
cu cerdac şi acoperiş de şindrilă, dornic să scape şi de clima capitalei, 
cu care nu se putea obişnui. 

în anul 1908, ales ca secretar general al Ligii Culturale sub 
preşedinţia marelui proprietar agricol Sava Şomănescu 1 , profesorul 
universitar Iorga ia hotărârea să locuiască definitiv în Vălenii de 
Munte, părăsind locuinţa din strada Buzeşti nr. 42 în care a stat cu 
chirie în perioada 1903-1908. Această hotărâre înţeleaptă îi va permite 
să-şi creeze aici o bază importantă de sprijin, prin inaugurarea în 
acelaşi an a tipografiei „Neamul Românesc" (21 mai) şi a Cursurilor 
de vară (2 iulie). 

Ideea înfiinţării unor astfel de cursuri, la care să poată participa 
românii de pretudindeni - inclusiv din provinciile aflate sub dominaţie 
străină - a încolţit în discuţiile purtate de Iorga la mănăstirea Putna în 
anul 1904, la comemorarea a 400 de ani de la moartea lui Ştefan cel 
Mare. In acel moment el propunea construirea în Bucureşti a unui 
„azil" (cămin) pentru studenţii originari din acele provincii. In 1906, 
învăţătorul şi publicistul bucovinean George Tofan dezvoltă această 



1 Sava Şomănescu (7-1916). Preşedintele Ligii Culturale în perioada 1908-1910. 
Senator, filantrop şi mare proprietar funciar, cu moşii în Oltenia şi judeţul Ilfov 
(fost proprietar al castelului de la Mogoşoaia, pe care 1-a vândut Marthei Bibescu). 
Preşedintele Societăţii Agrare a Marilor Proprietari. Vila sa din Bucureşti (str. C. A. 
Rosetti nr. 33), monument istoric, este reşedinţa actuală a Ambasadei Republicii 
Vietnam [n.a.]. 

2 George Tofan (1880-1920). învăţător şi profesor bucovinean, cu rol activ în 
emanciparea românilor din Bucovina austro-ungară. Secretar al "Societăţii pentru 
Cultura şi Literatura Română în Bucovina". Preşedinte al Asociaţiei Corpului 

idee în revista „Junimea literară" din Cernăuţi sub forma unor cursuri 
„feriale" (de vacanţă), fie într-o mănăstire din Vechiul Regat, fie prin 
conferinţe ţinute în diverse localităţi (printre altele, a propus oraşele 
Cernăuţi, Suceava şi Câmpulung-Moldovenesc). 

Smaranda Gheorghiu , inimoasa educatoare, relua ideea lui în 
1907 la nivelul secţiei Ligii Culturale din Bucureşti. Vizionar, Nicolae 
Iorga a înţeles cel dintâi importanţa deosebită a unei astfel de instituţii 
pentru realizarea unităţii culturale a tuturor românilor ca etapă vitală 
ce precede obiectivul final, realizarea unităţii politice, a statului 
naţional, sub forma Marii Uniri. 

Cursurile au început la 2 iulie 1908 în prezenţa a circa 50 de 
"cursişti" (denumire dată chiar de Iorga), prin lecţia de deschidere a 
profesorului Nicolae Iorga. Temele pe care le-a dezvoltat-o au fost 
Istoria românilor şi Istoria literaturii româneşti. Alături de Iorga, au 
contribuit cu subiecte de istorie, economie şi geografie Gheorghe 
Murgoci, Nicolae Dobrescu, Alexandru Lăpedatu, Ştefan Bogdan, 
Vasile Bogrea şi Dumitru N. Ciotori. Pe parcurs, numărul auditorilor a 
ajuns la 150. 

In amintirile sale, publicate în „Junimea literară", 
bucovineanul Gavril Rotică menţionează că au participat 150 de 
persoane (Rotică era dezamăgit că printre aceştia nu au fost decât 10 
bucovineni şi 10 ardeleni şi bănăţeni, printre care preotul Gheorghe 
Turbure, alături de câţiva tineri elevi, studenţi şi militari, mulţi 
localnici şi cetăţeni din comunele din jurul Vălenilor de Munte, dar şi 
a doamnei Ecaterina Iorga într-o băncuţă). Printre cei amintiţi de Iorga 
în memoriile sale se numără preoţii bănăţeni Nicolae Martinovici, 
Gheorghe Tătucu, diaconul timişorean Mihail Gaşpar, preotul orădean 
Gheorghe Turbure, dl. Alvirescu şi alţii. 

Simţind pericolul coagulării unei potenţiale opoziţii cu prilejul 
unor astfel de cursuri, guvernul liberal a încercat să le contracareze 



Didactic din Bucovina. Scriitor, publicist şi membru în comitetul de redacţie al 

revistei "Junimea Literară" din Cernăuţi. Implicat în "românizarea" învăţămntului 

din Basarabia, alături de Onisifor Ghibu şi alţii [n.a.]. 

" Smaranda Gheorghiu (1857-1944). Cunoscută mai ales sub numele simbolic de 

„Maica Smara", primit din partea poetei Veronica Miele. Este nepoata poetului 

Grigore Alexandrescu. Scriitoare, publicistă, militantă activă în mişcarea feministă a 

epocii (activă şi în străinătate), membră a numeroase societăţi culturale (inclusiv 

Liga Culturală), educatoare a poporului. I s-a ridicat un bust în Grădina Cişmigiu 

[n.a.]. 

4 Gavril Rotică (1886-1952). Scriitor, poet şi publicist, considerat în epocă un fel de 

"Octavian Goga al Bucovinei" [n.a.]. 

prin organizarea de către Constantin Stere, pe atunci liberal, a unor 
cursuri paralele la Iaşi unde participanţii erau atraşi prin suportarea 
integrală de către statul român a cheltuielilor de transport, cazare şi 
masă. Manevra liberalilor nu a reuşit pentru că s-a simţit imediat 
caracterul de improvizaţie cu caracter politic, iar cursanţii plictisiţi au 
plecat rapid de la Iaşi la Vălenii de Munte. 

In primii trei ani, cursurile s-au ţinut prin închirierea uneia din 
sălile de clasă ale şcolii primare de băieţi nr. 1 din localitate, până în 
1912, momentul culminant al acestui focar de cultură naţională 
înaintea primului război mondial, în care propria sală de cursuri a fost 
inaugurată în prezenţa principelui Carol, a principesei Elisabeta şi a 
unei mari mulţimi de ascultători (peste 6.000 de participanţi). 

Cu timpul, noua clădire s-a dovedit neîncăpătoare, mai ales 
după marea Unire, când numărul conferenţiarilor şi al auditorilor, 
români şi străini, va spori semnificativ. 

Printre vizitatori se vor număra membrii familiei regale, cum 
ar fi Regele Ferdinand şi Regina Măria, Regele Carol al II-lea şi 
Principesa Elena, dar şi numeroşi oameni politici din perioada 
interbelică (prim-miniştri, miniştri, deputaţi şi senatori, conducători de 
partide). 

In mai 1919, imediat după încheierea războiului de reîntregire, 
Iorga este ales preşedinte al Ligii Culturale şi întreaga activitate a sa în 
cadrul Ligii şi a cursurilor de vară (reluate în vara anului 1921 şi 
trecute sub egida Ligii în 1923, conform hotărârii adoptate la 
Congresul de la Galaţi) va fi consacrată conlucrării paşnice cu 
minorităţile naţionale prin cunoaştere şi respect reciproc. Prin temele 
abordate anual, cursurile vor avea menirea de a deveni un factor de 
unificare naţională, de înfrăţire a tuturor cetăţenilor României Mari 
prin dezbaterea şi lămurirea rapidă a problemelor actuale ale 
românimii, furnizarea de cunoştinţe şi soluţii reale, eficiente, dar şi 
prin atragerea interesului minorităţilor conlocuitoare prin prezentarea 
poporului român şi a ţării prin ceea ce este cu adevărat interesant şi 
pentru acestea, totul prin crearea unei "atmosfere de toleranţă culturală 
şi recunoaştere reciprocă" (discursul de deschidere ţinut de Nicolae 
Iorga în 1925). 

Pe această linie, Universitatea Populară „Nicolae Iorga" de la 
Vălenii de Munte (noua denumire din 1922 a cursurilor de vară) a 
înfiinţat şi cursuri speciale de limba şi literatura română care s-au ţinut 
an de an, până în 1940, fiind extrem de populare. 

Numărul semnificativ de cursanţi şi problemele legate de 
asigurarea pentru aceştia a celor mai bune condiţii a impus înfiinţarea 
Asociaţiei Auditorilor Cursurilor în ianuarie 1922, dovedind încă o 
dată organizarea în pas cu timpul a unor astfel de cursuri. Pentru 
îmbunătăţirea condiţiilor de cazare şi masă, această asociaţie colabora 
eficient cu Comitetul de Doamne condus de Eufrosina Popescu şi 
Virginia general Condeescu, responsabil de activitate căminelor şi 
cantinei cursanţilor. 

Printre momentele semnificative se numără anul 1934 (25 ani 
de la inaugurarea cursurilor de vară) şi respectiv cea din 1939 (30 de 
ani), ambele ediţii fiind comentate intens în presa centrală. 

Progresele ştiinţei şi tehnicii vor ajunge şi aici, festivitatea 
deschiderii din anul 1937 fiind transmisă la radio. 

întocmite din timp, „listele negre" intră în acţiune şi printre 
primele victime se numără chiar profesorul Nicolae Iorga, asasinat în 
27 noiembrie 1940, la Strejnic, în judeţul Prahova. 

După moartea fondatorului, cursurile nu au mai putut fi reluate 
decât în anul 1942 iar ediţia din 1943 a fost ultima ţinută înainte de 
terminarea celui de-al doilea război mondial. 

Participarea muscelenilor la aceste cursuri de vară este 
sporadică, fiind vorba în principal de studenţi şi învăţători. 

Astfel, în 1911 apare prima menţionare a participării unor 
musceleni la aceste cursuri, prin câştigarea concursului de costume 
naţionale de la Văleni de către Niculina Mihalache, soţia învăţătorului 
Ion Mihalache, viitorul preşedinte al Partidului Ţărănesc . 

Printre conferenţiarii invitaţi personal de către profesorul 
Nicolae Iorga şi comitetul de organizare să ţină prelegeri la Vălenii de 
Munte se numără şi cinci musceleni, dintre care 4 profesori 
universitari (2 academicieni, din care 1 ministru şi 1 secretar 
general de departament) şi un preot de ţară, profesor secundar 
absolvent a două facultăţi bucureştene. 

Aceştia au fost prezenţi acolo în perioada 1914-1946, iar cele 
37 de conferinţe susţinute (din care 31, adică 84%, aparţin celor doi 



5 Partidul Ţărănesc a fost înfiinţat în Bucureşti la 5/18 decembrie 1918, în cadrul 
unui Congres al cooperatorilor săteşti din câteva judeţe, printre delegaţi figurând şi 
numeroşi învăţători şi preoţi musceleni [n.a.]. La 10 octombrie 1926, Partidul 
Ţărănesc va fuziona, la Bucureşti, cu Partidul Naţional Român din Transilvania 
prezidat de Iuliu Maniu, noul partid primind denumirea de Partid Naţional Ţărănesc 
[n.a.]. 

preoţi), s-au încadrat în temele propuse de Nicolae Iorga pentru 
ediţiile respective. 

Numărul limitat al conferenţiarilor se datorează în principal 
faptului că participarea era BENEVOLĂ, fiind exclusă din start 
remunerarea, totul bazându-se pe jertfa conferenţiarilor şi pe prestigiul 
acumulat în timp de instituţia culturală cu totul aparte care a fost 
Universitatea Populară „Nicolae Iorga". Se ştie că marele savant a 
preferat în permanenţă să evite obţinerea de subsidii sau mai 
modernele "sponsorizări", indiferent din partea cui ar fi provenit: 
statul, partidele politice sau oamenii de afaceri. 

Surprinde, poate, faptul că 4 din cei 5 conferenţiari musceleni 
sunt născuţi la ţară, în vechi sate moşneneşti. Şi totuşi, acest lucru nu 
ar trebui să ne surprindă, în condiţiile în care ştim, de exemplu, că în 
1916, 90% din soldaţii armatei române erau ţărani, iar marea 
majoritate a populaţiei locuia la ţară. 

Dar poate cel mai interesant aspect al constituie angajamentul 
politic total diferit al conferenţiarilor: un liberal, un legionar, doi 
iorghişti şi un apartinic. Acest lucru demonstrează încă o dată 
toleranţa culturală şi politică încurajată de către profesorul Nicolae 
Iorga în cadrul cursurilor de vară, indiferent de opţiunile politice 
adoptate la un moment dat de conferenţiari. Este limpede faptul că 
Iorga era interesat cu precădere în participarea specialiştilor, a 
persoanelor calificate într-un domeniu sau altul, în detrimentul 
discursurilor sforăitoare şi ineficiente ale unor politicieni de meserie. 

Un alt aspect tulburător este acela că trei din cei cinci 
conferenţiari au fost deţinuţi politici. Acest lucru ne poate pune pe 
gânduri, inclusiv asupra faptului că dacă ar fi trăit, ar fi fost posibil 
ca şi profesorul Nicolae Iorga să devină un deţinut politic. Nu de 
alta, dar şi alţi prim-miniştri, precum Iuliu Maniu şi Constantin 
Argetoianu, au ajuns în închisorile comuniste, sfârşindu-şi acolo zilele 
în condiţiile cunoscute. 

La fel de interesant este şi faptul că, într-un fel sau altul, 
aceiaşi trei conferenţiari au avut o experienţă militară (doi dintre 
ei au participat la războiul de reîntregire, iar al treilea pe frontul de 
Est). 

Să-i analizăm sumar pe fiecare dintre aceştia. 

1. VICTOR SLĂVESCU (1891-1977) - 2 conferinţe 6 

S-a născut în comuna Rucăr din judeţul Muscel, fiind fiu de 
colonel. Absolvent al liceului „Gheorghe Lazăr" din Bucureşti. 
Studiile superioare economice făcute în străinătate , unde şi-a luat şi 
doctoratul (Franţa şi Germania). Se stabileşte în Bucureşti în 1915. 
Intră voluntar ca ofiţer în armata română, fiind rănit în 1916 lângă 
Braşov. Combatant la Mărăşeşti în 1917. Şeful organizaţiei P.N.L de 
Galaţi, cu 7 mandate de deputat în 5 legislaturi între 1927-1938 şi 1 
mandat de senator F.R.N. în 1939 din partea breslei industriaşilor. 
Profesor universitar şi Rector al Academiei de înalte Studii şi 
Comerciale şi Industriale din Bucureşti (1927-1947). Academician din 
1937. Subsecretar de stat la Ministerul de Finanţe (1933-1934), 
Ministru de Finanţe (1934-1935) şi Ministrul al înzestrării Armatei 
(1939-1940). Eliminat din învăţământ în 1947. Deţinut politic la 
Sighet, fără proces şi sentinţă, între 1950-1955. 

A fost invitat de către Nicolae Iorga în calitatea sa de profesor 
universitar, rector al Academiei Comerciale şi academician, ca 
specialist al partidului liberal în probleme economice şi bancare. 

A ţinut 2 conferinţe pe teme monetare şi economice, după cum 
urmează: Concepţii monetare vechi şi noi (1937); Teritoriul, factor 
economic pentru apărarea naţională (1938). 

2. NICOLAE M. POPESCU (1881-1963) - 18 conferinţe 7 

S-a născut la Dâmbovicioara, în familie de preot.. Cu o cultură 
enciclopedică, această mare personalitate a bisericii creştine ortodoxe 
române - profesor de teologie, istoric, publicist -a fost invitată de 
către Nicolae Iorga în repetate rânduri la Vălenii de Munte pentru a 
susţine conferinţe pe linia specialităţii sale: istorie bisericească şi 
istoria culturii româneşti. A fost preşedinte al prestigioasei societăţi 
corale „Carmen" din Bucureşti, după decesul fondatorului acesteia, 
Dumitru Georgescu-Kiriac, în 1928. In plan politic, a fost de două ori 
secretar general în cadrul Ministerului Instrucţiunii Publice şi Cultelor 
(1931 şi 1939). 



Constantin R. Vasilescu, Conferenţiarii cursurilor de vară de la Vălenii de Munte. 
1908-1946, Ed. Anima, Bucureşti, 1999, p. 104. 
7 Constantin R. Vasilescu, Conferenţiarii ..., p. 93-94. 

Redăm în continuare lista celor 18 prelegeri susţinute printr-o 
prezenţă constantă în faţa auditorilor aparţinând unor generaţii diferite 
(singurul muscelean cu participări atât înainte de 1916, cât şi după 
1944): Studii bizantine în legătura cu istoria românilor; Influenţa 
exercitată de bizantini în Occident; Influenţa exercitată de bizantini în 
ţările vecine; Papismul şi Bizanţul. încercări de unificare între 
Biserica de Orient şi Occident (1914); Probleme bisericeşti (1923); 
Muzică bisericească veche (1926); Probleme religioase (1927); Din 
istoria bisericii române (1930); Din istoria bisericii române (1931); 
Mitropolitul Grigorie Dascălul (1934); Din istoria bisericii (1935); 
Biserica Ortodoxă în timpul lui Mihai Viteazul (1936); Legături 
bisericeşti neîntrerupte între Dobrogea şi Ţările Române (1938); Din 
istoria bisericii române (1939); Din istoria bisericii române (1940); 
Petru Movilă (1942); Un episcop daco-român, Niceta al Remesianei 
(1943); Nicolae Iorga, originea şi sensul democraţiei (1946). 

3. RADU DEMETRESCU-GYR (1905-1975) - 2 
conferinţe 8 

S-a născut în oraşul Câmpulung-Muscel, tatăl fiind actor la 
Teatrul Naţional din Craiova. Absolvent al liceului "Carol I" din 
Craiova. Absolventul facultăţii de litere şi filosofie din cadrul 
Universităţii Bucureşti. Conferenţiar universitar. Poet şi scriitor. 
Candidat independent în judeţul Muscel, pe listele Gărzii de Fier, la 
alegerile din decembrie 1933 (partid dizolvat în ajunul alegerilor de 
guvernul I. G. Duca). Membru al partidului Totul pentru Ţară din 
1935. Candidat oficial al acestui partid în 2 judeţe (Vâlcea, unde se 
stabilise prin căsătorie, şi Dolj) la alegerile din decembrie 1937. 
Comandant legionar al regiunii Oltenia. Director General al Teatrelor 
în Statul Naţional-Legionar. Participant activ la rebeliunea din 21-24 
ianuarie 1941. Deţinut politic sub 3 dictaturi (Regele Carol II, 
Mareşalul Antonescu, regimul comunist). Intrat în literatura română ca 
unul din cei mai mari poeţi ai temniţelor totalitare. 

A fost invitat în anul 1937 de către Nicolae Iorga în calitatea sa 
de asistent la Universitatea Bucureşti, ca specialist în probleme 
literare. A ţinut 2 conferinţe, după cum urmează: Invazii anarhice în 
literatură (1937); Romanul psihologic francez (1937). 



' Idem, p. 55. 

4. ION CHELCEA (1902-1991) - 2 conferinţe 9 

A văzut lumina vieţii în satul Boteni din judeţul Muscel şi 
liceul la Braşov. In 1934 a absolvit Universitatea din Cluj, luându-şi 
tot la Cluj doctoratul în etnografie şi sociologie, în 1939. A fost 
pedagog şi învăţător, conferenţiar de etnografie la Universităţile din 
Cluj şi Iaşi, director al Muzelui Etnografic al Moldovei şi şef de secţie 
la Muzeul Satului din Bucureşti. In cei peste 70 de ani de activitate 
ştiinţifică, a elaborat peste 200 de monografii şi studii ştiinţifice 
(majoritatea nepublicate, fiind considerat incomod sub regimul 
comunist), contribuind cu râvnă la organizarea, completarea şi 
sistematizarea fondurilor etnografie aflate în patrimoniul mai multor 
muzee din ţară. Considerat pe drept cuvânt unul din cei mai importanţi 
etnografi, sociologi, folclorişti şi muzeologi din România. 

Proaspăt licenţiatul muscelean a fost invitat de către Nicolae 
Iorga pentru valoarea primelor sale monografii şi studii etnografice 
comparative publicate. A susţinut 2 conferinţe, după cum urmează: 
Studiile monografice săteşti la români în trecut şi prezent (1935), 
Actualitatea studiilor etnografice în România (1936). 

5. GHEORGHE COTENESCU (1886-1965) - 13 
conferinţe 10 

S-a născut în corn. Izvoarele din judeţul Dâmboviţa. Este fiul 
unui preot născut în satul de moşneni Coteneşti din judeţul Muscel, cu 
parohie obţinută după căsătoria contractată în judeţul vecin, 
Dâmboviţa. A absolvit Seminarul inferior din Curtea de Argeş şi 
Seminarul Central din Bucureşti. Absolvent al Facultăţii de Teologie 
din cadrul Universităţii Bucureşti şi al Conservatorului de Muzică şi 
Artă Dramatică din Bucureşti. Membru al Ligii Culturale, secţiile 
Bucureşti şi Câmpulung-Muscel. Secretar personal al profesorului 
Nicolae Iorga în perioada 1907-1912, implicat direct în organizarea 
primelor ediţii ale cursurilor de vară (1908-1912) şi a festivalurilor 
literar- artistice organizate de centrala Ligii Culturale. Cofondator al 



Idem, p. 33. 
10 Idem, p. 38. ). în cazul lui Gheorghe I. Cotenescu sunt menţionate doar 11 
conferinţe. Consultând şi cele câteva broşuri publicate ce conţin programele 
cursurilor, am identificat pentru acesta - deocamdată - un număr de 13 conferinţe. 
Fără a căuta în mod special, am identificat şi un conferenţiar important omis de 
Constantin R. Vasilescu. E vorba de un om de mare cultură, arhimandritul Iuliu 
Scriban, care a conferenţiat în anul 1910 [n.a.]. 

Partidului Naţionalist-Democratic condus de Nicolae Iorga şi A. C. 
Cuza (1910) şi membru în conducerea centrală a acestui partid (1931- 
1946). Preot militar în întreaga campanie (1916-1919), avansat căpitan 
şi decorat cu ordinul "Coroana României". Cofondator şi preşedinte al 
P.N.D. - secţia Muscel (1922). Ales membru al primei Camere 
Agricole din judeţul Muscel conduse de profesorul şi avocatul ţărănist 
Alexandru Muşatescu (1925). Deputat iorghist din partea judeţului 
Muscel în cadrul Uniunii Naţionale (1931-1932). Reprezintă acest 
judeţ în parlament alături de Constantin (Dinu) I. C. Brătianu (P.N.L.) 
şi Ion Mihalache (P.N.Ţ. - ales în 2 judeţe, acesta optează imediat în 
favoarea judeţului Prahova, în scopul stingerii conflictelor acute din 
organizaţia respectivă). Animator al vieţii culturale din Câmpulung şi 
din judeţul Muscel (în calitatea sa de dirijor al corului parohial şi al 
Seminarului Orfanilor de Război „Patriarhul Miron", dar şi prin 
concerte susţinute alături de tenorul Nae Leonard, retras spre finalul 
vieţii la Câmpulung). Căsătorindu-se cu o musceleancă (Elisabeta 
Răuţoiu din Stoeneşti), este hirotonit în 1912 pe seama parohiei 
Conteşti din acelaşi judeţ, fiind transferat în 1913 la noua parohie 
înfiinţată în corn. Stoeneşti şi unde va păstori vreme de 52 de ani 
(1914-1965), ctitorind un nou locaş bisericesc, copertă de carte 11 , 
învăţător la şcoli din corn. Stoeneşti şi profesor secundar la 
seminariile teologice din Câmpulung-Muscel (orfani de război), 
Curtea de Argeş şi Cernica- Ilfov (monahi), unde a plămădit destinele 
a peste 1.000 de elevi, printre care şi 2 Patriarhi (musceleanul Iustin 
Moisescu şi moldoveanul Teoctist Arăpaşu). Fondator şi preşedinte în 
timp al tuturor obştilor moşneneşti şi al cooperativei forestiere "Mihai 
Bravul" din corn. Stoeneşti. Vicepreşedinte de Cămin Cultural. 
Preşedinte al Asociaţiei Preoţilor Musceleni (cu 2 mandate) şi 
promovat iconom stavrofor, cu dreptul de a purta brâul roşu. 
Compozitor şi publicist, colaborator la numeroase reviste şi ziare 
muscelene şi naţionale, membru în consiliul de administraţie al 
Asociaţiei Generale a Cântăreţilor Bisericeşti din România şi secretar 
de redacţie al organului de presă al acesteia, revista lunară "Cultura". 
Deţinut politic în 1949-1950 pentru susţinerea logistică a partizanilor 
anticomunişti din munţii Muscelului conduşi de colonelul-martir 
Gheorghe Arsenescu (condamnat în cadrul primul lot format din 25 de 



Ion Popescu-Argeşel, Mănăstirile şi bisericile din Muscel la cumpăna dintre 
milenii, Ed. Fundaţiei România de Mâine, Bucureşti, 2000. Pentru detalii, a se 
consulta p. 213-214. 

musceleni, în frunte cu elevul său, stareţul Pimen Bărbieru şi liberalii 
tătărăscieni Nicolae Enescu şi Ion Constantinescu-Mărăcineanu). 
După eliberare, conform evidenţelor de la CNSAS, a fost hărţuit 
continuu de Securitate până la moarte, împreună cu familia sa, prin 
intermediul unei vaste reţele informative. 

A fost invitat în repetate rânduri de către Nicolae Iorga ca 
profesor specializat pe probleme muzicale (muzică psaltică, folclor şi 
bizantinologie muzicală). Remarcabil este faptul că preotul-profesor 
GHEORGHE COTENESCU a avut un număr egal de conferinţe (13) 
cu toţi ceilalţi specialişti în materie la un loc, clerici sau laici, care au 
fost de asemenea invitaţi (mitropolitul Tit Simedrea, preotul-profesor 
universitar şi academician Nicolae M. Popescu, profesorii universitari 
Gheorghe Moisescu şi Mihail Vulpescu; Emil Riegler-Dinu, unicul 
doctor în muzicologie până în anul 1938). A ţinut 13 conferinţe pe 
teme legate de muzică, după cum urmează: Analiză asupra muzicii 
bisericeşti orientale (1931); Analiză asupra muzicii orientale (1932); 
Muzica bisericească, aşa cum se cântă prin regiunile româneşti din 
Regat şi în provinciile alipite (1932); Muzica populară (1932); Forme 
evolutive în cântarea religioasă orientală (1933); Evoluţia muzicii 
psaltice de la 1805-1860 (1938); Şcoala lui Macarie dascălul (1938); 
Şcoala lui Anton Pann (1938); Dimitrie Suceveanu şi Ştefanache 
Popescu (1938); Unitatea melodică la clasicii psaltichiei româneşti: 
Anton Pann, Macarie, Ştefan Popescu, Dimitrie Suceveanu (1939); 
Spre o evoluare şi unificare a muzicii psaltice bisericeşti (1939); Din 
ale muzicii bisericeşti (1943); Epoca lui Anton Pann şi Macarie şi 
influenţa în literatura populară (1943). 

Se observă că, dintre cei 5 conferenţiari amintiţi, unul singur 
şi-a petrecut peste două treimi din viaţă (53 de ani, perioada 1912- 
1965) şi a activat ca atare pe teritoriul judeţului Muscel 12 , 
respectiv preotul-profesor GHEORGHE COTENESCU. Acest lucru 
nu 1-a împiedicat însă să depună eforturi supraomeneşti pentru fi 
prezent şi a-şi face datoria de profesor de muzică, deputat sau 
conferenţiar în localităţi mai mult sau mai puţin îndepărtate de acest 
judeţ, cum ar fi Curtea de Argeş, Bucureşti, Cernica-Ilfov sau Vălenii 
de Munte (Prahova), neavând posibilităţi personale de transport şi fără 
ca acest lucru să impieteze cu ceva atribuţiile sale de preot într-o 



12 în comuna Stoeneşti şi în Câmpulung-Muscel, unde a deţinut locuinţe împreună 
cu membrii numeroasei sale familii [n.a.].. 

parohie rurală, cu numeroase ore predate şi activităţi conexe 
desfăşurate în capitala judeţului, oraşul Câmpulung-Muscel. 

Această capacitate organizatorică cu totul aparte, dovedită încă 
din timpul studenţiei şi al primelor ediţii ale cursurilor de vară (1908- 
1912), i-a fost recunoscută de organizatorii ediţiei jubiliare din 1934, 
fiind invitat la Vălenii de Munte pentru a ţine un discurs pe această 
temă în compania celuilalt muscelean, preotul-academician Nicolae 
M. Popescu. 12 

Bun orator şi stăpân pe sine în situaţii dificile, a făcut faţă cu 
brio şi provocării pe care a constituit-o în permanenţă prezenţa în 
Parlamentul ţării, contracarând în mod inteligent şi chiar cu umor fin 
ostilitatea manifestată în mod virulent pe durata mandatului său 
(1931-1932) de opoziţia constituită în acel moment din reprezentanţii 
P.N.Ţ., fiind desemnat în unanimitate de deputaţii-preoţi să ţină 
discursul de omagiere a semicentenarului poetului şi omului politic 

Octavian Goga (pe atunci averescan). 

* * * 

în concluzie, fiecare dintre cei 5 conferenţiari musceleni îşi are 
propriile merite, intersectându-se uneori la aceleaşi ediţii, şi este 
cert faptul că la momentul respectiv şi-au găsit cu toţii publicul 
adecvat temelor abordate (programul cursurilor era anunţat din timp 
prin presă iar auditorii interesaţi se înscriau în cunoştinţă de cauză, 
achitând sumele necesare găzdurii, asigurării meselor şi costul 
excursiilor incluse), acest lucru făcând într-adevăr cinste unuia dintre 
cele mai mici judeţe din perioada interbelică (3.058 km ), inclusiv sub 
aspectul potenţialului demografic, economic şi intelectual. 

Astfel, conform primului recensământ general al populaţiei 
României Mari din 29 decembrie 1930, judeţul Muscel avea o 
populaţie statornică totală de 149.797 persoane (din care în mediul 
rural trăiau 135.929 persoane, adică mai mult de 90%, faţă de numai 
13.868 în mediul urban, adică în unicul oraş, Câmpulung-Muscel), iar 
72.693 persoane erau ştiutori de carte la nivelul judeţului, din care 
numai 393 aveau studii universitare şi alţi 170 un alt tip de studii 
superioare (faţă de 46.262 neştiutori de carte ! ). 

Comparativ, judeţul Argeş (care va îngloba din 1968 şi fostul 
judeţ Muscel, pentru ştergerea din memoria colectivă a puternicei 



* * * Un moment cultural. Un sfert de veac de la întemeierea Universităţii 
Populare "N. Iorga " din Vălenii de Munte, Ed. Ligii Culturale, Vălenii de Munte, 
1934, pp. 16-18, 21. 

rezistenţe anticomuniste din zonă), avea o suprafaţă de 4.216 km , şi o 
populaţie totală de 257.378 locuitori (din care în mediul rural trăiau 
231.037 persoane, adică aproape 90%, faţă de 26.341 de locuitori în 
mediul urban). Raportat la un potenţial sensibil mai mare, judeţul 
Argeş a trimis la Vălenii de Munte numai 2 conferenţiari care şi-au 
desfăşurat în fapt activitatea în alte localităţi, respectiv pe profesorul 
universitar Florian Ştefănescu-Goangă (la Cluj) şi pe pictorul Costin 
Petrescu (la Bucureşti). Lor li se mai poate adăuga şi Armând 
Călinescu, viitor prim-ministru, cel care a susţinut discursul de 
deschidere a cursurilor la ediţia din anul 1938. 







NICOLAE M. POPESCU RADU DEMETRESCU-GYR 

DESCRIERI ALE CÂMPULUNGULUI INTERBELIC 
ÎN CAIETELE PASTORALE 

ALE PREOTULUI NICOLAE N. MĂNESCU. 

Viorel Irimia, prof. la Colegiul Naţional "Dinicu Golescu" 

Câmpulung 



RESUME 

Descriptions de Câmpulung d'entre-deux guerres mondiales dans Ies 
cahiers pastoraux du pretre Nicolae N. Mănescu 



Nicolae N. Mănescu a ete pretre de VEglise Apa Sărată de 
1912 jusqu'en 1958, quand, sous le regime communiste, ii a ete arrete 
et emprisonne dans la prison de Botoşani. A cote de I. Mihalache, ii a 
ete membre fondateur du Parti paysan, la filiale Câmpulung Muscel. 

Nicolae N. Mănescu a ete mobilise, comme pretre confesseur, 
pendant la Premiere Guerre Mondiale (1916-1918). II a ete deuxfois 
depute de Muscel dans le Parlement de la Roumanie. 

Nomme prefet de Muscel, Nicolae N. Mănescu s 'est implique, 
du point de vue administraţi/, dans la construction de divers bâtiments 
publics, comme par exemple l'Ecole de Apa Sărată. 

Le pretre Nicolae N. Mănescu a note, dans ses Cahiers 
pastoraux, des evenements importants deroules sur le plan local, ii 
decrit, parfois d'un talent particulier, des faits, des personnes et des 
lieux de Câmpulung, traditions, mceurs, mentalites. Le plus souvent, ii 
decrit le quartier Apa Sărată. 

Cuvinte cheie: caiete pastorale, tradiţii, mentalităţi, instituţii 
publice, evenimente 

Mots-clefs: cahiers pastoraux, traditions, mceurs, mentalites, 
bâtiments publics, evenements 

Pentru redactarea acestui material am valorificat surse cuprinse 
în condica Bisericii din Apa Sărată precum şi Caietele Pastorale ale 

preotului paroh Nicolae N. Mănescu, aflate în custodia lăcaşului de 
cult amintit. (Preot paroh Gh. Dumitru) 

Prin urmare, nu vor fi menţionate alte surse documentare şi din 
acest motiv nu vor fi redactate note la subsol. 

Vom prezenta doar unele scurte descrieri din aceste surse 
istorice. 

Preotul Mănescu a dedicat fiecărui an calendaristic un caiet 
pastoral în care consemnează evenimente mai importante sau opinii 
personale despre aceste evenimente pe întreaga perioadă cât a fost 
preot paroh la Apa Sărată. 

Născut la 30 noiembrie 1884, în Berevoieşti-Ungureni, într-o 
familie de obârşie maramureşeană, a devenit preot paroh la biserica 
din Apa Sărată începând cu anul 1912. 

Prin formaţia sa intelectuală şi aspiraţii, preotul Mănescu 
aparţine generaţiei care a înfăptuit Marea Unire din 1918. De altfel, 
preotul Mănescu a însoţit armata în calitate de preot confesor, în 
primul război mondial participând pe front, inclusiv la confruntările de 
la Mărăşeşti. 

Este membru fondator, alături de Ion Mihalache, al filialei 
Muscel a Partidului Ţărănesc şi de două ori deputat în Parlamentul 
României. 

în perioada guvernărilor Partidului Naţional Ţărănesc (1928- 
1933), preotul Mănescu a fost numit prefect administrativ (21 iunie 
1930-5 aprilie 1931) iar apoi a deţinut demnitatea de prefect al 
judeţului Muscel(1932-1933). 

Solidar cu programul ţărănist în domeniul agrar, preotul 
Mănescu s-a implicat în aplicarea sa, contribuind personal la ridicarea 
nivelului de viaţă al comunităţilor din care făcea parte: înfiinţarea de 
izlazuri comunale, înfiinţarea unei pepiniere de salcâm, lucrări de 
combatere a eroziunii solului, plantarea a peste 1 milion de puieţi de 
salcâm pe coasta Groşanilor. 

Instituţiile culturale au reprezentat pentru Nicolae Mănescu o 
preocupare aparte deoarece era convins că numai prin educaţie se 
poate ridica nivelul de viaţă al locuitorilor comunităţii. Din această 
perspectivă, cea mai importantă realizare a sa a fost construirea şcolii 
din cartierul Apa Sărată (Şcoala Nr. 4), construcţie inaugurată la data 
de 15 oct. 1931, la care au luat parte toţi fruntaşii naţional-ţărănişti, în 
frunte cu Ion Mihalache. 

A avut intenţia construirii şi a unui Ateneu Parohial destinat 
activităţilor culturale şi religioase, dar fondurile pe care a reuşit să le 

adune pentru finanţarea proiectului au fost cedate pentru construire 
şcolii din Apa Sărată. 

Lista înfăptuirilor poate continua. 

Venirea la putere a regimului comunist a reprezentat un sfârşit 
tragic pentru N.Mănescu, aidoma sfârşitului celor mai mulţi lideri 
locali şi centrali ai P.N.Ţ. 

A fost arestat în anul 1958 şi întemniţat la Botoşani unde va şi 
muri în 1961. Osemintele sale au fost aduse la Câmpulung şi îngropate 
în micul cimitir din curtea bisericii pe care a păstorit-o din 1912. l 

Pentru contemporani, Nicolae Mănescu rămâne un exemplu, o 
plidă vie despre oamenii care s-au identificat deplin cu sacrificiul 
construcţiei. 

înainte de toate, trecând peste aspiraţiile sale politice, fireşti de 
altfel, într-o societate pluralistă ca cea din România interbelică, el 
rămâne un om ataşat aspiraţiilor semenilor săi simpli şi truditori, în 
primul rând ţăranului român pe care a vrut să-1 modeleze, să-1 educe şi 
să-1 ridice la o stare socială de normalitate. 

Cele mai multe descrieri ale Câmpulungului se referă la 
cartierul Apa Sărată, lucru firesc datorită faptului că aici a fost preot 
paroh. 

N.Mănescu a fost martor ocular a tuturor evenimentelor locale 
petrecute în Câmpulung de la venirea sa aici (1912) şi până la 
arestarea sa de către comunişti (1958). 

In descrierile făcute, Câmpulungul incluzând şi cartierele sale 
de margine ni se înfăţişează ca o localitate în care urbanul este 
completat de rural, de aici rezultând, mentalităţi, obiceiuri, tradiţii, 
port popular , menţinute nealterate într-o urbe ce s-a constituit ca 
reşedinţă de judeţ. 

La venirea sa în Apa Sărată (1912) prezintă acest cartier ca 
fiind un sat în toată înfăţişarea sa de la început de secol XX. 

Cartierului Apa Sărată 

„Ar fi trebuit să se numească satul Sărăcenii că tare era sărac 
şi urât. Erau mulţi uncheşi bătrâni, cu plete, frumoşi în felul lor. 
Opinca era încălţămintea obişnuită, cioarecul, minteanul ca îmbrăcat 
ca şi zeghea şi cojocul. Femeile cu ştergar, fotă, ie şi glugă nu lipseau 
la târguleţe. Vedeai pe dacii trecutului în fiinţa lor. Aşa am cunoscut 



1 Caietele Pastorale ale preotului paroh Nicolae N. Mănescu, în Condica Bisericii 
Apa Sărată- Câmpulung 

pe Tănase Cotescu de 82 de ani, Niţă Bugheanu, Vasile Cotescu, Ion 
Mitu, Nec. Dascălu, I. Giurgiuveanu, toţi, peste 80 de ani vârstă. 

Dacă erau fruntaşi în port şi făptură omenească, erau săraci 
prin ignoranţa lor, trăind ca oameni primitivi, satul lipsit de şcoală şi 
plin de răpi sterpe. 

Din toţi enoriaşii nu ştiau carte decât 4-5 bărbaţi şi nicio 
femeie nici chiar preoteasa nu a cunoscut litera cărţii. 

Ca bani circulau mai mult bănicii de 2 parale ce se da drept 
echivalent al muncii. 

Ocupaţia locuitorilor era agricultura mai ales în lunca 
Grădiştea şi vitele . Nu putea să fie mai multă carte căci în trecut nu 
era şcoală, puţinii copii care voiau să ştie carte trebuiau să meargă la 
Şcoala din Câmpulung, asta din vremea Regulamentului Organic, iar 
mai înainte de acest timp se făcea şcoală în casa din Mărcuş a lui 
Oancea Dascălu, care chiar după nume ne arată că el era dascăl în 
înţelesul şi de învăţător. Toată cartea consta în a scrie şi a citi 
bucoavna, din care un exemplar am găsit şi eu şi l-am aşezat la muzeu. 
Casa acestui dascăl se află în curtea casei unde locuieşte azi nepoata 
sa, Ana Dascălu, rămasă nemăritată în Mărcuş. Era o casă vecehe de 
bârne, tavanul de grinzi, acoprite cu podine. Pe o grindă am găsit scris 
leatul 1834 (?). Casa a fost dărâmată prin 1934 înainte de a o putea 
fotografia cum vorbisem cu (feciorul) nepotul Neculae Dascălu. 
Bucata de grindă scrisă pe care voiam a o duce la muzeu a fost luată 
de învăţătorul Gh. Isbăşoiu şi dusă probabil la Şcoala din Drăceşti" 

(Condica Bisericii Apa Sărată) 

Referitor la toponimia locului, preotul N.Mănescu face 
următoarele referiri: 

„Se zice că Apa Sărată după izvorul sărat ce s-a desfundat sub 
ocupaţie nemţească 1916-1918 din cauza lipsei de sare. 

Fusese astupat în timp şi moşul M.Manole pus să fie păzit 
pentru a nu se face pagubă statului ce avea monopolul sării. In timpul 
ocupaţiei fiind lipsă de sare şi moşul Manole de 84 de ani fiind greu 
bolnav văzând că o să moară şi rămâne locul izvorului ascuns, merge 
deşi bolnav greu şi arată adoptatului său fiu Ion acest izvor care de 
atunci este folosit de toţi până acum. Acestei localităţi îi mai zice 

Mărcuş, cuprinzând şi alte sate ca Drăceşti, Livadea, Bărbuşa Acest 

nume provine de la un Mărcuşanu, al cărui neam a existat până de 



ibidem 
' ibidem 

curând. După alţii, denumirea este mai veche, de la romani Marcus, 
care s-a transformat cu vremea în Mărcuş. 

Pe dealurile din jur, în trecut au fost păduri seculare prin care 
s-au ascuns românii în timpurile barbare. Şi acum se mai păstrează 
stejari bătrâni, unul la Florian Cotescu în deal gros ca butia şi 
crăcănat, pe care-1 cunoştea şi regele Carol când venea la Câmpulung 
cu diligenta înainte de a fi trenul 1884. 

Puţine case au fost acum 100 de ani. Ca 20 aşezate prin locuri 
ascunse fără drumuri, fiind în mijlocul pădurilor, erau făcute din bârne 
cu 2 încăperi şi podină sus. Tot în dealul Mărcuş se văd urmele ocnei 
de sare, în grădina Florianei Cotescu, de unde au scos şi Romanii 
colonişti care au fost aici pe timpul ocupării Daciei de către Traian. 

Când am venit aici ca preot, am găsit pe enoriaşi cam 95% 
analfabeţi deşi, aproape de oraş, ocupaţia lor era agricultura şi vitele 
aducând laptele pe piaţă." 

Cartierul Apa Sărată s-a aflat în perioada interbelică în disputa 
politică dintre liberali şi ţărănişti. Iată cum apreciază N.Mănescu acest 
aspect: 

„Formă comunală aparte căci liberalii ca să poată avea succes 
la alegeri de primar în persoana D-lui Ionel Nicolau a dat la Mărcuşul 
cu Apa Sărată de la oraş la ţară la 1926 şi a stat comună rurală până la 
1 I 1929 când venind la putere. Partidul Naţional Ţărănesc, am 
considerat o datorie de onoare de a reda oraşului această porţiune de 
teren , de care a aparţinut din cele mai vechi timpuri, retrogradată fiind 
numai din interes politic şi personal. 

(cartea Bisericii p.10) 

Cu referire la cartierul Apa Sărată, preotul N. Mănescu descrie 
începuturile mineritului în Câmpulung. 

„O viaţă economică nu se poate vorbi la Apa Sărată decât de la 
descoperirea lignitului mai întâi de Nec. Stuparu în 1900 şi apoi a 
venit aici Ing. Negreţzu şi a format Concesiunea „Lignitul" pe care a 
ţinut-o până la 1917-1918, când a vândut-o nemţilor. După izgonirea 
nemţilor această mină a devenit pradă de război şi s-a pus cu 
administrate Virgil Alimăneşteanu, care a administrat-o până în 1919 
când s-a construit noua societate sub preşedenţia d-lui Dinu Brătianu 
mărindu-i capitalul de la 20 milioane la 50 de milioane.. In felul acesta 
a fost condusă până la 1929 când a fost vândută grupului de bancheri 
belgieni care au făcut Uzina Electrică pe terenul islazului care au 
construit şi uzina electrică în acest an." 

Oamenii Câmpulungului sunt mereu prezenţi în descrierile 
sale. De exemplu, la moartea unui enoriaş pe nume Neculae Stănoiu 
(16 III 1937) preotul Mănescu ţine un discurs în care i-a lăudat calitate 
şi 1-a apreciat drept vrednic ţăran. 

„Am văzut în el pe tipul ţăranului bun, gospodar, regulă 
desăvârşită în casa şi curtea lui. Cunoştea fierăria având oi, nicovală şi 
toate sculele. Cunoştea rotăria, legatul butiilor şi a căruţelor. La 
povarnă lui, apa venea pe jgheaburile... Deşi cu avere şi bani era un 
bărbat modest, în costum ţărănesc, totul lucrat în casă. Nu a dispreţuit 
opinca făcută de mama lui până până la moarte. 

Ca el aş dori să văz pe tot ţăranul român. Era inginer născut şi 
arhitect. Planul lui nu suferea schimbare. 

în mijlocul prundului bătut de ape cu planul lui a sustras 
terenul necesar iazului şi moarei, ce n-a fost înecat vreodată [...] 

A făcut politică ţărănească fiind ales în Consiliul comunal". 

Aprecierile preotului Mănescu faţă de acest localnic sunt 
completate cu următoare remarcă: „Am găsit nimerit să fixez azi 
pentru posteritate, pe acest ţăran fără carte dar cu mari calităţi spre 
cinstea clasei din care s-a tras spre a servi de model altora." 

Descrie portul popular al muscelenilor din perspectiva soţiei 
sale: 

„vrednică în gospodărie, arta de a se îmbrăca în costum 
naţional - neîntrecută. 

Gustul fin în alegerea modelelor cusăturilor naţionale. 

Ceea ce spunea ea că «e frumos» în adevăr era frumos. Dovadă 
frumoasele lucrături şi ţesături cu care a ştiut să îmbrace casa. 

Atât de mult ţinea la costumul naţional pe care 1-a îmbrăcat 
toată viaţa că înainte de a se îmbolnăvi a rugart pe nepotul Mânu de la 
Godeni, talentat desenator să-i facă chipul mare în creion după o 
fotografie în care se vede întreg costumul naţional de jos până sus. 

L-a adus acum câteva zile, foarte bine lucrat. L-am pus în 
pioneze pe uşă şi toată ziua se uita la ie, la fotă, la maramă, regretând 
că acum a trebuit să le pună în dulap şi nu pe corpul său. 

O altă descriere face referire la obiceiurile de nuntă în 
Câmpulung: 

„Am plecat cu lăutarii la casa miresii. Aici horă mare, în curte 
lume multă din sat şi împrejurimi. Costume naţionale frumoase, 
îmbrăcate de chipuri tinere. Suntem poftiţi sus, în casa mare, gătită cu 
lucrul mâinilor gospodinei [...] Grăbim plecarea, e ora 5 şi Vi, se ia 

cuvenita blagoslovenie şi iertăciune după obicei. Naşa aşează părinţii 
pe două scaune, mireasa în faţa mamei şi ginerele în faţa socrului. Eu 
le spun: a sosit momentul pentru fiica d-vs să părăsească casa 
părintească crescută aici în cuibul sătesc, acum coboară lângă soţul 
său spre a-şi face un nou cămin al lor propriu. 

[...]înainte de a părăsi casa în care te-ai născut şi crescut, fiică 
şi fină, se cade a-ţi lua rămas bun de la părinţi cerându-le iertăciune 
pentru tot ce-i fi greşit şi supărat cerându-le creştineasca 
blagoslovenie. 

Mireasa sărută mâna mamei şi tatălui, a naşei şi naşului, 
asemenea şi mirele, iar lăutarii încep cântecul de jale: Rămâi maică 
sănătoasă. 

Moment solemn. Cu lacrimi în ochi coboară la braţ în curte unde ia 
loc în horă cu naşi cu tot ... apoi coboară în trăsură şi pe jos către 
biserică. 

După cununie a urmat masa în casele de zestre de lângă 
biserică. Naşa a dat 5 000 lei, iar ceilalţi de la 3 000 la 1 000 4 . 

29 I 1933. Inaugurarea sportului de iarnă din Câmpulung. 
Cuvânt ţinut de pr. N.Mănescu în calitate de Prefect al Jud. Muscel. 

..."Prin introducerea sporturilor de iarnă am urmărit un îndoit 
scop: 

1) înviorarea vieţii economice a oraşului şi de aceea am 
intervenit să fie declarat oraş olimpic de iarnă putând veni 
oricine cu jumătate preţ pentru a se recrea aici. Ne-am 
gândit că aici este cel mai plăcut şi sănătos aer din ţară, 
lipsit cu totul de curenţi, cu locuri pitoreşti din cele mai 
frumoase , m-am gândit că orice intelectual din Bucureşti 
poate în 3 ore să vină cu trenul şi cât ţine sărbătoarea să se 
recreeze respirând aerul brazilor pentru ca apoi să se 
reîntoarcă la muncă. 

2) Am avut al doilea scop să dau o ocupaţie sănătoasă 
tinerilor în orele libere . Să-i abatem de la ocupaţiile 
periculoase şi nepotrivite vârstei lor. Să meargă aici în 
mijlocul naturii. 

Sporturile cu numele lor sunt importate din altă ţară, Anglia şi 
America. Noi de multe ori, importăm numai părţile rele nu şi cele 
bune. Aş vrea ca în sport să luăm şi partea cea bună. 



4 N. Mănescu, Cărţi pastorale, 1942-1943, p 21-22 

Legionarii 

7 februarie 1941 

Toţi preoţii legionari care au crezut că e mai bine să ţină în 
mâna dreaptă pistolul decât Sfântul Potir, la rebeliunea din 21-24 Iau 
trecut pe la cabinetul Parchetului. Azi au fost aici călugări de la 
Mănăstire, aceste bestii care în loc să stea pe brânci la rugăciune 
pentru pacea lumii, au ieşit şi ei cu revolverele în stradă. Unul din ei 
Bărbieru, a ieşit noaptea din chilie acum vreo lună de zile şi îmbrăcat 
peste anteriu cu cămaşa verde a început să tragă peste crucea 
Mănăstirii Negru Vodă. A ieşit stareţul Miron alarmat şi văzându-1 în 
aşa hal 1-a întrebat: Ce-i asta? El a răspuns: Fac exerciţii, nu ştii că 
sunt legionar? Pentru această îndrăzneală a stareţului, acest călugăr de 
modă nouă îl reclamă cuibului de legionari şi era vorba să fie pedepsit 
aspru, aplicându-i 25 de lovituri căci şi Stareţul era legionar. 

După asta a fost dat afară. Tânărul diacon nou numit 
„Legionarul de la biserica Marina". Au fost cercetaţi şi preoţi care au 
instigat la revoltă. Pr. Gâlcă cică era cu puşca, preoteasa cu revolvere. 
Preotul Savu a fost trimis sub escortă la judeţ. 

6 II 1941 

Au început să vină nemţii în satele judeţului nostru,l pe aici pe 
la munte. Vorba vine „vin", ai impresia că ne invadează. 

Sute de maşini, mari şi negre ca dricurile de morţi trec zilnic 
de la sud la nord, adică de la Piteşti unde sunt debarcate din trenuri 
către satele din tot judeţul. 

In Schitu Goleşti au sosit 700, în Poenari 400 şi în toate satele 
şi cătunele. Pentru Câmpulung sunt daţi 7000 

Aici, în Apa Sărată, când a venit ofiţerul german însoţit de 

Carol ceasornicarul, pentru eu le-am spus că în acest sat 

Apa Sărată, parohia mea, nu sunt case libere căci sunt ocupate de 
personalul marilor industrii de aic i, Uzina şi Mina de cărbune, aşa că 
nu se găseşte. 

Pe acest argument înţeles de ofiţer a repartizat numai 60 de 
soldaţi, 1 ofiţer şi 7 grade inferioare în casele Nae Stănoiu, Ecaterina 
lui Moise, Tinca etc. , ofiţerul la d-1 Lucescu iar şoferul ordonanţă la 
d-1 Negoescu 

2711 1941 

Plecarea germanilor 

în ziua de 27 II au plecat ofiţerul şi trupa germană, 60-70 la 
număr care au poposit aici (Apa Sărată) 

Cât au stat împrejurul bisericii i-am putut observa de aproape. 
Foarte disciplinaţi, foarte respectuoşi. De toate aveau în maşinile lor 
mari până la 10 000 kg. Soldatul nu avea voie să ceară nimic de la 
casa omului. Maşina se transforma în dormitor în caz de nevoie. Aici 
avea lampă cu petrol drept sobă. 

Dacă au luat case spre locuinţă apoi unde nu era sobă puneu tot 
lampa la care încălzea şi bucatele. 

Foarte curaţi. Zilnic se spălau pe trup şi cu peria de dinţi. Peste 
haina militară, în caz de lucru, trăgeau un costum anume care putea să 
se murdărească căci era spălat. 

încălţămintea bună, cisme, bocanci, chiar încălţăminte pentru 
fotbal. Făceau dimineaţa exerciţii fizice, şi după prânz, jocuri în 
grădina lui Iorgu Lucescu. 

Au făcut scaun la closetul bisericii nici o murdărie pe tot 
timpul întrebuinţării. 

Masa: dimineaţa o felie de pâine din bucata îmbrăcată igienic 
în celuloid, apoi o cană de cafea. La 12 ciorbă, la 16 unt şi cafea, 
seara.... 

Toţi roşii şi bine îmbrăcaţi. Oricât ar fi plouat nu putea răzbi 
pe motociclist, fiind îmbrăcat cu manta de cauciuc, apărătoare de 
noroi, armele acoperite cu postav la ţeava şi încărcător, toţi cu lanternă 
în piept cu care te fixa noaptea. Tot aşa de complicat armamentul 
mare. 

Nu ştiu de ce au plecat foarte trişti. Cei din casa Manole toţi 
plângeau, tot aşa spunea dascălu I. Diaconescu că plângeau ofiţerii din 
casa lui. Ne obişnuisem cu ei. Câteva femei au plâns după ei. 
Obişnuinţa se transformase în intimitate şi nu din cele de jos. Chiar eu 
am văzut cu ochii mei ceea ce nu trebuia să văz din întâmplare în 
vecinătatea curţii bisericii cu acea casă. 

MUSCELUL OGLINDIT IN LITERATURĂ, 
MUZICĂ ŞI FOLCLOR. 



Prof. Moise Mitulescu 
compozitor, dirijor, folclorist - 



Writers, musicians and folklorists have reflected in their writings 
the beauty ofour city.This area was considered one ofthe most fertile, 
rich and valuable areas ofthe country folk. 

Cuvinte cheie: scriitori, folclorişti, zona folclorică 
Keywords: writers, folklorist, tte country folk 



Ţinutul Muscelului, cu străvechea sa capitală, Câmpulung, a 
fost încă de la început un cadru de preferinţă al unor scriitori, 
muzicieni şi folclorişti de seamă, pentru a-1 reflecta în scrierile şi 
studiile lor devenite opere de mare valoare ale literaturii, muzicii şi 
folcloristicii româneşti. 

Dacă ne vom referi la scriitorii aceştia, ar fi îndeajuns să-1 
menţionăm aici doar pe unul dintre ei, pe marele scriitor-dramaturg, 
Tudor Muşatescu, muscelean de obârşie. Se ştie că acţiunea clebrei 
sale piese „Titanic vals", spre exemplu, se desfăşoară în urbea 
Câmpulungului. El şi-a ales ca personaje în desfăşurarea dramatică şi 
comică pe chiar unii dintre locuitorii vestiţi ai oraşului, cum a fost acel 
faimos pălărier câmpulungean, Măgeanu... 

Cu peste o sută de ani în urmă lua fiinţă la Câmpulung Muscel 
(în anul 1908), Societatea Muzicală Română „Negru Vodă". Din 
istoricul publicat în anul 1978 şi 1983, cu prilejul aniversării Coralei 
„Negru Vodă" reiese că: „In cadrul acestei societăţi erau oraganizate 
cursuri de solfegii şi de aplicaţii în arta cântului vocal şi instrumental, 
un cor mixt şi unul bărbătesc, o orchestră simfonică şi una populară, 
încă de la înfiinţarea sa Societatea Muzicală „Negru Vodă" alături de 

vestitul colectiv artistic „Carmen" a concertat în mai multe rânduri la 
Ateneul Român, fiind apoi o prezenţă pe această scenă de prestigiu în 
mod periodic"*... 

Zona Muscelului fiind considerată ca una dintre cele mai 
fertile, mai bogate şi mai valoroase zone folclorice ale ţării, a fost 
mereu în atenţia specialiştilor de la Institutul Naţional de Etnologie şi 
Folclor „Constantin Brăiloiu" al Academiei Române din Bucureşti, 
pentru activitatea de culegere, cercetare ştiinţifică şi tezaurizare a 
folclorului muscelean. 

Folclorişti şi îndeosebi etnomuzicologi renumiţi de la acest 
institut ca: Steluţa Popa, Ghizela Suliţeanu, Paula Carp şi Alexandru 
Amzulescu au cutreierat ani mulţi pe drumurile multor aşezări din 
Muscel: Dâmbovicioara, Boteni, Jugur, Mărcuş, Văcărea, Lereşti, 
Conteşti, Capul Piscului, Mihăieşti, Rucăr, Bughea de Sus, dar şi 
Câmpulung Muscel, culegând şi transcriind bogatul şi neasemuitul 
folclor de pe aceste meleaguri muscelene. Ei au publicat culegeri şi 
studii de folclor muzical vocal şi instrumental-coregrafic din Muscel 
de mare valoare, care se află în primul rând în arhiva-tezaur a acestui 
institut. 



* * * 



în prezenta expunere însă, mi-am propus să amintesc cât mai 
succint trecutul literar, muzical şi folcloric în care Muscelul să se 
oglindească, pentru ca în cele ce urmează să mă refer mai mult la 
perioada contemporană, mai bine zis - apropiată zilelor noastre de 
acum şi poate mai puţin cunoscută... 

De aceea, vreau să încep cu referirile la scriitorul muscelean, 
GEORGE ŞOVU, mare personalitate a literaturii române, devenit 
celebru atât datorită faptului că este autorul scenariilor filemlor 
româneşti de lung metraj: „Decalaraţie de dragoste"; „Liceenii"; 
„Extemporal la dirigenţie"; „Liceenii rock'and'roll"; „Liceenii în 
alertă" şi autor a 32 de cărţi de povestiri şi romane, cât şi datorită 
aprecierilor superlative asupra scriierilor sale ale unor reputaţi critici 
literari, cineaşti, filologi, ziarişti. Şi fac acest lucru pentru că în mai 
toate scrierile sale Muscelul şi oraşul de la poalele Măgurei şi 
Mateiaşului - Câmpulungul se oglindesc cel mai pregnant. 



,1908-1978 a-70-a aniversare a Corului Societăţii „Negru Vodă'' 

George Şovu s-a născut în anul 1931, într-o familie de ţărani 
musceleni, în satul Bucşeneşti, comuna Ţiţeşti. A fost un elev eminent 
al Şcolii Normale Carol I din Câmpulung Muscel, premiant I în toţi 
cei opt ani şcolari. „După strălucitele studii filologice la Universitatea 
din Iaşi, încheiate ca şef de promoţie, a desfăşurat o neîntreruptă şi 
prestigioasă activitate ca ziarist , profesor, director de liceu, inspector 
şcolar, metodist şi consilier ministerial, cronicar şi prezentator de 
emisiuni de radio şi televiziune, paralel cu cea de scriitor şi de cineast. 
De peste 20 de ani este membru al Uniunii Scriitorilor şi al Uniunii 
Cineaştilor din România"*... 

Redăm aici câteva aprecieri exprimate de-a lungul timpului 
asupra cărţilor lui George Şovu: 

- „George Şovu este unul dintre cei mai productivi şi mai 
talentaţi autori de literatură cu şi pentru copii şi adolescenţi. El se 
diferenţiază de mulţi dintre confraţi... printr-o convingătoare 
reabilitare a idilei"... 

George Muntean 

- „George Şovu este cel mai mare prozator contemporan al 
vârstei tinere, alături de Mircea Sântimbreanu şi Constantin Chiriţă"* 

Prof. dr. Tudor Opriş 

- „Pentru milioanele de cititori şi spectatori, vrăjiţi de românie 
sale, captivante de la primele pagini, prin stilul elegant, prin poezia 
expresiei artistice, prin investigaţia, care revelează sufletul... şi mai 
ales trăirile şi aspiraţiile tinerilor, ca şi de filmele, cu neuitatele 
poveşti de iubire, George Şovu a devenit „Lumina neuitării", peste 
timp, cum se intitulează unul dintre romanele sale, apărut în 2010"* 

Ion Nistor 
In capitolul XI al romanului său, „Cântecul Destinului", 
George Şovu scrie: ...„Aici avem de toate: şi râu, în care să ne 
scăldăm, în curând; şi dealuri, le vezi acolo, în partea dreaptă - multe 
dintre ele sunt acoperite cu pomi fructiferi - meri, peri, pruni, caişi, 
cireşi (rudele tale), iar, dincolo de movilele acelea, purtând pe fruntea 
lor atâta viaţă, se întinde pe zeci de hectare, pădurea de fagi şi de 
stejari, cu poieniţe din loc, în loc, cu taine şi mistere, pe care bătrânii 
tot încearcă să le dezlege... 



„Lumina neuitării", Editura Rawexcoms, Bucureşti, 2010, p. 44. 
„Romanticii", DO MINOR, 2009, copertă. 
* „Cântecul destinului", roman, Editura RAWEXCOMS, Bucureşti, 2012. 

...Şi-acum priveşte într-acolo, în faţa ta, unde, la o distanţă de 
30 km, se află munţii!... Iar la poalelor lor, respiră de sute de ani, 
orăşelul-domnesc CÂMPULUNG-Muscel..., copleşit aproape, de 
frumuseţea locurilor ce-1 înconjoară şi, mai ales, de nobleţea 
ISTORIEI, născută şi bătută-n PECEŢI, AICI!..." 

„Iată ce spunea (într-o carte - „RESPIRĂRI" se numea) 
Nichita Stănescu despre aceste locuri: 

...„La câteva strigăte mai sus de CÂMPULUNG MUSCEL... în 
acel triunghi de magică frumuseţe - al munţilor cu dealul şi cu valea, 
poate cel mai frumos loc din ţară şi din lume, după gustul inimii mele, 
aici, unde limba vorbită are o claritate fonetică de cristal, încât îţi vine 
să crezi că aici s-a născut, mai întâi, LIMBA ROMANĂ, aici 
sălăşluieşte cosmosul stelelor de noapte şi de zi, predestinat patriei 
noastre!... Iţi vine să strigi, mirându-te: oare ce uriaşi au fost îngropaţi 
sub munţi, de au munţii atâta măreţie şi tăcere, vorbitoare în ei?!..." 

In acesta cetate de scaun-domnesc, se află şi o „Cetate a 
emoţiilor" - Şcoala Normală „Carol I" ...**** 

George Şovu povesteşte în cărţile sale cum a ajuns pentru 
prima dată la această „cetate", la vârsta de 13 ani, în timpul celui de-al 
Il-lea război mondial să susţină examenul de admitere în clasa I a 
Şcolii Normale de învăţători: (echivalentă cu clasa a V-a a gimnazului 
actual, n.n). 

...„După îndemnurile şi semnele oamenilor, am trecut podul 
peste Râul Târgului, apa în care mă scăldam de atâtea ori, fiindcă 
traversa, în drumul ei spre nuntirea cu Râul Doamnei şi, mai târziu cu 
Argeşul, şi fermecatul zăvoi al copilăriei mele, de până atunci... 

...Şi iată Cetatea: lângă tâmpla dealului, despre care aveam să 
aflu că se numeşte Flămânda, - clădiri, multe, sobre, din cărămidă 
roşie, punctată ici-colo cu ornamente; iată ceasul mare, din inima 
clădirii; iată brazii, poate seculari care-o înconjoară!"... 

Acţiunea unui alt roman al acestui scriitor, „Romanticii", are 
ca personaje principale o nepoată a profesorului de istorie de la 
Colegiul Naţional Pedagogic „Carol I" din Câmpulung Muscel şi un 
fiu al unui parlamentar îmbogăţit în mod necinstit. In acest roman de 
dragoste este descrisă staţia de tren de la Goleşti, biserica de pe dealul 
Flămânda, etc. 

într-o altă carte a lui George Şovu - „Rugăciunea unui înger", 
în povestirea 39, intitulată „De sărbători"... redă într-o descriere 



„Cântecul destinului", roman, Editura RAWEXCOMS, Bucureşti, 2012. 

emoţionantă, captivantă, cum se pregătea şi cum pleca împreună cu 
ceata de prieteni-şcolari, sau, mai târziu, liceeni, cu fraţi şi surori să 
colinde la fiecare casă din frumosul sat natal, de la poalele munţilor"... 
(Bucşeneşti - Ţiţeşti, n.n.). 

Mai pomeneşte aici cum, copil fiind, când tatăl lui era plecat 
pe front, el împreună cu sora sa, Olimpia, au trecut munţii în timpul 
iernii, pe drumul Branului, cu căruţa şi caii lor, pentru a cumpăra fân 
pentru vitele pe care le aveau în gospodărie. Redau un pasaj cu această 
emoţionantă amintire: 

...„Când am coborât ultima pantă şi am văzut lucind ferestrele 
caselor de la Podul Dâmbovicioarei, mi s-a părut că visăm... Olimpia a 
oprit căruţa la marginea de drum, lângă zidul unei case. A smuls nişte 
fân şi 1-a pus în faţa cailor. Aducându-şi aminte de mine, a venit, 
îngrijorată, în spatele căruţei... Şedeam pe aceeaşi pârghie şi plângeam 
liniştitor... M-a îmbrăţişat şi mi-a şters lacrimile de pe obraji. 

- Ştii că asta e noaptea de Anul Nou?, întreb cu glasul pierit".* 

Atât de pregnant se oglindeşte Câmpulungul romantic în cărţile 
lui George şovu încât el, ca şi Tudor Muşatescu, ne înfăţişează în 
fermecatul său discurs literar eroi aleşi dintrei oamenii cunoscuţi ai 
urbei, ca fotograful Baraghin, locuri şi fapte de poveste, ca bulevardul 
„Pardon", şi grădina publică „Merci", pe unde „cântă normaliştii!" cu 
fanfara lor... 

Mirificele plaiuri muscelene i-au inspirat şi pe poeţii 
contemporani în creaţiile lor minunate, unii dintre ei fiind chiar fii ai 
municipiului Câmpulung. 

în volumul de poezii „Sub cerul părintesc", dedicat copiilor, al 
profesoarei, poetă de mare talent, VALERIA MIHAI ŞTEFAN a cărei 
casă părintească se află la poalele dealului de lângă strada 
Unchiaşului, comuna Apa Sărată, limitrofă Câmpulungului, imaginile 
poetice sunt izvorâte din frumuseţile naturii înconjurătoare, specifică 
Muscelului, şi din graiul „plin de dor" al oamenilor locului. 

Iată câteva versuri semnificative în acest sens: 

„ Strada mea " 

„Poate nu ştiţi, strada mea/ veche e de când lumea!/ De când 
zâne, pe-nserat/ se-aduneau la porţi, la sfat,/ cu salcâmi, albine, flori/ 
ba... cu prinţi rătăcitori/ Iar vecinii, împăraţi, în arginturi îmbrăcaţi,/ 
Ştiau vremea după vânt, oamenii după cuvânt/ Şi vedeau după o stea,/ 



* „Rugăciunea unui înger", povestiri, Editura RAWEXCOMS, Bucureşti, 2012, pag. 
154. 

un copil când se năştea./ Mama legăna uşor/ graiul nostru plin de dor,/ 
greu de cântec, fraţi, bunici,/ de izvoarele de-aici./ Nu aş da-o pe 
nimic/ strada mea, cât sunt de mic!/ Mărul înflorit mi-a zis/ că e ruptă 
dintr-un vis!" 

„ Vară, dulce vară " 

„Trece vara caldă/ cu salcâmi în floare,/ cu bujori pe frunte,/ 
Zână răpitoate/ Flutură în zare/ mantia albastră,/ vine cu cireşe până la 
fereastră./ Peste dealuri urcă/ nalta şi frumoasă,/ zmeura şi fragii/ 
munţilor le lasă/ Mi-ai cântat cu păsări,/ Mi-ai citit cu stele,/ Vară, 
dulce vară,/ Unde pelci cu ele?"* 

Ca dovadă a valorii poeziei sale, Valeria Mihai Ştefan a fost 
inclusă de către criticul literar George Mirea, care o aprecia foarte 
mult, în Antologia radiofonică de poezie, prefaţată de Al. Philippide, 
„Ca un fagure de miere" apărută la Editura „Eminescu" din Bucureşti 
în anul 1978. Numele ei, cu versurile ei, se află în această antologie 
alături de mari poeţi români... 

Atât de mult îşi iubeşte meleagurile natale, muscelene, încât 
aflându-se în străinătate, la Pretoria, la fiica ei, astăzi devenită celebră 
şi premiată cu aur la Geneva, ca femeie mare inventator român pentru 
depistarea şi vindecarea cancerului, Valeria Mihai Ştefan a scris 
următoarele emoţionante versuri: 

(„Mi-e dor...") 

„Mi-e dor de munţii mei albaştri,/ de cerul tainic în apus,/ de 
brazii legănaţi de doine,/ de vorbele ce nu s-au spus/ 

Mi-e dor de-o casă în Muscele/ desprinse parcă dintr-un vis,/ 
de-o seară ce-a rămas înstele,/ de cântecul ce nu s-a scris.../ De florile 
de pe maramă/ când bate toaca pe-nserat,/ de nopţile ningând colinde/ 
şi învierea într-un sat,/ Mi-e dor de tot ce nu mi-e dat... 

Pretoria, ianuarie, 2003. 

Trebuie să amintesc aici şi despre poetul Horia Zilieru, legat şi 
el „trup şi suflet" de Muscel. Otilia Cazimir făcea următoarele 
aprecieri în prefaţa la volumul de poezii „Florile cornului tânăr" al 
acestui poet, stabilit la Iaşi: „Horia Zilieru nu e moldovean. Ca şi G. 
Topârceanu, cu o jumătate de veac în urmă, a poposit la Iaşi de prin 
părţile Muscelului, de unde a adus în ochi şi în suflet ceva din 
vigoarea şi prospeţimea peisajului valah. Legătura profundă, organică 
aproape, cu satul şi cu pădurea, cu balada şi cu trecutul, răzbate vie în 
cântecele sale."... 



„Sub cerul părintesc", Editura ANAMAROL, Bucureşti, 201 1, p.8, 28. 

Redând aici doar câteva versuri, numai dintr-o poezie („Baladă 
munteană"), publicată în volumul menţionat, este suficient ca să 
constatăm cât de relevante şi sugestive sunt adimirabilele referiri ale 
Otiliei Cazimir asupra creaţiei acestui poet muscelean, Horia Zilieru: 
„fetele noastre cu fotă şi ie".../ Fetele noastre câmpuri cu flori ştiau 
ţese şi coase/ din in şi mătase/ şi arbori în codri să taie/ pe viforniţi şi 
ploaie"... 



*** 



Câmpulungul a avut o viaţă muzicală puternică şi după 
perioada activităţii vechii Societăţi Muzicale Române „Negru Vodă", 
foarte mult apreciată de instituţiile muzicale naţionale şi de 
personalităţi marcante ale creaţiei muzicale româneşti. Compozitori de 
seamă ai ţării, ca Liviu Comes, vicepreşedinte al Uniunii 
Compozitorilor din România, rector al Conservatorului Clujean şi al 
celui din Bucureşti, au creat în mod special lucrări complexe de mare 
valoare, scrise într-un limbaj muzical modern, unele inspirate din 
folclorul muscelean, pe care le-au dedicat Coralei „Negru Vodă". 

Dirijori iluştri, ca Eugen („Jean") Popescu, cel care a pus în 
scenă la Câmpulung, pentru prima dată, o operetă cu interpreţi din 
rândul liceenilor şi tinerilor talentaţi din oraş, profesorii: Ileana Prosie, 
Constantin Mahu, juristul şi compozitorul Călin Cotolan, celebrul dr. 
Constantin Roman, Alfons Popescu, pe care i-am urmat şi eu într-un 
timp îndelungat de 20 de ani, au asigurat Muscelului o activitate 
muzicală tumultuoasă şi prestigioasă. 

Un rol important în viaţa muzicală de aici l-au mai avut, apoi, 
şi distinşii profesori de muzică: Eugen Bercu, Spiridon Niculescu, 
Paul Mihăiescu, Speranţa Florea şi profesorii de specialitate de la 
Şcoala de Muzică din Câmpulung, condusă de profesorul şi solistul de 
muzică populară Constantin Ticuleanu, ca vilonistul Aurel Boeru şi 
pianista Janina Ionescu ş.a. Unii dintre aceştia au reprezentat cu brio 
Muscelul şi Câmpulungul, deci şi ţara, la diferite festivaluri 
internaţionale, îndeosebi de folclor muzical-coregrafic. 

Poate mulţi nu ştiu, în special cei din noile generaţii de după 
anul 1944, că vechea Şcoală Normală de învăţători „Carol I" din 
Câmpulung Muscel avea o orchestră de tip simfonic, dirijată de 
celebrul muzician Iacobescu. Această orchestră susţinea, an de an, 
concerte pentru locuitorii oraşului, la 30 noiembrie, de Sfântul Andrei, 
când se sărbătorea patronatul şcolii şi nu numai atunci... Şcoala 

Normală „Carol I" mai avea şi o fanfară a elevilor dirijată tot de un 
renumit muzician-instrumentist, Trache, care participa la multe 
festivităţi, defilând pe străzile oraşului, sau concertând în grădina 
publică... 

O contribuţie deosebită la viaţa muzicală cultă a municipiului 
Câmpulung a avut-o şi o mai are şi astăzi Şcoala de Muzică şi Arte 
Plastice din localitate, organizând periodic audiţii şi concerte 
instrumentale cu elevii pentru părinţi şi melomani. 

Corala „Negru Vodă" din Câmpulung, în perioada 1968-1988 
a reprezentat Argeşul în emisiuni la posturile naţionale de radio şi 
televiziune, la marile şi specialele festivaluri corale naţionale şi 
interjudeţene de la Lugoj, Suceava, Deva, Piteşti, Craiova ş.a., 
obţinând numeroase premii şi trofee, printre care şi titlul de laureat cu 
premiul I pe ţară şi cu medalia de aur. Corala a suplinit şi rolul unei 
filarmonici locale, susţinând în această perioadă cele peste o sută de 
concerte şi spectacole, interpretând şi pagini corale-instrumentale, 
integrale şi cu solişti din creaţia pentru teatrele lirice, cum au fost cele 
din opereta „La seceriş" de Tiberiu Brediceanu etc. 

Şi compozitorii argeşeni din perioada contemporană au realizat 
lucrări în care Muscelul a fost sursa lor de inspiraţie. Printre creaţiile 
corale ale regretatului dirijor şi compozitor Alfons Popescu există şi o 
prelucrare a mult îndrăgitului cântec popular „Când eram la 
Câmpulung", interpretat şi la radio de celabra solistă Măriuca 
Matache, fiica vestitului violonist-lăutar Ion Matache. Prelucrarea a 
fost publicată în Culegerea de Coruri a Casei Regionale de Creaţie 
Argeş, în anul 1962, fiind partea a Ii-a din „Suită din Câmpulung". 

In activitatea mea componistică am elaborat şi publicat mai 
multe lucrări în care Muscelul se oglindeşte destul de vădit... 

Iată câteva dintre acestea: 

- „Am rămas nemuritori", pentru cor mixt, pe versuri de 
Valeria Mihai Ştefan, premiată la Cpncursul de Creaţie de la Giurgiu 
şi publicată în revista „îndrumătorul cultural („C.R.") nr. 11, 
Bucureşti, 1984. Redau doar primele versuri din această compoziţie 
corală: „Păstorim în verzi muscele/ Graiul dulce din bătrâni/ Lângă 
visul nou al ţării/ Vin strămoşii prin fântâni/ Unde munţii îşi dau 
mâna/ Cu tăria, cu lumina/ Am urcat cu Mioriţa/ Şi-am rămas 
nemuritori!"... 

- „Dorule de pe muscele" aprobat de CC. a Creaţiei, Bucureşti 
în 1968, publicat şi intrat în repertoriul multor formaţii corale 
argeşene; 

în recenta mea carte Cântând iubirea, lansată cu un concert 
ilustrativ la Biblioteca Judeţeană „Dinicu Golescu" din Piteşti (15 
martie 2012), sunt şi trei compoziţii cu tematică musceleană: liedul 
pentru soprană, cor şi pian „In Muscelele cu flori", lucrare premiată pe 
ţară şi publicată în versiune corală de Editura Muzicală a Uniunii 
Compozitorilor, Bucureşti, 1984; „Cântec pentru oraşul meu" 
(Câmpulung), un vals pentru cor, solistă şi pian, şi prelucrarea 
folclorică „Brâul ca la Muscel". La lansarea cărţii mele, liedul „In 
Muscelele cu flori" a fost interpretat de solista mezzosoprană a 
Filarmonicii din Piteşti, Andra Costea-Bivol, în admiraţia publicului 
prezent. Redau şi din această lucrare unele versuri care aparţin 
aceleiaşi poete muscelene, Valeria Mihai Ştefan: „Gândul mi te-aduce 
iară/ In Muscelele cu flori/ De-ai veni, ţi-aş da poiene/ Cu salcâmii 
visători.../ Dorul meu, brad singuratec/ Sus pe vârfuri te-ar chema/ 
Verile, pădurii, toate/ împleti- vor calea ta!/ în marame albe, munţii/ 
Visul ne-ar învălui/ Când în Iezer ne-ar aprinde/ Steaua caldă-a 
inimii.../ Codrii cu balade-n ramuri,/ Plaiuri cu toamne târzii/ Pentru 
tine, cu un cântec/ Le-aş culege, de-ai veni!..." 

Deşi în titlul „Cântec pentru oraşul meu" nu este menţionat 
numele acestui oraş, din primele sale versuri, semnate de aceeaşi poetă 
musceleană, V.M. Ştefan, avem categoric imaginea străvechiului 
Câmpulung: „Câte-oraşe sunt în lume/ Cu ziduri străvechi şi nume,/ 
Ţara străbătând pe jos,/ Tu eşti cel mai frumos!..." 

Pe versurile Valeriei Mihai Ştefan am mai compus şi imnul 
Societăţii Culturale Câmpulung „Flacăra Muscelului" şi „Imnul 
Cadrelor Didactice din Câmpulung Muscel" (...„Noi flacăra aprinsă de 
străbuni/ în inimă o ducem mai departe/ în Muscel s-au născut şi nasc 
români/ Cu dragoste de ţară şi de carte!"... 



*** 



O bogată şi valoroasă activitate folclorică desfăşurată în zona 
Muscel au avut-o şi folcloriştii argeşeni. Astfel, în urma culegerii 
creaţiilor populare muzicale, literare sau coregrafice de aici au fost 
publicate mai multe cărţi-culegeri, dintre care menţionez: 

Voioasă mi-e inima, culegere de cântece pentru solişti vocali, 
alcătuită de regretatul profesor Ion Grecu, fost metodist la Casa 
Regională a Creaţiei Populare Argeş, tipărută la Bucureşti în 1964. 

- în această culegere figurează folcloriştii-etnomuzicologi: 
profesorul de muzică al Liceului Pedagogic din Câmpulung, 

Constantin V. Mahu, cu cântece propriu-zise culese şi transcrise 
muzical din localităţile: Bughea de Jos, Lereşti, Câmpulung, Godeni, 
Rucăr; prof. Ion Grecu, care a transcris frumosul cântec „Sus la 
munte, la Muscel", cules de la faimoasa cântăreaţă populară Tita 
Bărbulescu ş.a. 

- Folclor muzical din Argeş de Ion Grecu, Editura Muzicală, 
Bucureşti, 1974, cu multe balade, doine şi cântece din Muscel, culese 
îndeosebi de la lăutarii din corn. Bughea. 

- Floare albă din cunună de Moise Mitulescu, editată de 
CICPMAM Argeş şi Asociaţia Folcloriştilor Argeşeni „C. Rădulescu- 
Codin", tipărită în Bucureşti, 1982. 

Prefaţa la această culegere este semnată de regretatul 
compozitor şi etnomuzicolog Ludovic Paceag. 

Sunt cuprinse în culegere şi cântece populare vechi din 
comunele Valea Popii Muscel, Domneşti (de Muscel); cântece 
populare de dragoste şi din comunele Dâmbovicioara, Câmpulung, 
Boteni şi colinde din vechiul Domneşti, Boteni, Leordeni (din 
perioada musceleană). 

- Vochiţa Stoian - privighetoarea Dâmbovicioarei, de Moise 
Mitulescu, Editura „Paralela 45", Piteşti, 1999, cuprinzând 50 de 
doine, balade şi cântece propriu-zise. 

In studiul folcloristic asupra repertoriului Vochiţei Stoian, pe 
care l-am publicat la începutul cărţii, am consemnat descoperirea 
Vochiţei în anul 1954 de către folcloriştii de la Institutul de Folclor 
„Constantin Brăiloiu" şi despre revenirile lor la ea, pentru cercetare şi 
culegere până în anul 1987. 

La lansarea cărţii mele a fost prezentă şi regretata solistă 
„privighetoare" când elevi şi profesori de la clasa de canto popular a 
Liceului de Artă „Dinu Lipatti" din Piteşti, înfiinţată de mine, au 
interpretat doine şi cântece notate muzical din cuprinsul culegerii. 

(Voi exemplifica şi eu aici cu o doină („Foaie verde de 
brădui"), de la p. 38, 39, una dintre creaţiile Vochiţei...) 

- Profesorul Ion Grecu, înainte de a ne părăsi pentru totdeauna, 
realizează şi publică o Antologie de Doine şi Balade din Argeş- 
Muscel, Editura „Zodia Fecioarei", Piteşti, 2004, în care există şi 
material ilustrativ din cartea Vochiţa Stoian..., scrisă de mine. 

- Virtuozi ai fluierului - interpreţi din Argeş-Muscel de Moise 
Mitulescu, în colaborare cu Traian Ciuculescu, Editura „Alean", 
Piteşti, 2009. 

Sunt cuprinşi în această carte-culegere unsprezece vestiţi 
virtuozi ai fluierului, dintre care patru sunt din Muscel: Ion Arsene din 
satul Jugur, comuna Poienarii de Muscel, Gheorghe Arsene din 
comuna Boteni, Constantin Narcis Manole din Câmpulung Muscel 
(născut la Jugur) şi Ion Simion din satul Cândeşti. 

Pe fiecare fluieraş l-am înscris în această carte cu imaginea lui 
şi cu povestea vieţii sale, urmată de un repertoriu instrumental 
personal transcris muzical de mine. Am transcris de la toţi cei 
unsprezece virtuoazi 107 melodii de jocuri populare, doine şi cântece 
propriu-zise interpretate şi la alte instrumente de suflat din familia 
fluierului, ca: fluierul mic, fluierul mare, caval şi tilincă. 

De la fluieraşii musceleni am transcris îndeosebi sârbe, brâul 
bătrân (bătrânesc), brâul „pe şase", ungurica, de doi, hore, „Romanul", 
„Alunelul", Şchioapa" şi doine. 

Ministerul Culturii şi Patrimoniului Naţional (şi Direcţia 
pentru Cultură şi P.N. Argeş) mi-a decernat „Premiul de Excelenţă în 
Cultură" pe anul 2009 pentru muzică, pentru remarcabila activitate 
publicistică şi dirijorală, precum şi pentru editarea (în colaborare) a 
lucrării de cercetare etnomuzicologică Virtuozi ai fluierului - 
interpreţi din Argeş-Muscel, Editura „Alean", Piteşti, 2009. 

- Colinde şi obiceiuri de iarnă din Argeş-Muscel, 
coordonatori: Adriana Rujan, Costin Alexandrescu şi coordonator 
muzical Moise Mitulescu, Editura „Paralela 45", Piteşti, ediţia I, 1998 
şi Editura Alean, Piteşti, ediţia a Ii-a, revizuită, 201 1. 

Este o lucrare amplă de cercetare, de folclor literar şi muzical, 
având 424 de pagini. In ea sunt notate muzical de mine 76 de colinde 
şi obiceiuri de iarnă, cu foarte multe exemple din localităţile 
muscelene: Mioarele, Rucăr, Vlădeşti, Boteni, ş.a. 

Folcloriştii culegători, cecetători literatori şi etnomuzicologi 
argeşeni, unii dintre ei membri fondatori ai Asociaţiei Folcloriştilor 
Argeşeni „C. Rădulescu-Codin", sunt mândri de contribuţia lor la 
tezaurizarea valorilor creaţiei populare şi a manifestărilor culturale 
populare-tradiţionale muscelene. 

UN FOTOGRAF AL CÂMPULUNGULUI 
INTERBELIC - NICOLAE TH. ŞTEFĂNESCU. 

Prof. Adrian Săvoiu 

Liceul „A/. /. CuzcT, Bucureşti 

Rezumat 

Nicolae Th. Ştefanescu, un bucureştean stabilit la Câmpulung în ultima parte a vieţii, a donat 
în anul 1946 Academiei Române cinci albume cu peste 700 de fotografii realizate de el în 
perioada interbelică înfăţişând Câmpulungul şi împrejurimile oraşului. Autor al volumului 
„Prin Câmpulung şi pe muscelele lui" (1946), spirit cultivat şi pasionat călător, Nicolae Th. 
Ştefanescu a fost atras de monumentele istorice ale Câmpulungului, de costumele naţionale 
din zona Muscelului, de diversitatea chipurilor umane de aici, de peisaje, dar şi tot ce este 
autentic şi nealterat. 

Nicolae Th. Ştefanescu, a fellow from Bucharest, settled in 
Câmpulung during his late part of life, donated to the Romanian 
Academy, in 1946 five albums comprising over 700 photographs he 
took in inter-war times, depicting Câmpulung and its surroundings. As 
the author of the volume „Câmpulung and Its Hills" (1946), a 
cultivated spirit and passionate traveller, Nicolae Th. Ştefanescu was 
drawn by the historical monuments of Câmpulung, by the naţional 
costumes typical to Muscel ar ea, by the local diversity of human faces, 
by the scenery, but also all that is authentic and unaltered. 
Cuvinte cheie: fotografii, perioada interbelică, monumente istorice, 
costume naţionale, Muscel 
Keywords: Photos, interwar period, historical sites, Muscel 

In anul 1946 intrau în patrimoniul Academiei Române, prin 
donaţie, cinci albume masive, legate în piele, care conţineau peste 700 
de fotografii sepia înfăţişând Câmpulungul şi împrejurimile oraşului. 
Pe prima pagină a fiecărui album stătea scris un enunţ simplu: „Dar de 
la Nicolae Th. Ştefanescu pentru Academia Română". Prin acest dar, 
autorul fotografiilor nu putea să bănuiască faptul că, peste ani, gestul 
nobil de a-şi dona o impresionantă colecţie de fotografii realizate în 
perioada interbelică se va transforma într-un imens dar făcut 

Câmpulungului. Astfel, după mai bine de o jumătate de secol, 
fotografiile lui Nicolae Th. Ştefănescu ies la iveală cu o valoare mult 
sporită; este valoarea pe care o corabie demult scufundată o capătă 
prin aducerea ei la suprafaţă din adâncuri. 

In Câmpulungul interbelic putea fi zărit, mai ales în sezonul 
estival, trecând pe străzile oraşului sau apucând drumul Drăceştilor, al 
Creţişoarei ori al Groşanilor un călător puţin ciudat după aparenţe, 
purtând întotdeauna în buzunarul hainei sale un aparat de fotografiat 
Kodak. Din când în când se oprea, făcea o fotografie ori scotea un 
creion bine ascuţit pentru a schiţa rapid o figură interesantă venită la 
târg, un chip de cioban sau de căruţaş, o nevastă veselă surprinsă la 
strânsul fânului ori la înălbitul pânzei la gârlă . Misteriosul călător 
avea ochiul proaspăt al „străinului"; ştia întotdeauna unde să 
zăbovească, ce să surprindă pe retina aparatului de fotografiat, cu cine 
să stea de vorbă şi ce să întrebe. Ceea ce pentru cei din jurul său nu 
avea niciun preţ, pentru el reprezenta un document. 

Aşa trebuie să fi apărut în ochii câmpulungenilor insolitul Nicolae 
Th. Ştefănescu despre a cărui biografie se mai ştiu astăzi foarte puţine 
detalii. Era fiul lui Theodor Ştefănescu (1842 - 1909), ilustru profesor 
de contabilitate la Bucureşti, secretar general în Ministerul 
Instrucţiunii Publice sub ministeriatul lui Nicolae Kretzulescu, 
director al Şcolii de Comerţ din Capitală, iar din 1880 viceguvernator 
al Băncii Naţionale a României până la sfârşitul vieţii . Ajuns la 
apogeul carierei, în jurul anului 1900 Theodor Ştefănescu şi-a luat o 
vilă la Câmpulung, pe strada Matei Basarab, nu departe de Cercul 
Militar, unde venea de la Bucureşti ori de câte ori avea răgazul. După 
alte informaţii, însuşi regele Carol I i-ar fi dăruit această vilă ca semn 
de preţuire pentru activitatea sa din cadrul Băncii Naţionale. Din 
căsătoria cu Sevastiţa, verişoara pictorului Nicolae Grigorescu, 
viceguvernatorul a avut nu mai puţin de nouă copii. Unul dintre ei, 
Nicolae Th. Ştefănescu, se va fi simţit de la o vreme tot mai mult atras 
de oraşul de la poalele Iezerului şi Păpuşii. împătimit călător, 
membru al Societăţii Turiştilor din România, acesta găsea la 
Câmpulung liniştea vacanţelor estivale şi tihna pentru lectura din 
poeţii preferaţi, între care se numărau Rimbaud, Mallarme şi Valery, 



Mihai Moşandrei, Prin Câmpulung şi pe muscelele lui, recenzie în voi. File 
regăsite, ediţie îngrijită şi note de Adrian Săvoiu, Editura Ars Docendi, 
Bucureşti, 2006, p. 105. 

Niculiţă Gruianu, Theodor Ştefănescu - un centenar (1842-1942), 
Tipografia Gh. Gh. Vlădescu, Câmpulung-Muşcel, [1944], 80 p. 

după ce ani de-a rândul vizitase şi se desfătase cu monumentele 
Parisului, castelele de pe valea Loarei ori cu muzeele Italiei. 

Locuind în vila moştenită de la tatăl său, respirând aerul proaspăt al 
„Parcului Ştefănescu" din apropiere, Nicolae Th. Ştefănescu a 
transformat desele veniri în oraşul drag sufletului său într-o 
permanenţă. In anul 1944 a luat decizia de a părăsi Bucureştiul şi de a 
se stabili definitiv la Câmpulung. Aici a trăit bucuriile simple ale 
vieţii, accesibile doar unui spirit cultivat, până la dispariţia sa din 
1953. 

Aşa cum cândva C. D. Aricescu năzuia ca monografia „Istoria 
Câmpulungului, prima rezidenţă a României" să fie ilustrată de 
prietenul său Ion Negulici, intenţie zădărnicită de prematura dispariţie 
a pictorului , tot astfel fotografiile lui Nicolae Th. Ştefănescu sunt, 
indirect şi la modul ideal, o ilustrare imaginară (dar probabil 
imaginată de creator) a uneia dintre cele mai frumoase cărţi care s-au 
scris vreodată despre Câmpulung. Intitulată „Prin Câmpulung şi pe 
muscelele lui" , apărută tot în 1946 , anul când se făcea donaţia de 
fotografii către Academia Română, îl are ca autor (să fie o simplă 
întâmplare?) pe acelaşi Nicolae Th. Ştefănescu, cel care prin acest 
minunat volum ( astăzi o raritate bibliofilă) făcea un alt dar 
Câmpulungului. 

Obiectivul aparatului de fotografiat în spatele căruia s-a aflat 
Nicolae Th. Ştefănescu a surprins Câmpulungul interbelic în toată 
diversitatea sa. Ochiul versat al cunoscătorului de istorie i-a spus că 
trebuie să se oprească în faţa Crucii Jurământului, a mănăstirii Negru- 
Vodă, a Bărăţiei, a vechilor biserici ale oraşului ori a detaliilor 
arhitecturale ale acestora. Astfel lui Nicolae Th. Ştefănescu îi datorăm 
imagini-document unice, precum cea a mănăstirii Negru-Vodă şi a 
bisericii Şubeşti afectate după focul care a mistuit această zonă în 1934. 
Troiţele din Calea Bughii, de pe Grui ori de lângă vila Manolescu, 



„Numai artistul Negulici, numai fiul tău favorit, desemnând Flămânda, coroana 
ta, îşi proiectase a descrie toate frumuseţile Munticelului ş-a capitalei lui", C. D. 
Aricescu, Istoria Câmpulungului, prima rezidenţă a României, ediţie îngrijită 
de Adrian Săvoiu şi Gheorghe Pârnuţă, Editura Ars Docendi, Bucureşti, 2007, 
P-7. 

Nicolae Th. Ştefănescu, Prin Câmpulung şi pe muscelele lui, Tipografia Gh. Gh. 
Vlădescu, Câmpulung-Muscel, 1946. Volumul a reapărut în ediţie anastatică la 
Editura Ars Docendi din Bucureşti în 2012. 

crucile de piatră ale Câmpulungului, morile de pe Râul Târgului ori 
instituţiile publice ale oraşului îşi află în Nicolae Th. Ştefănescu un 
atent şi avizat observator. 

Asemenea unor iluştri înaintaşi în arta fotografică preocupaţi de 
costumul naţional din Câmpulung şi din zona Muscelului, precum Carol 
Szathmari, Franz Duschek, Ioan Niculescu şi Alexandru Antoniu, 
Nicolae Th. Ştefănescu a realizat un număr impresionant de fotografii 
etnografice în care a surprins oameni îmbrăcaţi în costume naţionale, aflaţi 
în cele mai diverse ipostaze. Fie că a mers în piaţă într-o zi de târg, fie că a 
rătăcit pe străzile oraşului sau prin împrejurimi, fie că a zăbovit pe malul 
gârlei sau prin curţile gospodarilor, fotograful a ştiut să imortalizeze o 
galerie impresionantă de localnici în costumul tradiţional din Muscel. 

Majoritatea imaginilor lui Nicolae Th. Ştefănescu, realizate în 
condiţii tehnice foarte bune pentru un fotograf amator, sunt instantanee, 
de aici şi autenticitatea lor. Nimic aranjat, nimic căutat, totul stă sub 
zodia firescului şi a cotidianului. Viaţa unui oraş palpită astfel în faţa 
unui trecător care are mereu în buzunar nelipsitul său aparat de 
fotografiat Kodak. 




Crucea Jurământului (1674) 

Crucea Jurământului în zidul casei 
N. Ionescu-Berechet 




Strada Negru-Vodă în dreptul Bisericii Domneşti 

Clopotniţa Mănăstirii „Negru- Vodă" 
după focul din 1934 




In zi de bâlci 



164 




în zi de bâlci 




Biserica Şubeşti 

In curtea Bărăţiei 




Biserica Sf. Gheorghe 

Casă de preot 




Casa Nicolae Th. Stefănescu 

Noua mahala Şubeşti 




Femeie cu doniţă şi cobiliţă 

In piaţă 




La taifas 



169 




Biserica Sf, Nicolae din Târg 




în târgul de sâmbăta 

DONAŢIA MOŞNENILOR DRAGOSLOVENI DIN 

ANUL 1927 CĂTRE PATRIARHUL BISERICII 

ORTODOXE ROMÂNE, MIRON CRISTEA. 

Gheorghe Şovar 
Arhivele Naţionale Argeş 



Rezumat 

In anul 1927, comunitatea moşnenilor din comuna 
Dragoslavele, judeţul Muscel, a oferit primului patriarh al Bisericii 
Ortodoxe Române, Miron Cristea, printr-un act de donaţie, un teren 
în suprafaţă de trei hectare, pentru construirea unei case de odihnă în 
acea comună. Ca răsplată, patriarhul i-a ajutat în anul 1929 pe 
locuitorii comunei în restaurarea picturii bisericii din localitate, una 
dintre cele mai vechi biserici din regiune, construită în anul 1661 de 
către domnitorul Ţării Româneşti, Grigorie Ghica, biserică ce 
suferise mari devastări în timpul ocupaţiei străine din timpul primului 
război mondial. 

Abstract 

In 1927, the village community moşneni of Dragoslavele, 
Muscel County, offered the fir st Patriarch of the Romanian Orthodox 
Church, Miron Cristea, by an act of donation, a three-hectare plot of 
land to build a house of rest in that community. In return, in 1929 
Patriarch helped the inhabitants of the local church painting 
restoration, one of the oldest churches in the region, built in 1661 by 
the ruler of Romanian, Gregory Ghica, church suffered great 
devastation during foreign occupation during the fir st World War. 

Cuvinte cheie : patriarh, donaţie,, casă de odihnă 
Keywords: Patriarch, donation, house of rest 

Epoca interbelică a fost tratată cu oarecare superficialitate în 
istoriografia românească, fiind făcută mai ales de pe poziţiile 
ideologice rigide şi adesea obtuze ale celei care i-a urmat - 

comunismul. Şablonul cu „orânduirea burghezo-moşierească" 
conţinea atâta suficienţă încât mai nimic din ceea ce se petrecuse 
atunci nu era prezentat în mod pozitiv, cu excepţia cvasi - inexistentei 
mişcări socialiste şi muncitoreşti, coordonată triumfal de cei câteva 
sute de comunişti ilegalişti, chiar şi din puşcării! 

Astăzi, după 1989, istoriografia noastră pare să ignore din nou 
perioada interbelică, e drept că din cu totul alte motive, cu precădere 
din cauza grabei - în bună măsură întemeiată - de a condamna ororile 
comunismului. 

Faptele pe care le vom analiza în rândurile următoare, deloc 
singulare, sunt de natură să arunce o lumină mai favorabilă şi chiar 
mai reală asupra societăţii româneşti interbelice, societate care era mai 
evoluată şi mai umană decât a fost prezentată ulterior. 

în anul 1927, în ziua de 27 iulie, un grup de moşneni din 
comuna Dragoslavele, judeţul Muscel, îi donează Patriarhului Miron 
Cristea, în numele întregii obşti de moşneni dragosloveni, un teren în 
suprafaţă de trei hectare pe care să se construiască „un cămin de 
odihnă" pentru înalta faţă bisericească: 

„ Act de donaţie. Subsemnaţii Nae Catrinescu, Ion Arsulescu, 
Niţă I. Predoiu, Gh. N. Predoiu şi Gh. I. Lixăndroiu, administratorii 
legali ai Obştei moşnenilor dragosloveni din comuna Dragoslavele, 
judeţul Muscel, lucrând în numele şi pentru această obşte, în baza 
autorizaţiunei speciale ce avem prin votul unanim dat de adunarea 
generală extraordinară a numitei obşti în şedinţa de la 20 martie 1927, 
pentru a arăta dragostea neţărmurită ce toţi moşnenii din Obştea 
Dragoslavele o au către înalt Prea Sf. Sa Dr. Miron Cristea, Patriarhul 
Bisericei Ortodoxe Române din Bucureşti şi ca dovadă de multă 
recunoştinţă pentru atenţiunea binevoitoare ce înalt Prea S.S. 
Patriarhul Dr. Miron Cristea a arătat moşnenilor dragosloveni prin 
dorinţa de a-şi face un cămin de odihnă în această comună, declarăm 
în numele tuturor moşnenilor din Obştea Dragoslavele că din toată 
inima şi cu toată dragostea creştinească, toţi moşnenii cari formează 
Obştea Dragoslavele, donează din averea lor indiviză înalt Prea S.S. 
D-rului Miron Cristea Patriarhul Bisericii Ortodoxe Române, care e 
părintele sufletesc al nostru şi al ţării, îi donează terenul în suprafaţă 
de 3 (trei) hectare, la localitatea numită „Podişor" situat în comuna 
Dragoslavele, judeţul Muscel, cu vecinătăţile următoare: la răsărit râul 
Dâmboviţa, şi un drum ce urcă spre platoul Podişorului, la apus 
Obştea moşnenilor Dragoslavele şi Elena Mihail M. Predoiu, la 
miazăzi moştenitorii inginer D. Dima şi la miazănoapte moştenitorii 

Ion Ion Popa Nicolae după cum se arată în alăturata schiţă de plan ce 
face parte integrantă din acest act, teren în valoare de lei 30.000 (trei 
zeci mii). 

Subsemnatul Preot N. Proca, Protoereul judeţului Muscel, în 
calitate de procurator al donatarului înalt prea Sf. Sa Dr. Miron 
Cristea Patriarhul Bisericei Ortodoxe Române din Bucureşti, autorizat 
cu procura autentificată la nr. 15825/1927 de Tribunalul Ilfov, secţia 
notariat, declar în numele şi pentru I.P.S.S. Patriarhul Dr. Miron 
Cristea că accept donaţiunea imobilului menţionat mai sus în limitele 
arătate în alăturata schiţă de plan, imobil ce Obştea moşnenilor 
dragosloveni prin reprezentanţii ei legali o fac mandantelui meu înalt 
P.S.S Patriarhul Dr. Miron Cristea. 

Şi, pentru a-şi avea tăria legiuită această donaţiune am încheiat 
prezentul act de donaţiune, semnat de ambele părţi şi care se va 
autentifica de autoritatea judecătorească conform legii. 

Făcut în dublu exemplar la Câmpulung Muscel, astăzi <27 
iulie 1927>". 1 

La dosarul cu acte autentice al judecătoriei Mixte II 
Câmpulung se află şi o procură, încheiată la Tribunalul judeţului Ilfov, 
prin care Patriarhul Miron Cristea îl autorizează pe protopopul 
judeţului Muscel, preotul Nicolae Proca, să îl reprezinte la judecătorie 
pentru autentificarea actului de donaţie. 

Gestul plin de mărinimie al moşnenilor dragosloveni a avut 
urmări benefice pentru frumoasa localitate muşceleană. Astăzi, pe 
terenul donat Patriarhului Miron Cristea se află o splendidă 
construcţie care slujeşte drept casă de odihnă şi reculegere pentru 
reprezentanţii clerului. Cadrul natural de un pitoresc aparte face din 
acest aşezământ şi un minunat obiectiv turistic al comunei 
Dragoslavele şi al plaiurilor muşcelene. 

La rândul său, Patriarhul Miron Cristea i-a răsplătit pe 
locuitorii comunei Dragoslavele prin sprijinul pe care 1-a acordat 
refacerii bisericii parohiale cu hramul „Adormirea Maicii Domnului" 
din acea comună. In timpul primului război mondial, biserica a suferit 
mari şi ireparabile distrugeri produse de trupele de ocupaţie austro- 
germane, aşa cum rezultă dintr-un interesant istoric al acestei biserici, 
întocmit în anul 1938 şi aflat la Arhivele Naţionale din Piteşti. Iată 
conţinutul acestui document: 



1 Arhivele Naţionale Argeş, fond Judecătoria mixtă II Câmpulung, dos. 7/1927. 



Ibidem. 



173 



„Istoricul bisericii parohiale „Adormirea Maicii Domnului" din 

comuna Dragoslavele, jud. Muscel, zidită în 1661 de voevodul 

Grigorie Ghica şi Măria Doamna 

Această ctitorie voivodală se găseşte şi astăzi în vechea formă, 
pe partea dreaptă a şoselei naţionale, mergând de la Câmpulung spre 
Braşov, aşezată pe o ridicătură, la punctul unde această şosea trece 
peste vâlceaua numită Valea Caselor, nu departe de fosta vamă. 

Clădirea este făcută din piatră şi cărămidă, cu o singură turlă 
ce serveşte şi de clopotniţă, având ziduri groase de peste un metru. 
Are formă de corabie, cu lungimea de 25 m, lărgimea 6 m. şi înălţimea 
în interior de 7 m, sub formă de boltă. Este despărţită în pridvor (4,37 
m./4,10 m), pronaos (5,54 /5,70), naos (5,70/6,32) şi altar, 
semicircular. Până în secolul trecut, naosul se despărţea de pronaos 
printr-un zid gros de un metru, care s-a desfiinţat cu ocazia 
reparaţiunilor făcute între 1892-11903. Pardoseala altarului şi a 
pridvorului este făcută din ciment iar cea a naosului şi a pronaosului 
este cea veche din pietre mari dreptunghiulare. 

In partea dreaptă a pronaosului se află o piatră mormântală ale 
cărei slove s-au şters cu desăvârşire. Numai dimensiunea ei (2m/80 
cm), între celelalte pietre ale pardoselii şi chenarul format dintr-un 
vechiu motiv bizantin lasă a se bănui că dedesupt odihneşte vreunul 
dintre ctitori care aşteaptă clipa când i se va scoate la lumină numele 
şi osemintele. 

Vechea tâmplă a fost înlocuită în 1904 cu i parte din tâmpla 
minunat sculptată în lemn de nuc a fostei biserici Sărindar din 
Bucureşti, pe locul unde s-a clădit Cercul Militar. 

Deasupra uşii intrării în pronaos, pe o piatră dreptunghiulară, 
pisania domnească a bisericii s-a scris cu litere vechi chirilice, săpate 
în relief, fără spaţii libere între cuvinte, următoarele: „Cu vrearea 
Tatălui, cu ajutorul Fiului şi cu săvrăşitul Sfântului Duh , într-una 
sfântă Troiţă nedespărţită. Această sfântă şi dumnezeiască biserică, 
ziditu-se-au den temelie de prea creştinul şi luminatul Domnu Io 
Gligorie Ghica voevod şi luminata Doamn(ă) a Mării sale Măria, 
întru cinstitul hram Uspenie prea cinstit(ei) B(ogoro)diţă, ca să fie 
întru pomenire de veaci şi ispravnic Hagi Gheoca m(eşi)ţă avgust 26, 
văleat 7169" (1661). 

Ctitorul Grigorie Ghica Voevod, supranumit şi Grigoraşcu 
Ghica, a fost feciorul lui Gheorghe Ghica şi a domnit din septembrie 

1660 până în decembrie 1664, fiind primul domn cu numele de 
Grigore Ghica. 

Hagi Gheoca a fost vameş în Dragoslavele, precum se poate 
vedea dintr-un document al Mănăstirii Câmpulung care avea veniturile 
acestei vămi, din sec 17, document reprodus în monografia comunei 
Dragoslavele de preotul Ioan Răuţescu, la pagina 317. 

Această biserică este numită în alte documente contemporane, 
„biserică domnească", „sfântă mănăstire". Fiind clădită din material 
solid, s-a păstrat de-a lungul veacurilor, fără să aibă lipsă de mari 
reparaţiuni. Numai învelişul de lemn a fost înlocuit. Intre 1892-1904 
s-a desfiinţat zidul despărţitor dintre naos şi pronaos, s-a înlocuit 
vechea tâmplă cu cea actuală, s-a făcut sală pentru cor, s-a învelit cu 
tablă şi s-a zugrăvit din nou. 

In timpul războiului din 1916 biserica a suferit mari devastări 
de pe urma trupelor austro-germane. I s-a distrus pomelnicul vechiu, 
arhiva, numeroase cărţi, parte din odoare şi întreaga bibliotecă. Cele 
două clopote au fost trimise în Germania, dintre care şi cel mare, ce 
păstra vechea inscripţie slavonă a ctitorilor. Tot atunci biserica a fost 
folosită de germani ca lagăr pentru prizonierii români. S-au aşezat 
două sobe în interior şi s-au spart lemne pe pietrele pardoselii care 
poartă şi azi urmele loviturilor de secure. Fumul a afumat pictura încă 
nouă, încât în 1929 s-a simţit nevoie de o nouă pictură, care s-a şi 
executat din îndemnul şi în bună parte cu sprijinul înalt Prea 
Sfinţitului Patriarh Dr. Miron Cristea, care din 1927 rezidează vara 
într-o vilă din apropierea bisericii. 

Dintre odoarele sfinte, se păstrează discosul (sic!), steluţa şi 
potirul, toate de argint, dăruite chiar de ctitorul Grigorie Ghica şi 
Măria Doamna, precum arată inscripţiile slavone săpate pe ele. 

In biblioteca parohială se păstrează şase cărţi vechi de ritual, 
tipărite între 1743 şi 1817, care cuprind însemnări ce nu sunt lipsite de 
importanţă istorică. 

Lista preoţilor cari au slujit la această biserică, de la 
întemeierea ei şi până azi, a fost stabilită numai prin osteneala 
preotului I. Răuţescu de la biserica „înălţarea Domnului" din parohia a 
doua a comunei Dragoslavele şi este următoarea: 

Preotul Stan şi Ruja preoteasa, contemporani cu ctitorii; 

Preotul Voicu şi Chirca, fiii preotului Stan, păstorind primul 
înainte de 1670, al doilea după 1675; 

Preotul Stan Cliserul, contemporan cu cei doi fraţi, a păstorit 
până la 1692; 

Preotul Eremia, figurează în acte din 1681, 1687 şi 1702; 

Preotul Iaru, contemporan cu diaconiiVopicu, Radu şi Coman, 
a început să păstorească înainte del670 şi a murit, probabil în 1712; 

Preotul Vasile, nepotul preotului Stan, între 1703-1742; 

Preoţii Ion, Matei, Răuţă şi Năstase, întâlniţi toţi deodată, 
înainte de 1750; 

Preotul Stan, frate cu Năstase, pe la jumătatea sec. al XVIII- 
lea; 

Preotul Savu, între 1754-1802, contemporan cu diac. Năstase 
şi preotul Nicolae; 

Preotul Ion Popescu, între 1787-1832; 

Preotul Nicolae Lupu, între 1832-1850, din Rucăr; 

Preotul Ion Catrinu, 1850-1913; 

Preotul Anastase Ilinu, între 1853-1864; 

Preotul Ion Predoiu, 1878-1924; 

Preotul Petre Mărcuşanu, 1924-1928; 

Preotul Vasile Ştefănescu , 1928-1936; 

Preotul actual, Ioan D. Pârvu, numit la 9 iunie 1937 şi 
hirotonit la 19 sept. 1937. 

Date amănunţite asupra istoricului acestei biserici se află în 
monografia comunei Dragoslavele, publicată de preotul Ioan Răuţescu 
în anul 1937. 

Actualmente se lucrează la înlocuirea vechilor tocuri şi 
giurgiuvele din lemn de brad, care au putrezit, cu altele noi, din lemn 
de stejar, cu două rânduri de ferestre. 

Alte reparaţiuni mai de seamă ce trebuie să urmeze, este 
refacerea temeliei care a început să se surpe, cu ciment sau beton." 

Iată, aşadar, cum un act de generozitate al comunităţii 
moşnenilor din Dragoslavele - donaţia către Intâistătătorul Bisericii 
Ortodoxe Române - a fost răsplătit prin restaurarea uneia dintre cele 
mai vechi biserici din zona de nord a Muscelului, iar aceste fapte bune 
au contribuit la sporirea şi la conservarea unor edificii de mare valoare 
pentru comunitatea românească din comuna Dragoslavele. 



3 Idem, fond Prefectura judeţului Muscel, dos. 119/1938, f. 275-276. 

EXPROPRIEREA MOŞIEI RATEŞTI, 
PROPRIETATEA ISTORICULUI GHEORGHE 

BRĂTIANU. 

Ratesti manor expropriation, property of historian George Bratianu 



Arhivist Aurel Radu, Serviciul Judeţean Argeş 

al Arhivelor Naţionale 

Rezumat 



Cu ocazia reformei agrare din 1945, în comuna Răteşti, judeţul 
Argeş a fost expropriată în totalitate moşia părintească a istoricului 
Gheorghe Bratianu, în suprafaţă totală de circa 450 ha de teren 
agricol, pădure, zăvoi şi livadă de pruni, deoarece autorităţile 
comuniste au hotărât în mod abuziv că acesta a fost voluntar în timpul 
celui de-al doilea război mondial şi a luptat împotriva Naţiunilor 
Unite. De asemenea, au trecut în proprietatea statului toate 
construcţiile care se aflau pe moşie: vila proprietarului, casa 
administraţiei moşiei, o fermă de animale foarte modernă pentru acea 
perioadă de timp şi alte mici construcţii şi bunuri. Terenul agricol era 
lucrat cu utilaje moderne, iar la fermă se creşteau rase nobile de 
animale mari şi care, prin expropriere, vor forma la acea dată, 
singura fermă de stat din judeţul Argeş. Cea mai mare parte din 
terenul agricol a fost folosit pentru împroprietărirea ţăranilor din 
comuna Răteşti. 

Abstract 

During the agrarian reform in 1945, in the Ratesti Commune of 
Argeş County the parental manor of the historian George Bratianu 
was fully expropriated, in total an area of about 450 hectares of 
agricultura! land, forest, riverside coppice and plum orchard, because 
the communist authorities abusively decided that he was a volunteer 
during the second world war and fought against the United Nations. 
Also, all buildings that were on the estate became state-owned: the 
owner villa, the manor administration house, a very modern animal 

farm for that time period, and various other small buildings and 
goods. The agricultural land was worked with modern equipment and 
on the farm pedigree farm animals were bred and, by expropriation, 
would farm the only state farm in Argeş County at that time. Most of 
the agricultural land was usedfor allotments of land for the peasants 
from the Ratesti Commune. 

Cuvinte cheie : Comuna Răteşti, Judeţul Argeş, Istoricul Gheorghe 
Brătianu, Moşie, Reforma Agrară, Expropriere, 1945 
Keywords: Ratesti Commune, Argeş County, Historian George 
Brătianu, Manor, Agrarian Reform, Expropriation, 1945 



Gheorghe Brătianu este fiul lui marelui om politic liberal Ion 
I.C. Brătianu şi este cunoscut mai degrabă ca istoric şi profesor 
universitar la Facultatea de Istorie din Bucureşti, autorul unei lucrări 
monumentale apărută postum intitulată „Marea Neagră. De la origini 
până la cucerirea otomană" şi mai puţin ca om politic fondator al 
P.N.L.-georgist, folosit de Carol al II-lea pentru a destrăma unitatea 
tradiţionala a vechiului partid liberal. S-a căsătorit cu Elena Sturdza, 
care avea cetăţenie franceză şi era o înfocată carlistă şi simpatizantă 
legionară, conform amintirilor lui Gh. Jurgea-Negrileşti 1 . 
Evenimentele de după 23 august 1944 au avut o turnură negativă 
pentru istoricul Gheorghe Brătianu şi datorită luării de poziţie în ziarul 
„Viitorul", faţă de modul de acţiune cotropitor al U.R.S.S. Ziarul 
„Scânteia" a pornit astfel, în septembrie 1944, un atac împotriva lui 
Gheorghe Brătianu în care era acuzat că „a luptat împotriva aliatului şi 
eliberatorului nostru, Uniunea Sovietică" şi că a primit înalta distincţie 
de război germană „Crucea de Fier", clasa a IlI-a şi a Ii-a . 

Autorităţile au acţionat imediat împotriva acestuia într-un mod 
vindicativ, cu ocazia lucrărilor pentru reforma agrară din 1945, când 
în baza unei adrese iniţiale a Marelui Stat Major în care se afirma că în 
timpul celui de-al doilea război mondial, profesorul Gheorghe 
Brătianu s-a înscris voluntar în campania militară din 1941-1942, 
împotriva Naţiunilor Unite, s-a hotărât în unanimitate la nivel judeţean 



1 Gh. Jurgea-Negrileşti, Troica amintirilor, Editura Cartea Românească, 2007, p. 
256-264. 

2 Gheorghe Niculescu, Asasinarea morală în „Curentul Naţional" din 19 aprilie 
2003. 

şi central să-i fie expropriată în totalitate moşia din comuna Răteşti, 
judeţul Argeş. 

De asemenea, abuzurile au continuat, aşa cum reiese din petiţia 
adresată Ministerului Agriculturii şi Domeniilor din 18 mai 1946, în 
care profesorul Gheorghe Brătianu susţinea că autorităţile locale 
responsabile de lucrările de reformă agrară i-au luat în stăpânire în 
mod abuziv: o clădire cu parc înconjurător situată în interiorul 
oraşului Paşcani (atunci în judeţul Baia) şi o altă parcelă de teren 
intravilan, deşi legea de reformă agrară de la 23 martie 1945 se referea 
doar la exproprierea „bunurilor agricole rurale". 

Chiar dacă acesta a încercat să dovedească cu o altă adeverinţă 
eliberată de Ministerul Apărării Naţionale că nu a fost voluntar în 
război şi că s-a făcut o greşeală birocratică, fiind concentrat în timpul 
războiului ca ofiţer la fostul Corp de Cavalerie în baza ordinelor de 
chemare în perioadele 12 iulie - 30 noiembrie 1941 şi între 16 iulie - 
24 septembrie 1942, autorităţile agricole au refuzat să-i ia în 
considerare actele şi petiţiile ulterioare, deşi acesta susţinea lucruri 
evidente, după cum afirma: „Voluntar nu poate fi considerat decât 
acela care nefăcând parte din cadrele armatei, ori beneficiind de vreo 
dispensă sau scutire, cere să fie totuşi înrolat în cadrele armatei de 
operaţiuni, situaţiune în care eu nu mă aflu" . 

In final, moşia situată în Răteşti cu suprafaţa totală de 448 ha, 
din care 262 ha teren arabil, 80 ha zăvoi, 6 ha plantaţii de pruni şi 100 
ha pădure de ulm, stejar şi salcâm a fost expropriată integral. Deşi 
soţia Elena Brătianu, în conformitate cu prevederile legii agrare, a 
renunţat la orice pretenţii asupra moşiei sale din comuna Coada 
Stâncii din judeţul Iaşi ca să-şi rezerve o cotă personală de 30-50 ha în 
moşia din comuna Răteşti, după cum susţinea aceasta: „Curtea şi 
conacul în tot cuprinsul lor şi livada de pruni, restul urmând a-1 
delimita în terenul din luncă al moşiei Răteşti", cererea i-a fost 
respinsă ca nefondată . 

Ministrul Romulus Zăroni de la Comisia Centrală de Reformă 
Agrară a hotărât ca tot inventarul, viu şi mort, împreună cu toate 
construcţiile şi o suprafaţă de 125 ha din moşia Răteşti să treacă în 
administraţia Camerei de Agricultură Argeş pentru a putea face o 
fermă model în judeţul Argeş, unde nu exista încă nicio fermă a 



3 Serviciul Judeţean Argeş al Arhivelor Naţionale, fond Inspectoratul II Cadastral 
Piteşti, dosar 55/1945, f. 55-145. 
Ibidem. 

Statului. Pentru locuitorii îndreptăţiţi la împroprietărire din comuna 
Răteşti era rezervată de asemenea o suprafaţă suficientă de peste 200 
ha. 

La ferma de la Răteşti a lui Gheorghe Brătianu, se creşteau 
animale din exemplarele cele mai valoroase, ferma fiind premiată cu 
medalia de aur în anul 1938 pentru „cea mai bună vacă de lapte pe ţară 
care a produs 7875 litri de lapte cu 283 kg grăsime într-un an". 
Animalele mari de la fermă aveau fiecare câte un nume de botez: 
iepele Miţa, Zamora, Murga, caii Sultan, Roib, boii Prian, Laciu, 
Frank, vacile Steluţa, Miţu, Elvira etc. La data întocmirii inventarului, 
în octombrie 1945, majoritatea cailor de rasă erau înscrişi ca fiind 
„reformaţi", adică trebuiau „scoşi din uz", fără a se menţiona o cauză 
fizică, deşi Camera Agricolă Argeş susţinea că: „Animalele pe care le 
posedă (ferma de la Răteşti) sunt din exemplarele cele mai 
selecţionate" şi „a lăsa aceste animale selecţionate fără teren suficient 
a le întreţine, înseamnă a le distruge şi a pierde o mare bogăţie 
naţională şi un material zootehnic de mare valoare pentru 
îmbunătăţirea raselor de animale din judeţ". Putem presupune că în 
condiţiile de după război când nu existau suficiente mijloace de 
transport, caii de la ferma profesorului Gheorghe Brătianu reprezentau 
un bun de valoare pentru instituţiile statului şi persoanele aflate în 
funcţiile de conducere de atunci care puteau dispune de ele, aşa cum s- 
a întâmplat cu iapa Serica de 7 ani care a ajuns în posesia Ocolului 
Agricol Teiu 5 . 

La fermă exista un inventar animalier foarte bogat, având în 
vedere condiţiile existente imediat după încheierea celui de-al doilea 
război mondial: 19 cai pur sânge lipiţan, 25 de vaci de rasă Simmental 
şi Schwitz, 593 oi, 101 porci, 18 cai de muncă şi boi de jug şi 800 de 
păsări. Moşia era lucrată cu multe utilaje felurite: un tractor marca 
Lantz de 30 CP cu plug cu 3 brazde, un tractor marca Deering de 20 
CP, cu plug cu 2 brazde, batoză de treier de 10 CP marca Vicov, 
secerători şi cositori marca Deering, maşini de semănat, maşini de 
lucrat, plantat şi recoltat cartofi marca Lantz etc. Pentru transport se 
foloseau: două trăsuri pe arcuri, o şaretă, un camion cu platformă şi 7 
căruţe de boi şi cai. 



Ibidem. 

Pe moşie existau numeroase construcţii: o casă de locuit pentru 
proprietar compusă din două corpuri cu 10 camere de locuit, 2 
antreuri, 1 sală de oficiu, 1 cameră pentru baie, 1 cămară, pivniţă care 
era acoperită cu şindrilă; o casă de locuit pentru personalul de serviciu 
şi bucătărie compusă din 4 camere de locuit, antreu, bucătărie, 
spălătorie, pivniţă acoperită cu tablă; o casă de locuit pentru 
administrator şi personal compusă din 12 camere (1 cancelarie, 2 
camere administrator, 3 bucătării, 2 cămări, 3 camere pentru personal, 
1 cameră pentru mecanic şi 2 săli) cu acoperiş din ţiglă şi o parte cu 
şindrilă . 

Pentru bunăstarea animalelor exista un grajd în lungime de 55 
metri şi 10 metri lăţime dotat cu lumină electrică pentru 50 de animale 
(în condiţiile în care majoritatea gospodăriilor ţărăneşti nu aveau 
curent electric la acea dată!) şi cu instalaţii din cele mai perfecţionate 
pentru mulsul vacilor, după model elveţian. Laptele era procesat cu 
ajutorul recipientelor moderne: un separator pentru lapte marca 
Wesfalia şi unul pentru smântână marca Alfa. Mai existau: pătule, alte 
grajduri de animale, magazii de cereale, un atelier mecanic cu strung 
şi aparat de sudat, o moară ţărănească acţionată de un motor Deutz de 
45 CP, cu două perechi de pietre de 42 ţoii şi un uruitor etc. Alte 

construcţii care la data exproprierii au fost menţionate în procesul- 
verbal de inventariere, necesită menţionarea lor, fiind insolite în felul 
lor: un bust al lui I.C. Brătianu pe un soclu de zid din cărămidă, un 
bordei pentru ciobani, o gheţărie acoperită cu şindrilă, împrejmuirea 
conacului era făcută cu ulucă de brad şi plop, în partea de la şoseaua 
comunală . 

La scurt timp după încheierea lucrărilor de reformă agrară de la 
Răteşti, Gheorghe Brătianu a suferit alte abuzuri din partea 
autorităţilor comuniste, atunci când i s-a stabilit domiciliu forţat şi cu 
pază militară permanentă în imobilul din Bucureşti, proprietatea soţiei, 
aflat pe strada Popa Chiţu, nr. 16, până la întemniţarea definitivă în 
anul 1950. Istoricul şi profesorul Gheorghe Brătianu a sfârşit într-un 
mod tragic, în închisoarea pentru deţinuţi politici de la Sighetu 
Marmaţiei în anul 1953, însă Gh. Jurgea-Negrileşti susţine în 



Ibidem. 
Ibidem. 

amintirile sale că a fost ucis la închisoarea din Râmnicu-Sărat, de un 
gardian în timpul plimbării . 

Decesul celui care se plângea de „indiferenţa românilor faţă de 
trecutul lor", nu a fost consemnat la acea dată în vreun fel. . . 




Aurel Pentelescu, Liviu Ţăranu, Gheorghe I. Brătianu în timpul domiciliului 
obligatoriu (1947-1950), în „Orizont XXI", Fundaţia Valeriu Florin Dobrinescu, 
Editura Delta Cart Educaţional, Piteşti, anul II, nr. 5, martie 2007, p. 39-51. 

DUILIU MARCU CĂTRE GEORGE OPRESCU. 
SCRISORI INEDITE. 

Prof. Ioan Spătan 

Biblioteca Academiei Rămâne. 

Prof . Dr. Adriana Spătan. 



Rezumat 

Duiliu Marcu, arhitect, membru titular al Academiei Române. 
A fost unul din mariiarhitecţi şi profesor eminent la Institutul de 
Arhitectură „Ion Mincu" din Bucureşti, dar şi director general al 
Direcţiei Monumentelor Istorice ( 1953 - 1965 ). 

Fiind colaborator şi prieten cu George Oprescu, autorii 
publică în cuprinsul studiului lor, şase scrisori adresate celui din 
urmă în anii 1935 - 1936. 

Resume 

Duiliu Marcu, membre titulaire de l Academie Roumaine, a 
ete Fun de nos plus grands architectes, eminent prof esseur ă V Institut 
d^ Architecture « Ion Mincu ă Bucarest, et aussi le directeur general 
du Departement des Monuments Historiques ( 1953 - 1965 ). 

Dans leur etudes, Ies auteurs reproduisent Ies six lettres 
inedites adressees par Duiliu Marcu, en 1935 - 1936, ă Geoges 
Opresco, son collaborateur et ami. 

Cuvinte cheie : scrisoare, prieten, arhitect 
Mots-cles : lettre, ami, l'architecte 

Cine a fost Duiliu Marcu? George Oprescu este foarte 
cunoscut la Câmpulung - Muscel ,dar Duiliu Marcu probabil doar de 
cei avizaţi. Tocmai de aceia dorim să-i prezentăm pe scurt viaţa şi 
acivitatea sa. 

Duiliu Marcu ( 23 martie 1885, Calafat, jud Dolj - 9 martie 
1966, Bucureşti ), arhitect. Membru titular al Academiei Române ( 2 
iulie ) 1955. 

După absolvirea liceului, a urmat Şcoala Superioară de 
Arhitectură din Bucureţti (1906) ,şi Şcoala Naţională de Arte 
Frumoase din Paris (1907 - 1912). A fost profesor suplinitor la Şcoala 
Superioară de Arhitectură (1929 - 1931), ulterior profesor titular de 
istoria arhitecturii la Academia de Arhitectură şi Facultatea de 
Arhitectură din Bucureşti (1931 - 1948), profesor titular de proiecte 
de arhitectură la Institutul de Arhitectură „Ion Mincu" din Bucureşti 
(1948 - 1957); director general al Direcţiei Monumentelor Istorice 
(1953 - 1965). A desfăşurat o activitate complexă în domenii variate 
(locuinţe particulare, apartamente în blocuri, clădiri administrative, 
săli de expoziţie şi de spectacol etc.).După o scurtă perioadă în care a 
fost influenţat de arhitectura clasică franceză de factură academică 
(Pavilionul artelor din Bucureşti), s-a preocupat de valorificarea 
tradiţiilor arhitecturii româneşti şi de interpretarea originală a unor 
elemente naţionale (folosirea cărămizii aparente, elemente specifice 
decorative, relaţiile dintre volume, între pliuri şi goluri etc), care se 
regăsesc la o serie de locuinţe din Bucureşti, vile din Sinaia, dar şi la 
clădirile Academiei Române, Institutului Politehnic şi Teatrului 
Naţional din Timişoara, Pavilionul României la Expoziţia 
Internaţională de la Barcelona (1929), Institutului Fizico-Chimice din 
Cluj. Cele mai semnificative opere ale sale se înscriu însă în direcţia 
arhitecturii moderne, în cadrul căreia a fost, alături de arhitectul Horia 
Creangă, un adevărat creator de şcoală (clădirile guvernului, 
Academiei de înalte Studii Militare, Ministerului Transporturilor, 
Bibliotecii Academiei Române, unele blocuri de locuinţe din 
Bucureşti, modernizarea şi mărirea Hotelului „Athenee Palace" etc). 
A întocmit proiectele de sistematizare ale unor oraşe (Agigea, 
Bucureşti, Buzău, Braşov) şi a contribuit la stimularea design-ului de 
mobilier (la Biblioteca Academiei Române). A lăsat şi cţteva lucrări: 
Estetica oraşelor (1927); Architecture (20 travaux executes de 1930 a 
1940) (1946); Arhitectură, monografia lucrărilor realzate (1960). De 
asemenea în colaborare cu Constantin Daicoviciu şi George 
Oprescu, apare un volum de 862 de pagini cu ilustraţii Bucureşti, 1959, 
intitulat România, Ghid, volum tipărit şi în limbile franceză, engleză şi 
rusă. Membru şi preşedinte (1953-1965) al Uniunii Artiştilor Plastici 
din România, membru în Comitetul de Stat pentru Arhitectură şi 
Construcţii, vicepreşedinte al consiliului Superior Tehnic, preşedinte 
al Comisiei de avizare a lucrărilor de arhitectură (1944-1953); laureat 
al Premiului de Stat (1952). 

Duiliu Marcu avea un respect şi o afecţiune deosebită pentru 
George Oprescu. Acest lucru reiese şi din cele 6 scrisori trimise lui 
George Oprescu, scrisori inedite în perioada 2 februarie 1935 - 23 
aprilie 1936, pe adresa str. Dr. Clunet nr. 16, sau pe adresa Muzeului 
Toma Stelian unde istoricul de artă era director. Menţionăm, încă 
odată că srisorile ne aparţin. 



2. //. 935 



Scumpe Domnule Oprescu, 

Horia Creangă nu este în Bucureşti duminică. Eu însumi voi fi 
la Braşov, unde luni am un proces. Te rog să amâni întâlnirea 
proiectată de duminică pentru o altă zi, în cursul săptămânii viitoare. 

Poţi să- mi comunici la telefon şi dacă nu sunt acasă te rog să 
laşi vorbă bonei, data şi ora fixată. 

De preferat joi, vineri sau sâmbătă după amiază. 

Cu cele mai bune simţăminte, al D-tale 

Duiliu Marcu. 



Vineri dimineaţa 
Scumpe Domnule Oprescu, 

Cu oarecare întârziere de jumătate de zi trimit fotografia 
cerută, deoarece nu o aveam la mine şi a trebuit să o cer. 

Mâine, sâmbătă, ne întâlnim la Muzeul Stelian. Până atunci te 
rog să primeşti încredinţarea simţămintelor mele cele mai bune. 

Duiliu Marcu 
8.II.935. 

Scumpe Domnule Oprescu, 

Vă cer mii de scuze pentru absenţa de sâmbătă. Am fost reţinut 
la Dir. Gară C.F.R, de unde nici măcar nu puteam să telefonez. 

Vă rog să-mi indicaţi orele la care v-aş putea găsi la Muzeu, 
lăsând câteva rânduri la portar. Voi trimite şofeurul să ia răspunsul. 

Cu distinse salutări şi devotament, 



Duiliu Marcu 

10.11.935. 



18.lv. 935 

Scumpe Domnule Oprescu, 

„Mieux vânt tard que jamais " 

Cu mare întârziere vă trimit fotografiile ce aţi ales, deoarece 
abia acuma am făcut câteva corecturi şi am scris pe verso lămuririle 
ce erau necesare pentru tipar. 

Nu ştiu dacă ne vom mai vedea până după sărbători, dacă este 
necesar aştept telefonul Dv. Dacă nu, profit de ocaziune pentru a vă 
face cele mai bune urări de sf Sărbători. 

Ca program „personal" voi face tot posibilul ca până la finele 
anului să tipăresc un modest volum cu lucrările mele, bine înţeles cu 
concursul şi sfaturile Dv. 

Cu distinse salutări al Dv. 

Duiliu Marcu 

30. XI. 935. 

Scumpe Domnule Oprescu, 

împrejurări fortuite m-au silit ca abia acuma sî-ţi adresez mii 
de mulţumiri pentru „Uart roumain" care, atât ca fond şi ca formă, 
face cinste autorului, pe care-l rog să primească sincerele mele 
felicitări. 

Adaug şi toată recunăştinţa pentru vorbele bune ce mi-ai 
dăruit cu atâta generozitate şi care sunt, te rog să o crezi, singura 
mulţumire sufletescă a atâtor ani de activitate onestă şi plină de 
răspunderi! 

Sper ca în curând să ne putem întâlni, pentru a stabili 
programul nostru de activitate de iarnă. 

Până atunci te rog să primeşti expresiunea simţămintelor mele 
cele mai alese. 



Duiliu Marcu 

* 

23.IV. 936. 

Scumpe Domnule Oprescu, 



Te rog să nu lipseşti din juriul de judecată al lucrărilor 
concursul Pavilionului de la Paris. Se pare că diferiţi membrii din 
juriu au candidaţii lor pe care-i vor susţine. Se pare că numele 
candidaţilor se cunosc deja! 

Profit de această ocaziune pentru a te felicita de ziua numelui 
D-tale şi-ţi trimit distinse şi afectuoase salutări. 

Duiliu Marcu 

O POLEMICA IN PLINA PERIOADA 

PROLETCULTISTĂ : 

GEORGE OPRESCU -LUCIAN GRIGORESCU LA 

CARE ASISTĂ ŞI MIHAIL SADOVEANU. 1954-1955. 

Une polemique en pleine periode proletcultiste: Georges Opresco - 
Lucien Grigoresco ( ă laquelle asiste aussi Mihail Sadoveanu ). 



Prof. Ioan Spătan 

Biblioteca Academiei Române 

Prof. Dr. Adriana Spătan 



Rezumat 

Autorii şi-au propus să prezinte polemica dintre academicienii 
George Oprescu şi Lucian Grigorescu care s-a declanşat în urma a 
trei articole apărute în revista „Contemporanul" din decembrie 1954 
şi ianuarie 1955 pe tema „Problema tradiţiei naţionale în artă". 

Suntem în plină perioadă proletcultistă. Două articole le-a 
publicat George Oprescu şi unul Lucian Grigorescu, polemica 
sfârşindu-se prin împăcare în stil pur românesc, în urma şedinţei 
Secţiei de Literatură şi Arte a Academiei Române, la care a participat 
şi preşedintele ei de atunci, academicianul Traian Săvulescu, şedinţă 
condusă de Mihail Sadoveanu, preşedintele secţiei. 

Resume 

Les auteurs se sont propose de presenter la polemique entre 
Ies academicens Georges Opresco et Lucien Grigoresco, suscitee par 
la parution, dans la revue „Contemporanul, en Decembre 1954et en 
1955, de trois articles sur „Le probleme de la tradition naţionale dans 
Varf'.Nous sommes en pleine periode du proletcultisme. Apres deux 
articles publies par Georges Opresco et Pun de Lucien Grigoresco, la 
controverse se termine par la reconciliation entre les deux polemistes, 
dans les plus style roumain, apres la seance du Departement des 

Lettres et des Beaux-Arts de V Academie Roumaine, reunion presidee 
par Mihail Sadoveanu, chef du Depăartemaent. Fut present aussi 
Traian Săvulescu, alors president en fonctionde V Academie. 

Cuvinte cheie: academician, polemică, proletcultist 
Mots-cles : academician, controversies, proletcult 

Academicianul George Oprescu publica în „Contemporanul" 
nr. 49 din 1954 articolul „Pentru o discuţie ştiinţifică principială", iar 
în numărul 1 din 1955 „Problema tradiţiei naţionale în artă". La 28 
ianuarie 1955 în cadrul rubricii „Discuţii" pictorul Lucian Grigorescu, 
Membru corespondent al Academiei R.P.R răspunde Academicianului 
George Oprescu printr-un articol polemic intitulat tot aşa „Problema 
tradiţiei naţionale în artă". Ambii Academicieni făceau parte din 
Secţia de Limbă şi Literatură şi Arte a Academiei Române unde 
preşedinte era Mihail Sadoveanu ( 1948-1961. La 2 februarie 1955 
George Oprescu trimite o scrisoare lui Mihail Sadoveanu, ( copia 
semnată de Academician aparţinându-ne ), tocmai pentru a-şi 
argumenta afirmaţiile din cele două articole şi pentru a fi discutate 
şedinţa Secţiei. Polemica merită prezentată tocmai de a vedea ce 
infuenţă a avut aceată nefastă perioadă asupra multor artişti şi 
intelectuali de frunte ai culturii române. înainte însă de a prezenta 
articolul al doilea nr.l din 1955, semnat de George Oprescu, să-i 
prezentăm pe scurt viaţa şi activitatea, aşa cum vom face şi cu celălat, 
la timpul potrivit . 

George Oprescu s-a născut la 27 noiembrie 1881, în 
Câmpulung - Muscel şi a trecut în nefiinţă la 13 august 1969, în 
Bucureşti. A fost istoric, critic şi colecţionar de artă. 

Membru corespondent (27 mai 1938) şi membru titular 
onorific (12 august 1948) al Academiei Române. 

Studiile liceale le urmează la Câmpulung şi Bucureşti iar cele 
universitare (Facultatea de Litere şi Filozofie) la Bucureşti. A fost 
profesor de limba franceză la Giurgiu şi Turnu-Severin, apoi lector de 
limba şi literatura franceză la Universitatea din Cluj. Şi-a continuat 
specializarea la Lyon, unde a audiat prelegerile despre artă ale 
directorului Muzeului, Henri Focillon, de care îl va lega o strânsă 
prietenie (Un gr and historien de Fort, ami des Roumains. Henri 
Focillon. 1944). După trei ani petrecuţi la Cluj, a devenit secretar, 
apoi consilier al Comisiei de Cooperare Intelectuală a Ligii Naţiunilor 

(1923-1930), numindu-1 pe Henri Focillon ca membru; împreună au 
participat, până la izbucnirea celui de-al Doilea Război Mondial, la 
toate momentele în care destinul destinul culturii contemporane era 
analzat sau îndrumat. In două cărţi care aveau să-1 impună: 
monografia asupra lui Gericault, rămasă până astăzi lucrare de 
referinţă aspra pictorului, şi studiul asupra artei populare române 
(Uart du paysan roumain). In 1931 Iorga 1-a chemat la Catedra de 
Istoria Artei a Universităţii din Bucureşti unde a predat cursuri 
referitoare la: Pictura spaniolă în secolul XVII (1933); Sculptura 
franceză (1934); Pictura generală în a doua jumătate a secolului XIV 
(1935); Realismul şi impresionismul francez şi influenţa lor asupra 
picturii europene(1937). George Oprescu a înfiinţat un seminar de 
istoria artei, fondează revista „Analecta „ (1943-1947)., Muzeul 
„Toma Stelian", iniţiază expoziţii ale unor artişti români şi străini. 
Activitatea sa de critic şi istoricde artă este prezentă prin nenumărate 
volume, dintre care amintim: Gh. Petraşcu (1931); I. Andreescu 
(1932); Uart roumainde 1800 ă nosjour (1935); Unirea principatelor 
Române în stampele şi tablourile vremei (1936); Pictura românească 
dela Luchian până în zilele noastre (1938); Probleme româneşti de 
artă ţărănească (1940); Grigorescu desinator (1941); Carol Popp de 
Szathmary desinator (1941); Grafica românească în sec. XIX (2 voi., 
1942, 1945); Camil Ressu (1942); La peinture romaine 
contemporaine (1944); Manual de istori artei (4 voi., 1946); Eustaţiu 
Stoenescu (1946); Maeştrii picturii româneşti în se. XIX (1947; 
Sculptura statuară românească (1954); Fritz Stork (1955); Bisericile 
cetăţi ale saşilor din Ardeal (1957); Ştefan Popescu (1958); N. 
Grigorescu (2 voi., 1961; La peinture roumaine 1800 ă nos jours 
(1961); Alexandru Ciucurenco (1962); Brâncuşi (1964); Sculptura 
românească (1964); Aurel Jiquidi (1965); Consideraţii asupra artei 
moderne (1966); Scrieri despre artă(1966) ş.a. A fost unul din cei mai 
mari colecţionari; a început cu arta populară atinţând apoi toate 
domeniile artei; a colecţionat aproape 200 de tablouri, peste 100 de 
covoare Câteva de o mare valoare ale artei Orientului, nenumărate 
piese de ceramică, sculpturi, cărţi rare, peste 7 000 de gravuri, circa 1 
000 de litografii de Daumier, desene, acuarele, peste 1 000 de stampe 
japoneze ş.a., reuşind astfel să aibă cea mai importantă colecţie 
particulară din România. Tot lui i se datorează şi înfiinţarea, la 
Bucureşti a Institutului de Istoria Artei al Academiei Române, reviste 
de specialitate, galeria de Artă Universală a Muzeului Naţional, 

consacrându-le ultimii ani din viaţă. In anul 1945 a donat Academiei 
Române cea mai mare parte a coleciei sale de gravuri. 

Acesta a fost Academicianul George Oprescu intrat, aşa după 
am spus într-o polemică cu pictorul Academician Lucian Grigorescu, 
difernţa de valoare dintre ei fiind uriaşă. 

Vom prezenta, în continuare doar unul din articolele 
Academicianului George Oprescu, integral, fără alte comentarii, care 
nu sunt necesare. 

„ Problema tradiţiei naţionale în artă 

Intrând, mai acum 15 s-au20 de ani, într-o expoziţie de 
pictură, m-am pomenit în faţa unui pesaj cu subiect din Franţa, peste 
care era scris de-a curmezişul pânzei, de la o parte la cealaltă a 
ramei, cu letere de-o şchioapă: „Bonjour, Paris". Constituia aceasta 
o glumă nesărată şi atunci de cine îşi bătea joc artistul, de public sau 
de pictură? Sau era un simplu fenomen ciudat de afectaţie şi de 
snobism, afectaţie şi snobism care apărea şi care a rămas până astăzi 
persistentă şi în felul de a vorbi româneşte al autorului tabloului, cu 
un pronunţat accent franţuzesc? 

Mai toate celelalte opere din acea expoziţie aveau subiecte 
luate din sudul Franţei , unde era stabilit de mai multă vreme 
compatriotul nostru, şi unde se grăbea să se reîntoarcă, dupş ce va fi 
vândut o parte din lucrările aduse la Bucureşti. In afară de pânza 
bizară, mai sus -menţionată, restul tablourilor expuse ar fi 
intratperfect în grupa celor concepute „ ca rafinamentul unei pete de 
culoare " pentru a mă servi de o definiţie a pictorului însuşi. însuşirile 
de desen de veracitate, de corespondenţă între motivul din natură şi 
rezultatul obţinut erau inexistente. Ansamblul era uneori plăcut 
pentru ochi, şi atât. De „ admiraţie nelimitată pentru adevărata artă 
românească ", nici urmă. Nu numai că acest fel de a concepe pictura 
nu s-ar fi încadrat în „adevărata artă românească", dar nici măcar 
subiectele n-aveau nimic comuncu mediul din ţara noastră. 

Şi nu s-ar fi putut spune că artistul se găsea într-o perioadă de 
formaţie şi că n-ar fi fost în stare să-şi dea seama despre ce trebuie să 
fie pictura, ca să răspundă scopuluiei; încă tânăr, el era totuşi un om 
matur, cu o activitate şi o experienţă destul de lungă. 

Expoziţia la care fac aluzie a fost urmată de altele la fel, până 
către 1944 şi chiar după această dată. Toată coasta de sud a Franţei 
mi-a trecut astfel pe dinaintea ochilor, din când în când întreruptă de 
tablouri de natură moartă, în care constant fâlfâiau nişte pete enorme 

roşii. Şi acum, acest artist atât de înstrăinat de ţară şi indiferent la 
tradiţiile noastre, atât de puţin la curent şi cu prezentul, dar mai ales 
cu trecutul artelor în ţara noastră, cum se vede din articolul publicat 
de „Contemporanul" cu data de 28 ianuarie, ne dă lecţii, ne mustră 
chiar, pe ceicare, ca mine - cum dovedeşte toată activitatea mea de 
mai bine de 50 de ani - nâam încetat niciodată să iubesc, să admir şi 
să urmez, întot ce am întreprins, tradiţia naţională. 

Articolul la care se raportă în cronica d-sale afost citit în 
secţia a Vi-a a Academiei, discutat, aprobat. D-sa este membru al 
secţiei şi putea să-şi formuleze atunci obiecţiile. Ştiu, sunt oameni 
care gândesc greu, la care gestaţia unei idei este lungă şi anevoiasă. 
Poate acesta esteşi cazul d-sale. Dar atunci, după această deşteptare 
tardivă a ideilor, ne-am aşteptat cel puţin la o analiză obiectivă şi 
competentă, nu la cea de care dă dovadă D-sa, de altfel ca şi 
predecesorul D-sale în acest fel de a înţelege „o discuţie ştiinţifică, 
competentă şi principială" constând din pescuirea, aproape la 
întâmplare, a două-trei vorbe de la începutul unei fraze, puse alături 
de altele două-trei, de la sfârşitul aceleiaşi fraze. In chipul acesta poţi 
dovedi orice. Articolele mele, şi cel din revista Institutului de Istoria 
Artei şi cel din Contemporanul sunt un tot care trebuie înţeles în 
întregime. Nicicând n-am avut inteţia să susţin, ceea ce mi se impută 
că am susţinut, cum cred că s-a convins orice lector inteligent şi 
obiectiv. Chestiile acestea sunt însăcomplexe şi gingaşe. Cine le 
discută se cuvine să cunoască în amănunt lucruri pe care criticii mei 
n-au aerul să le cunoască nici pe departe. La toate obiecţiile ridicate 
şi în articolul din 28 ianuarie, răspunsul se găseşte pentru cine 
doreşte să se informeze, în articolul meu precedent din 
„ contemporanul ". A continua mai departe o discuţie în care se repetă 
la infinit aceleaşi aşa-zise argumente, constând din citaţii trunchiate 
şi rău înţelese, în ceea ce mă priveşte, este o pierdere de vreme. " 



Lucian Grigorescu, născut la 1 februarie 1894 în Medgidia, 
jud. Constanţa, trecut în nefiinţă la 28 octombrie 1965 în Bucureşti, 
pictor. 

A fost Membru corespondent al Academiei Române din 2 
noiembrie 1948. 

Studiile primare le face la Medgidia, gimnaziale la Constanţa 
şi Brăila, apoi Şcoala de Arte Frumoase la Bucureşti. A participat la 
războiul de Reîntregire Naţională, luptând pe fronturile din Dobrogea 
(1916) şi Moldova (1917). După război şi-a continuat studiile la 
Şcoala de Arte Frumoase din Bucureşti, la Institutul Superior de Artă 
Plastică din Roma, la academiile „La Grande Chaumiere" şi „Ranson 
din Paris. In paralel, a participat la înfiinţarea Asociaţiei Salonului de 
Toamnă al tinerilor artişti din Bucureşti (1921). Stabilit pentru câţiva 
ani la Cassis, în sudul Franţei, a continuat să picteze şi să-şi expună 
lucrările la Salonul oficial din Paris si la Expoziţia de la Bucureşti 
(1927), deschisă cu prilejul Congresului presi latine. A expus atât în 
ţară (Iaşi,, 1918; Bucureşti, 1920, 1921, 1934, 1935, 1937, 1938, 
1942, 1946), cât şi în străinătate (Paris, 1926, 1937, 1961; Berlin, 
Haga, Bruxelles, 1936; Berna , Stockholm, 1948; Minsk, 1959,1962; 
Belgrad, Bratislava, Praga, Cairo, Alexandria, !960; Ankara, Istanbul, 
Damasc, 1961; Dresda, 1963). A participat la Bienala de la Veneţia 
(1942, 1956). A fost unul din cei mai importanţi peisagişti români. La 
început a fost influenţat de Derain, dar ulterior a fost atras de 
impresionism. In lucările sale şi-a afirmat o sensibilitate deosebită 
pentru culoare, cu preferinţă pentru acordurile vii şi armoniile 
strălucitoare (Lunca Neajlovului, Comana, Femeie stând, Vedere spre 
dealul Budenilor, Autoprtret, Peisaj din Mangalia, Peisaj din Balcic, 
Vechi cartier în Bucureşti, Bărăţia, Catedrala Notre Dame, Turnul 
Bărăţiei, Amatoarele de artă, Natură statică, Piaţa din Cassis, Peisaj 
la Cassis, Natură moartă cu râşniţe şi fructe, Arlechin, Răsărit de 
soare ş.a.). A fost laureat al Premiului de Stat (1955), apoi cu titlul de 
Maestru Emerit al Artei şi cu cel de Artist al Poporului (1965). 

Acesta a fost Lucian Grigorescu. Să urmărim desfăşurarea 
polemicii cu George Oprescu prin articolul său din „Contemporanul" 
în cadrul discuţiilor privind problema tradiţiei în artă. Este foarte 
adevărat că, şi de acestea ne vom convige, prin vocabular şi stil, 
încadrându-se perfect în periada respectivă, este foarte diferit de al 
colegului său de Academie. 

„Urmăresc cu un deosebit interes articolele din presa noastră 
care încearcă să contribuie la lămurirea problemelor de artă . într- 
adevăr, nici un artist nu mai poate rămâne azi exclusiv în faţa 
şevaletului, nu se poate rezuma la probleme formale, sterile, despre 
rafinamentul unei pete de culoare; el trebuie, într-un cuvânt, să ia 
parte la viaţa generală, ca şi la viaţa artistică a ţării. Orizontul 

nostru se lărgeşte pe zi ce treceşi, atacând problemele de artă de pe 
poziţii militante, creatorul trebuie să fie serios înarmat teoreticeşte 
pentru ca lucrările să reflecte realistviaţa, să găsească calea către 
inimile oamenilor. 

De aceea m-a şi interesat foarte mult începutul discuţiei din 
cadrul revistei „ Contemporanul " asupra unei probleme atât de puţin 
studiate la noi, cum este aceea a tradiţiei artistice. Este timpul să 
scoatem la lumină adevăruri pe care şcolile de belle-arte din trecut le 
ascundeau studenţilor. Tinerii artişti şi arhitecţi trebuie să afle că 
adevărata artă românească, pentru care am o admiraţi nelimitată, 
este profund originală, conţinând un specific un specific naţional 
imprimat de popor, creatorul ei. Trebuie să învăţăm, ca să putem 
respinge afirmaţiile antipatriotice ale teoreticienilor protipendadei 
din trecut ( şi care mai dăinuiesc în oarecare măsură ), despre felul 
cum s-a născut arta noastră prin încrucişarea diferitelor influenţe 
străine sau despre felul cum a fost importată din apus. 

Prea puţine materiale se publică în legătură cu această 
problemă şi prea puţini teoreticieni se ocupă în mod serios de ea. 
Articolul acad. G.Oprescu, intitulat „Elemente progresiste ale artei 
noastre plastice din prima jumătate a secolului 
XIX" ( „Contemporanul" nr. 17/1953), punea din multe puncte de 
vedere probleme juste şi interesante. Dar între acel articol şi cele 
scrise tot de domnia sa în revista Institutlui de Istoria Artelor al 
Academiei R.P.R „Noi şi bogate perspective pentru arhitectura 
noastră"este o diferenţă. Aici lucrurile apar altfel. 

Nu sunt teoretician şi nici arhitect , dar am reuşit să cunosc 
unele momente ale artei noastre şi ale artei universale; pot deci să-mi 
spun părerea în problema aceasta. Am apreciat recenzia semnată de 
profesorul Paul Constantin în nr. 49/1954 al „Contemporanului" 
pentru că domnia sa încearcă să lămurească unele premize ale 
problemelor ce m-au interesat şi pe mine, chiar dacă „ expune teorii 
care de mult sunt bunuri câştigate în domeniul istoriei artelor şi 
care ... după cum spune tov. Acad. G.Oprescu în ulimul său articol ( 
nr. 1/1955 „Contemporanul"), ar fi fost „... enunţate" de domnia sa, 
dar pe care noi le cunoaştem de la dasxcălii marxism-leninismului. 
Trebuie să ne ferim de confuzii, dar le creăm fatal, propunând 
preluarea în arhitectura de azi a „modelelor sigure, încercate de 
nenumăraţi meşteri şi potrivite gustului nostru...", sau alte afirmaţii 
similare. 

Nu cred necesar să scot în relief o serie de citate referitoare la 
această chestiune, dar cine a citit cu atenţie articolele din 
„Contemporanul" se poate lămuri. Ceea ce trebuie subliniat este 
faptul că principala lipsă a articolului din revista Institutului de 
Istoria Artelor, la acest punct , constă în aceea că se discută prea 
mult despre formă şi prea puţin despre conţinut. O formă artistică 
concepută de un maestru al unei alte vremi cu o mentalitate proprie, 
nu se poate „ adapta " sau „ modifica " azi, astfe „ caea să devină din 
nou ceva organic, sănătos... " Cu toată admiraţia mea pentru arta 
unui meşter moldovean din veacul al XVI-lea , sau chiar pentru arta 
lui Thedor Aman, artistul de astăzi nu poate picta ca ei fără să se 
izoleze de gândirea vremii sale, fără să devină anacronic. 

In aceeaşi ordine de idei , nu sunt de acord cu unele afirmaţii 
ale . Acad. Oprescu care caută, în oarecare măsură, să dovedească 
aportul meşterilor populari în arta noastră veche, dar îi prezintă ca 
pe nişte „ucenici" care „fură secretul" meşterilor străini adăugând 
„ceva românesc" în felul cum întrebuinţează materialele, de exemplu. 

Afară de aceasta, afirmaţia acad. G. Oprescu că articolul său 
„nu îndreptăţeşte pe nimeni să creadă... că ar nega existenţa şi 
importanţa factorului popular în dezvoltarea artei", este greu de 
înţeles altfel, când în articolul din revista Institutului se afirmă 
limpede că arta populară „din pricina lipsei de atenţie şi 
desconsiderării în care a fost ţinută în trecut de clasa conducătoare, 
a dependenţei în care artiştii se găseau faţă de gusturile şi ideile 
aceleaşi clase, a rămas fără efect asupra fenomenului artistic 
cult" adăugând mai departe că ea a pătruns cel mult, ... sub forma 
unei mode amintind de un costum de carnaval..." 

Ori, de la meşteri ca aceia care în veacul al Xvi-lea au creat 
superbele fresce ale unor monumente ca Voroneţul, Humorul, sau 
Vatra Moldoviţei, până la Nicolae Grigorescu, de la meşterii care au 
realizat curtea lui Ştefan de la Suceava până la Ion Mincu, de la 
autorul anonim al baladei „meşterul Manole" până la Mihai 
Eminescu, sau de la ciobanul ce doinea din fluier până la Ciprian 
Porumbescu, toţi sunt datori, în primul rând creaţiei populare. Ea a 
avut efect asupra „fenomenului artistic cult", ea este puterea re a 
făurit arta noastră şi toate concepţiile poporului ne întăresc şi azi 
creaţia nostră, Aci nu poate fi vorba de vreo modă ci de una din cele 
mai preţioase calităţi ale artei: carcterul ei popular. 

Dacă unii dintre noi, artişti, care am fost ani de zile 
îndepărtaţi de realitate, de către influenţele ideologiei burgheze, 

regăsim azi realismul, reuşim să înţelegem viaţa adevărată şi să o 
exprimăm în pictură, este datorită concepţiilor noi, populare. 
Năzuinţele şi idealurile poporului sunt stimulentul nostru principal. 

Apoi, cu privire la problema originalităţii arhitecturii 
româneşti, trebuie să spun că nu am remarcat în înşiruirea 
cronologică a arhitecturii noastre culte, în articolul din revista 
Institutului, decât că se urmăreşte, voit sau nu, cu deosebire, 
dovedirea influenţelor străine. Cu atât mai mult sunt surprinzătoare 
afirmaţiile Acad.Oprescu din ultimul articol, unde declară şi mai 
limpede că „... în arhitectură prea puţine sunt formele constructive pe 
care le poate aduce un popor, ca un bun exclusiv" Şi că „ ... nu 
acestea sunt cele mai importante. Esenţial este conţinutul de 
sentimente şi specific fiecărui popor... " 

Este adevărat că de la conţinut poreşte creaţia, dar el nu se 
poate exprima decât părin forme. Din două, una: sau forma în 
arhitectură nu exprimă vreun conţinut, sau conţinutul se exprimă prin 
abstracţiuni? Cred că se pot face foarte bine deosebi, prin formele 
specific naţionale, o casă de munte din Vosgi, de o casă de Muscel, şi 
de o izbă rusească; sau Notre Dame din Paris, de biserica episcoăală 
din curtea de Argeş şi de biserica Vasili Blajeni din Moscova. 

In sfârşit, în problema funcţionarismului, fraza ce spune că 
„...orice ornament trebuie în acelaşi timp să aibă un rol uttil, o funţie 
în construcţia pe care o împodobeşte ", îmi aminteşte afirmaţiile arh. 
francez Le Corbousier, şeful şcolii celor care au decretat „cas=a 
maşină de locuit", sau de cei care au subordonat arta metalului şi 
tehnicicii încercând să exprime „stilul fierului", „stilul betonului 
armat" ş.a.m.d. Dar cu asfel de concepţii s-a ajuns la acea 
arhitectură dezumanizată, îngheţată, lipsită de de artă plastică , bună 
pentru a educa generaţii de troglodiţi şi pe care de asfel chiar tov. 
Acad. G. Oprescu o combate în fond. Ce s-ar întâmpla dacă pictorii, 
sau sculptorii ar" condiţiona creaţia în funcţie de material sau tehnica 
respectivă? Am avea un atunci un stil" al uleuluii ,altul al guaşei „ ", „ 
al marmorei" , „bronzului" ş.a.ma d . " 

Am reprodus integral acest articol semnat de Lucian 
Grigorescu pentru a ne da seama cum se poate prostitua verbal, social 
şi politic un mare pictor şi în acelaşi timp um membru al Academiei 
Române. Şi de fapt nu este singurul, pentru a trăi bine majoritatea 

„nemuritorilor" au făcut la fel. 

* 

La 2 februarie 1955 , academicianul George Oprescu trimite o 
scrisoare lui Mihail Sadoveanu care era preşedintele Secţiei de Limbă, 
Literatură şi Arte a Academiei Române, copia scrisorii aparţinându- 
ne. Câteva cuvinte doar despre Mihail Sadoveanu la Academia 
Română. 

Mihail Sadoveanu ( 5 noiembrie 1880, Paşcani, jud Iaşi - 19 
octombrie 1961, Bucureşti ). Membru corespondent ( 26 mai 1916 ), 
membru titular ( 1 iunie 1921 ) şi membru titular activ (12 august 
1948 ) al Academiei Române; preşedinte al Secţiunii Literare a 
Academiei Române ( 1935-1938 ) şi al Secţiei de Limbă, Literatură şi 
Arte a Academiei Române ( 1948-1961 ). Discurs de recepţie: Poezia 
populară ( 9 iunie 1923 ). 

In rândurile care urmează publicăm această scrisoare, copia ne 
aparţine. 

„Maestre Sadoveanu, 

Colegul nostru Lucian Grigorescu, sub pretextul discutării 
Problemei tradiţiei naţionale în artă, publică în numărul de la 28 
ianuarie al Contemporanului un articol violent, tendenţios şi după 
cum mi se pare, de rea credinţă, în contra mea. După ce lasă să se 
înţeleagă un „teoretician al protipendadei din trecut" autor al unor 
„ afirmaţii antipatriotice ", fără însă să mă numească direct, continuă 
numindu-mă că eu aş desconsidera arta veche românească, pe care o 
prezintca pe un fel de amalgam de influenţe străine, fără participarea 
poporului român, că sunt pentru o arhitectură funcţională, etc, 
pentru care lucru d-sa având „o admiraţie nelimitată pentru 
adevărata artă românească" , se simte obligat să mă combată şi să 
lămurească lumea. 

Articolul meu la care face aluzie şi din care citează fraze 
trunchiate, aranjate cum îi convine, este în realitate o comunicare la 
secţia noastră. Această comunicare a fost ascultată cu atenţie şi 
lăudată, luându-se chiar dispoziţia ca ea să fie trimisă la cercuri 
interesate. Tovarăşul Grigorescu ar fi putut face obiecţii dacă le-ar fi 
considerat utile. N-a făcut-o atunci. Ar fi putut provoca ulterior o 
discuţie în secţie, căci articolul meu a apărut în revista Institutului 
nostru cu 6 luni în urmă. Tot n-a făcut-o. Şi, uitând că Academia nu e 
o braserie artistico-literară, în care clienţii discutând teorii se înjură 
azi, pentru ca să se îmbrîţişeze mâine, scrie la jurnale şi-şi insultă 
colegii. De aci se vede că domnia sa nu prea înţelege rostul unei 
academii, în care din întâmplare se găseşte, cea mai înaltă instituţie 
culturală a unei ţări. 

Am ridicat acest caz în faţa Preşedintelui nostru ( Traian 
Săvulescu,12 aug. 1948 - 23 dec. 1959, n.n ), care a citit articolul şi a 
rămas şi domnia sa convins că e vorba de un atac personal şi nedrept, 
care trebuie lămurit. M-a însărcinat să te rog ca la prima noastră 
şedinţă, sau când vei crede nimerit, să fie pusă la ordinea zilei 
discuţia problemei tradiţiei naţionale în artă cu care ocazie tov. 
Grigorescu sau cine ar avea ceva de spus, ca şi mine, să-şi prezinte 
punctul de vedere. Tov. Preşedinte mai doreşte să asiste personal la 
acea şedinţă. 

Te rog să primeşti, maestre Sadoveanu expresia sentimentelor 
mele devotate. " 



Cum se rezolvă acesta polemică? In neegalabilul stil 
românesc! La şedinţa Secţiei de Literatură şi Arte cei doi academicieni 
sunt rugaţi să îngroape, spunem noi, securea războiului şi să se aşeze 
să fumeze pipa păcii. Academia trebuie să meargă înainte. 

STADIUL ACTUAL ŞI TENDINŢE IN 
EVOLUŢIA GOSPODĂRIEI TRADIŢIONALE DIN 

ZONA BRAN. 

THE ACTUAL STAGE AND TENDENCIES IN THE 
TRADIŢIONAL HOUSEHOLD EVOLUTION FROM THE BRAN 

AREA 



Sorina Ioana Torcea 
Universitatea Transilvania din Braşov 

Fiind cel mai important monument de arhitectură populară 
din zona Bran, am ales gospodăria lui Ilarie Gonţea pentru a aplica 
cele două obiective: conservarea „ în situ " a acesteia şi punerea ei în 
valoare prin organizarea unui model de gospodărie agroturistică 
adaptată specificului local-zonal. 

Am considerat oportună valorificarea gospodăriei 
tradiţionale construind în imediata apropiere a unei gospodării 
agroturistice care să respecte stilul arhitectural al gospodăriei cu 
ocol întărit, dar cu dispunerea interioarelor potrivit nevoilor de 
cazare şi masă; organizarea terenului existent, circa 4 hectare pentru 
practicarea ocupaţiilor tradiţionale: creşterea oilor, a vitelor, livadă 
cu pomi fructiferi, grădină de zarzavat. 

Being the most important tradiţional architecture 
monument from the Bran area, I chose the household of Ilarie Gontea 
in order to aply the two objectives: the "in situ" conservation ofit and 
the prominence of it by organiseing an agritourism hosehold model 
that is adapted to the local-specific. 

I considered that it would be opportune to turn to 
advantage the tradiţional household by building nearby an 
agritourism household that respects the architectural style of the 
hardened twist household but with the indoor arangement suitable for 
the accomodation and food requirements; the existent land 
organisation, aboutfour hectares for the deployment of the tradiţional 

activities: breeding sheeps and cows, taking care of meadows and 
kitchen gardens. 

Cuvinte cheie: gospodărie tradiţională, gospodărie agroturistică, 
tradiţional, bucătărie tradiţională, patrimoniu cultural, plante de leac 
Keywords : tradiţional household, household agritourism, tradiţional, 
tradiţional cuisine, cultural heritage, herbal medicines 

Cu privire la gospodăria tradiţională brăneană sunt publicate o 
serie de studii dintre care amintim volumele „Zona etnografică Bran", 
autori Georgeta Stoica, Olivia Moraru şi aşezările brănene: satul, 
gospodăria, locuinţa", autor Ioan Praoveanu. 

Evoluţia gospodăriei brănene în ultimii ani, pe fondul 
dezvoltării turismului în această zonă m-a determinat să aleg ca obiect 
al cercetării „Stadiul actual şi tendinţe în evoluţia gospodăriei din zona 
Bran", şi totodată să vin cu un proiect de gospodărie agroturistică care 
a făcut obiectul cercetării în timpul studiilor la Facultatea de 
Alimentaţie şi Turism din Braşov, pe care am absolvit-o în acest an. 
Problematica gospodăriei este strâns legată de aceea a întregului 
patrimoniu cultural material şi imaterial din zonă. 

Cercetarea acestuia ne-a relevat următoarele aspecte: 

• evoluţia satului de tip risipit spre satul adunat, 
în stânsă legătură cu evoluţia demografică şi cu dezvoltarea industrială 
a zonelor adiacente; 

• o structură a gospodăriei tradiţionale adaptată 
ocupaţiilor caracterizate printr-un echilibru între creşterea animalelor, 
agricultură şi lucru la pădure; 

• restructurarea gospodăriei în ultimele decenii, 
în raport cu „moda" în construcţii; adoptarea de noi materiale de 
construcţie şi renunţarea la formele arhitecturii tradiţionale; 

• locuinţa tradiţională a fost părăsită şi s-a 
adoptat un nou tip de locuinţă adaptat unui grad de confort mai ridicat, 
dar care nu satisface pretenţiile turistului venit să cunoacă specificul 
local; 

• organizarea tradiţională a interiorului locuinţei 
este abandonată, mobilierul de fabrică, textilele şi obiectele de uz 
gospodăresc industriale iau locul obiectelor lucrate de meşteri locali; 
chiar şi instrumentarul din lemn legat de creşterea vitelor este înlocuit 
cu găleţi şi bidoane din aluminiu sau vase din material plastic, iar 

piesele de îmbrăcăminte din postav şi dimie de casă sunt înlocuite cu 
salopete de fabrică; 

• a fost abandonat meşteşugul prelucrării 
lemnului datorită tehnicilor moderne de exploatare a pădurii şi 
destinaţiei lemnului, dirijat mai ales spre export; 

• stabilimentele de industrie populară, legate de 
prelucrarea lemnului şi a lânii, principalele materii prime, au fost 
părăsite, cu câteva excepţii: complexul de industrii ţărăneşti (piuă, 
darac, teasc) din Moeciu de Jos, maşinile de lână ale lui Gigi Stoian, 
maşinile de lână ale Măriei Giurgiu; 

• folclorul muzical şi coregrafic, comun zonelor 
Bran şi Muscel se mai păstrează datorită efortului unor cadre didactice 
de la şcolile din zonă şi a interesului unor părinţi de a-1 transmite 
copiilor. 

• credinţele şi obiceiurile de peste an se mai 
păstrează, mai ales în aspectul lor spectacular şi mai puţin în 
semnificaţiile lor etnologice, dar pot fi reconstituite în forma lor 
originară cu unele elemente noi privind mai ales recuzita. 

Mai întâi prezentăm punctul de vedere al specialiştilor privind 
perspectiva culturii tradiţionale venită în contact elementele moderne, 
cu caracter universal, specifice globalizării. 

Acest proces de trecere treptată de la tradiţional la modern, de 
la o cultură tradiţională care exprimă un anume specific etnic şi local - 
zonal, la una în care pătrund elemente culturale cu caracter de 
universalitate are două componente: 

• tradiţia, care răspunde necesităţilor socio - culturale ale 
comunităţii rurale într-o anumită epocă, constituind mijlocul de 
comunicare informaţională între generaţii; 

• inovaţia, elementul nou „grefat pe substanţa tradiţiei, care va 
deveni tradiţie în momentul integrării sale în epoca şi civilizaţia 
respectivă" . 

Numai un echilibru în raportul tradiţie - inovaţie poate asigura 
integrarea tradiţiei în realităţile lumii contemporane, cuprinsă de 
globalizare. Acest echilibru a fost tulburat în ultimele decenii în 
contactul tradiţiei cu elementele componente ale culturii moderne, al 
trecerii treptate de la tradiţional la modern, „ de la rural la urban" . 



1 Traian Vedinaş, Introducere în sociologia rurală, Editura Polirom, Iaşi, 2001, p. 
119 

2 Idem, p. 150 

Cu privire la cauzele aceluiaşi proces, autorii volumului „Arta 
populară", Paul Petrescu şi Elena Secoşan susţin că „progresul tehnic 
al zilelor noastre duce la dispariţia acelor manifestări de artă populară 
care-şi pierd suportul de a exista, care nu-şi găsesc locul potrivit într-o 
societate în care organizarea economică şi viaţa socială sunt din 
temelii altele" . 

Cunoscând valorile culturale ale zonei în domeniul arhitecturii 
şi structurii ocupaţionale şi sesizând predispoziţia turistului spre 
căutarea a ceea ce este specific locului, nu poţi să nu constaţi că 
trebuie prezervat tot ceea ce este tradiţie perenă şi se poate armoniza 
funcţional cu elementele de modernitate, conturând ceea ce este 
definit ca stil de viaţă A . 

Privind conservarea şi punerea în valoare a patrimoniului 
cultural, cercetarea etno - muzeologică a identificat două modalităţi: 

a. prin transferul din teren în muzeele în aer liber 
şi în cele pavilionare; 

b. „în situ". 

In proiectul nostru ne vom opri asupra celei de-a doua 
modalităţi care poate face parte din ceea ce specialiştii de la Muzeul 
Satului Brănean îl numesc sectorul de situri etno - muzeologice, ca 
secţie muzeală organizată pe principiul conservării pe loc a 
patrimoniului cultural şi a valorificării acestuia prin integrarea în viaţa 
socială şi economică a zonei. 

Potrivit proiectului „Cercetarea, conservarea şi valorificarea 
patrimoniului cultural şi ecologic din zona Bran", elaborat de Muzeul 
Satului Brănean, elementele constitutive ale acestui sector muzeal 
sunt: 

a. cele mai reprezentative monumente de arhitectură 
populară, construcţii comunitare, monumente comemorative, instalaţii 
de tehnică populară şi ateliere meşteşugăreşti; 

b. situri ecologice de importanţă majoră în menţinerea 
echilibrului ecologic al zonei (rezervaţii floristice, pădure naturală 
care trebuie ferită de modificări antropice) 5 . 



3 Paul Petrescu, Elena Secoşan, Arta populară, Bucureşti, 1966, p. 8 

Ioan Praoveanu, Valori ale patrimoniului etnografic. Modalităţi de valorificare în 
plan cultural - artistic, Centrul Judeţean de Conservare şi Valorificare a Tradiţiei şi 
Creaţiei Populare Braşov şi Muzeul de Etnografie, Braşov, 2002, p. 1 15 
5 Proiectul sus menţionat se află în arhiva Muzeului Bran 

întrucât şi specialiştii din domeniul patrimoniului cultural- 
etnografic consideră gospodăria lui Ilarie Gonţea ca fiind cel mai 
important monument de arhitectură populară din zona Bran, am ales 
să aplicăm cele două obiective enunţate mai sus prin conservarea „în 
situ" a acesteia şi punerea ei în valoare prin organizarea unui model de 
gospodărie agro-turistică adaptată specificului local-zonal. 

Gospodăria care face obiectul demersului nostru se află în satul 
Moeciu de Jos, nr. 485 şi este situată în agestrul pârâului Valea 
Livezii. 

Gospodăria aparţine tipului de gospodărie cu ocol, cunoscută în 
zona Bran sub denumirea de casă cu curte închisă. Datează de la 
jumătatea secolului al XIX - lea şi a aparţinut lui Ilarie Gonţea un 
„econom de vite" care a practicat transhumanta pastorală (fig. 1). 
In prezent nu mai este locuită dar se află într-o 
stare de conservare bună, păstrează 
organizarea tradiţională a interiorului şi o 
parte din instrumentarul pastoral. Aflată într- 
un loc uşor accesibil, înscrisă într-un peisaj 
mirific cu alternanţa poiană - pădure, având o 
suprafaţă de circa cinci hectare teren, 
gospodăria poate fi valorificată potrivit 
conceptului „museum vivum" în plan turistic. 
Astfel gospodăria poate fi reconstituită, prin 
tehnici muzeale, la faza în care mai îndeplinea funcţia de gospodărie 

pastorală fig. 1 Gospodăria „economului de vite" Satul Moeciu de Jos şi poate 

fi vizitată, sugerând turistului modul de viaţă al unei famili de brăneni 
care a practicat ocupaţiile specifice zonei şi a dezvoltat păstoritul până 
la cea mai evoluată formă care a fost transhumanta pastorală. 

Gospodăria deţine în jurul ei un teren agricol de cinci hectare 
care este structurat în teren arabil, folosit în special pentru cultura 
plantelor leguminoase, făneaţă, livadă cu pomi fructiferi şi o pădure de 
conifere şi foioase, cu poieni largi în care flora spontană, bogată în 
plante alimentare şi de leac este foarte bogată. Pădurea are o suprafaţă 
de peste patru hectare, este amplasată pe o coastă cu orientare 
nord-vestică, ce oferă privitorului o vedere panoramică a culoarului 
depresionar, mărgit de masivul Piatra Craiului. 




Ioan Praoveanu, Gheorghe Dunuţă, Monumente de arhitectură şi tehnică 
tradiţională din satele brănene, Editura C2 Design, Braşov, 2003, p. 76 - 77 

Lângă gospodărie - ea însăşi situată pe o terasă a pârâului Valea 
Livezii - terenul este propice construirii unei pensiuni agro-turistice, 
în spatele căreia, la o distanţă corespunzătoare normelor sanitar- 
veterinare pot fi amplasate construcţiiile economice şi anume 
grajdurile pentru vite, adăposturile pentru furaje şi pentru uneltele 
agricole. 

In spatele construcţilor (gospodăria veche, pensiunea agro- 
turistică) terenul poate fi divizat în teren pentru fâneaţă, teren pentru 
păşunat pentru două vaci şi un număr de 10-15 miei, livadă cu pomi 
fructiferi şi o grădină de zarzavat. 

Terenul din faţa gospodăriei, aşa cum reiese şi din planul anexat, 
poate fi amenajat ca bătătură pentru hora satului, la care va fi 
promovat folclorul muzical şi coregrafic specific zonei Bran şi zonelor 
adiacente, şi un teren destinat pentru jocuri tradiţionale ale copiilor- 
şotron, turcă, goagăle etc. 

Alimentele necesare asigurării unei alimentaţii tradiţionale a 
turiştilor, pot fi asigurate atât din propria gospodărie, dar şi de la 
gospodăriile vecine, care practică toate tipurile de ocupaţii 
tradiţionale. 

Proiectul nostru se justifică şi pentru faptul că acest obiectiv 
turistic este situat la intrarea pe Valea Livezii, una dintre cele mai 
frumoase din zona Bran, cu păduri bogate în flora spontană dar şi 
cutreierată de trasee turistice ce duc spre Masivul Bucegi. 

Gospodăria agroturistică poate fi înscrisă într-un circuit turistic 
care să cuprindă Castelul Bran, aflat la 4 km. distanţă, Peştera 
Liliecilor din Moeciu de Jos şi multe alte situri etno-ecologice din 
zona Bran şi din zonele adiacente. 

Astfel reamenajată gospodăria lui Ilarie Gonţea din Moeciu de Jos, 
va fi înscrisă ca obiectiv muzeal aparţinând sectorului situri etno - 
ecologice, aparţinând Muzeului Satului Brănean şi va intra în circuitul 
turistic ca model de gospodărie agroturistică - muzeu: va fi 
reconstituită funcţional bucătăria tradiţională care va oferi turistului 
mâncăruri specifice bucătăriei locale, potrivit ciclului calendaristic 
(post - dulce), copturi ceremoniale prilejuite de sărbătorile de peste 
an. 

Pentru cazarea turiştilor interioarele pot fi amenajate cu 
mobilier şi textile, copii ale celor din locuinţa muzeu, realizate într-un 
atelier amplasat în incinta gospodăriei. Se va lucra exclusiv în tehnici 
tradiţionale şi se vor produce ţesături pentru îmbrăcăminte şi textile de 
interior, la războiul de ţesut. Cântecul şi dansul popular, şezători, 

ceremonialul de nuntă şi obiceiuri din ciclul sărbătorilor de peste an, 
prezentate aici şi înscrise într-un calendar cultural - turistic, vor 
introduce pe turist în atmosfera satului brănean de altădată. 



Obiective generale 

• cunoaşterea, repertorierea şi punerea în valoare a 
potenţialului cultural şi ocupaţional specific zonei Bran în scopul 
dezvoltării durabile a satelor brănene; 

• evaluarea resurselor naturale, a potenţialului de 
alimente şi plante de leac; 

• punerea în valoare a alimentelor provenite din 
practicarea ocupaţiilor tradiţionale principale şi secundare (culesul din 
natură) şi a plantelor de leac pentru promovarea agroturismului local; 

• protejarea, revigorarea şi punerea în valoare a 
ocupaţiilor, obiceiurilor şi sărbătorilor îndătinate, relevante pentru 
specificul cultural local, ceea ce va contribui la dezvoltarea turismului 
rural; 

• cunoaşterea şi punerea în valoare a jocurilor de 
altădată ale copiilor; 

• promovarea valorilor morale, care constituiau norme 
de conduită ale membrilor obştei săteşti prin întocmirea unui cod de 
conduită; 

• conturarea unui model de gospodărie cu activitate 
agro-turistică, care să îmbine tradiţionalul cu modernul; 

• stimularea şi a altor ramuri economice din mediul 
rural, aşa cum ar fi meşteşugurile legate de prelucrarea resurselor 
locale - lână, piei, lemn; 

• folosirea eficientă a resurselor locale, a protejării 
acestora şi a mediului înconjurător; 

• antrenarea factorilor locali de decizie şi a resurselor 
umane locale. 

Obiective specifice 

a. organizarea ca muzeu a gospodăriei tradiţionale, 
prin reconstituirea interioarelor, dotate cu piese de mobilier 
tradiţional, textile de interior, obiecte din domeniul ocupaţiilor 
principale, secundare şi casnice; 

b. construirea pe terenul aparţinător a unei pensiuni 
agro-turistice structurată pe două componente; 

b.l. componenta tradiţională 

• activităţi economice tradiţionale - 
creşterea animalelor, pomicultura, agricultura, culesul din natură a 
plantelor alimentare şi de leac din flora spontană - urzici, lobodă, 
ştevie, bureţi, fructe de pădure etc; 

• bucătărie tradiţională; 

• spaţiu pentru activităţi culturale 
tradiţionale, şezători, hore pentru punerea în valoare a folclorului 
muzical şi coregrafic autentic; 

• spaţiu pentru activităţi sportive 
tradiţionale; 

• pentru copii-şotron, 
goagăle, turca etc; 

• pentru adulţi-oină, 
popice; 

b.2. componenta modernă 

• pensiunea cu dotările ei potrivit 
exigenţelor de confort şi a normelor care reglementează avizarea şi 
funcţionarea unei pensiuni agro-turistice. 

Descrierea funcţiilor gospodăriei agroturistice 

Gospodăria agroturistică este locul special amenajat dotat cu 
diverse construcţii şi instalaţii în care se concentrează oamenii, bunuri 
materiale şi echipamente în scopul protecţiei şi desfăşurării vieţii şi 
practicării diverselor activităţi productive . 

Gospodăria agroturistică constituie o particularitate a 
gospodăriei săteşti, în sensul că trebuie să răspundă la unele cerinţe ale 
activităţii de agroturism, să fie capabilă să primească turişti, să asigure 
atât condiţii optime de cazare, cât şi condiţii de asigurare a hranei, cu 
produse naturale, la alegere pentru turişti, oferind totodată şi o serie de 
servicii ca: locuri de joacă pentru copii, spaţii de recreere şi odihnă, 
călăuză turistică. 



7 Puiu Nistoreanu, Marinela Ghereş, Turism rural, Editura C.H. Beck, Bucureşti, 
2010, p. 120 

Se va urmări amenajarea unor spaţii comune de zi, având 
funcţiuni polivalente, numărul locurilor de cazare va fi corelat cu 
numărul locurilor la masă, se va asigura dotarea locuinţei cu mijloace 
audio-vizuale, telefon, presă. 

Fiecare cameră va fi dotată cu mobilier şi lenjeria necesară, 
asigurându-se confortul interior, corelat cu specificul zonei şi al 
obiceiurilor tradiţionale. 

In realizarea unui grad de confort sporit se va avea în vedere şi 
orientarea spaţiilor de cazare oferite turiştilor în raport cu mediul 
înconjurător, locuinţa va fi situată departe de anexele gospodăreşti 
generatoare de mirosuri sau zgomote. Accesul spre camerele de cazare 
nu se va face prin camerele destinate altor turişti sau prin spaţiile 
private ale gospodăriei. Prezenţa grupurilor sanitare va fi obligatorie. 

Amenajarea interioară va fi caracterizată prin simplitate şi bun 
gust, va predomina autenticul, dar nu se va evita folosirea elementelor 
de modernitate în ceea ce priveşte dotarea bucătăriei, băii. 

Echipamentele de muncă, utilajele, anexele din gospodărie pot 
deveni şi ele resurse ce pot fi utilizate în mod direct în activitatea 
agroturistică prin faptul că unii turişti doresc să se implice în viaţa 
cotidiană a satului, doresc şi le face plăcere să participe la realizarea 
unor activităţi specifice zonei, cum ar fi: 

• Cositul şi strânsul fânului; 

• Culesul fructelor de pădure; 

• Prelucrarea cărnii şi a laptelui; 

• Activităţi artizanale: cusut, cioplit piatră şi lemn, 
împletitul lânii; 

• Hrănirea şi îngrijirea animalelor din gospodărie. 
Toate acestea vor avea un caracter inedit pentru citadin, dar şi 

un caracter educativ în special pentru copii. 

Un element foarte atrăgător pentru turişti îl va constitui 
amenajările din exteriorul gospodăriei: pajiştea, pomii fructiferi, 
grădina cu flori. 

Capacitatea de cazare a pensiunii este de 6 camere. Camerele 
vor avea grup sanitar propriu. Turiştilor li se oferă masa preparată din 
produse naturale, preponderent din gospodăria proprie sau de la 
producători autorizaţi. Gazdele se ocupă direct de primirea turiştilor şi 
de programul acestora pe tot parcursul sejurului la pensiune. Spaţiul 
unde va fi amplasată pensiunea este un loc ferit de surse de poluare şi 
de orice alte elemente care ar pune în pericol sănătatea sau viaţa 
turiştilor. 

în gospodărie se vor desfăşura activităţi turistice cel puţin 100 
de zile pe an: în perioada de vară - lunile iunie, iulie şi august - iarna 
- cu ocazia sărbătorilor de Crăciun şi Anul Nou - şi primăvara cu 
prilejul sărbătorilor Pascale. 

Pensiunea va avea 3 niveluri (demisol, parter, etaj) şi va fi de 3 
margarete. Orientarea încăperilor a fost făcută în aşa fel încât să 
asigure o bună însorire a spaţiilor de cazare, iar deschiderile sunt 
prevăzute să aibă o perspectivă favorabilă asupra peisajului 
înconjurător. Funcţiunea principală va fi de cazare. 

Bucătăria va fi dotată cu: sobă cu plite, blidar pentru vase şi 
ustensile de bucătărie, echipamente pentru păstrarea prin frig a 
alimentelor, chiuvetă, cuptor de pâine, mese de lucru. In bucătărie va 
exista un mic spaţiu pentru depozitarea mâncării la rece, numit 
cămară. 

Construcţia va fi făcută din cărămidă, va fi tencuită şi va fi 
vopsită cu vopsea lavabilă. In partea de jos, respectiv demisolul va fi 
placat, în exterior, cu piatră de râu. 

Aceeaşi piatră de râu va fi folosită şi pentru confecţionarea 
părţii de jos a gardului. Fiecare cameră va avea o terasă proprie, 
construită din lemn. 

Membrii familiei se vor ocupa de administrarea pensiunii: 
vor preparară produsele tradiţionale, de asemenea vor şi servi, vor 
avea în vedere curăţenia camerelor, precum şi întreţinerea spaţiilor 
destinate relaxării. Vor avea grijă ca turiştii să se simtă bine. Un 
membru a familiei va fi absolvent al cursului de administrator de 
pensiune. 

în concluzie, considerăm că modelul de recuperare, conservare 
şi punere în valoare a culturii populare tradiţionale îl constituie 
gospodăria agroturistică, pentru că aceasta oferă cea mai bună soluţie 
de armonizare şi convieţuire a tradiţionalului cu modernul, creează 
acel model cultural în care toate elementele de identitate culturală sunt 
adaptate la standardele de viaţă actuale. Acest nou model cultural 
presupune, mai întâi de toate, protejarea mediului natural şi refacerea 
echilibrului ecologic, actualmente aflat în pericol. 

STADIUL ACTUAL ŞI TENDINŢE IN TEHNICILE 

DE PRELUCRARE A FIBRELOR TEXTILE ÎN 

SATELE BRĂNENE. 

The current state and trends in the techniques of processing of 
textile fibers in the villages of Bran 



Magdalena Bumbăcariu 
Universitatea Transilvania din Braşov 



în lucrare am prezentat tehnicile tradiţionale de prelucrare a 
fibrelor textile, ocupaţia casnică de bază care s-a efectuat din cele mai 
vechi timpuri, folosindu-se diferite unelte tradiţionale, în urma căreia 
se obţineau textile pentru interiorul locuinţei, textile pentru uz 
gospodăresc dar şi textile pentru îmbrăcăminte. 

însă, odată cu trecerea timpului, generaţia tânără a început 
încet, încet să renunţe la tradiţie, adoptând stilul modern. De aceea 
prin intermediul acestui proiect ne propunem conservarea dar şi 
punerea în valoare a tehnicilor de prelucrare a fibrelor textile animale 
şi vegetale, prin construirea unui atelier de industrie casnică textilă. 

Acest proiect este structurat potrivit modalităţilor de proiectare 
a dezvoltării locale, zonale, regionale având ca temă „dezvoltarea 
durabilă care să asigure securitatea economică, alimentară, sanitară şi 
culturală a locuitorilor satului. 



In this paper we presented the tradiţional processing 
techniques of textile fibers, occupation housewife of the which was 
made in ancient times, using various tools, from which already 
obtained textiles for interiour housing, textiles for household use but 
for clothes and textiles. 

But with the passage of time, the young generation has started 
slowly, slowly to quit the tradiţional and adopting the modern style of 
that through this project we propose conservation but also putting in 
value to the techniques of processing of animal and vegetable textile 
fibers by building a textile home appliances industry workshop. 

This project is structured according to the ways of designing 
local area development, with the theme „regional sustainable 
development to ensure economic security, food, sanitary and housing 
cultural village. 

Cuvinte cheie: conservare, tradiţii, promovare, valorificare. 
Keywords: conservation, valorization, promotion, traditions. 

Vechimea prelucrării fibrelor textile, ca ocupaţie casnică este 
atestată de numeroase descoperiri arheologice 1 . Cercetarea etnografică 
a identificat la rândul ei şi cele mai importante fibre textile animale şi 
vegetale, întrebuinţate la ţesutul pieselor de îmbrăcăminte şi a 
textilelor pentru împodobirea interiorului locuinţelor. Acestea au fost: 
cânepa, inul, bumbacul, borangicul şi lâna. 

Cu privire la tehnicile de prelucrare a acestor fibre textile 
cercetătorii din domeniul etnologiei au identificat următoarele 
categorii: 

1. Tehnicile de prelucrare premergătoare ţesutului: 
scărmănatul, torsul, răşchiatul şi depănatul (pentru fibrele de origine 
animală) , topitul, scosul seminţei, frântul, bătutul (meliţatul), 
pieptănatul, torsul, fiertul şi robăitul (pentru fibrele de origine 
vegetală). 

2. Tehnici de ţesut 

• „Ţesutul simplu în două iţe, pânza bună" 

• „Ţesutul simplu în două iţe, pânza raită" 

• „Ţesutul simplu în patru iţe" 

3. Tehnici de ornamentare 

• alesul 

• ţesutul cu vergica 

• năvăditul 

Am adăugat şi tehnicile industriale şi moderne de prelucrare a 
fibrelor textile în special a lânii, introduse o dată cu apariţia maşinilor 
de dărăcit şi de tors lâna. 

In comunicarea de faţă am considerat oportun să prezint 
Stadiul actual şi tendinţe în tehnicile de prelucrare a fibrelor textile 
în satele brănene dat fiind pericolul dispariţiei acestor componente ale 
culturii şi civilizaţiei tradiţionale, ale identităţii şi specificului cultural 
al satului românesc. 



1 Dintre descoperirile arheologice menţionăm doar războiul de ţesut. 

Pentru a găsi modalităţi de valoare, considerăm ca fiind 
importantă prezentarea succintă a „contextului economic social şi 
cultural care a condus la părăsirea tehnicilor tradiţionale". 

Epoca industrială, prin aplicarea în economie a 
descoperirilor ştiinţifice şi ca urmare a invenţiilor tehnologice a 
produs schimbări fundamentale în planul vieţii sociale şi al culturii 
spirituale ale comunităţilor tradiţionale făcând trecerea treptată de la 
tradiţional la modern. Ultimele decenii ale veacului trecut situează 
comunităţile tradiţionale între tradiţie şi modernitate, între o cultură 
tradiţională moştenită şi asumată şi o cultură dobândită şi asimilată, 
aceea a modernităţii, pe care o dau şcoala şi „experienţa existenţialistă 
din afara mediului originar" . Renunţarea la tradiţie are loc atunci 
când adoptarea unui obiect modern cu valoare utilitară înlocuieşte 
obiectul aparţinând culturii tradiţionale. Sociologul Traian Vedinaş 
consideră că renunţarea la tradiţie s-a petrecut datorită conflictului real 
dintre tradiţie şi modernitate, pentru că fiecare comunitate rurală, 
reprezentată mai ales de generaţia tânără, doreşte adoptarea 
elementelor modernităţii, vrea să fie în pas cu moda. 

Şi satele brănene trăiesc aceeaşi dramă ca cea pe care o trăiesc 
cele mai multe sate din România. Atâta timp cât evoluţia lor a fost 
influenţată de economia pastoral-agricolă şi forestieră în formele 
tradiţionale, adaptate reliefului şi resurselor naturale, satele brănene au 
păstrat aspectul unor aşezări cu gospodării risipite pe culmi, pe 
versanţii domoli şi pe terasa superioară a văilor, având proprietatea în 
jurul gospodăriilor, cu terenul armonios distribuit în categorii de 
folosinţă, raportate la nevoile economice. La sfârşitul secolului al XX- 
lea şi mai ales după 1990 intră în acţiune unii factori de factură 
economică, care contribuie în mod decisiv la disoluţia modului de 
viaţă tradiţional în toate formele. In ordinea intensităţii cu care au 
acţionat aceşti factori sunt: 

• exploatarea pădurii în scopuri industriale şi în special 
pentru export 

• turismul de grup care iese din sfera conceptului de 
agroturism 

• moda 

• factorul politico-administrativ 



2 Traian Vedinaş, Introducere în sociologia rurală, Editura Polirom, Iaşi, 2001, p. 
151. 

Acestor factori am putea adăuga uşurinţa cu care comunitatea 
sătească a renunţat la valorile culturii moştenite şi asumate a tradiţiei, 
păstrate şi transmise din generaţie în generaţie cu credinţa că toate 
trebuiesc rânduite aşa cum am pomenit din moşi strămoşi. 

Ca urmare a acţiunii factorilor amintiţi, ocupaţiile tradiţionale 
de bază, păstoritul de pendulare cu stâna la munte, agricultura redusă 
la nevoile gospodăriei şi adaptată reliefului montan şi submontan şi 
lucrul la pădure cunosc o diminuare în economia satelor brănene. 

Ocupaţiile casnice şi mai ales ţesutul, altădată ocupaţia casnică 
de bază se mai practică doar pentru ocazii festive. Meşteşugurile 
tradiţionale legate de prelucrarea lemnului şi cojocăritul legat de 
prelucrarea pieilor au dispărut odată cu dispariţia ultimilor meşteri. 
Identitatea culturală este în pericol de dispariţie datorită factorilor 
amintiţi. Ca urmare satul brănean trebuie să-şi configureze un nou 
model cultural în care elementele de modernitate să fie asimilate, dar 
numai acelea care pot fi integrate într-un mod de viaţă a cărui temelie 
trebuie să rămână tradiţia locală . Acestui efort i se înscrie şi demersul 
nostru, având ca obiectiv integrarea tehnicilor tradiţionale de 
prelucrare a fibrelor textile tradiţionale şi a produselor, într-un proiect 
intitulat „Evoluţia tehnicilor de prelucrare a fibrelor textile vegetale şi 
animale" 

Proiectul nostru urmăreşte conservarea tehnicilor tradiţionale 
de prelucrare a fibrelor textile animale şi vegetale şi valorificarea 
acestor tehnici şi a produselor prin organizarea unui atelier eficient şi 
sub aspect economic. Am căutat să identificăm acele tehnici şi 
produse care sunt viabile în noul context cultural, pot fi revigorate şi 
să fie conservate cele care, datorită progresului tehnic: „pierd suportul, 
raţiunea de a exista, care nu-şi găsesc locul potrivit într-o societate în 
care organizarea economică şi viaţa socială sunt din temelii altele" , - 
după cum remarcă istoricii de artă Paul Petrescu şi Elena Secoşan. 
Pentru a distinge tendinţa acestor fenomene ale culturii tradiţionale am 
pornit de la principiul potrivit căruia crearea unui obiect etnografic - 
unealtă, obiect de uz gospodăresc, textile, piese de port popular- are ca 
scop asigurarea a două funcţii, o funcţie utilitară şi o funcţie estetică. 
Dispărând funcţia utilitară se păstrează funcţia estetică, obiectul 
putând căpăta o valoare decorativă ceea ce conduce la păstrarea 



3 Vezi pe larg la Ioan Praoveanu „Satele brănene la începutul sec. XXI" în „Caietele 
ASER" Nr. 3/2007, Oradea 2008. 

4 Paul Petrescu, Elena Secoşan, Arta populară, Bucureşti, 1966, p. 8. 



213 



obiectului ca formă, tehnică de lucru şi tehnică de decorare, aşa cum, 
de altfel, este perpetuat, produs şi prezentat de către meşterii populari 
la diferite târguri ale creatorilor contemporani. 

într-o primă fază am considerat necesară cercetarea stării 
actuale a patrimoniului virtual material şi uman (păstrătorii tradiţiilor 
populare sunt tezaure umane vii) ca potenţial necesar realizării 
proiectului. In urma cercetărilor efectutate, am constatat că în zona 
Bran mai există ateliere de prelucrare a lânii unele în stare de 
conservare bună dar care nu mai funcţionează, altele în stare foarte 
bună de funcţionare dar care sunt din ce în ce mai puţin solicitate 
datorită cererii scăzute de lână. 

Unul dintre ateliere care nu mai funcţionează deşi este în stare 
de conservare bună se află în satul Predeluţ. Maşinile sunt de origine 
austriacă şi construite în anul 1912. Acestea au fost aduse în România 
în perioada interbelică de către Emil Stoian, primul proprietar al 
acestui atelier. 

Maşinile de lână din acest atelier sunt droabănul, maşina de 
caier şi torcătoarea. La început aceste instalaţii erau puse în funcţiune 
de către roata hidraulică aflată într-o încăpere mai mică din atelier, 
însă cu timpul acestor maşini li s-au ataşat un motor care funcţiona pe 
bază de curent electric. 

In prezent aceste maşini se află în stare de consevare, însă 
intenţia proprietarului împreună cu ajutorul comunităţii este ca aceste 
maşini să poată fi puse în funcţiune astfel încât să poată efectua în cele 
mai bune condiţii operaţiile de prelucrare a lânii. 

In urma studiului efectuat în comuna Bran, am întâlnit şi două 
gospodării care au în dotare ateliere de prelucrare a lânii, ateliere care 
sunt în stare bună de funcţionare şi care încă mai păstrează tradiţia 
tehnicilor de prelucrare a fibrelor de lână. Una dintre gospodării se 
află în comuna Bran iar cealaltă în comuna Moeciu de Jos. 

Atelierul din Bran se află în proprietatea doamnei Doina Reit, 
şi este situat în imediata apropiere a castelului Bran la aproximativ 
200m. Are în dotare darcul pentru scărmănat, maşina pentru caier, 
maşina pentru divizat si format rolele şi maşina sefactor pentru tors, 
maşini de origine germană: „C. Josephy's Erben Bielitz Oester 
Schlesien 1873" 

Aceste maşini au fost aduse în gospodărie de aproximativ 30 
de ani de la Bucureşti de către Ioan Reit, soţul actualei proprietare. 

Atelierul are mai multe încăperi: prima încăpere este destinată 
depozitării materiei prime, lâna, precum şi a produselor finite. 

Din prima încăpere se intră într-o altă încăpere destinată 
adăpostirii daracului pentru lână. Acesta cuprinde mai multe cârduri. 
Primul cârd este numit „lup" şi realizează operaţia de scărmănare a 
lânii, al doilea cârd numit „cojoc" este destinat realizării caierului, iar 
al treilea cârd efectuează divizarea firelor. 

Ordinea operaţiilor de prelucrare a lânii se face astfel: lâna este 
băgată în „lup" unde se scarmănă, iar de aici lâna scărmănată este 
trecută la „cojoc" şi este pusă pe masa alcătuită din vergele rotative. 
Vergelele trimit lâna scărmănată în maşina de unde rezultă valul de 
caier. Acesta se pune pe ultima maşină, caierul iese pe tardă rezultând 
„fiorul" care este trimis la divizor. Divizorul separă firele pe nişte 
valţuri fiind ajutate de nişte cureluşe. 

Firele rezultate sunt trimise spre o ultimă operaţie şi anume 
torsul. Maşina de tors se numeşte „sefactor" şi se află într-o altă 
încăpere, cu intrare separată. 

Firele de lână sunt înşirate pe beţe şi sunt ataşate pe valţuri 
care sunt puse în mişcare de către un motor electric prin intermediul 
unor sfori. 

Sefactorul este pus pe nişte roţi care se mişcă pe şine metalice. 
In momentul funcţionării, maşina se mişcă în faţă şi în spate pe şine. 
Când maşina merge în faţă, lâna de pe role se deşiră şi se răsuceşte în 
acelaşi timp, în momentul în care maşina se întoarce lâna răsucită se 
înşiră pe fuse, formându-se druga de lână. 

Această operaţie necesită foarte multă atenţie deoarece trebuie 
avut grijă ca firul de lână să nu se rupă şi să se toarcă uniform. In 
momentul în care s-a rupt un fir, acesta se leagă imediat pentru a nu se 
întrerupe operaţia de tors. 

După ce s-au format drugile, se opreşte maşina, se strâng 
drugile de lână, apoi firele din role se leagă din nou pe fuse, moment 
în care maşina poate fi pusă din nou în funcţiune. 

Aceasta este ultima operaţie prin care lâna trece fiind pregătită 
pentru confecţionarea diferitelor piese de îmbrăcăminte dar şi de uz 
casnic 5 . 

Gospodăria care deţine acest atelier de prelucrare a fibrelor de 
lână are în dotare şi o pensiune „Casa din Bran "care de asemenea 
reprezintă o atracţie pentru turiştii străini, oferindu-le acestora produse 
din gospodăria proprie. 



5 Informator Doina Reit, n. 15 iulie 1945, sat Simon. 

Un alt atelier care se află în stare foarte bună de funcţionare, 
situat în Moeciu de Jos este cel al Măriei Clinciu. 
Aprovizionarea atelierului cu lână se face de la oamenii din satele 
brănene: Măgura, Peştera, Moeciul de Sus, Fundata, Şirnea, sate în 
care creşterea oilor reprezintă încă o ocupaţie importantă pentru 
oamenii care locuiesc aici. 

Atelierul are în dotare daracul, maşina de caier, maşina la 
continuu şi maşina de tors. Aceste maşini sunt de origine nemţească . 
Atât ordinea operaţiilor de prelucrare a lânii cât şi principiul de 
funcţionare al maşinilor este acelaşi ca cel descris mai sus. 

In prezent tradiţia ţesutului, cusutului, brodatului mai este încă 
menţinută, dovadă fiind faptul că în urma cercetărilor efectuate am 
întâlnit femei care încă mai ţes, brodează dar şi croşetează atât piese 
de uz casnic cât şi piese de îmbrăcăminte. 

In timpul cercetării pe teren am întâlnit în Moeciu de Jos o 
ţesătoare care confecţionează fote pentru costumul popular specific 
zonei Bran şi al cărei război de ţesut este în stare de funcţionare. 
Fotele se confecţionează din scule de coton, mătase, lânică roşie şi 
ginel. Tehnica de lucru pentru ţeserea fotelor este următoarea: „ 
sculele depănate sunt urzite pe urzitoare (urzeala se face din scule de 
coton negru), sunt învelite pe război, năvădite (firele sunt băgate în 
iţe), iar din iţe firele sunt băgate în spată, se leagă la gură şi sunt puse 
pe sul la război. Se leagă iepele, o parte componentă a războiului de 
ţesut, acestea având rolul de „a mâna" iţele. După realizarea acestor 
operaţii se poate începe ţesutul propriu-zis al fotei" . 

La început se ţese o pulpană dreaptă, „vânătul", compus din 
„minji" şi care se face din urzit cu patru rânduri de roşu, apoi se trece 
la pulpana aleasă. Aceasta se face după un model ales cu mâna. 

Decorul este realizat cu ginel şi cu mătase, în ultimul timp 
fiind amestecate cu file de lameu, iar motivele specifice sunt cele 
florale: trandafiri, frunze, struguri cu frunze. 

O altă ţesătoare care încă mai practică acest meşteşug se află în 
satul Sohodol. Aceasta, spre deosebire de cea pe care am întâlnit-o în 
Moeciu de Jos, confecţionează piese de uz gospodăresc cum ar fi 
cuverturi, pături, sarici dar şi postav. 

De asemenea şi împletitul lânii reprezintă o îndeletnicire foarte 
importantă practicată în special de femei. Astfel în timpul cercetărilor 



6 Informator Măria Clinciu, n. 1930, sat Moeciu de Jos, torcătoare. 



Idem. 

efectuate am întâlnit-o pe Silvia Arişanu, o bună cunoscătoare a 
tehnicilor de împletit care ne arată cum se împleteşte dar şi ce produse 
se obţin în urma împletitului firelor de lână. Această tehnică a învăţat- 
o lucrând ciorapi de lână în cinci ace la vârsta de 10 ani de la bunica, 
Babeş Măria. Apoi o dată cu înaintarea în vârstă, a început a 
confecţiona şi alte piese vestimentare cum ar fi flanele, veste, bluze, 
acestea necesitând „mai multă imaginaţie dar şi mai multă migală" . 

După ce materia primă, lâna, a fost prelucrată în atelierele 
specializate din Bran şi Moeciu, aceasta confecţionează manual cu 
ajutorul andrelelor diferite piese vestimentare cum ar fi: flanele, veste 
şi ciorapi din lână purtate în general în perioada rece de iarnă. 

Dacă în trecut această îndeletnicire era realizată doar în timpul 
liber, acum însă împletitul lânii reprezintă ocupaţia principală 
confecţionând piese vestimentare nu numai pentru membrii familiei, 
ci şi pentru alţi oameni din sat, acestea fiind foarte apreciate datorită 
calităţii lucrului. 

în cercetarea pe teren am întâlnit şi o specialistă în tricotat şi 
croşetat, Simona Albuşoiu, care face parte din Asociaţia Meşterilor 
Populari din România. 

Acest meşteşug 1-a învăţat la vârsta de 9 ani, de la bunica, 
Valeria Căpăţână, „ care din asta a trăit", iar acum confecţionează în 
special îmbrăcăminte pentru copii dar şi pentru adulţi, lucrate în 
totalitate manual, atât piesa propriu-zisă cât şi decorul. 

Materia primă folosită pentru confecţionarea pieselor de 
îmbrăcăminte sunt lâna, mohairul, bumbacul şi acrilul, iar ca unelte 
sunt utilizate andrelele şi croşeta. 

Astfel cu croşeta se realizează piese vestimentare pentru copii cum ar 
fi: pălării, căciuli, bolerouri, ponchouri, fulare, pelerine, căciuli şi 
fulare la set, iar pentru adulţi pelerine şi bolerouri. 

Confecţiile realizate sunt de foarte bună calitate deoarece 
materia primă folosită, o parte din ea, lâna, provine de la oile din 
ferma proprie şi prelucrată în atelierele specilizate din Bran şi Moeciu, 
alte materii fiind cumpărate din comerţ. 

Aceste confecţii reprezintă o importantă sursă de venit pentru 
familie, fiind căutate atât de turiştii români cât şi de cei străini, şi 
apreciate datorită faptului că sunt lucrate manual . 



Informator Silvia Arişanu, n. 10 iulie 1931, sat Moeciu de jos, creator popular. 
9 Informator Simona Albuşoiu, n. 26 septembrie 1975, Bran, meşter popular. 

Am arătat mai sus că pentru conservarea şi revigorarea 
tehnicilor tradiţionale de prelucrare a fibrelor textile ne-am propus 
organizarea unui atelier în propria gospodărie printr-un proiect 
structurat potrivit modalităţilor de proiectare a dezvoltării locale, 
zonale, regionale, având ca temă „dezvoltarea durabilă care să asigure 
securitatea economică, alimentară, sanitară şi culturală a locuitorilor 
satului". 

l.Titlul proiectului- Atelier de industrie casnică textilă 

2. Motivaţie 

Construirea unui atelier de industrie casnică textilă este 
oportună pentru că: 

• asigură conservarea unor tehnici de prelucrare a fibrelor textile 
animale şi vegetale de străveche tradiţie care au contribuit la 
conturarea şi păstrarea identităţii culturale. 

• asigură valorificarea resurselor locale prin modalităţi specifice, 
ecologice şi eficiente din punct de vedere economic. 

• contribuie la păstrarea elementelor artei populare autentice şi 
la combaterea elementelor poluante, definite drept kitschiuri. 

• oferă produse naturale benefice pentru sănătatea oamenilor. 
Construirea unui astfel de atelier la Bran este oportună pentru că 

se află într-o zonă de mare interes pentru turismul intern şi 
internaţional, produsele constituind o importantă ofertă pentru turişti, 
dar şi o sursă de câştig pentru localnici. 

3. Obiectivele proiectului 

3.1. Obiective generale 

• protejarea, conservarea şi punerea în valoare a meşteşugurilor, 
industriei casnice şi artei populare, relevante pentru specificul 
cultural local ceea ce va contribui la relansarea economică şi la 
dezvoltarea turismului în satele brănene. 

• revigorarea ocupaţiei de bază a locuitorilor din satele brănene, 
creşterea animalelor şi în special a oilor. 

• punerea în valoare a potenţialului cultural-ocupaţional din 
domeniul prelucrării fibrelor textile în scopul dezvoltării 
economice a zonei Bran. 

• stimularea dezvoltării economice zonale prin lărgirea activităţii 
şi în alte ramuri economice din zona Bran, utilizarea maşinilor 
de lână şi lărgirea gamei de produse specifice locale ca ofertă 
pentru turismul rural. 

• stimularea competitivităţii şi competenţei prin promovarea 
adevăratelor valori ale artei populare. 

• folosirea eficientă a resurselor locale, a protecţiei acestora şi a 
mediului înconjurător. 

a. Obiective specifice 

• organizarea unui atelier al tehnicilor tradiţionale de prelucrare 
a fibrelor textile animale şi vegetale 

• asigurarea funcţionării instalaţiilor de tehnică populară şi a 
maşinilor de lână existente care să furnizeze pentru atelier 
materia primă, lână-caier 

• amenajarea unei expoziţii cu vânzare de produse ale 
industriei casnice textile în imediata apropiere a Muzeului 
Bran, având ca model Galeria de Artă Populară a Muzeului 

Civilizaţiei Populare din Dumbrava Sibiului 

• organizarea la şcolile gimnaziale din satele brănene a unor 
ateliere-şcoală perntru învăţarea de către elevi a ţesutului, 
cusutului şi împletitului firelor în tehnici tradiţionale. 

Celelalte componente ale proiectului şi anume: situaţia existentă 
şi derularea proiectului pe fiecare etapă vor fi prezentate pe larg în 
proiectul detaliat pregătit pentru a obţine finanţarea. 
Prezint succint destinaţia încăperilor construcţiei edificatoare pentru 
obiectivul propus. 
LA PARTER 

• camera pentru lucrări premergătoare ţesutului S= 20,25 mp 
(se poate detalia ordinea efectuării lucrărilor ) 

• camera pentru lucrări de împletitură fibre de lână S=22,50 
mp (se poate detalia ordinea efectuării lucrărilor ) 

• camera de cusut şi brodat S=12.50mp 

• camera pentru război de ţesut textile de interior S=20,25 mp 

• camera pentru război de ţesut postav şi dimie S= 18,0 mp 

• camera pentru expunerea produselor de artă populară 
contemporană S= 30,0 mp 

• tinda (holul central ) cu scară de acces la mansardă S= 27,0 
mp 

• loc pentru grup sanitar B şi F, S= 9,0 mp 

• prispa S= 13,50 mp 

LA MANSARDA 

Hol S= 27,0 mp 

camera de finisare şi verificare a calităţii produselor S= 20,25 
mp 

camera pentru împletituri fibre textile naturale S= 30,0 mp 

depozit produse textile S= 22,50 mp 

sală multifuncţională S=39,15 

camera documentelor (birou) S= 12,50 mp 

spaţiu pentru grup sanitar 9,0 mp 

terasă S= 13,50 mp 
Construcţia se va realiza în totalitate din lemn, pe fundaţii din 
beton ciclopian şi cu învelitoare din şiţă (ţigle de lemn). Finisajele se 
vor executa cu materiale tradiţionale lucrate manual. Clădirea va fi 
dotată cu instalaţii electrice şi alimentare cu apă potabilă. 

In urma cercetării de teren în scopul cunoaşterii stării actuale 
a acestui valoros patrimoniu cultural de valoare etnografică am ajuns 
la concluzia că proprietarii instalaţiilor pentru prelucrarea lânii şi 
persoanele care cunosc tehnicile de ţesut, cusut şi împletit, adevărate 
tezaure umane vii, doresc să păstreze şi să continue prelucrarea lânii, 
considerând produsele obţinute ca mult mai importante pentru 
sănătatea oamenilor, dar şi din respect pentru moştenirea pe care ne-au 
lăsat-o înaintaşii. 



PLAN PARTER se. 1=100 

Tradiţia este păstrarea întru spirit a ceea ce a fost bun în trecut 



The rural life attracted the attention of both the public 
interest in general and that of scientific research. Endangering the 
peasantry, the danger of extinction of archaic and progressive 
destruction of the environment have been, over the ages, them.es that 
have stirred controversy in thefield of scientific research. 

Cuvinte cheie : viaţă rurală,ţărănime.gospodărie,supravieţuire 
Keywords: the rural life, the peasantry,household, survival 

Universul vieţii rurale a atras atenţia atât interesului public general, cât 
şi pe cel al cercetării ştiinţifice. Periclitarea ţărănimii tradiţionale, pericolul 
dispariţiei satului arhaic şi distrugerea progresivă a mediului au fost, de-a 
lungul vremii, teme ce au stârnit controverse în domeniul cercetării 
ştiinţifice. 

Cercetătorii îşi despart viziunile în două poziţii diametral opuse: o 
viziune conservatoare asupra ţărănimii pe de o parte, iar pe de altă parte o 
direcţie critică ce atrage atenţia asupra aspectelor neplăcute ale vieţii rurale. 
Direcţia conservatoare, influenţată de filozofi, istorici, sociologi, 
antropologi, vede viaţa urbană modernă ca o expresie a uniformizării, 
înstrăinării şi comercializării, evidenţiind satul tradiţional ca mediu de viaţă 
contemplativă, comuniune şi apropiere a ţăranului de natură, Ferdinand 



1 Constantin Noica, Pagini despre sufletul românesc, Bucureşti, Editura Humanitas, 
1991, p. 34. 

Tonnies asociind satului tradiţional conceptul de „comunitate", iar vieţii 
urbane asociindu-i termenul de „societate". 2 

In centrul ideologiilor conservatoare a stat, de cele mai multe ori, 
ţărănimea vechii Europe, al cărui mod de viaţă a fost opus înnoirilor din 
mediile urbane industrializate. W.H.Riehl (etnograf german) lăuda 
conservatorismul ţăranilor din perioada paşoptistă în Germania: „Ţăranul 
are în patria noastră o pondere politică mai mare decât în celelalte ţări ale 
Europei; ţăranul este viitorul naţiunii germane, viaţa noastră naţională se 
împrospătează şi întinereşte prin ţărani. Cea mai mare greşeală pe care o 
face statul german este că a înţeles greşit firea ţăranului german şi a uitat 
principiul suprem că forţa conservatoare a statului rezidă în clasa 
ţărănească. Revoluţia din 1848 ne arată greşeala." 

Literatura engleză, franceză şi italiană a secolelor XIX-XX aduce un 
elogiu ţăranului şi vieţii la ţară pe care o consideră nostalgică, frumoasă, 
mult diferită de viaţa agitată din centrele industriale. într-o societate 
metropolitană, în care constrângerile vieţii citadine îţi provoacă stări de 
suprasolicitare şi oboseală, scriitorii, oamenii de cultură, adepţi ai acestui 
conservatorism, tânjeau după un mod de viaţă mai simplu, guvernat de legi 
mai puţine, pe care sperau să-1 găsească la ţară. 

Mulţi etnologi, sociologi, scriitori au lansat în studiile lor concepţia 
conform căreia vechea cultură rurală a fost mai umană şi mai aservită 
bunăstării individuale decât societatea industrială modernă care a eliminat 
treptat formele tradiţionale de la sat. 

Ştiinţa antropologică defineşte ţăranii şi societatea ţărănească ca fiind 
grupul principal al unei societăţi bazată pe diviziunea muncii în care există şi 
meşteşugari, negustori şi comercianţi. Termenul de „ţăran", ca termen de 
clasă, apare la începutul Evului Mediu european. 

Criterii ce caracterizează tipul ideal al ţăranului: 1. Este producător de 
alimente de origine vegetală şi animală; el practică, prin urmare, agricultura 
şi creşterea vitelor; 2. Produce toate acestea în cadrul unei unităţi economice 
autonome; 3. Agricultura ţărănească se practică cu ajutorul plugului, ceea ce 
este esenţial, mai ales pentru ţăranii europeni. 

La începutul secolului al Xl-lea, se formează adevărata clasă socială 
denumită ţărănime, fiind, de fapt, o delimitare socio-profesională dintre 
cavaleri şi ţărani. Războinicii profesionişti, care se bazau pe moşii şi vasali, 



Ferdinand Tonnies, Comunitate şi Societate", în: Enciclopedia operelor 
fundamentale ale fdosofiei politice. Modernitatea târzie, coordonator: Ion Goian, 
Bucureşti, Editura Institutului de Ştiinţe Politice şi Relaţii Internaţionale al 
Academiei Române, 2004, pp. 48-56; 

W.H.Riehl, Studii despre cultura ultimelor trei veacuri, apud Simion Mehedinţi, 
Creştinismul românesc, adaos la caracterizarea etnografică a poporului român, 
prefaţă de Dumitru Muster, ediţie îngrijită de Dora Mezdrea, Editura Anastasia, 
Bucureşti, 1995, p. 178. 



223 



s-au desprins treptat de marea majoritate a populaţiei ţărăneşti. Astfel că, la 
începutul Epocii medievale, se formează în Europa această ţărănime, 
societate care se păstrează apoi secole de-a rândul, caracterizând începutul 
modernităţii ţărilor europene. Răspândirea societăţii ţărăneşti în regiunea 
Europei s-a făcut din punct de vedere istoric, influenţată fiind în zona 
Europei Centrale de Biserica Romano-Catolică, apoi în regiunile Rusiei de 
Biserica Ortodoxă şi în regiunile islamice de religia islamică. Spaţiul sud-est 
european, cu influenţa Imperiului Bizantin care domină de-a lungul timpului 
Balcanii şi Italia şi Imperiul Otoman care se impune şi el ca influenţă până 
aproape de Ungaria, marchează în secolul al XVI-lea apariţia societăţii 
ţărăneşti. 

încă din secolele VIII - IX, în Franţa, între Rin şi Loara, şi-au făcut 
apariţia elemente ale societăţii ţărăneşti. Imperiul Carolingian, care reunea 
principalele ţări ale Europei Centrale (Lombardia, Burgundia, Bavaria, 
Saxonia, Gasconia, Neustria, Austrasia, Aquitania), aduce modificări în 
dezvoltarea agriculturii şi regimului agrar prin cultivarea intensivă a 
cerealelor şi trecerea la o formă de agricultură intensivă. 

In epoca medievală, avem de-a face cu însămânţarea terenului timp de 
trei ani, într-un ritm bine stabilit toamna, primăvara, realizarea unei rânduieli 
agrare obligatorii prin redistribuirea suprafeţelor cultivate, uniformizarea 
acestor terenuri şi apariţia parcelei, lotului. 

Zestrea unei familii ţărăneşti formată din pământ arabil şi fâneaţă şi 
drepturi de folosinţă a păşunii comunale duce, în perioada de înflorire a 
Evului Mediu, la apariţia satului european şi influenţează formarea obştei 
săteşti. Acest sistem se extinde asupra tuturor statelor Europei, ajungând cu 
întârziere şi în zonele limitrofe ale spaţiului occidental precum Scandinavia. 
Ca o concluzie generală, putem spune că elementele principale ale structurii 
agrare europene au definit formarea ţărănimii europene. 

In demersul nostru de a stabili o tipologie a comunităţilor rurale vizate 
în legătură cu o anumită perioadă istorică, am avut în vedere folosirea unor 
metode de tip sociologic. 

Astfel, metoda de cercetare folosită a fost ancheta pe bază de interviu 
pentru obţinerea informaţiilor primare. Interviul semistructurat a constituit 
principala metodă, întrucât scoate la iveală profunzimea datelor obţinute. 
Principalul scop a fost acela de a afla informaţii cu privire la valorile 
profunde ale localnicilor, cu privire la perioada de colectivizare a 
agriculturii. La acestea se adaugă date cu caracter general referitoare la stilul 
de viaţă, modul de viaţă, atitudinea cu privire la muncă, obiceiuri, practici şi 
credinţe. 

In acest sens, interviul sociologic este cel prin intermediul căruia am 
„recoltat" intenţii, interpretări, judecăţi cu privire la subiectul suspus atenţiei 
diferitelor categorii de subiecţi intervievaţi. Nu am optat pentru folosirea, ca 
metodă sociologică, a sondajului de opinie, întrucât nu cantitatea de 
informaţii era primordială, ci calitatea lor. Am putut explica mecanismele 

care stau în spatele atitudinilor şi opiniilor. în cazul sondajului de opinie, 
pentru a constitui un eşantion reprezentativ, este nevoie de câteva sau chiar 
mii de persoane investigate. In cazul studiului calitativ, numărul de 
intervievaţi este mult mai redus. Subiecţii nu trebuie să fie reprezentativi la 
nivel statistic, important este să fie reprezentativi pentru tema abordată. In 
procesul de identificare a subiecţilor relevanţi am folosit metoda „bulgărelui 
de zăpadă", în care subiecţii recomandă, la rândul lor, alţi subiecţi cu o 
experienţă asemănătoare. La un moment dat se ajunge la saturaţie, întrucât 
oricâţi subiecţi am mai intervieva se ajunge la acelaşi rezultat, acelaşi tip de 
informaţie. Pe de altă parte, tocmai din acest motiv tema cercetată se 
transformă în funcţie de datele obţinute, se poate restrânge într-o anumită 
direcţie sau se poate lărgi considerabil. 

In demararea procesului de cercetare, eşantionul teoretic a fost 
stabilit din persoane care, în perioada anilor 1949-1962, aveau cel puţin 
vârsta de 20 de ani, aveau pământ în proprietate, gospodării întemeiate, 
persoane aflate în structurile de partid, instrumente în mâna guvernului 
comunist. 

Din discuţiile cu localnicii şi din observaţiile proprii, gospodăria 
tradiţională din zona de sud-est a judeţului Dâmboviţa, situată în bazinul 
râului Ialomiţa, de-a lungul timpului, au existat două tipuri de locuinţe, în 
funcţie de contextul social şi economic. 

Este vorba de bordei şi locuinţa la nivelul solului. Referindu-ne la 
deceniul cinci al secolului trecut, aşezările de aici prezintă numai locuinţe pe 
sol. Tehnica tradiţională, dictată atât de posibilităţile materiale, cât şi 
progresul stilului arhitectonic, se compunea din nuiele împletite, iar legătura 
dintre ele se făcea cu lut. Acoperişul era din paie sau trestie (nu trebuie să 
uităm faptul că pe teritoriul localităţii Băleni există un heleşteu, iar celelalte 
localităţi sunt străbătute de râul Ialomiţa). 

Casele de tip tradiţional prezentau un strat gros de lut, ce înconjura 
temelia, cu scopul de a întări casa şi de a-i da rezistenţă. Ulterior, apare 
prispa, cu stâlpi şi încercuită de balustradă. In interior, tencuiala era tot din 
lut, peste care era aplicat var alb. 

Planul unei case tradiţionale se prezenta astfel: 

• cea de tip mai vechi avea tindă, cameră de locuit şi prispă; 

• un alt tip prezintă tinda, încadrată în lateral de două camere (una 
de locuit şi cealaltă „camera bună"), cu prispă şi poiată, aşezată 
ori în spatele casei ori pe o latură a ei. 

Tinda era locul unde era pregătită mâncarea, cu vatra cu coş 
suspendat. Camerele erau încălzite cu sobe oarbe, de multe ori din 
considerente practice. In camera de locuit, paturile erau aşezate pe laturile 
camerei, în funcţie de numărul membrilor familiei. 

Din păcate, anii '40 vor aduce înlocuirea sobei pentru prepararea 
hranei (sigur, nu în toate gospodăriile) cu celebra sobă de email Vesta. 
Ulterior, cei cu posibilităţi materiale ridicate şi-au achiziţionat aragazuri cu 



225 



butelii. Aşadar, celebrul cuptor din lut, amestecat cu paie şi balegă dispare, 
pentru a face loc mult mai eficientului aragaz. Trebuie să menţionăm faptul 
că, până la momentul colectivizării şi al sistematizării localităţilor rurale, 
curtea era una foarte largă (asta şi datorită faptului că ne aflăm într-o zonă de 
câmpie, iar spaţiul este unul generos). In anul 1961, în localitatea Băleni 
Sârbi, situaţia locuinţele construite de populaţie cu fonduri proprii se 
prezenta astfel 4 : 



Case nou 
construite 


Materialul de 
construcţie 


Acoperişul 


Tablă 


Carton 


Ţiglă 


16 


Cărămidă 


13 


2 


1 



In ceea ce priveşte suprafaţa construită, se observă o altă 
dimensionare a caselor. 



Nr. de 
case 


Suprafaţa 
construită 


Nr. de 
camere 




24 mp 


2 




28 mp 


2 




30 mp 


1 




40 mp 


3 




45 mp 


3 


8 


50 mp 


cu 3 sau 4 


3 


60 mp 


cu 4 sau 5 



1. Confiscarea pământului şi a animalelor 

Primul pas în lungul şi durerosul proces de lichidare a proprietăţii 
private a fost făcut la 23 martie 1945, când, printr-un decret-lege, Guvernul 
Groza crea cadrul legislativ pentru viitoarea reformă agrară. Legea stipula 
faptul ca proprietăţile de peste 50 de ha să fie expropriate, însă fără 
compensaţii din partea statului. 5 Astfel, marile proprietăţi au dispărut, la 
nivel naţional fiind expropriate 1.468.946 ha. 6 Reforma i-a avantajat, cu 



Arhivele Statului, Filiala Judeţeană Dâmboviţa, Fond Primăria Băleni Sârbi, dos. 
Nr. 12/1963, f.66. 

***, Documente cu privire la politica agrară a Partidului Muncitoresc Român, 
Editura Politică, Bucureşti, 1965, p. 6. 

6 Stelian Tănase, Elite şi societate. Guvernarea Gheorghiu-Dej 1948-1965, Editura 
Humanitas, Bucureşti, 1988, p. 77. 

precădere pe ţăranii săraci, în felul acesta luând naştere cea. 400.000 de noi 
gospodării, iar alţi 500.000 de mici proprietari au primit pământ în plus. 7 

Consecinţele reformei agrare au fost unele pe termen lung: „Atunci 
când s-a făcut împărţirea pământului, mulţi au devenit duşmani, că vroiau 
pământ bun şi mult". 

Legea 151 din 1951 reglementa circulaţia bunurilor agricole, 
restrângea practic până la interdicţie înstrăinarea de către proprietari a 
terenurilor arabile, şi stabilea modul de alcătuire a perimetrelor de comasare, 
în favoarea colhozurilor şi sovhozurilor - o lege făcută pentru a exercita noi 
presiuni asupra ţărănimii, să intre în colhozuri. Sub pretextul creării unui 
fond arabil continuu, mai uşor de exploatat, se luau terenurile proprietarilor 
individuali şi se includeau în aşa-zisele perimetre de comasare. Foştii 
proprietari aveau dreptul ipotetic de a primi terenuri echivalente, dar cum 
local nu existau, erau trimişi în alte comune, la mari distanţe. Dar nu erau 
scutiţi de predarea cotelor. 

Ion Mihalache a fost dus din închisoare la Ministerul de Interne, 
unde a primit vizita lui Mihai Ralea şi patriarhul Justinian Marina, în 1953, 
din dispoziţia lui Gheorghiu-Dej, cu scopul de a-1 determina să semneze 
declaraţia prin care trebuia să afirme că operaţia colectivizării era o 
necesitate pentru progresul economic al României. Mihalache refuză ferm, 
dar patriarhul stăruia: „Iscăleşte, domnule Mihalache, iscăleşte, că este o 
iscălitură şi te vezi liber". Iritat, patriarhul îi spune: „Iscăleşte, dacă nu vrei 
să putrezeşti în temniţă, ca Maniu". Tăcut, nu ştia că Maniu a murit, 
Mihalache le-a spus apoi celor doi foşti colegi de partid fugiţi la comunişti: 
„Voi ştiţi că în viaţă am fost întotdeauna împreună şi vom rămâne 
nedespărţiţi şi în moarte", şi nu a iscălit. 9 

2. Depopularea satelor - migraţia tinerilor spre oraş, consecinţă 
imediată a industrializării, urbanizării şi colectivizării 

După colectivizarea agriculturii româneşti, am identificat, ca primă 
cauză în fenomenul de depopulare a satelor româneşti, migraţia forţei de 
muncă spre oraşe, spre industrie, fenomen început imediat după 
deposedarea de pământ. Iniţial, au fost doar câţiva care au plecat, aşa-zişii 
pionieri. Banii astfel câştigaţi se întorceau în satul natal. S-a creat, de 
asemenea, un fel de reţea de „migraţie" ce se baza pe relaţiile de rudenie, 
vecinătate, prietenie. Nu putem spune că fenomenul s-a generalizat, însă din 
statistici reiese că cei cu vârste cuprinse între 20-35 de ani plecau la oraş 
unde se angajau. 



7 Ibidem, p. 79. 
Interviu cu Marin Ţecu, Băleni Sârbi, 82 de ani. 



Iosif Toma Popescu, Teroarea comunistă în câteva episoade, în „Analele Sighet" 
7, p. 206. 

Primul capitol în care banii au fost investiţi au fost casele. Dacă 
extindem perioada de referinţă după anul 1970, când a intrat în vigoare legea 
conform căreia casele trebuiau să se construiască numai cu etaj, atunci 
fenomenul s-a propagat pe o perioadă de timp mult mai lungă. In perioada 
aceea, construirea unei case constituia singura modalitate de a pune banii la 
adăpost. 

Din păcate, aceste construcţii noi difereau de stilul arhitectonic local, 
ca urmare a noilor direcţii impuse de oficialităţi. Casele se construiau tot în 
vatra satului, pe vechiul loc, fapt ce a determinat două consecinţe grave: 
vânzarea sau demolarea vechilor case, construite în stil tradiţional. Nu se mai 
respectau vechile reguli de construcţie moştenite din familie, întrucât 
proprietarul sau noul proprietar, dispunând de posibilităţi materiale, stabile 
tipul de casă, cât şi dimensiunea ei. 

O altă consecinţă a fenomenului de depopulare a satelor îl reprezintă 
fenomenul de aculturaţie. Dacă până atunci s-au constituit în comunităţi 
oarecum izolate, cu scurte contacte între diferitele sate cu ocazia târgurilor şi 
bâlciurilor organizate în zile de sărbători religioase sau evenimente de 
familie, acum are loc o importantă deschidere către o altă lume. In aceste 
condiţii, au fost importate nu doar, de exemplu stiluri noi de construcţie 
(evident, întrucât unii localnici, zugravi, tâmplari, dulgheri etc. de meserie în 
satul natal şi-au continuat practicarea meseriei, însă după alte reguli), dar şi 
noi moduri de viaţă, de comportament. Fenomenul migraţiei este evident în 
comunele Dobra, Finta şi Corneşti, iar schimbarea stilului arhitectonic şi 
construirea de case impunătoare este evidentă în Băleni Sârbi şi Băleni 
Români. După cum afirmam mai sus, datorită specificului legumicol al 
zonei, construirea de case impunătoare reprezenta un indicator de nivel 
economic ridicat. 

Toate localităţile avute în vedere beneficiază de un drum important 
ce le traversează, făcând legătura între Târgovişte şi Bucureşti, aspect care a 
contribuit din plin la relaţia cu exteriorul. 

Procesul de colectivizare a determinat schimbări în stilul de viaţă, în 
atitudinile şi valorile locuitorilor. Cei cărora partidul le-a confiscat în 
întregime sau parţial pământul, animalele şi inventarul agricol au fost forţaţi 
de împrejurări să se angajeze fie la CAP, fie în industrie sau servicii. Apar o 
serie de funcţii noi: paznic obştesc, lucrător agricol, membrii Sfatului 
popular etc, astfel încât valoarea centrală devine banul. 

Stilul tradiţional va suferi. Casele de lemn dispar, iar cele noi 
prezintă acoperişuri de ţiglă, de tablă sau azbociment. Acoperişul este 
elementul care se schimbă cel mai des la o casă. In majoritatea lor, casele 
situate în bazinul râului Ialomiţa de pe teritoriul judeţului Dâmboviţa aveau 
acoperişul din şindrilă, însă accesul la căile de comunicaţii a făcut ca 
procurarea de materiale noi să nu mai fie dificil de realizat. 

De remarcat este faptul că, în Băleni Sârbi şi Băleni Români este 
casa de tip monumental, ce are, în primul rând, o funcţie simbolică. 

Extrapolată la alte dimensiuni, are acelaşi rol ca şi „camera bună" sau 
„camera de la drum" din casa tradiţională. După cum ştim, camera bună era 
nelocuită şi era menită exclusiv oaspeţilor, loc de depozitare pentru zestrea 
fetelor, a lucrurilor de preţ din casă şi locul din urmă al decedatului. De cele 
mai multe ori, această casă nouă rămânea nelocuită, gospodarul construindu- 
şi alături o anexă. 

Henri Stahl spunea „unitatea ultimă a satului românesc tradiţional 
este gospodăria şi nu individul". Acum, în perioada la care facem referire, se 
naşte „gospodăria difuză", un fel de „legătură ombilicală" a orăşenilor cu 
satul. 

Distrugerea elitelor rurale şi a satului românesc. Pentru 
comunişti, alegerile din 1946 au arătat că atitudinea elitei rurale (cea 
intelectuală, nu funciară) era un ataşament faţă de valorile democraţiei 
interbelice şi faţă de cele naţionale, ceea va marca evoluţia ulterioară a 
raporturilor cu puterea şi administraţia comunistă. Prin apartenenţa ei la un 
spaţiu tradiţional, autarhic, opus tentaţiilor mimetice caracteristice spaţiului 
urban - unde ideile noi, chiar şi în politică, au o mai mare aderenţă, 
intelectualitatea rurală nu este o suprastructură socială, ci un element 
angrenat într-un sistem de relaţii socio-economice care nu-i permit să se 
adapteze uşor unor schimbări politice radicale. In alegerile din 1946 a fost 
evidentă fidelitatea pentru opţiunea monarhică, ca şi pentru direcţiile politice 
consacrate, democratice Criteriul politic va fi unul din cele care vor agrega 
în viitor grupările anticomuniste, în anumite zone din ţară, tocmai pentru că 
intelectualitatea rurală va polariza nemulţumirile sociale, conferind 
conceptual un sens existenţei. In cadrul comunităţii, intelectualitatea are un 
prestigiu mare, o poziţie socială privilegiată, ceea ce o obligă la o atitudine 
civilă şi morală conformă cu investiţia primită. Ca purtători de civilizaţie, 
intelectualii devin un fel de interfaţă între sat şi stat. Insă, doctrina comunistă 
le neagă acest statut de model civic, îi înscrie în rândurile funcţionărimii, ca 
gestionară a politicii şi ideologiei de stat. Acest concept intră în contradicţie 
cu imaginea liderilor de opinie din saţ generând tensiuni şi neîncredere 
reciprocă. In acelaşi timp, atitudinea autorităţilor comuniste faţă de 
învăţământ şi biserică - ideologizarea, schimbarea şi falsificarea discursului 
educaţional, schimbările impuse unei generaţii de dascăli formaţi în perioada 
interbelică şi feriţi de procesul îndoctrinării; relaţia stat comunist43iserică, au 
potenţat precizare apoziţiei anticomuniste a celei mai mari părţi a celor astfel 
vizaţi. 

3. Istoriile orale - mărturie a timpului trecut 

Un barometru al culturii orale în această zonă geografică, de câmpie, 
îl constituie băncile („păticul de la poartă") din faţa fiecărei case care avea 
ieşire la drumul principal, şi nu numai. In acest fel, comunicarea între 
actanţii sociali este facilitate şi, în acelaşi timp, potenţată. 

Redăm mai jos câteva din impresiile culese din teren, demers aflat la 
început de drum şi care va fi completat cu un subcapitol ce va viza procesul 
de colectivizare în lumina istoriilor orale. 

„Vai de capul nostru ce viaţă am mai avut. Asta a fost până ne-a 
băgat în colectivă... Şi-atunci s-o spăriet foarte rău şi-aiştea de la noi... 
Cotele obligatorii o dispărut. . . După aia o început să colectivizeze. . .". 

„Cei care nu aveau nimica şi nici la lucru nu le plăcea, ăştia au 
devenit cei mai mari colectivişti atunci. . . Umblau din casă în casă, ca popa 
cu crucea, să te scrii. . . Să ne scrim, să dăm pământu! Muncă de lămurire: E 
bine în colectiv. Nu mai daţi cote, munciţi mai puţin şi aveţi mai mult. 
Bătrânii, bolnavii vor primi pensii mari. Minciuni! I-am întrebat: E 
obligatoriu?, şi ei o spus nu, că-i benevol. Dacă-i benevol, atunci eu când am 
să văd că colectivizarea este bună, am să mă-nscriu. . . Au venit de la raion, 
să-i convingă pe bătrâni: O să fie bine, nu o să mai aveţi grija pământului, o 
să umblaţi cu ceas pe mână, o să fiţi domni". 

Descrierea şi enumerarea componentelor unei gospodării 

> ,Arin^e,pămârtmurcacâmrMuL."(AngelaHorjar^79deaniBăl 

> „Gospodărie înseamnă o casă ţărănească cu camere şi de odihnă, şi de lucru,şicu 
bucătărie, să aibă grajd pentru crescut vite, coteţ de porci şi pentru păsări şi pentru 
cătel, tot ce-i tebuie unui gospodar. Cal, căruţă, vacă, grapă, plug". (Toma Vlater, 
73 de ani, Băleii Sârbi); 

> „în zona noastră, gospodăria e compusă din mai multe anexe: din şură, 
şandramele, casă, bucătărie. . . care mai spun şi acareturi pe lângă' (Leana 
Gociman, 76 de ani, Mărceşti). 

> 'Casa, acareturi, şură, şandrame pentru lemne, cotete pentru porci..." (Hisabeta 
Ion, zisă a lu'CaUfaru, 8 1 de ani, Gheboaia,). 

Enumerarea activităţilor din gospodărie 

> , Eocul unde şi desfăşoară activitatea o familie: soţ, şotie, nepoţi, bunici. Fiecare cu 
sarcinile lud cele mai ptecise: soţul cu aprovizionarea, cap de familie, cu muncile 
cele mal grele. Şotia este cea care întreţine casa prin curăţenie, alimente şi prin alte 
probleme care nu sunt aşa de grele, pentru că, într-adevăr, femeia e mai slabă 
decât bărbatul. Copiii sunt şi ei de ajutor în privinţa animalelor, mergând cu ele la 
păşune, sau cum se poate, înraport cu vârsta fiecăruia" (TomaValter). 

> ,Eanoi,gospodMeînseanmsaăteMce-^trebmekcasă.Şiîhcurte. Dacăai 
tot ce-ti trebuie pe lângă casă, animale, pământ, şi le poti şi întreţine bine, atunci 
eşti bun gospodar. Animalele să le îngrijeşti, pământul să-1 lucii bine."(Elisabeta 
Ion); 

> ,Dupăsituatiacumîi de. ..îhgrijitnu cade un gard jos; chiardacă-i de înstăritşila 
el e debandadă, nu e bun gospodar, nu doar să aibă"(Gheorghe Ruptureanu, zis 
Baltazar, 86 de ani, Comeşti); 

> „Casaenotagospodardri.Dacăaceastaebinemgrijită,bi^ 
Gociman) 

P(*sesiaiiiijl()aa*)rprai(^i;mtiTeţiil>mim-iledhig(*sp(MiăiTe 

> „UnbmgospoclaracumasuntcdcareaufcstîhstrăirK^ . . 
Că mijloacele noaste de producte, suit de pe vremea lui Burebista. . . Tot cu 
sapa, tot cu finea... (Toma Vaite); 

> ,,Dacăaiputeasăăşiunservid,săîtimenţiişigcqxx& 

e mai bine...Numai cu pământul nu po£ trăi, şi mei salariile nu-s atât de mari... 
Numai dacă ar fi mai multe persoane, unul să lucre, altul să întreţină 
gospodăria..(...) Aşa dacă ai doar un copil şi îi plecat, şi tu ai rămas singur şi 
îmbătrânit, nu le poţi face pe toate perfecte. . ." (Gheorghe Ruptureanu, zis 
Baltazar). 

> „Utilaj am avut mi-am luat tractor, plug mecanic. Crapă cu discuri, aia care 
fărâmiţează, maşină de plantat cartofi cositoare mecanică, pompă de ierbicidat 
mecanică. . . Pe toate le-am luat din salariu şi din animale. Din cartofi." (Angela 
Horjan). 

> „Cei mai important e să ai o slujbă bine plătită, aşa poţi avea şi grijă de 
gospodărie." (Sanda Şchiopu, zisă a Iu' Nae Ciufu, 68 de ani, Dobra). 

Atitudini faţă de mijloace 

> „Eu nu mă consider un bun gospodar, fiindcă la vârsta de 87 de ani, sunt văduv. 
Nu am fost un bun gospodar, fiindcă am fost un bun salariat Am 27 de ani de 
când amieşitla pensie." (TomaValter). 

> 'T^nusuntobunăgospodir^pentmcănufeprttacepetoate.Eu...râdeamaici, 
cu colegele, că nu suntem nici gospodari, nici doamne"(Angela 
Horjan); 

> ' IMu le poţi face chiar pe toate perfect, pentru că noi,ţăranii, ne ocupămtarede 
multe. (Leana Gociman). 

Obiectivele unei gospodării 

> „Gospodăria: Un bc unde îţi peteci viaţa, o faci pentru un confort, în limita 
posibilităţilor. în ultimă instanţă şi pentru copii, să le laşi ceva" (Sanda Şchiopu); 

> „Gospodăria este cea care reuneşte familia, şi labine, şi ia râu. Prin gospodărie se 
poate produce şi o bunăstare, prin creşterea de animale, şi tragerea de foloase rară 
a mai fi nevoie să le cumperi de pe piaţă. Locul unde ne desfăşurăm activitatea de 
fiecare zi, unde convieţuim, şi la bine, şi larău" (Gheorghe Ruptureanu). 

Mentalitatea comunităţii 

> „Eu nu mă potlăuda că sunt o bună gospodină Aşa, în mare, am grijă de ce am 
în grădină, ce am în câmp... Şi în raport de obiceiurile care sunt sunt anumite 
obiceiuri despre care spune că sunt gospodăreşti: să-ţi fie curtea îngrijită, săfi pui 
anumite zarzavaturi... Aici sunt rişte mentalităti: să arate casa într-un anumit feL" 
(AngelaHorjan); 

> „Gospodarul: Un om echilibrat, cu bun simţ, căruia îi place curatul, noul, să 
Căiascăîhtr-occnvieţutesociaMdemnadeunom". (TomaValter). 

> 

Raporturile bărbat-femeie 

> „Săfieoarmonielliesoţşiso^e, o convieţute socială demnă de rrişte oameni 
civilizaţi. Respect reciproc. Să nu se creadă bărbatul superior femeii, să caute să 

conlucreze pe cât posibil, în limita bunului simţ, şi sarcinile să fie duse la 
îndeplinite atât de unul, cât şi de ce]ălalt"(Toma Valter); 
, X-a mine eu sunt şi stâlpul casei, tin şi cheile. Dacă sunt văduvă de 23 de ani... Se 
poate încă bine ca femeia să-şi conducă singuiă gospodăria, poate chiar mai 
bine." (Sanda Şchiopu); 



Bunăstarea materială 

> , ,Tetmenul de gospodar provine din rusă. E slavon Adică cum erau oleacă de 
ceva mai înstâriti. Că mojicii sunt talpa, ultimii, şi gospodarul înseamnă ceva mai 
sus de mijloc." (GheorgheRuptureanu); 

> „Omul se cunoaşte după felul cum arată gospodăria, cum îşi îngrijeşte 
gospodăria..Toate astea se pot face numai având o bază materială mai bunişoară 
Mergem pe ideea veche: o haină dacă este curată, este tot atât de bună ca una 
nouă Aşa că şi o gospodărie vopsită, îngrijită, cu toate puse la punct, uneltele la 
locul lor, să ie poti lua oricând din zi şi din noapte. Să nu mergem pe principiul că 
cei mai buni gospodari din sat sunt şi cei mai bogaţi. Ca să faci o avere în zilele 
noaste tebui să recurgi la ceva care nu-i demn, la un şantaj, o hoţie, oceva Bunii 
gospodari sunt cei care au ceea ce au, şi stăpânesc ceea ce stăpânesc." (Toma 
Valter); 

> „Gospodarul să muncească cât mai bine şi câtmaimult şi să nu risipească banii 
pe fleacuri. Chiar să-i pună deoparte." (Hisabetalon). 

Noul şi comportamente generate de acesta 

> „Gospoclărianumaiestecaacu5(}^cfeani.Emdcăaapărutncu^ 

la ţară oamenii să se modernizeze, prin construirea băilor, a centralelor termice, 
prin căptuşirea geamurilor cu termopane. Şi în case s-a introdus parchetul şi alte 
bunuri, care nu erau înainte casa era de lut, uns, nu erau podele. O casă mare unde 
se primeau musafirii, şi în rest o bucătărie şi un dormitor. Iar acum au început cu 
gresie, faianţă. . . au apărut multe materiale de constructii, care într-adevăr, sunt 
costisitoare." (GheorgheRuptureanu); 

> , ,Şi mai e şi concurenţa în gospodării. Există, cum să vă spun, fala, dar şi invidia 
anumitor persoane, care caută să fie mai dihai ca vecinul de alături. Apar 
contradicPe astea vizuale între două persoane. Concurenţa e foarte mare, şi încep 
să apară discuţiile, invidiile, contradicţiile, pentru că fiecare vrea să fie superior 
celălalt Eu vreau ca atunci când ies din casă, toti să îmi fie inferiori, în 
îmbrăcărrrinte, în cunoştinţe..." (Sanda Şchiopu) 

Cultura şi inteligenţa 

> ,$unt şi gospodării unde lucrurile merg mai rău, probabil şi datorită 
comportamentului oamenilor respectivi, cultura este mai slabă, apar anumite 
lucruri care n-ar trebui să fie într-o gospodărie. Dacă gospodăria aia merge numai 
în distracţie, huzur şi cheiuri, începe s-o ia razna: părintii beau, copiii o iau razna 
pentru că nu mai au ce mânca, părintii îi abuzează, datorită băuturii, şi arunci suit 
nevoiţi să ia calea pribegiei, devin aurolaci şi aşa mai departe. Inclusiv de la ţară: 

pentru că aici e cultura mai slabă, nu toată lumea merge la şcoală Dacă ai pământ 
un pic mai mult, zici că ceti mai trebuie şcoală. . . (GheorgheRuptrureanu) 
, Jntr-o casă cu şindrilă, cu patru table, mică, dărăpănată, cu nişte ochişori aşa, ca o 
pălărie trasă pe ochi, cu lucruri modeste, puse cu gust, poate să iasă un gospodar şi 
un om cu o inteligenţă de nebănuit' ' (Torna Valter). 



4. Impactul colectivizării asupra ocupaţiilor şi meşteşugurilor 
vieţii tradiţionale 

4.1. Profilul economic al zonei 

Condiţiile de mediu au constituit factorul determinant ca agricultura 
să constituie principala îndeletnicire a locuitorilor din sud-estul judeţului 
Dâmboviţa, mai precis în localităţile situate în bazinul râului Ialomiţa, din 
cele mai vechi timpuri până în zilele noastre. 

In anul 1921, reforma agrară va stătuta pe alte principii modul de 
organizare a agriculturii româneşti, constituind un real stimulent pentru o 
cultivare mai eficientă a terenului, precum şi o extindere considerabilă a 
culturilor de cereale. Registrul statistic al comunei Băleni, din anul 1928, ne 
oferă un tablou elocvent cu privire la profilul economic al comunei 10 . 
Suprafaţa totală a moşiei Băleni-Români însuma 4.197,35 ha. 

întreaga producţie agricolă asigura hrana locuitorilor comunei, 
precum şi sămânţa pentru anul următor. Dar, pentru că târgurile periodice le 
erau la îndemână, o parte din producţie, nu foarte mare însă, era destinată şi 
comercializării. 

In ceea ce priveşte localitatea Băleni-Sârbi, caracteristica principală 
a agriculturii practicate aici a fost (şi continuă să fie) legumicultura, atât pe 
terenurile comune, dar mai ales în grădinile proprii. Tocmai de aceea, 
locuitorii sunt recunoscuţi pentru producţiile mari obţinute, iar nivelul 
economic ridicat este o consecinţă a acestui efort. Aflată în lunca râului 
Ialomiţa, zona se constituie ca un veritabil bazin legumicol. La momentul 
respectiv, marii proprietari deţineau cea. 18,7% din suprafaţa cultivată. Dar, 
în comuna Băleni nu se poate vorbi doar de agricultură, ci şi de mici 
obiective industriale. Este vorba de o moară de apă, o fabrică de făină de 
capacitate mare, precum şi o fabrică de spirt. Tot acest document 
menţionează alte 2 mori cu motor, 1 fabrică de conserve, 3 măcelării şi 2 
brutării. 

Dar, odată cu noile transformări social-economice din anii 
comunismului, viaţa economico-socială a cunoscut importante transformări. 
Prin crearea cooperativelor agricole de producţie din cele două sate: Băleni 



10 Arhivele Statului, filiala Dâmboviţa, Registrul statistic comunal - Băleni, dos. Nr. 
34/1928, f. 16. 

Români şi Băleni Sârbi are loc o transformare a profilului economic al zonei. 
In statisticile oficiale ale Partidului Comunist, acum se vorbeşte despre o 
utilizare eficientă a terenului, în condiţiile în care suprafeţele arabile aveau o 
pondere considerabilă. 

Chiar şi în structura culturilor observăm unele modificări. Astfel, 
grădinăritul nu mai ocupă un loc principal, iar producţia agricolă este 
dominată de culturile de grâu şi porumb, ce ocupau cea. 70% din suprafaţa 
totală a terenului arabil al comunei. Legumicultura continua să fie practicată, 
însă pe o suprafaţă de 400 de ha, adică 10,55% din terenul arabil. Bulgarii de 
aici vor continua, aşadar, în ciuda vicisitudinilor vremurilor, să-şi ducă mai 
departe tradiţia. 

„Ridicarea nivelului de trai material şi spiritual al populaţiei din 
toate zonele ţării, prin sporirea veniturilor tuturor categoriilor de oameni ai 
muncii, aprovizionarea cu bunuri şi servicii corespunzătoare cerinţelor de 
consum fundamentate ştiinţific, continuarea în ritm susţinut a programului 
construcţiei de locuinţe, dezvoltarea învăţământului, culturii, ocrotirii 
sănătăţii, turismului şi sportului". Acestea erau dezideratele partidului în 
numele cărora societatea era suspusă unor ansambluri de măsuri. 11 

Situaţia este oarecum similară în comuna Dobra. Astfel, prin 
reforma agrară din anul 1921, locuitorii de aici sunt împroprietăriţi cu 
importante suprafeţe de teren: 

• 200 de ha din moşia Gheboaia; 

• 285 de ha din moşia Ecaterinei Cantacuzino 

• 137 de ha din moşia Nanu. 

Situaţia se va schimba şi prin reforma agrară din anul 1945, când 
moşia Rozescu a constituit baza împroprietăririi ţăranilor. Au existat şi o 
serie de clasificări, în urma cărora familiile au primit suprafeţele de teren: 
familiile celor decedaţi pe frontul celor de-al Doilea Război Mondial au 
primit un pogon, iar supravieţuitorii Vi pogon. 

în 1959 lua fiinţă „întovărăşirea Dobra", iar în 1961 „Gospodăria 
Agricolă Colectivă Dobra". Cele două instrumente ale unui proces ce a 
însemnat deposedarea de pământ, de animalele şi de tot inventarul agricol. In 
cifre seci, colectivizarea în comuna Dobra se poate concretiza astfel: 

• 277 de cai, cu o valoare de 1 10.210 lei; 

• 11 boi, cu o valoare de 1 1.800 lei; 

• 200 de căruţe, cu o valoare de 63.550 de lei; 

• 186 de pluguri, cu o valoare de 10.910 de lei; 

• 54 grape de fier, cu o valoare de 4.370 de lei; 

• 11 semănători, cu o valoare de 4.630 de lei; 

• 4 tractoare, cu o valoare de 47.000 de lei; 



***, Programul - Directiva de dezvoltare economico-socială a României în profil 
teritorial în perioada 1981-1985, Editura Politică, Bucureşti, 1979, p. 10. 

• 4 pluguri, cu o valoare de 4.500 de lei. 

Cifrele, obiectele sau valoarea lor de inventar nu menţionează nimic 
despre dram ele oamenilor, despre destinele lor frânte, despre viitorul trasat 
cu totul diferit de ce şi-ar fi dorit. In urma procesului de colectivizare a 
agriculturii, au luat naştere două ferme legumicole (prezenţa în vecinătate a 
bulgarilor, cu îndeletnicirea lor de bază, a influenţat şi localităţile vecine) şi 
3 ferme de câmp. Prin reforma administrativă din anul 1968, comuna Dobra 
şi satul Mărceşti au fost unite, formând comuna Dobra. Dar, sistematizarea 
teritorială nu se opreşte aici. Două ferme de aici erau delimitate una de 
cealaltă printr-un important canal de irigaţii, ce venea de la Ilfoveni, prin 
Băleni. Din el, ca ramificaţiile unui copac, porneau numeroase canale 
secundare, alături de canale de desecare. Ca urmare a construirii acestui 
sistem de irigaţii, suprafaţa arabilă a comunei a fost diminuată cu 37 ha. 

Prin reforma agrară din anul 1945, în judeţul Dâmboviţa au fost 
expropriate 196 de moşii, iar 24.000 de ţărani au primit pământ. Dar, bucuria 
nu a fost prea mare, întrucât, în 1949, urmând întocmai modelul sovietic, 
guvernul Groza a iniţiat acţiunea de convingere a ţăranilor cu privire la 
avantajul muncii în comun a pământului. Chiar dacă unii români (cu 
precădere cei care se întorseseră de pe front) văzuseră pe viu sovromurile 
sovietice şi situaţia grea a ţăranilor ruşi, au fost convinşi să se înscrie în 
GAC. Munca de lămurire, cu unele episoade extrem de violente, a fost una 
îndelungată, abia în anul 1962 putându-se declara procesul de colectivizare a 
agriculturii încheiat. 

La început, oamenii au iniţiat o serie de mişcări de rezistenţă. 
Tudose Spătaru, zis Tudor al lui Mocanu, avea să plătească cu 7 ani de 
închisoare îndrăzneala tinereţii sale. Cu ocazia unor alegeri, acesta 1-a luat în 
derâdere într-un context mai larg pe un ţigan din sat, lipsit de pământ, dar 
care întrezărise oportunitatea unei schimbări de situaţie. înscris în PCR, 
membru activ al echipei de agitatori în vederea convingerii cât mai multor 
ţărani să se înscrie în gospodăria agricolă colectivă , Mitu Turcea fusese 
propus pentru postul de deputat în Consiliul Popular Local. Dar, Tudose 
Mocanu, spirit efervescent, chiar în ziua alegerilor îl apostrofează pe Turcea: 

Cobori, Doamne, pe pământ/ Să vezi Stalin ce-a făcut!/ A făcut din 
cal măgar/ Şi din ţigan, funcţionar!/ Din cai a făcut cărnaţi/ Şi din ţigani 
deputaţii 

Deznodământul acestui episod a fost unul previzibil. 7 ani de 
închisoare pentru Tudose Spătaru, iar Mitu Turcea deputat comunist. Munca 
de lămurire a agitatorilor a fost una anevoioasă, iar în februarie 1961 lupta 
de rezistenţă a schimbat registrul, bărbaţii comunei hotărând că este cazul ca 
femeile să preia lupta împotriva comuniştilor. Acestea s-au adunat în faţa 
primăriei, dar organele politice descoperiseră intenţia ţăranilor, astfel că au 
dislocat în zonă importante forţe speciale. „Amazoanele dobrene" aveau să 
declanşeze „răzmeriţa femeilor", cu sprijinul evident al bărbaţilor, însă 

rezultatul nu a fost cel scontat. Forţele de ordine au trecut direct la arestări, 
iar peste 20 de persoane au fost reţinute şi arestate. 

Marin Ilie (Sanitaru'), Manea Dumitru (Mitică a lui Nae), Mihai 
Laurenţiu, Georgescu Gheorghe (Ghirodoveanu'), Savu Gheorghe (Zică) au 
constituit celula de bază a conflictului. Dintre femei Mihai Lăzărica, Pârvu 
Elena, Ion Măria, Ştefan Elena ş.a. au fost cele care au ajuns în închisorile 
comuniste. Fără judecată, proces sau respectarea drepturilor, au fost reţinuţi 
în închisoare peste 1,5 ani, supuşi la muncă grea şi la un regim de detenţie 
greu. Ion Gheorghe (Zică) a cedat şi şi-a găsit sfârşitul în închisoare. Ca o 
consecinţă imediată, în foarte scurt timp, la Mărceşti, se înfiinţa Gospodăria 
Agricolă Colectivă. 

ETNOGRAFIA-DISCIPLINA DE STUDIU IN 

ÎNVĂŢĂMÂNTUL PREUNIVERSITAR. 

Prof. Dr. Ioan Prahoveanu 



Ethnography has much to offer teachers, especially at a time of 
growing interest in the " teacher-reseacher' and in "action' and 
^collaborative' research. 

Cuvinte cheie: etnografie, învăţământ preuniversitar, disciplină 
Keywords: ethnography, pre-university education, discipline of 
study 

încă de la începutul secolului al XX-lea, George Vârsan, 
profesor la Universitatea din Cluj vedea: „un mare câştig pentru 
învăţământul mediu dacă s-ar adăuga în clasele sperioare etnografia, 
urmată de geografia economică şi geografia României" . In anul 1943, 
la propunerea profesorului Romulus Vuia, titularul catedrei de 
etnografie la aceeaşi prestigioasă instituţie de învăţământ superior, la 
Congresul Internaţional de Etnografie, desfăşurat la Londra s-a hotărât 
să se intervină pe lângă toate guvernele din lume pentru introducerea 
etnografiei în învăţământul mediu. 

în perioada interbelică Romulus Vuia, fondatorul Muzeului 
Etnografic al Transilvaniei depune multă stăruinţă pentru introducerea 
etnografiei în învăţământul superior (în toate universităţile din ţară), în 
mediul rural (şcoli normale de învăţători, seminarii teologice, şcoli de 
notari etc). 

Demersurile reputaţilor precursori ai reformelor în 
învăţământul românesc sunt motivate astăzi de nevoia introducerii în 
planul de învăţământ a unor discipline care să ofere elevilor cunoştinţe 
care privesc mediul cultural, social şi economic în care trăiesc şi vor 
trăi. Din categoria acestor discipline face parte etnografia, definită ca 
ştiinţa culturii populare materiale şi spirituale, a modului de viaţă al 
comunităţilor tradiţionale, a specificului etnic. 

Cunoaşterea specificului ocupaţional, a factorilor care au 
influenţat dezvoltarea aşezărilor (sate, oraşe), a gospodăriei şi a 
locuinţei, a obiceiurilor şi credinţelor care oferă dimensiunea 

spiritualităţii neamului nostru şi a altor neamuri (etnii) îi face pe elevi 
să înţeleagă originile şi evoluţia trecută şi viitoare a faptelor de cultură 
şi civilizaţie, să găsească modelul cultural al diverselor structuri 
teritorial-etnice, fără de care nici un proiect de dezvoltare economică 
nu este viabil. 

In acelaşi timp, cunoaşterea modului de viaţă al diferitelor etnii 
permite înţelegerea de către elevi a specificului etnic, a complexului 
de factori care contribuie la confirmarea unor identităţi cultural-etnice. 
Elevii vor înţelege că valorile culturale au caracter universal dar şi 
pronunţate particularităţi etnice, că se produc contacte între diferite 
culturi şi au loc fenomene de aculturaţie că interrelaţia dintre 
fenomenele culturale obligă comunităţile etnice la configurarea unor 
modele culturale care exprimă particularităţi etnice circumscrise unui 
sistem cultural cu caracter universal. 

Predarea etnografiei în învăţământul preuniversitar poate să 
cunoască trei etape cu grade diferite de dificultate şi anume: 

Prima etapă - cunoaşterea particularităţilor etnografice locale 
şi zonale, cu o tematică care să insiste pe însuşirea conceptelor de 
bază cu care operează etnografia şi pe lecţii practice desfăşurate sub 
forma unor cercetări de teren ca un prim contact cu realităţile din 
aşezările în care supravieţuirile fenomenelor culturale tradiţionale sunt 
încă evidente. 

Etapa a doua - cunoaşterea domeniilor etnografiei poporului 
român, cu accentul pe elementele care subliniază unitatea culturii 
populare ca o componentă de bază a identităţii naţionale. 

Etapa a treia - cunoaşterea particularităţilor etnice pe marile 
areale culturale, a interferenţelor şi contactelor culturale. Tematica 
cursului în această etapă trebuie să conducă pe elevi la înţelegerea 
contribuţiei fiecărei etnii la patrimoniul cultural universal şi a 
adevărului că izolarea etnică prin exacerbarea sentimentului mândriei 
naţionale conduce la izolare culturală, la lipsă de comunicare şi 
conflicte interetnice, alimentate şi de interesele marilor puteri ceea ce 
poate genera mari catastrofe ecologice. 

Fiecare etapă se va desfăşura pe parcursul unui an de studiu şi 
va fi corelată cu predarea istoriei şi geografiei, factorii istorici şi 
geografici fiind decisivi în influenţarea evoluţiei fenomenelor 
culturale. 

Prima etapă se va desfăşura în ciclul gimnazial (diferenţiat pe 
cicluri primar şi gimnazial) elevii aparţinând unei arii teritoriale 

delimitate: un sat aparţinând unui grup de sate ce constituie o zonă 
etnografică. 

Etapa a doua se va desfăşura în ciclul liceal (cls. IX-X) paralel 
cu predarea Istoriei României şi a Geografiei României. 

Etapa a treia se va desfăşura în ciclul liceal (cls. X-XI) paralel 
cu predarea Istoriei Universale şi a Geografiei continentelor. 

îmi exprim părerea că şi disciplina istoriei ar trebui predată tot 
în această succesiune: mai întâi Istoria României şi mai apoi Istoria 
Universală, argumentele fiind aceleaşi pe care le-am prezentat mai 
sus: cunoaşterea mai întâi, a particularităţilor locale şi naţionale şi 
numai în ultima etapă a interrelaţiei dintre elementele diverselor 
identităţi culturale. 

Propun următoarea tematică: 

Etapa I 

a) ce ne-a rămas de la strămoşi, pentru ciclul primar (cls. I- 

învăţarea Abecedarului Etnografic - pentru însuşirea 

termenilor accesibili vârstei lor; 

Cunoaşterea (învăţarea) dansului popular din sat (zona) 

unde trăiesc; 

învăţarea îndeletnicirilor casnice: ţesut, cusut, pentru fete 

şi a unui meşteşug local pentru băieţi. 

b) cunoştinţe generale de etnografie pentru ciclul gimnazial 
(cls. V-VIII) 

Obiectul etnografiei. Relaţia etnografiei cu istoria şi 

geografia; 

Domeniile etnografiei (cultura materială şi cultura 

spirituală); 

Legătura dintre viaţa materială şi cultura spirituală a unei 

comunităţi tradiţionale; 

Caracteristici etnografice ale satului (zonei) în care locuim: 

- cadrul natural-geografic; 

- cadrul istoric; 

- ocupaţiile tradiţionale şi perspectivele; 

- meşteşugurile şi industriile ţărăneşti; 

- geneza şi evoluţia satului; 

- locuinţa, tipuri de locuinţă, organizarea 
interiorului: mobilier, ţesături; 

- arhitectura populară: tradiţie şi perspectivă; 

- credinţe şi obiceiuri de peste an din satele 
zonei. 
Cercetare, aplicaţii 

- vizite de documentare în satele zonei (şi oraşe pentru că 
studiul etnografiei se poate extinde şi la comunităţile urbane; 
considerăm important pentru înţelegerea relaţiei sat-oraş, ca elevul 
să cunoască originea şi evoluţia etno-culturală a aşezărilor urbane); 

colectarea (prin donaţii) de obiecte etnografice cu valoare 
muzeală; 

- întocmirea tematicii muzeului sătesc care să funcţioneze într- 
o sală special amenajată în şcoală şi să constituie spaţiul de 
desfăşurare a lecţiilor de etnografie; 

- organizarea muzeului: alegerea celor mai reprezentative 
obiecte privind fiecare domeniu etnografic; se va urmări prezentarea 
tuturor tipurilor, variantelor şi subvariantelor de obiecte care să 
constituie şi elemente de referinţă pentru creaţia populară 
contemporană; 

- curs practic în domeniul etnografiei specifice satului (zonei) 
pe lângă cei mai buni cunoscători ai ocupaţiilor şi meşteşugurilor 
tradiţionale (ţesătoare, cioplitori în lemn, olari, fierari). Produsele 
obţinute pot îmbogăţi colecţiile muzeului sătesc - şcolar; iar 
excedentul poate constitui o ofertă pentru turişti, iar veniturile 
obţinute folosindu-se pentru dezvoltarea activităţilor practice în 
şcoală. 

Etapa a 11-a - Etnografia poporului român 

1. Izvoare de cercetare ale etnografiei româneşti; 

2. Cercetarea etnografică românească: etape, metode; direcţii 
şi tendinţe actuale în cercetarea etnografică românească 
contemporană; 

3. Aşezările şi gospodăria la poporul român; 

4. Locuinţa: materiale şi tehnici de construcţie; interiorul 
locuinţei; 

5. Arhitectura populară; 

6. Ocupaţiile poporului român 

6.1. Agricultura (lucrarea pământului) 

6.2. Pomicultura şi viticultura 

6.3. Lucrul la pădure 

6.4. Creşterea animalelor 

6.5. Ocupaţii secundare (vânătoarea, pescuitul şi 
culesul din natură) 

6.6. Ocupaţiile casnice - industria casnică textilă; 

7. Alimentaţia; 

8. Meşteşuguri ţărăneşti şi instalaţii de tehnică populară 

8.1. Meşteşuguri specializate în prelucrarea produselor 
agroalimentare 

8.2. Meşteşuguri specializate în prelucrarea lemnului 

8.3. Meşteşuguri specializate în finisarea ţesăturilor de 
lână şi confecţionarea îmbrăcămintei 

8.4. Meşteşuguri specializate în prelucrarea pieilor 

8.5. Olăritul 

8.6. Fierăritul 

9. Comunicaţii, transporturi; 

10. Schimburi, comerţ, târguri „de ţară"; 

1 1 . Portul popular; 

12. Arta populară; 

13. Credinţe 

13.1. Obiceiuri legate de principalele momente din 
viaţa omului 

13.2. Obiceiuri de peste an 

13.3. Viaţa socială: şezători, târguri, nedei; sărbători 
populare contemporane; 

14. Cercetări de teren în zona etnografică în care este 
amplasată unitatea şcolară (întocmirea unor fişe de sat, meşteşug, 
locuinţă, gospodărie; înregistrarea fono şi foto a fenomenelor 
culturale); 

15. Practică în muzeul etnografic cel mai apropiat: îndrumarea 
grupurilor de vizitatori. 

Etapa a IH-a - Interferenţe etno-culturale 

(cursul poate fi introdus la începutul experimental în zonele cu 
populaţie mixtă) 

1. Definirea conceptelor: cultură şi civilizaţie, creaţie populară 
şi creaţie „cultă"; 

2. Identităţi culturale şi particularităţi zonale: difuziune, 
împrumuturi şi fenomene de aculturaţie în amplul proces cultural 
universal; 

3. Etnologia - ştiinţa care se ocupă cu studiul genezei, 
structurii, dinamicii şi funcţiunii formelor istorice de civilizaţie şi 
cultură; 

4. Etnografia - ştiinţa care observă, analizează, descrie şi 
clasifică particularităţile modului de viaţă şi formei de civilizaţie ale 
unei comunităţi etnice; 

5. Cadrul geografic şi istoric de formare şi dezvoltare a culturii 
popoarelor europene; 

6. Factorii determinanţi ai genezei şi evoluţiei aşezărilor; 

7. Identitate şi specific etnic; 

8. Locuinţa; fond autohton şi împrumuturi culturale; 

9. Arhitectura populară; monumente etnografice; conservarea şi 
valorificarea în plan cultural şi turistic; 

10. Ocupaţii. Interacţiuni etno-ecologice 

10.1. Evoluţia sistemelor şi tehnicilor agricole 

10.2. Evoluţia raportului dintre creşterea animalelor şi 
cultura plantelor 

10.3. Lucrul la pădure. Sisteme ecologice de exploatare 
a pădurii 

10.4. Difuziunea instalaţiilor tehnice în spaţiul 
european 

10.5. Cultura spirituală populară 

10.6. Geneza şi difuziunea fenomenelor culturale pe 
mari areale culturale; 

1 1 . Excursii de documentare (vizitarea unor muzee, situri 
etnografice); 

12. întocmirea unui proiect privind cercetarea etnografică a unei 
zone şi schiţarea direcţiilor de dezvoltare cultural-economică a 
acesteia. 

Pentru învăţământul postliceal (colegii pedagogice, colegii 
teologice, facultăţi care pregătesc lucrături în domeniul alimentaţiei) 
propunem un curs de etnografie cu următoarele domenii: 

1. Obiectul etnografiei; raporturile cu alte discipline; 
izvoarele de cercetare ale etnografiei; Şcoli şi curente; 

2. Istoricul cercetărilor în ţara noastră; organizarea 
muzeelor etnografice; 

3. Aşezările; gospodăriile tradiţionale; 

4. Locuinţa tradiţională românească; 

5. Ocupaţiile poporului român; 

6. Meşteşugurile ţărăneşti şi instalaţiile tehnice; 

7. Obiceiuri şi credinţe; 

8. Arta populară românească; evoluţia istorică; 
ornamentică; limbaj; actul de creaţie; creaţia contemporană; 

9. Portul popular. 

Pentru implementarea acestui program extrem de important 
pentru păstrarea şi promovarea culturii tradiţionale propunem 
organizarea unor cursuri de formare de formatori prin Centrul 
Judeţean pentru Conservarea şi Promovarea Culturii Tradiţionale 
Braşov, cu aceeaşi structură tematică. 

Introducerea studiului etnografiei în învăţământul 
preuniversitar trebuie să se facă mai întâi în unităţi de învăţământ din 
localităţi reprezentative pentru anumite zone care pot deveni unităţi 
model (pilot) pentru toate şcolile din judeţ. 

Rămân la convingerea că cel mai important segment de 
populaţie pentru implementarea proiectelor instituţiei noastre îl 
constituie copiii-elevi, ajutaţi de ceea ce noi numim tezaure umane vii, 
adică păstrătorii tradiţiilor. 

MUZEUL DE ETNOGRAFIE AL VĂII 

TELEAJENULUI 
VĂLENII DE MUNTE - PRAHOVA. 

Expoziţia permanentă 
„Ocupaţii şi meşteşuguri tradiţionale" 
The permanent exhibition 
"Occupations and tradiţional crafts" 



Muzeograf Daniela Moroşanu 
Vălenii de Munte 



Expoziţia de bază a Muzeului de Etnografie al Văii Teleajenului, 
„Ocupaţii şi meşteşuguri tradiţionale", concepută sub semnul restituirii, al 
reevaluării şi afirmării spiritualităţii româneşti, oferă vizitatorilor 
posibilitatea de a cunoaşte un patrimoniu deosebit de valoros. Prin 
intermediul lui, ne putem transpune în atmosfera satului tradiţional de la 
sfârşitul secolului al XIX- lea şi începutul secolului XX, bazat pe 
economia de tip agrar, pe cele două componente: cultivarea pământului şi 
creşterea animalelor. 

The main exhibition of the Ethnography Museum of Teleajen 
Valley, "Occupations and tradiţional crafts", designed into refund, 
reassessment and affirmation ofRomanian spirituality, it gives visitors the 
opportunity to meet a very valuable heritage. Through it,we can transpose 
in the tradiţional village atmosphere from the late nineteenth century and 
early twentieth century, agr arian-based economy,on two components: land 
cultivation and animal breeding. 

Cuvinte cheie: colecţie, etnografie, ţesături interior, ateliere meşter, 
fierărie, tâmplărie, viticultură, industrii casnice, stână, ladă de zestre. 
Keywords: Collection, ethnography, workshops a handyman, get, t, 
viticulture, domestic industries, erate sneaks 

Printre evenimentele cultural- ştiinţifice ale anului etnologic 2002, 
se înscrie şi inaugurarea Secţiei de etnografie din Vălenii de Munte a 
Muzeului Judeţean de Istorie şi Arheologie din Ploieşti, mărturie a 
bogatului patrimoniu prahovean. 

Consacrată ocupaţiilor şi meşteşugurilor tradiţionale de pe Valea 
Teleajenului, expoziţia oferă vizitatorilor posibilitatea de a cunoaşte un 
patrimoniu deosebit de valoros, mult timp „ascuns" în depozitele 
muzeului. Prin intermediul lui, organizatorii ne transpun în atmosfera 
satului tradiţional de la sfârşitul secolului al XIX- lea şi începutul 
secolului XX, bazat pe economia de tip agrar, pe cele două componente: 
cultivarea pământului şi creşterea animalelor. Acestora li se adaugă 
activităţi adiacente, ce ţin în special de prelucrarea producţiei agricole 
obţinute, ilustrate în expoziţie prin: morărit, fabricarea ţuicii, a vinului şi 
practicarea meşteşugurilor: prelucrarea firelor de origine vegetală şi 
animală, prelucrarea lemnului şi a metalelor. Prin bogăţia şi varietatea 
uneltelor, tehnicilor de muncă şi a produselor finite, expoziţia tinde să 
ofere reperele practicării lor în comunităţile de pe Valea Teleajenului, dar 
nu în mod izolat, ci în contextul dezvoltării culturii populare româneşti. 

Dacă seria uneltelor de muncă ne uimeşte prin ingeniozitate, 
începând cu cele de o mare arhaicitate (ca de pildă dosea de treierat), până 
la mai „noua" instalaţie de curăţat ştiuleţii de porumb, produse 
meşteşugăreşti se disting printr-o extraordinară armonie între formă, decor 
şi cromatică (ne referim la covoare, piese de mobilier, etc), ceea ce indică 
un simţ artistic deosebit al meşterilor populari. în cadrul expoziţiei, ele 
sunt puse în evidenţă prin culoare pastelată a postavului ce îmbracă 
mobilierul de expunere şi prin sistemul modern de iluminat. 

Fotografiile şi diapozitivele, ilustraţii de arhivă, unele datând dintr- 
o perioadă contemporană cu exponatele, sunt asociate cu altele actuale, 
prefigurând o posibilă extindere a expoziţiei, cu un nou nucleu, consacrat 
dezvoltării meşteşugurilor actuale din zonă. 

Argument: 

Valea Teleajenului are un patrimoniu material şi spiritual extrem 
de bogat şi variat. Căile comerciale prin care se realizau schimburile de 
mărfuri între Transilvania şi Ţara Românească au atras oameni veniţi din 
diferite regiuni geografice, încât cu timpul în această zonă s-a realizat o 
interferenţă de datini, tradiţii şi concepţii, determinând o bogată viaţă 
spirituală. 

In toamna anului 2001, după amenajarea spaţiului expoziţional, 
cercetarea şi selectarea obiectelor, s-a trecut la elaborarea proiectului 
temetic şi organizarea Muzeului de Etnografie al Văii Teleajenului în 
sediul refăcut al clădirii anexe a „Şcolii de Misionare Regina Măria", 
şcoală înfiinţată de Nicolae Iorga la Vălenii de Munte în 1922. 

Deschiderea parţială a expoziţiei a avut loc pe 25 octombrie 2001 
iar deschiderea completă pe 31 octombrie 2002. 

Una din principalele îndatoriri ale muzeului este permanenta 
preocupare de a valorifica patrimoniul existent, de a pune în circulaţie 
publică tezaurul de mărturii pe care îl deţine. 

Tematica: 

Expoziţia „Ocupaţii şi meşteşuguri tradiţionale", organizată de 
Secţia de Etnografie Vălenii de Munte a Muzeului Judeţean de Istorie şi 
Arheologie Prahova, îsi propune prezentarea câtorva ocupaţii şi 
meşteşuguri tradiţionale reprezentative pentru această zonă, integrate în 
străvechea tradiţie românească de cultivare a plantelor, viticultură şi 
pomicultură, creşterea animalelor- păstoritul, prelucrarea metalelor şi a 
lemnului. Bogata experienţă cu privire la cultivarea pământului, dobândită 
în timp de localnici, care a contribuit la persistenţa unor culturi şi a unui 
instrumentar agricol perfect adaptate condiţiilor de mediu mai puţin 
favorabile de areal, se cuvine a fi reevaluată în prezent, pentru cunoaşterea 
reală a surselor naturale şi umane de care dispune comunitatea, în 
perspectiva unui proiect de valorificare complexă. 

Titlul generos al expoziţiei oferă prilejul interpretării etnografice 
moderne aplicată subiectului observat, reuşind să descifreze secretele 
vechilor meşteşuguri, un întreg dicţionar de semne şi simboluri, transmise 
din generaţie în generaţie. In egală măsură, expoziţia va releva tradiţia şi 
continuitatea, permanenţa unor forme de sensibilitate specifice locuitorilor 
din zonă, o anumită percepere inconfundabilă a spaţiului, a raportului 
dintre om şi natură. In relaţia om şi natură ne referim nu numai la materia 
primă folosită, ci şi la tehnica şi produsul finit, penrtu că astfel omul 
foloseşte ceea ce natura îi pune la dispoziţie, dar intervenind asupra ei, o 
schimbă, o subordonează nevoilor sale. De asemenea dorim să subliniem 
ca dincolo dimensiunea pragmatică exprimată în utilitatea obiectelor, 
meşteşugurile tradiţionale reprezintă şi o sursă financiară. Deci 
implementarea unor programe de „actualizare" a vechilor îndeletniciri, ele 
pot deveni o ofertă viabilă a unei alternative economice, ca formă de 
existenţă şi emblemă comunitară. 

Mărturisim că ne dorim o expoziţie care să capteze interesul 
ştiinţific şi turistic asupra zonei, să contribuie la promovarea identităţii 
culturale şi conştientizarea locuitorilor din acest spaţiu, că sunt deţinătorii 
unui patrimoniu inestimabil. Patrimoniul muzeului din Văleni reprezintă 
un eşantion a ceea ce au însemnat tradiţiile meşteşugăreşti ale acestui oraş 
şi zonele înconjurătoare. Aceste tradiţii merită să fie cunoscute de 
publicul din ţară şi de peste hotare, pentru că vor avea ceva de spus chiar 
în contextul rapidei şi ireversibilei globalizări. 

Conceptul expoziţiei 

♦ Harta judeţului: 

Harta judeţului Prahova- marcate satele reprezentative pentru 
ilustrarea ocupaţiilor şi meşteşugurilor tradiţionale prezentate în expoziţie. 

• Habitatul- câteva fotografii: vederi de aşezări rurale şi 
urbane, arhitectura laică şi religioasă din zonă; 

• Text de prezentare succintă a ocupaţiilor şi meşteşugurilor 
tradiţionale. 

Structurile expoziţionale se vor grupa pe meşteşuguri , în 
limitele coordonatelor: - materie primă- tehnică- produs. 

♦ Ocupaţii- Cultura pământului, pomicultura, viticultura, 
creşterea animalelor, prelucrarea firelor de origine vegetală sau animală. 

In funcţie de configuraţia reliefului şi calitatea solului, agricultura 
din zonă nu permite obţinerea unor surplusuri destinate schimburilor 
comerciale, dar ea asigură pe plan local unele produse agricole de strictă 
necesitate. Numai fructele au constituit importante surse de venit, datorită 
condiţiilor naturale favorabile care au stimulat extinderea livezilor de 
pomi fructiferi. In centrele pomicole din zonă s-a dezvoltat îndeosebi 
cultivarea merilor şi a prunilor, nucii crescând şi neplantaţi pe văile dintre 
dealuri. 

Vor fi expuse: 

- unelte de lucrat pământul: săpăliga, sapa plug; 

- unelte de recoltat şi îmblătit: secera, coasa, grebla, îmblaciu, 
vânturească, doscă (sabie de mărunţit paie), râşniţă; 

- instalaţie pentru fiert şi distilat ţuică; 

- recipiente pentru transportat şi depozitat struguri; 

- teasc, butoaie de ţuică şi vin; 

- fotografii care să ilustreze contextul din care au fost 
desprinse obiectele. 

Creşterea animalelor, ocupaţie tradiţională pe Valea Teleajenului 
este reprezentată prin: reconstituirea unei stâni care cuprinde: coliba 
ciobanului, ţarc pentru oi, vase utilizate de cioban pentru prelucrarea 
laptelui, fototapet cu imagini pastorale. 



• Prelucrarea metalelor: 

• Text privind vechimea şi importanţa meşteşugului în zonă, 
marea varietate de categorii de obiecte, diversitatea funcţională, materii 
prime şi tehnici folosite; 

• Fotografii cu tehnici de prelucrare şi ornamentare a 
metalelor; 

• Reconstituirea unui atelier de fierărit; 

• Unelte şi obiecte din fier, alamă, aramă. 



• Prelucrarea lemnului: 

• Text privind caracterele specifice prelucrării lemnului şi 
vastul câmp funcţional de folosire a lemnului în această zonă culturală; 

• Fotografii cu tehnici de confecţionare şi ornamentare a 
lemnului; 

• Unelte de lemn pentru dogărit, rotărit, dulgherit, tâmplărit; 

• Obiecte tradiţionale din lemn, de diverse categorii, relaţii de 
convergenţă între meşteşug şi artă: mobilier, obiecte de uz gospodăresc, 
obiecte pastorale. 

• Prelucrarea tradiţională a fibrelor de origine vegetală şi 
animală: 

• Text privind vechimea şi importanţa meşteşugului în areal; 

• Fotografii cu tehnici de prelucrare a firelor; 

• Unelte din lemn pentru tors, urzit, ţesut; 

• Obiecte tradiţionale ce îmbină meşteşugul în artă, scoarţe 
ţesute, lăicere, ştergare. 

Prezentarea exponatelor vechi, de valoare patrimonială, asociată 
cu proiectarea în spaţiu expoziţional a unor filme documentare 
etnografice, vor facilita publicului posibilitatea de a pătrunde în tainele 
unor străvechi ocupaţii şi meşteşuguri. Prin tematica abordată, criteriile 
selecţiei şi modalităţi de etalare, expoziţia organizată de secţia de 
etnografie Vălenii de Munte, va marca o formă de pledoarie ştiinţifică 
pentru identitate culturală şi etnică, pentru integrarea satului românesc în 
ritmurile contemporane, ca demn păstrător şi deţinător al unor 
inestimabile valori culturale şi identitare. 

Scoarţă populară (covor), atelier gospodăresc din Muntenia, 
judeţul Prahova, comuna Slon de la începutul secolului XX, din lână cu 
urzeală din bumbac, ţesut în două iţe şi vopsit în culori vegetale având 
starea bună de conservare. 

Covorul are formă dreptunghiulară, format din două făşii unite pe 
mijloc, decor geometrizat: pe margine chenar, în câmp romburi zimţate 
(luceferi). 

Cromatică: decor roşu, galben, orange, violet, albastru, fond verde. 

Se află în expoziţia de bază a Muzeului de Etnografie al Văii 
Teleajenului, Vălenii de Munte. A intrat în patrimoniu prin achiziţie în 
anul 1971. 

• Modalităţi muzeotehnice de realizare: 

- suspendarea pe bare metalice a ţesăturilor; 

- aşezarea pe podiumuri din PAL îmbrăcat în postav a 
obiectelor; 

- expunerea pe panouri din PAL îmbrăcat în postav a 
obiectelor de mică dimensiune; 

- reconstituirea colibei ciobanului din: tălpi de brad, podea din 
PAL lipit cu pământ galben, pereţi din lăturoaie, acoperiş din şindrilă; 

- fototapet cu imagini pastorale; 

- casetă cu diapozitive color; 



249 



fotografii sepia plastifiate; 

etichete; 

spoturi de iluminat; 

mediatizarea expoziţiei prin pliant, afiş, invitaţii, anunţuri în 



mass- media; 



casetă video. 

VALORIFICAREA UNUI PATRIMONIU 

ETNOGRAFIC DE EXCEPŢIE LA MUZEUL 

NAŢIONAL AL AGRICULTURII. 

EXPOZIŢIA „SCOARŢE ROMÂNEŞTI". 



Muzeograf ing. Fănica Gherghe 

Restaurator Veronica Moroianu 

Muzeul Naţional al Agriculturii, Slobozia, Ialomiţa 



The Agriculture Museum of Slobozia town, Ialomiţa County, 
has a rich valuable collection of carpets. The great interest in this 
collection lies not only in the relatively great number of its pieces, but 
aho in their typological and geographical diversity as well as in the 
excepţional quality of most of them. Being house weavings, of an 
ornamental character, the carpets were made both as part of the 
peasant domestic industry, and in the framework of a certain 
domenial handcraft, in the monastery centres. Our carpets have a 
unity of structure, of decorative outlook, even if they differ by 
ampleness and complexity. The study of the carpet collection include 
the following chapters: material and technique of manufacture; 
ornamental aspects and regional types. For capitalization this 
colection, Museum of Agriculture to realize exhibition "Romanian 
Carpets", open for public March to December 2012. 

Cuvinte cheie : expoziţie, scoarţe 
Keywords: exhibition, carpets 



Colecţia de scoarţe a Muzeului Agriculturii din Slobozia reuneşte 
piese rare, ce au sfidat trecerea timpului. Ele au fost adunate din 
diverse zone ale ţării, de-a lungul mai multor ani şi depozitate ani de 
zile. începând cu anul 2012, o parte din scoarţele colecţiei muzeului 
nostru îşi retrăiesc viaţa, prin expunerea lor publică la Muzeul 

Naţional al Agriculturii. Una dintre cele mai valoroase avuţii naţionale 
a poporului român, sunt şi vor rămâne, fără tăgadă, motivele 
decorative de pe ţesăturile populare. Aşadar s-a decis la valorificarea 
acestui patrimoniu, realizându-se o expoziţie etnografică, intitulată 
„Scoarţe Româneşti", deschisă pentru public din martie până în 
decembrie 2012. 

Expoziţia reflectă aşadar materializarea remarcabilă a 
preocupărilor muzeului privind cunoaşterea şi conservarea unor creaţii 
din arta populară românească, evidenţiind domeniul ornamenticii, 
provenienţa, datarea, materialele, tehnica de lucru şi cromatica 
scoarţelor româneşti. Nu trebuie uitată activitatea de restaurare- 
conservare a 18 piese, care s-a efectuat prin metoda reintegrării în 
gherghef. Toate operaţiile de restaurare au fost efectuate cu scopul de 
a păstra informaţia pe care obiectul o furnizează, constând în date cu 
caracter ştiinţific, tehnic şi istoric. Zonele degradate prezentând lacune 
de băteală şi urzeală, au fost restaurate într-o tehnică care redă 
aspectul iniţial al ţesăturii, folosindu-se materiale asemănătoare cu 
cele originale, pentru refacerea integrităţii obiectului pentru ca zona 
restaurată să fie cât mai puţin perceptibilă. 

Trebuie remarcat că scoarţele prezente în această expoziţie au 
o vechime de peste 100 de ani şi că majoritatea au fost donate de d-na 
Ileana Stoianovici. Ele au fost moştenite de la mama acesteia, Lelia 
Urdărianu, artist plastic, care s-a preocupat în timpul vieţii de achiziţia 
unor valori de artă populară din toate zonele etnografice ale ţării. 

Expoziţia oferă un studiu pe această piesă etnografică, cu mare 
varietate de ornamente, realizate prin diverse tehnici de lucru. El este 
necesar pentru cunoaşterea şi aprofundarea cunoştinţelor despre 
scoarţe de către specialiştii în formare, dar şi de doritorii de artă 
populară. Mai cu seamă, studiul poate servi elevilor de la şcolile şi 
liceele cu profil de artă sau artizanilor, ca manual de inspiraţie 
artistică, care vor dori să valorifice tradiţia şi să urmărească evoluţia 
în timp a covorului tradiţional românesc. 

Termenul de scoarţă provine din cuvântul latin „scortea", iar o 
denumire realistă a termenului de scoarţă este dată pentru prima dată 
de Marcela Focşa în lucrarea Arta populară românească, Bucureşti, 
1969: "O particularitate a scoarţelor este ţesătura lor deasă şi tare, 
scorţoasă". 

Mărturiile vestigiilor arheologice de la Garvăn - Dinogeţia din 
secolele X - XII, reprezintă indicii cum că meşteşugul ţesutului pe 
teritoriul ţării noastre datează de foarte mult timp.Valoroasa maşină de 

ţesut verticală care a precedat războiul de ţesut orizontal, a dat 
posibilitate femeii să realizeze ţesături uzuale şi decorative, de la 
apariţie şi până în prezent. Nelipsite din gospodăria ţărănească, 
ţesăturile îndeplinesc în marea lor majoritate pe lângă funcţia utilitară 
pentru care au fost create şi o serie de alte funcţiuni, dintre care mai 
însemnate sunt funcţia decorativă şi cea manifestată cu prilejul unor 
ocazii (nuntă, botez, înmormântare). 

Aşa cum omul a simţit nevoia de a-şi împodobi îmbrăcămintea, 
tot aşa s-a ivit şi dorinţa de a-şi împodobi şi casa de locuit. Cu timpul, 
în casele înstărite, încep să se diferenţieze încăperile destinate uzului 
zilnic al familiei, de cele rezervate zilelor de sărbătoare pentru 
primirea musafirilor - camera curată. Astfel, cu timpul, camera curată 
reuşeşte să însumeze tot ce are gospodăria mai frumos şi preţios după 
concepţia lui estetică. 

în camera curată sunt aşezate pe pereţi icoanele, ştergarele cele 
mai frumoase, zestrea pe paturi şi laviţe, iar pe culme hainele de 
sărbătoare şi alte ţesături. Ţesăturile din lână le găsim de-a lungul 
grinzilor sau făcute stivă. 

Scoarţele au fost considerate piese de valoare atât în casa 
boiereasă, cât şi în casa ţărănească, menţionate cu mândrie în foile de 
zestre ale vremii şi moştenite în cadrul aceloraşi familii de mai multe 
generaţii. 

Muzeul Agriculturii deţine o foaie de zestre din anul 1801, 
scrisă în limba bulgară unde sunt consemnate mai multe ţesături (Nr. 
inv. FS 2284-Fond Stoianovici). 

Nr. inv. FS 228? '"" 
Ţesăturile româneşti, în special cele de lână - scoarţele - s-au 
impus în întreaga lume prin originalitatea şi varietatea modelelor şi 
prin tonurile calde şi luminoase ale culorilor. Meşteşugul ţesutului de 

scoarţe s-a dezvoltat mai ales în secolele XVII - XVIII, stimulat de 
influenţa turcească. Se dezvoltă numeroase ateliere de ţesut, mai ales 
în mănăstiri, rămânând notabile până azi Agapia, Hurez, Văratec. 
Scoarţele româneşti au, în general, urzeala din fire de lână, cânepă sau 
bumbac, mai rare şi bătătura din fire de lână, subţiri, vopsite. Din a 
doua jumătate a secolului al XlX-lea, a început să fie folosită urzeala 
de bumbac şi coloranţii chimici. Deşi ochios, coloritul chimic este 
departe de a avea frumuseţea, armonia şi trăinicia coloritului vegetal. 
De aceea, înlocuirea coloritului vegetal cu cel chimic reprezintă unul 
din principalele aspecte ale decăderii ţesutului artistic în perioada 
dezvoltării capitalismului. 

Scoarţele confecţionate din lână rămân totuşi mai frumoase şi 
mai valoroase datorită proprietăţilor lânii: moliciune, elasticitate, 
luciu, mod special de a prinde culoarea şi patina. Culoarea este 
obţinută din coloranţi naturali: de exemplu: roşu este obţinut din 
planta cu denumirea populară de fragă tătărească, bleumarinul şi 
albastrul din boabe de soc, galbenul din şofran, cafeniul din cojile 
exterioare ale nucilor coapte, cremul din rădăcina de mătură, iar 
negrul, de obicei, din scoarţa de arin. 

Tehnica ţesutului este aceea a ţesutului „înscorţat"/„kilim", cu 
bătătura bine bătută, care acoperă cu totul urzeala şi se realizează în 
războiul de ţesut vertical (denumit şi gherghef), venit desigur odată cu 
scoarţa de mari dimensiuni şi folosit cel mai adesea în atelierele 
mănăstireşti. Războiul de ţesut orizontal, găsit în cadrul gospodăriilor 
ţărăneşti scurtează totuşi timpul de lucru, dar are un inconvenient, 
ţesătoarea nu vede în totalitate modelul în ansamblul său. Alesul 
motivelor scoarţei se face cu mâna. In majoritatea cazurilor fiecare 
bucăţică a compoziţiei, altfel colorată, poate fi lucrată separat. Există 
însă mai multe moduri de a face legătura între suprafeţele învecinate, 
astfel încât scoarţa să aibă faţa şi dosul identice. La scoarţele 
româneşti întâlnim următoarele procedee tehnice de ales motive: 

1. Tehnica „karamani", frecventă în sudul ţării, din Banat 
până în Muntenia, unde motivele se realizează în unghiuri 
drepte, iar la schimbarea culorii apar mici găurele; 

2. Tehnica „cu fire întrepătrunse", „încrucişate", sau „kilim" 
unde suprafeţele vecine, colorate diferit, sunt legate între 
ele. 

Motivele alese pe scoarţele româneşti sunt de o mare 
diversitate, dar predomină decorul geometric deoarece este cel mai 
uşor de realizat. Apar mult, de asemenea, motivele vegetale şi 

figurative, dar compoziţia fiecărei scoarţe este unică. Pentru decorul 
vegetal, reprezentativă este scoarţa oltenească, unde câmpul 
compoziţional este plin de buchete şi crengi de flori şi fructe, 
adevărate grădini mirifice. 

Vechi motive simbolice de o mare răspândire în arta decorativă 
a poporului român este „pomul vieţii" şi vasul cu flori. In anumite 
zone etnografice motivele figurative de pe scoarţe sunt cele zoomorfe, 
pasărea fiind cea mai frecventă alegere. Motivele antropomorfe evocă 
sugestiv o lume apropiată ţesătoarei. Aici cele mai frecvente sunt 
personajele feminine, îmbrăcate în rochii după moda timpului. Apar 
adesea ca motive figurale uneltele precum furca şi grebla. Asocierea 
motivelor în câmpul scoarţei reprezintă adeseori stilul propriu al 
ţesătoarei. Pentru exemplificarea acestor motive ataşăm imagini 
sugestive de pe scoarţele din colecţia Muzeului Agriculturii. 




motive geometrice (rombul stilizat) 

motive fitomorfe (frunze, flori) 




m^r 






motive zoomorfe (păsări) 




motivul „pomul vieţii' ' 




figuri feminine 



furca, S-uri 

Trăsătura definitorie a scoarţei este unitatea ei de compoziţie. 
Ca orice compoziţie artistică ea are un centru de atenţie în jurul căruia 
se află celelalte elemente. Compoziţia scoarţei prezintă anumite 
particularităţi. Scoarţa se realizează într-o serie variată de forme, de la 
câmpuri aerate brăzdate de vărgi subţiri şi rânduri discrete de motive 
ornamentale, până la compoziţii decorative în câmpuri late, 
contrastante, dispuse alternativ, de o mare forţă expresivă. 
Ornamentica lor este în general geometrică. Stilizarea cea mai 
frecventă a motivelor este dată de conturul în scări, linii drepte şi zig- 
zag. Scoarţa însă a evoluat de la motive ornamentale foarte simple la 
forme dezvoltate, în care motivul ornamental apare de mari 
dimensiuni. Cea mai frumoasă scoarţă din colecţia muzeului este 
scoarţa cu două rânduri de chenare cu motive de mari dimensiuni la 
chenarul lat şi câmp central bogat în ceea ce priveşte ornamentele 
alese (geometrice, vegetale, zoomorfe, antropomorfe sau „pomul 
vieţii"). „Pomul vieţii" ca motiv complex în arta populară românească 
include şi pasărea, care simbolizează sufletul omului, după moarte. 
Pasărea în momentul când zboară la cer, reprezintă trecerea sufletului 
în lumea veşnică, eternă. Dar sunt şi alte motive, unele dintre ele 
balcanice, aduse din exteriorul ţării pe care ţesătoarea le-a preluat. 

Scoarţa oltenească se impune, în primul rând, prin motivul 
vegetal şi ţesutul curb. De obicei, câmpul şi chenarul scoarţei olteneşti 
sunt acoperite cu buchete şi ramuri cu frunze şi flori dispuse orizontal, 
în rânduri dese. Compoziţia ornamentală este dezvoltată prin folosirea 
unor motive figurale (animale şi oameni), integrate compoziţiei 
vegetale. Motivele antropomorfe - figuri de femei, sau diverse 
personaje, apar, uneori, ca fiind componentele unor veritabile mici 
scene. Coloritul scoarţei olteneşti este nuanţat şi rafinat. Câmpurile, de 
obicei colorate în bleumarin, vişiniu, azuriu, verde, cafeniu se remarcă 
prin strălucirea lor inegalabilă. 

Scoarţa muntenească dezvoltă mai ales un desen geometric, 
având ca motiv principal rombul concentric, cu margini dinţate, 
crenelate sau în trepte, prelucrate în diferite variante. Bogata 
policromie a culorilor, care asortează bleumarinul cu roz sau cu 
vişiniu, negrul cu roşul, brunul cu galben, îndulceşte severitatea 
motivului riguros, geometric. 

Scoarţa moldovenească se remarcă printr-o formă specifică 
(mai mult lungă decât lată), prin ţesătura mai deasă şi prin varietatea 
motivelor. Ea a dezvoltat atât decorul geometric, cât şi decorul vegetal 
caracteristic, ce stilizează vechile motive simbolice ale „pomului 

vieţii" şi ale vasului cu flori. Dintre motivele figurale, cel mai frecvent 
motiv folosit este pasărea, legată, de obicei, de „pomul vieţii". De o 
surprinzătoare modernitate, creată prin stilizarea unghiulară a 
motivelor, scoarţa moldovenească se remarcă şi prin originalitatea 
culorilor (azuriu, galben, trandafiriu, brun şi verde-kaki). 

Scoarţa maramureşeană este de dimensiuni mai mici. Mai 
aspră, mai rustică, nu are nici fineţea ţesăturii sau a materialului, nici 
somptuozitatea scoarţei olteneşti sau moldoveneşti, dar acordă perfect 
tehnica mai rudimentară cu forţa compoziţiei artistice. Motivul 
geometric, dezvoltat prin excelenţă, capătă o expresivitate deosebită 
prin ritmul în care alternează, ritm accentuat de coloritul caracteristic, 
în tonuri vegetale de brun, albastru închis, verde, galben - la cele mai 
vechi, evoluând spre o cromatică mai bogată şi mai caldă (vişiniu, 
roşu, verde, galben, violet, cărămiziu). 

Scoarţa bănăţeană se caracterizează printr-o puternică influenţă 
orientală, balcanică şi turcească asupra motivelor şi formelor 
compoziţionale. Predomină motivul geometric şi vegetal. Singurul 
motiv figurativ este fluturele. Caracteristica scoarţelor bănăţene este 
dată de prezenţa formelor ciudate şi complicate, precum şi de coloritul 
incandescent ce se bazează pe contrastul violent al culorilor 
(alăturarea verdelui de roşu vişiniu intens). 

Indiferent de zona etnografică de provenienţă a atelierului de 
ţesut, scoarţa românească a fost şi va rămâne o mângâiere pentru ochi 
şi tălpi. 

Elevele şi personalul Şcoalei de economie casnică în faţa atelierului de 

ţesătorie 

(Activitatea Şcoalelor de agricultură până la 1924). 

Prezentăm în cele ce urmează câteva din scoarţele colecţiei 

M.N.A. expuse în expoziţia „Scoarţe româneşti", alături de imagini 

din timpul restaurării şi de la vernisajul expoziţiei din luna martie 

2012: 

inv. FS 332 
Achiziţie: Ileana Stoianovici 
Provenienţă: Bucureşti 
Datare: 2/2 sec. XIX. 
Dimensiuni (cm): L- 137, 1- 101 

Descrierea obiectului; Materialul şi tehnica de lucru: compoziţie 
ornamentală: chenar (verde) cu ornamente stilizate (alb, roşu, 
bleumarin, ocru, galben, bleu), câmpul central având ca motiv un 
romb cu marginile franjurate (roşu, ocru, verde, bleu), pe restul 
suprafeţei fiind dispuse romburi mici albe şi roşii; lână; ţesut. 

inv. FS 3500 

Donaţie: Ileana Stoianovici 

Provenienţă: Bucureşti 

Datare: 2/2 sec. XIX. 

Dimensiuni (cm): L-208, 1-113 

Descrierea obiectului; Materialul şi tehnica de lucru: chenar îngust 

cu dinţi de ferăstrău, chenar mai lat cu motivul florii cu şase petale şi 

frunze, iar câmpul central cu motive florale; culori: bleumarin, grena- 

fondul, bej, maron, roşu, roz, gri, verde, kaki; lână; ţesut. 

înv. 3313 
Achiziţie: Dumitrescu Angela 
Provenienţă: Slobozia, Jud. Ialomiţa 
Datare: 1/2 sec. XX. 
Dimensiuni (cm): L- 250, 1- 150 

Descrierea obiectului; Materialul şi tehnica de lucru: decorată cu 
motive geometrice la chenar, cu motive geometrice şi vegetale la 
chenarul lat şi motive zoomorfe şi antropomorfe pe câmpul central; 
din două foi cusute manual cu acul pe lungime; lână; ţesut. 

Aspecte din timpul activităţii de restaurare-conservare: 

Aspecte de la vernisajul expoziţiei, 15 martie 2012: 




261 




Această expoziţie prezentată ca o poveste a satului românesc, 
spusă în simboluri şi culori, a adus la Muzeul Naţional al Agriculturii 
din Slobozia zeci de vizitatori dornici să regăsească atmosfera de 
altădată din casele ţărăneşti, şi ea poate fi oricând un autentic reper 
cultural. 

Bibliografie: 

• Focşa, M., Scoarţe româneşti din colecţia Muzeului de artă 
populară alR.S. România, Editura Ştiinţifică, Bucureşti, 1970 

• Dosare de evidenţă analitică şi fotografii din arhiva Muzeului 
Agriculturii; 

• Ministerul Agriculturii şi Domeniilor, Direcţiunea generală a 
îndrumărilor agricole, Direcţiunea învăţământului Agricol, 
Activitatea Şcoalelor de agricultură până la 1924, Tipografia 
Curţii Regale, Bucureşti, 1925 

DREPTURILE ŞI OBLIGAŢIILE 
MUZEOGRAFILOR. 

The rights and obligations of the curators 

Drd. Alexandru Toma, Dr. Emanuel Costoiu 



Summary: 



In time, I have discovered that a lot of my colleagues, for I 
don't know what reason, miss to aknowledge their rights and 
obligations as employees in a budgetary institution, museum, library, 
culture hous or County, as it is. 

Starting from this idea, I have tried to compare the rights and 
obligations of the curators, before 1989 and after 1989. I do not wish 
to do a scan, say that it was better in those days, or that it's much 
better right now, there are enough people who can bring a lot ofpros 
or cons on this subject. People who lived and worked in the period 
before 1989, but retired after the 90 or so, the situation may be 
different and multiple. 

Cuvinte cheie: angajaţi, instituţie bugetară, muzeu, drepturi şi 

obligaţii 

KeywordsrEmployees, budgetary institution, museum, library, rights 

and obligations. 

In decursul timpului am descoperit destul de mulţi colegi, care 
nu ştiu din varii motive care sunt drepturile şi obligaţiile lor ca şi 
angajaţi într-o instituţie bugetară, fie că este muzeu sau bibliotecă, 
casă de cultură, sau direcţie judeţeană. 

De la acesta idee am plecat şi încerc să compar drepturile şi 
obligaţiile muzeografilor înainte de 1989 şi după 1989. Nu vreau să 
fac o radiografie, să spun era mai bine atunci sau este mai bine acum, 
sunt destui cei care pot aduce argumente pro şi contra asupra acestui 

subiect. Oameni care au trăit şi au muncit în perioada dinainte de 
1989, dar după 1990 sau pensionat etc, situaţiile pot fi diferite şi 
multiple. 

Articolul cred că va fi sec, dar totodată interesant, voi ataşa 
fişe de post şi de evaluare din arhiva câtorva muzee din 1980, 1975, 
sunt foarte interesante. 

In urmă cu câteva zile printr-o întâmplare stăteam de vorbă cu 
un muzeograf, slujitor al culturii şi artei de prin 1975, îi povesteam 
ideea mea despre articol. Dumnealui mi-a spus aşa, muzeografii 
trebuiau să urmărească cele patru idei directoare înainte de 1989: 
propaganda cultural artistică, cercetarea, valorificarea şi achiziţiile. 

Fişa de post nu exista sau dacă exista oricum nu avea nici o 
relevanţă, vă sună cunoscut cumva ? din păcate şi azi sunt muzee unde 
nu contează fişa de post. 

Ce făcea un muzeograf înainte de 89: în realitate, nu conform 
graficelor sau altor înscrisuri, cercetare de teren, foarte mult şi 
achiziţii, erau bani de achiziţii, scria „cel puţin" un articol pe an, era 
normat, de obicei scriau mai multe, dovada Revista Muzeelor sau 
Magazin Istoric, etc. Făcea propagandă partidului vrând nevrând, prin 
expoziţii volante şi conferinţe la sate sau în oraşele mai mici, în 
cămine culturale, în uzine, în fabrici, toamna căra lemne pentru foc, cu 
excepţia celor din muzeele mari etc. 

Veneau la serviciu şase zile din şapte, făceau ghidaje destul de 
multe pentru că atunci erau aduşi la muzeu toate categoriile de oameni 
ai muncii, studiau bibliografia. 

Un alt muzeograf, pensionar acum, mi-a relatat care erau 
primii paşi pentru a învăţa muzeografie, astfel, timp de trei ani a 
studiat bibliografia specifică în biblioteca şi arhiva muzeului, şi alte 
biblioteci, a studiat în amănunt colecţia, iar la anumite intervale era 
verificat de şeful direct, activitate extrem de benefică pentru 
dezvoltarea ştiinţifică a muzeografului. A urmat apoi timp de doi ani 
cursurile de formare organizate de Centrul de Perfecţionare a Cadrelor 
finalizate cu examene riguroase. 

Conform legii nr. 10 din 23 noiembrie 1972, Codul Muncii al 
Republicii Socialiste România, exista secţiune specială pentru 
angajaţii din cultură. Redau cele patru articole: 

Cultura 

Art. 50 In înfăptuirea sarcinilor de înalta responsabilitate sociala 

care le revin, oamenii de cultura şi artă trebuie să contribuie activ, 

prin întreaga lor operă de creaţie, în strinsă legătură cu viaţa, cu 
cerinţele construirii societăţii socialiste multilateral dezvoltate, la 
progresul spiritual al societăţii, la ridicarea nivelului cultural si a 
conştiinţei socialiste a poporului. 
Art. 51 

(1) Oamenii de cultura si arta se bucura de libertatea de creaţie, de 
manifestarea deplina a personalităţii si talentului lor, puse in slujba 
idealurilor socialismului, democraţiei si progresului social. 

(2) Ei au dreptul sa-si valorifice, potrivit specificului, operele de 
creaţie, protecţia drepturilor de autor personale nepatrimoniale si a 
celor patrimoniale fiind garantata conform legii. 

Art. 52 In scopul promovării activităţii de creaţie, oamenii de cultura 

si arta, publiciştii, au dreptul sa se asocieze, in condiţiile legii, in 

uniuni, asociaţii si societăţi de creaţie. 

Art. 53 Prin statute proprii se stabilesc modul de organizare si 

funcţionare a uniunilor, asociaţiilor si societăţilor de creaţie, 

drepturile membrilor privind pensiile, ajutoarele si celelalte forme de 

asigurări sociale. 

Cert este că înainte de evenimentele din 1989 toţi românii aveau 

drepturi confinţite de constituţie, dar care nu erau respectate, existau 

totuşi două drepturi care erau inalienabile, dreptul la muncă şi dreptul 

la salarizare. 

După 1990 drepturile şi obligaţiile salariaţilor sunt 
reglementate de Codul muncii, dar pentru anumite categorii de 
personal sunt prevăzute şi de statutele profesionale sau disciplinare. 
De asemenea ele pot fi precizate în contractele colective de muncă şi 
în regulamentele interne. Potrivit art. 37 din Codul muncii, drepturile 
şi obligaţiile privind relaţiile de muncă dintre angajator şi salariat se 
stabilesc, potrivit legii, prin negociere, în cadrul contractelor colective 
de muncă şi al contractelor individuale de muncă. Prin „drepturile 
recunoscute de lege" se înţelege drepturile statuate prin acte normative 
dar şi prin contracte colective de muncă, fiind vorba de drepturile 
fundamentale ale salariaţilor. Alte drepturi pot fi tranzacţionate de 
către salariaţi. 

Conform standardului ocupaţional Muzeograful este 
specialistul care constituie, dezvoltă, protejează, evaluează, clasează, 
administrează, cercetează, interpretează şi valorifică patrimoniul 



1 Buletinul Oficial nr. 140 din 1 decembrie 1972 

muzeal în concordanţă cu politica instituţiei unde lucrează, în scopul 

v v j 

cunoaşterii, educării şi recreării publicului 

In continuare voi enumera câteva drepturi şi obligaţii ale 
muzeografului conform fişei de post standard: 

- răspunde de întocmirea materialelor de analiză ce privesc activităţile 
pe care le conduce sau coordonează şi le supune discuţiei Consiliului 
de administraţie şi Consiliului Ştiinţific; 

- verifică actualitatea şi corectitudinea informaţiilor existente pe 
pagina de internet a instituţiei şi propune imediat corecturi sau 
modificări ale informaţiilor eronate; 

- redactează informările referitoare la activităţile pe care le 
coordonează şi le transmite persoanei cu atribuţii specifice pentru 
publicarea acestora pe pagina de internet a instituţiei; 

- răspunde de corectitudinea informaţiilor transmise în vederea 
publicării; 

- cercetare, dezvoltarea patrimoniului muzeal; 

- cercetare de teren pentru constituirea şi completarea colecţiilor ; 

- cercetare de colecţii şi documentare pentru identificare, determinarea 
şi înscrierea în circuit ştiinţific a pieselor; 

- controlul stării de conservare, evaluarea necesarului de restaurare, 
tratare şi pentru îmbunătăţirea condiţiilor de păstrare ; 

- evidenţa ştiinţifică a pieselor de muzeu; 

- valorificarea ştiinţifică şi culturală a patrimoniului muzeal: face 
cunoscute rezultatele cercetărilor proprii prin: comunicări ştiinţifice, 
studii, expoziţii de colecţii şi tematice, cataloage, repertorii- 
prezentate, publicare; 

- realizează (propune şi susţine), activităţi culturale pentru public (sau 
categorii de public), utilizând rezultatele cercetării şi documentării 
proprii, a activităţii de salvare, dezvoltare, punere în valoare a 
patrimoniului cultural, desfăşurate în muzeu, prin: expoziţii, 
publicaţii de prezentare, ghidaje, expuneri, colaborări cu presa scrisă, 
audio-vizuală; 

- planifică săptămânal şi anual activitatea întregului departament şi 
informează, tot astfel, asupra acesteia, a realizărilor sau nerealizărilor, 
a cauzelor celor din urmă şi a oricăror probleme şi aspecte de interes 
pentru optimizarea activităţii muzeale; 

- militează pentru prestigiul şi interesele instituţiei; 



Paula Popoiu, cordonator, Standardul Ocupaţional de muzeograf, 
http://www.anc.gov.ro/uploads/so/rn/muzeograf.pdf, p. 3. 

- participă la inventarierea bunurilor culturale 

- elaborează şi participă la programe de educaţie muzeală, la proiecte 
cu finanţare, manifestă iniţiativă în valorificarea patrimoniului în 
scopul cunoaşterii potenţialului valoric al instituţiei; 

- desfăşoară activitate de îndrumare (ghidaj) pentru expoziţiile 
permanente şi temporare; 

- răspunde solicitării directorului de a participa la manifestări culturale 
specifice neplanificate; 

- se îngrijeşte de respectarea planului de activitate aprobat pe anul în 
curs al serviciului; 

- participarea în comisiile de specialitate (achiziţii, inventariere, 
reevaluări, restaurare) conform Regulamentului de funcţionare al 
instituţiei; 

- sarcinile de serviciu nu sunt limitative, se vor completa ori de câte 
ori este nevoie, pentru bunul mers al activităţii instituţiei. 

Aşa cum bine vedem acum avem parcă mai multe drepturi dar 
şi parcă mai multe obligaţii, deosebirea contă că acum ne putem alege 
meseria pe când atunci erau repartizaţi. 



Anexe: Câteva fişe de apreciere, şi de post din perioada 1970- 



1980 




' Arhiva Muzeului de Artă Baia Mare, fişa de apreciere muzeograf. 

CERCETAREA,CONSERVAREA, RESTAURAREA ŞI 

OCROTIREA PATRIMONIULUI CULTURAL PRIN 

COMISIUNEA MONUMENTELOR ISTORICE PÂNĂ 

LA 1918. 

Drd. Cosmin Trîmbaciu 



The Comision of Historical Monuments played an important roii 
in romanian cultural life. It has been established with the royal decree 
no. 3658 f rom the 17 th of november 1892. Atfirst it was formed of 5 
members : Vasile Alexandrescu Urechia, Titu Maiorescu, Constantin 
C Arion they were designated by the Ministery of Religious Affairs 
and Public Statement; Grigore Tocilescu -Director of the Museum of 
Antiquities and architect G. Sterian. The official document was 
certified by studies and resirch of historical monuments. 

Cuvinte cheie: conservare,restaurare, patrimoniu cultural 
Keywords : conservation, restoration,cultural heritage 



în 1859, ministrul cultelor, Alexandru G. Golescu, conducând 
o comisie formată din Cezar Bolliac, Dumitru Papazoglu, Alexandru 
Odobescu şi Alexandru Pelimon, hotărăsc să continue ce au întreprins 
între anii 1860 şi 1865 (în septembrie 1863, Grigore Bengescu II a 
avut misiunea de a cerceta mănăstirile din judeţele Dolj, Romanaţi, 
Gorj şi Mehedinţi) care urmăreau să pregătească secularizarea averilor 
mănăstireşti. La 2 noiembrie 1864, Nicolae Creţulescu lansează o 
circulară către revizorii şcolari, revenind apoi în februarie 1865 şi care 
a cuprins date referitoare şi la starea de conservare a monumentelor 
din 35 mari unităţi administrative. Rezultatele au fost consemnate, 
printre altele, în cunoscutul Album archaelogic pitoresc care cuprinde 
1 10 planşe ilustrate de H. Trenk. 

In 1871 a fost elaborat un prim proiect de lege pentru 
conservarea monumentelor istorice iar Chestionarul sau izvodul de 
întrebări în privinţa vechilor aşezăminte ce se află în deosebitele 
comune ale României, a fost împărţit în ţară între 1871 şi 1875, prin 
Ministerul Cultelor si Instrucţiunii Publice de Alexandru Odobescu. 

Acesta îşi propunea: "să cercăm a aduna elemente de statistică 
arheologică şi să dobândim până la oarecare punct mijloace de a 
clasifica, cel puţin grosso modo, monumentele antice din ţara noastră 1 . 

Prin decretul princiar (nr. 754/6 aprilie 1874) s-a stabilit un 
regulament de funcţionare a Comisiei onorifice pentru monumentele 
publice, organism unde sunt cuprinşi Mihail Kogălniceanu, Alexandru 
Odobescu, Cezar Bolliac, Teodor Rosetti, Dimitrie Sturdza 
(preşedinte). Alexandru Orăscu, Titu Maiorescu, A. Berindei, 
Constantin Stăncescu, care trebuia să realizeze "un tablou al tuturor 
monumentelor publice din ţară, pentru care să se ia măsuri de 
conservare" . 

In anul 1881, V.A. Urechia a semnat următoarea decizie: 
"Corpurile legiuitoare, aprobând legea de împrumutare a 300.000 lei 
pentru restaurarea şi repararea principalelor monastiri şi biserici, simt 
nevoia, după înţelegerea avută cu I.P.S. mitropoliţi şi episcopi, să facă 
o alegere din devisele monastirilor şi bisericilor, care fie din respect 
artistic, fie din acel istoric, merită să fie cu precădere restaurat [...]". 
Conform acestei decizii au fost numite comisiile însărcinate cu 
anchete de teren în judeţele Mehedinţi, Gorj, Romanaţi, Vâlcea, Dolj, 
Olt, Argeş, Muscel, Dâmboviţa, Prahova, Teleorman, Vlaşca şi Ilfov: 
Din prima comisie au făcut parte Ion Slavici, Gheorghe Mândrea şi 
domnişoara Hitz, profesoară de pictură, ajutaţi de inginerii Simous şi 
Maur. 3 

"O a doua comisiune, afirma V.A. Urechia, participant direct 
la lucrări, "pentru Moldova şi restul României se va numi după 
întoarcerea noastră din excursiunea în ambele părţi, dacă va fi de 
lipsă. 

Corpul didactic a sprijinit Comisiunea în lansarea chemării de 
a i se notifica lista mănăstirilor si bisericilor cu valoare istorică. Ea 



1 N. Stoicescu, Monumentele, p. 928-934, vezi şi C. Tudor, Odobescu, p. 14-15. 
Pentru ilustraţia epocii, la C. Moisil, Antichităţile preistorice, p. 115-117. Odobescu 
extinde obiectul cercetării şi asupra movilelor ce "sunt, fără îndoială, archive tăcute 
care păstrează în miezul lor pe curat documente istorice ale ţării noastre din timpii 
pe când istoria nu se scria cu condeiul. Cercetarea lor este una din datoriile cele mai 
însemnate, cele mai curioase, dar totodată şi din cele mai anevoioase ale 
arheologilor români", cf. Al. I. Odobescu, Scrieri literare şi istorice. Artele din 
România în periodul preistoric, II, 1887, p. 265. 

Revista momentelor istorice, 1885-1889, p. 226. 

Raporturi. Monumente istorice, p. III. 
4 Ibidem, p. IV. 

cerea "de a însemna părţile din edificiu care urmează a rămâne neatins 
ori restaurate, cu cea mai mare veghere şi să nu se altereze stilul ori să 
nimicească niscai fresce, portrete şi inscripţiuni istorice". La articolul 
"d", Comisiunea urma să propună căreia din "bisericile ori monastirile 
constatate de ea se cade a se da cu precădere" la restaurare ori 
reparare; arhitectului din comisie i se da sarcina de a întocmi devizele 
necesare şi planul monumentului . 

Făcând pare din Comisia de control din Moldova, Pantazi 
Ghica a vizitat mănăstirile Socola, Cetăţuia, Golia, Barnovschi, 
Neamţ, Frumoasa, Galata, Trei Ierarhi, Sf. Nicolae Domnesc, Agapia, 
Văratec, Secu, Bistriţa şi Roman, cerând să se încredinţeze restaurarea 
monumentelor de aici unor arhitecţi care să poată "da garanţii morale 
mai asigurătoare că le va păstra întru toate, penă şi în dimensiuni, penă 
şi în desenuri şi sculpturi . La Trei Ierarhi el a solicitat ca "să nu se 
schimbe întru nimic caracteru construcţiunei, stilul arhitecturei şi acea 
finaţă rară de ornamentări şi de sculpturi, care trebuiesc neapărat 

"7 

păstrate şi reproduse [...] . La Cetatea Neamţului exprima cu regret: 
"Când are o naţiune asemenea monumente care sunt mândria şi gloria 
ei, ar fi o ruşine, o crimă de a nu se restaura, şi de a lăsa să se şteargă 
şi chiar urmele lor" . Pantazi Ghica judeca aspru unele abateri de la 
reguli elementare. El arată că mănăstirea Secu "nu trebuieşte 
restaurată, în condiţiunile sacrilegii, în care s-au făcut reparaţiunile 
mai la toate monumentele istorice, schimbându-li-se stilul şi caracterul 
arhitectonic şi dându-li-se spoituri şi ornamenturi moderne [...] . 
Opinia membrilor comisiei a fost identică, constatând că starea proastă 
în care se aflau monumentele se datora fie dezinteresului sau 
nepriceperii, cuvântul lor a contribuit la reglementarea lucrurilor. 
Nicolae Ionescu, vizitând biserica Sf. Ioan din Vaslui, a considerat că 
"bisericile din timpul lui Ştefan cel Mare formează ca un lanţ de 
lucrări, pe care în interesul sigur al dezvoltării arhitecturii la noi ar 
trebui să le întregim şi să le restaurăm 1 . 



5 Ibidem, p. IV. 

6 Ibidem, p. 18-19. 
Ibidem, p. 35 

8 Ibidem, p. 75-77. 

9 Ibidem, p. 97. 

10 Ibidem, p. 172. Dezideratul se va împlini prin lucrările teoretice ale lui Gh. Balş, 
N. Iorga ş.a., ca şi prin şirul de restaurări întreprinse în Moldova, mai ales după 
1920. 



273 



Ioan Slavici şi Gheorghe Mândrea, după ce au văzut în 49 de 
zile, 64 de obiective, au ajuns la concluzia că: "încetul cu încetul s-a 
nimicit o parte din rămăşiţele preţioase ce puteau să servească drept 
puncte de plecare pentru aprecierea gradului de cultură şi a felului de a 
gândi al părinţilor noştri şi din care fără îndoială ne-am fi putut lămuri 
asupra multor dintre întâmplările din trecutul ţării noastre, faţă de care 
ne aflăm în nedumerire. Arătându-vă aceste neajunsuri comisiunea-şi 
exprimă totodată încrederea că prin înfiinţarea comisiunii însărcinată 
cu conservarea monumentelor istorice ele vor fi înlăturate pentru 
totdeauna" 11 . 

Alexandru Macedonski, fiind însărcinat şi el, în 1882, de 
ministrul Cultelor şi instrucţiunii publice să raporteze despre starea de 
conservare a monumentelor de la Hurez şi Sf. Dumitru din Craiova, îşi 
face publice rezultatele în revista "Literatorul" (II) . 

Episcopul Ghenadie al Râmnicului, în acelaşi sfârşit de veac, 
aminteşte ca exemplu negativ fapta lui Mihnea-Vodă, citind inscripţia 
de pe poarta clopotniţei de la Bistriţa (1683-1684) care spune despre 
"reoa vrăşmăşie a lui Mihnea-Vodă, Dracea, ce a avut, pre dânsul, din 
faţa pământului a o şterge silnic cu tunuri şi alte armii zidurile le-au 
surpat" 13 . 

Din parcurgerea notelor arhivistice, dar şi din publicaţiile 
vremii, constatăm că a existat un interes crescând faţă de modul în 
care erau conservate şi restaurate unele monumente, în special cele de 
importanţă naţională, Episcopul Melchisedec, cu prilejul vizitei din 
1884, "în interesul arheologiei noastre", mănăstirile din nordul 
Moldovei, arăta: "arhitectura noastră bisericească, lipsite de modeluri 
tipice, a ajuns la anarhie, lăsată în capriţiul architecţilor noştri care cea 
mai mare parte se conduc ori de modeluri străine, ori inventate de 
dânşii şi adeseori fără gustu şi reu inventate" 1 . 

Suntem în perioada lucrărilor efectuate la noi de Lecompte de 
Noiiy, care a restaurat Curtea de Argeş, Sf. Nicolae Domnesc şi Trei 
Ierarhi din Iaşi, la Târgovişte şi Sfântu Dumitru din Craiova fiind 
considerate "schilodiri, răzbuiri şi sporiri" 15 . în replică se spunea că 



11 Ibidem, partea a Ii-a, voi. II, p. 249. 

N. Iorga, Monumentele istorice în literatură, p 108. 

Ghenadie al Râmnicului, Visite canonice însoţite de note istorico-arheologice. 
Anii 1890-1891, Bucureşti, 1892, p. 30. 

14 Melchisedec, Vizită, VII, p. 88-89. 

15 Luând atitudine, G. Sterian arată în raportul său că "în ţările luminate îngrijirea 
monumentelor se face de către oamenii iniţiaţi în arhitectură, pe când la noi, studiul 

monumentele sunt sfinte şi glorioase rămăşiţe ale trecutului, ele au 
drept la respect şi apărare de la distrugere" 1 . 

Au fost trimişi să analizeze calitatea lucrărilor de restaurare de 
la biserica episcopală din Curtea de Argeş, Theodor Aman, Theodor 
Ştefănescu, Karol Storck şi Alexandru Săvulescu. Ei s-au adresat la 3 
noiembrie 1879 ministrului Nicolaie Creţulescu, arătându-i că "în 
general lucrările sculpturale sunt imitate cu multă fidelitate şi 
acurateţa, dl. arh. Lecompte a introdus oarecari modificări regretabile 
[...] în restaurări nu este permis să se facă cea mai mică inovaţiune 
"fiindcă aceasta alterează caracterul primitiv al operei şi aduce 

1 7 

anomalii în mersul regulat al istoriei artelor" . Comisia reproşa 
încărcarea acoperişului cupolelor cu ornamente, galeria de flori de 
piatră de la cornişele turlelor, introducerea balustradei. In ceea ce 
priveşte "răzuitul pietrelor vechi, ca să li se dea acelaşi ton ca la cele 
noui - considera că este o eroare la care se opune şi arta şi raţiunea, 
fiindcă umiditatea ce au pietrele când ies din carieră se evaporează şi 
formează la suprafaţa lor un strat cristalin de săruri calcare, care strat 
conservă foarte bine piatra". 

Sunt emise, tot în această perioadă, mai multe reglementări, 
legate direct de epoca modernă, când au fost puse bazele sistemului 
bibliotecilor publice. De exemplu, Legea depozitului legal, ce avea să 
asigure păstrarea cărţii în aceste instituţii, datează din 2 aprilie 1885 . 

Se conturează o confruntare privind începutul organizării 
sistemului de ocrotire a patrimoniului cultural naţional, de fapt la fel s- 
au petrecut lucrurile şi în alte ţări, două lucruri importante: o 
conştiinţă a valorilor inestimabile, care nu pot fi înlocuite, pe care o 
reprezintă monumentele şi obiectele culturale pentru istoria României 
şi pentru afirmarea culturii naţionale, dar şi o concepţie şi metodologie 



şi cercetarea lor sunt lăsate la discreţiunea persoanelor necompetente şi neştiutoare 
"în ale artei", tot el cerând "documente sigure" de înregistrare a operaţiilor de 
restaurare (cf. G. Sterian, Restaurarea monumentelor istorice în străinătate şi în 
România, Iaşi, 1889). 

Comitetul rezistenţei, p. 15. 
17 Revista monumentelor istorice, 1865 - 1890, p. 80; în raportul arhitecţilor Al. 
Orăscu şi Ruchnovski, din 7 aprilie 1880, se constată, tot la Curtea de Argeş, 
inovaţii costisitoare "şi supărătoare" în contra monumentului, dar ei consideră că 
lucrările tehnice de restaurări propriu-zise, ele sunt executate cu soliditate, acurateţe 
şi pricepere" {Restaurarea monumentelor istorice, 1865-1890, p. 100). 

Dan Berindei, înfiinţarea Societăţii Academice şi localurile Academiei, în 
"Monumene şi Muzee", I, 1958, p. 241. în 1898 Ion Bianu publică un Apel pentru 
ocrotirea cărţii vechi, semn al grijii faţă de soarta bunurilor bibliofile. 

proprie de conservare-restaurare. O serie de personalităţi culturale şi 
politice au contribuit la formarea ambelor concepţii. 

Astfel, Ioan Slavici spunea în 1882: "generaţia noastră mai 
luminată decât cele trecute trebuie să simtă că dacă e vorba ca 
societatea românească să ajungă la vreo însemnătate în lumea aceasta, 
ea trebuie să se pătrundă de spiritul solidarităţii naţionale: tot românul 
să simtă că nimic mare nu se poate produce decât prin munca unită a 
unui şir de generaţiuni şi întocmai precum noi dorim, ca lucrurile 
începute de noi să fie continuate cu zel de către urmaşii noştri, părinţii 
noştri au murit cu nădejde că noi vom scoate la capăt lucrările 
începute de dânşii" 1 . Slavici a avut şi alte idei interesante pe care le 
susţinea într-un spirit modern. Una, ca exemplu, exprima rolul cultural 
pe care l-au avut monumentele religioase în istoria României. El 
afirma că "monastirile nu sunt decât în rândul al doilea aşezăminte 
religioase, ceea ce le-a produs e mai ales spiritul de conservare 
naţională, şi cei ce le-au întemeiat şi înzestrat cu o parte din anunţul 
lor îşi găseau răsplata în gândurile amăgitoare pe care şi le făceau 
despre viitoarea înflorire a neamului . Un alt punct de vedere îl are 
concepţia referitoare la valorificare, spune Slavici - "monumentele 
publice, oricare ar fi ele, nu au alt scop decât pe acela de a fi văzute şi 
admirate [...] 21 . 

Andrei Cosma, unul din fruntaşii mişcării naţionale, venea cu 
dorinţa unei înţelegeri mai mari în sprijinul larg, comunitar, în 1889, 
vorbind despre aşezarea antică de la Porolissum afirma: 
"Indeferentismului, ce domneşte la noi în genere, a lăsatu uitata pân- 
acum colonia de la Moigrad, antichităţile numeroase ce s-au aflatu şi 
se află aici au trecutu în mane străine [...]. Preoţimea şi inteligentia 
romana de in giuru au cea mai sânta detorentia naţionale, ca 
luminându poporul se împiedece aceste înstreinări, şi să înduplece 
poporul a le cede gratis, seau pe lenga rescumparare, Museiului 
naţionale de in Blasiu" . 

Fruntaşii culturii române din secolul al XlX-lea, folosind ca 
punct de sprijin al teoriei politice, s-au bazat din plin pe monumentele 
arheologice ca demonstraţie. Gheorghe Bariţiu publică un Raport 



19 Raporturi Monitorul istoric, (Raportul lui Ioan Slavici) . 
20 Ibidem, II, p. 180. 
21 Ibidem, II, p. 213. 

Augustin Caliani, Urmele domniei romane în Ardeal, Câteva pagini din istoria şi 
arheologie română, Blaj, 1915, p. 68. 

asupra călătoriei la ruinele Sarmisegetusei şi a informaţiilor adunate 
la faţa locului în anul 1882, editat de Academia Română. 

Privind teoria şi metologia conservării din această perioadă, 
putem da ca exemplu poziţia arhitectului Alexandru Orăscu, notată 
într-un raport din 18 martie 1874, despre lucrările de la Curtea de 
Argeş. El făcea următoarea afirmaţie că "de câte ori este vorba de a 
restaura un monument artistic din vechime, naşce de sineşi, cestiunea 
dacă restaurarea trebuie să fie o simplă reparare, adică o reînfiinţare 
solidă a părţilor cari se află slăbite ori vătămate într-nsul, la momentul 
restaurării sau dacă ea cată a fi o restituire a monumentului, adică o 
expunere a lui de toate elementele bastarde care s-au alipit după vremi 
de dânsul şi o reînviere a adevăratului monument primitiv, constituind 
oarecum o nouă şi deplină eflorecenţă a stilului ce caracterizează 
edificiul, mărginită însă numai la acel nou . 

Alexandru Orăscu apreciază într-un spirit modern, foarte 
apropiat de şcolile de restaurare engleză şi italiană care propagau în 
epocă rostul restauratorului, a cărui datorie "este ca să caute atât prin 
cercetări istorice îndreptate special asupra monumentului, cât şi prin 
un studiu mai general al stilului de care el mai mult sau mai puţin 
depinde a reda monumentului, întrucât va sta prin putinţa un aspect cât 
se va putea mai identic sau cel mai asemuit cu înfăţişarea lui 
primordială . 

Concluziile, propaganda şi motivaţiile rezultate în urma stării 
de fapt a monumentelor istorice s-au înmulţit între anii 1880 şi 1890. 
La 20 aprilie 1890, mai mulţi oameni de cultură şi artă (Th. Aman, C. 
Băicoianu, C. Beniş, I. Călinescu, Şt. Ciocârlan, I. Carcaleţeanu, I. 
Constantinescu, I. Gabrielescu, E. Georgescu, I. Mincu, G. Mândrea, 
D. Maimarolu, G.D. Mirea, Al. Orăscu, P. Patricu, K. Storck, C. 
Stăncescu. Th. Socolescu, G.M. Tătărescu şi I. Valbudea) au adresat o 
petiţie primului-ministru în care deplâng starea şi modul de păstrare a 
monumentelor. Greşelile sesizate i-au făcut pe semnatari să ceară 
înfiinţarea unei Comisiuni arhitecto-archeologice, care să 
supravegheze şi să conducă lucrările de conservare-restaurare. Ei au 
arătat că, încă din 1864, prin regulamentul Şcoalelor de Belle-Arte, 
Nicolae Creţulescu prevăzuse înfiinţarea unui Comitet academic de 



23 Pentru bibliografia lui G. Bariţiu, vezi George Em. Marica, Studii de istoria şi 
sociologia culturii române ardelene din secolul al XlX-lea, Cluj -Napoca, 1978, voi. 
II, p. 115-119. 

Restaurarea monumentelor istorice, 1865-1890, p. 23. 
25 Ibidem, p. 23-24. 

Belle-Arte, format din şapte personalităţi, având atribuţii inclusiv în 
privinţa monumentelor. Ce constată ei? Nici Comitetul şi nici 
Comisiunea arhitecto-arheologică, prevăzută de regulamentul privitor 
la monumentele publice (din 7 aprilie 1874), pe lângă Ministerul 
Instrucţiunii Publice şi Cultelor, "cu scop de a clasa şi conserva 
neschimbate monumentele noastre istorice" n-au fost puse în 
practică . 

Protestul a avut ca urmare, la 27 aprilie 1890, crearea amintitei 
Comisiuni onorifice pentru monumentele publice (prin decret regal nr. 
1307 (14 aprilie 1890). Comisiunea era compusă din Mitropolitul 
primat, Mihail Kogălniceanu, Dimitrie Sturdza, Titu Maiorescu, V.A. 
Urechia, Grigore Tocilescu, Constantin Lahovari şi H. Suţu, secretar 
fiind Ioan Bianu, comisiunea funcţionând, de altfel, conform 
regulamentului din 1874. In prima şedinţă, ministrul Theodor Rosetti 
arăta că "din restaurări s-a făcut problemă naţională", hotărându-se ca 
orice proiect de restaurare să-i fie supus spre aprobare, discutându-se 

97 

încă acum situaţia unui număr de şase monumente importante . 
Urmarea a fost că la şedinţa din 12 mari 1890, V.A. Urechia cere 
promulgarea unei legi mai clare, care să fixeze atribuţiunile şi rolul 
Comisiei, el fiind autorul unui proiect de lege care urma să fie depus 
la Senat 28 . 

V.A. Urechia a prezentat, încă din 1882, în Camera 
deputaţilor, un proiect de lege pentru conservarea şi restaurarea 
monumentelor istorice, expunerea de motive fiind susţinută de 
Constantin Exarcu, în 1890, la Senat. A motivat şi i-a îndemnat pe 
senatori să facă o analiză exactă asupra oportunităţii reglementării 
juridice. Exarcu, în pledoaria sa, s-a adresat senatorilor prin 
următoarele cuvinte: "Să conservăm şi noi micile manifestaţiuni ale 
culturii noastre artistice din trecut şi care ne dovedesc că nu suntem 
născuţi de ieri şi că suntem datori a continua tradiţia şi argumenta 
patrimoniul ce ne-au lăsat strămoşii noştri [...]. In continuare el a spus, 
accentuând de fapt: "N-am trebuinţa să vă spun că noi am distrus şi 
continuăm a distruge cu o crudă barbarie sau să profanăm prin 
restaurări nesocotite trecutul nostru istoric, religios sau artistic . 

Promulgată prin Decretul nr. 3658, 17 noiembrie 1892, Legea 
pentru conservarea şi restaurarea monumentelor publice a fost 



26 Ibidem, p. 22-23. 

27 Ibidem, p. 224-226. 

28 Ibidem, p. 239. 

29 Curinski, op. cit., p. 134-135. 

sprijinită de Spiru Haret, rolul important avându-1 Grigore Tocilescu. 

Ort 

Legea a fost aprobată cu o mare adeziune . Ea a constituit domeniul 
juridic de bază a sistemului românesc de ocrotire a patrimoniului 
cultural naţional. Bazându-se pe ea, a fost instituită Comisiunea 
monumentelor publice. Aceasta era compusă "dintre bărbaţii cei mai 
competenţi în sciinţele istorice sau arheologice, dintre cari duoi vor fi 
luaţi dintre membrii Academiei din directorul Muzeului de antichităţi 
şi un arhitect (art.l), ea fiind un organ consultativ pe lângă Ministerul 
instrucţiunii Publice. Comisiunea - mai spune legea - "va întocmi, 
prin mijloacele ce i se vor pune la dispoziţiune de către ministru, 
inventariul general al tuturor edificiilor şi obiectivelor vechi din ţară, 
care prezintă un deosebit interes istoric sau artistic, pentru a căror 
conservare urmează să se ia măsuri" (art. 13). 

Odată cu instituirea sistemului inventarului, revizuit din 5 în 5 
ani, legea obliga că "nici un monument trecut în inventarul general nu 
va putea fi dărâmat, reparat sau restaurat, fără prealabila autorizare a 
Ministerului Cultelor şi Instrucţiunii Publice, care va hotărî, după ce 

ii 

va fi luat avizul Comisiunii monumentelor publice" (art.4) . Se mai 
prevedea că dreptul de expropriere în caz de utilitate publică (art. 4), 
iar în Regulamentul de aplicare s-a dat, pentru prima oară, o definiţie 
completă a monumentului: "pe sol sau în subsol, în uz sau scos din uz, 
religios sau civil, străvechi şi până la sfârşitul secolului al XVIII-lea, 
integru sau în ruină, singular sau complex, imobil sau mobil" . 

Conform regulamentului erau oprite lucrările de inovare şi 
obliga proprietarul la suportarea restaurării sau la expropriere, dădea, 
pe de altă parte, Comisiunii atribuţiuni exacte în aprobarea planurilor 
de restaurare, în inventarierea monumentelor cercetare şi valorificare, 
propagandă, pentru crearea unui "archiv arheologic" compus din 
planuri, desene, fotografii, literatură de specialitate şi instituia un 

ii 

sistem de raportare . 

Aplecându-ne asupra evidenţei menţionată în legea din 1892, 
care stabilea total nerealist, spunem noi, termenul de 30 noiembrie 



30 Afirmaţia a fost susţinută de cuvântările lui I. Kalinderu şi C. Dissescu rostite în 
şedinţa din 19 ianuarie (în B.C.M.I., 1913, p. 55). Singurul opozant a fost 
Mitropolitul Moldovei, Iosif Naniescu, dar care primeşte o replică usturătoare din 
partea lui Grigore Tocilescu (Velescu, Evidenţa, p. 62-63). 

Ibidem, p. 4. 
32 în Regulament, la capitolul I, intitulat "Despre monumentele publice şi 
conservarea lor" , p. 5-6. 

Lege- regulament, 1893, p. 7-9. 



279 



1893 pentru realizarea unei evidenţe a monumentelor şi precizând în 
acest sens alcătuirea unui formular care urma să fie trimis autorităţilor. 
El, formularul, cuprindea 9 categorii de informaţii legate de localizare, 
datare, tipologie, detalii tehnice, cum ar fi cele din ordinul conservării 
etc. 34 

Această prevedere a fost realizată abia în 1894, când prima 
listă a monumentelor istorice a fost publicată de CI. Bilciurescu (131 
de obiective), o lucrare deosebit de importantă, lipsind însă 
mănăstirile Neamţu, Hurezu ş.a.). Acestei liste i-a urmat Inventarul 
monumentelor publice şi istorice din România, care conţinea 534 de 
monumente publice şi 63 de monumente istorice, realizat şi publicat 

ie 

de VA. Urechia, B.P. Haşdeu şi Gr. Tocilescu. 

Comisiunea, formată din membri printre care îi menţionăm pe 
V. A. Urechia, T. Maiorescu, CC. Arion, Gr. Tocilescu, G. Sterian, 
B.P. Haşdeu ( în locul lui T. Maiorescu), N. Gabrielescu (în locul lui 
G. Sterian), Gr. Cerchez (în locul lui CC Arion), I. Kalinderu (în 
locul lui V.A. Urechia, din 1901) , Vasile Pârvan şi Er. A. Pangratti 

rt "7 

(din 1911) s-a concentrat asupra consolidării sistemului de ocrotire 
pentru formarea unei şcoli de restaurare care să aibă o bază materială, 
dar şi o conştiinţă naţională în acest domeniu. Ea a fost ajutată de alte 
reglementări juridice, la care unii din membrii săi au contribuit. 

Legea pentru descoperirea monumentelor si a obiectelor antice 
şi Regulamentul de aplicaţiune a acestei legi au fost influenţate de 



34 Vezi art. 20-24 din Regulament, p. 10-11. 

35 Velescu, op. cit. p. 16. 

36 Raport general, 1907, p. 29. 

37 "M.O." nr. 248/9 februarie 1911 (în B.C.M.I.), 1911, p. 111. 

38 Legea reglementează regimul săpăturilor şi autorizarea lor, obligă autorităţile 
locale să asiste la cercetări (art. 1-3), defineşte descoperirile, sub raport juridic, ca 
proprietate a statului şi reglementează înstrăinarea bunurior (art. 6). Regulamentul, 
mult mai tehnic, preciza în detalii, regimul juridic al descoperirilor şi săpăturilor şi 
cerea "un plan şi o descriere exactă a situaţiunei terenului" (art. 18), un raport de 
oportunitate din partea Muzeului naţional de antichităţi şi un raport la sfârşitul 
cercetării (art. 23) şi punea sub protecţie localităţile Turnu Severin, Constanţa, 
Mangalia, Hârşova, Ostrov, Macin, Isaccea, Celei, Turcoaia (art. 40), unde "primarii 
respectivi vor fi cu deosebită luare aminte când se fac săpături pentru veri o 
construcţiune şi în caz când se va da peste urme de zidării antice, mozaicuri, 
subterane sau temelii de edificii, să oprească îndată lucrările, până ce Ministerul, 
consultând pe directorul Muzeului de antichităţi, va aviza, după importanţa 
cazurilor, la măsurile ce sunt de luat pentru continuarea săpăturilor în mod 
sistematic sau numai pentru culegerea elementelor de informaţiuni necesare la 

Grigore Tocilescu, pe atunci director al Muzeului naţional de 
antichităţi. 

Acestea, împreună cu Legea pentru conservarea şi restaurarea 
monumentelor publice vor constitui un sistem practic de protecţie 
generală. Comisiunea, al cărei nume se va schimba după 1900 în 
Comisiunea Monumentelor Istorice, se va afirma tot mai mult în viaţa 
culturală a ţării. Nicolae Iorga deţine un rol, în acest sens, deosebit de 
important prin opera şi activitatea sa şi care impune o teorie 
românească şi o nouă viziune asupra monumentelor istorice. 
Responsabilitatea istorică în opera de restaurare a ajuns un adevărat 
principiu, urmat şi urmărit încă de atunci în lucrările practice. Din 
aceste aliniamente au decurs mai pe urmă şi criticile noi aduse de către 
Nicolae Iorga lucrărilor patronate de Secţiunea de la Cluj, date în grija 
arh. R. Wagner, întârziat şi fidel partizan al unităţii stilistice şi uneori 
vizibil neînţelegător faţă de valorile şi specificul arhitecturii naţionale. 

De toată această teorie beneficiază şcoala de restaurare 
istorică, ea impunând o serie de reguli aplicate cu perseverenţă. 

Nicolae Iorga, la momentul respectiv, a luat atitudine faţă de 
vandalii moderni care au dărâmat biserica lui Ştefan cel Mare de la 
Râmnicu Sărat sau faţă de restaurarea de la Putna "care i-a dat un 
lustru de noutate cel puţin jignitor , istoricul a fost nemilos faţă de 
lucrările arhitectului Lecomte de Noiiy. El îl numeşte, având o anume 
reţinere, "dictatorul fără nici un fel de răspundere şi faţă de nimeni, al 
tuturor restaurărilor". Ce a făcut, spune savantul, la Craiova, "pompos, 
risipitor şi neînţelegător reparată, la Curtea de Argeş, "distrugător 
radicală" şi realizată în "jargonul internaţional" - le supune unei critici 
dure, ajungând la concluzia că autorul a fost "ucenic al unei direcţii 
false". Nicolae Iorga cerea încă în 1910 fotografii, studii şi inventare 
amănunţite, iar restaurarea să fie concepută pe vechile fundaţii în mod 
obligatoriu . El propunea ca legislaţia în domeniu să fie înoită, mai 
adecvată noilor realităţi. Considera că "monumentele vechi trebuie 
ţinute în picioare, înstărite şi bine apărate. Frumosul şi scumpul lucru 
care se cheamă restaurare - şi înseamnă la noi altceva decât în ţările cu 
socoteală la ban - nu ni este de nevoie. Suntem datori să menţinem 
sau să cârpim, nu să facem la loc, nu să înnoim, să închipuim şi să 

restabilirea topografiei antice a localităţii" ("M.O.", 248/9 febr. 1911; "BCMI", 
1911, p. 7-16). 
N. Iorga, Istoria bisericii... , p. 96. 

40 Ibidem, p. 92. 

41 Şt. Ştefanescu, N. Iorga, p. 15-16. 

creăm. Oricine e slobod să facă o clădire nouă, în stil vechi, dar să nu 
fie îngăduit a o ridica pe locul, pe ruinele unui vechi monument al 
ţării. 42 

Nicolae Iorga, prin activitatea sa teoretică, imensă, dar şi prin 
cea practică, de membru şi apoi preşedinte al Comisiunii, a contribuit 
la impulsionarea servirii şi valorificării monumentelor. 

Este un fapt cunoscut că ideea de bază a concepţiei lui Nicolae 
Iorga despre monumentele istorice este aceea de argument grăitor al 
trecutului patriei. De aici necesitatea imperioasă a conservării, 
studierii şi popularizării monumentelor. Restaurarea trebuie, prin 
urmare, să menţină şi să pună în evidenţă modalităţile succesive în 
arta de a construi, a înfrumuseţa, unitatea spirituală a poporului 
român, trăinicia şi continuitatea sa pe acest pământ". 

în perioada 1892-1913 au fost clarificate o serie de aspecte 
organizatorice şi de ordin tehnico-metodologic: în arheologie, de 
exemplu, Gr. Tocilescu nota încă în 1895 că "cercetările arheologice 
sunt partea ce ne preocupă cu deosebire în restaurări şi tot ce are 
legătură cu monumentele ţării [...] . El s-a apropiat, astfel, de linia lui 
Alexandru Odobescu care făcea o legătură între cercetarea arheologică 
şi restaurare. Tot pe această linie, Grigore Tocilescu întocmeşte în 
1908 o circulară prin care extindea protecţia asupra Valului lui 
Trai an 45 . 

Tot în acest sens, unul dintre primii cercetători a 
monumentelor la noi, având o privire generală europeană, afirma, 
văzând starea precară a obiectivelor de la Târgovişte, Snagov, 
Cetăţuia, Cetatea Neamţului ş.a.: "... ar trebui să se facă săpături cu 
îngrijire şi studii care împreunate cu studiul monastirilor şi a celorlalte 
puncte strategice, ar forma istoria artei militare la noi" . 

Arhitectul Nicolae Gabrielescu (fost ajutor al lui L. de Nouy, 
din 1898 la Comisiunea Monumentelor Istorice) vorbeşte şi despre 
rosturile arheologiei în restaurare: "în lucrările de restaurare, studiul 



N. Iorga, Cum s-ar cuveni, p. 721-723. 
43 Ştefănescu, N. Iorga, p. 17. 



44 Restaurarea Monumentelor istorice 1865-1890, p. 187. Privind activitatea 
acestuia, vezi Radu Vulpe, Grigore Tocilescu, cercetător al antichităţilor şi director 
al Muzeului Naţional de Antichităţi, în Revista muzeelor, 1, an II, 1965, p. 25-38. 

45 Al. Lapedatu, Cronică 1908, I, p. 133. în 1933, V. Drăghiceanu repetă necesitatea 
unor instrucţiuni necesare conservării Drumului lui Traian în zona Caracal 
(Drăghiceanu, Monitorul Oficial, II, p. 49). 

N. Gabrielescu, Privire generală asupra monumentelor naţionale şi mijlocul de a 
împiedica distrugerea lor, Iaşi, 1889, p. 21-22. 

arheologiei îşi are o întrebuinţare mai largă, el trebuie să fie continuu 
călăuza artistului pentru a produce lucrări adevărate [...], pentru că nu 
e chemat să creeze, ci să respecte adevărul aşa cum este, chiar dacă n- 
ar fi frumos. Artistul restaurator mai e chemat să readucă în starea 
primitivă până în cele mai mici detalii un monument istoric, redându-i 
forma, culoarea şi viaţa sa şi acesta numai pentru părţile care lipsesc, 
aci e greaua sarcină a restauratorului" 7 . 

Tot atunci şi G. Murnu făcea dovada unei analize dure, cerând 
metode ştiinţifice unitare în abordarea săpăturilor de la Adamclisi. în 
anul 1910, referindu-se la documentaţia arheologică, G. Murnu scria: 
"Săpăturile arheologice, pe lângă alte condiţiuni, presupun şi ţinerea 
unui jurnal în toată regula. In el trebuiesc inventariate pe loc toate 
descoperirile, de orice natură ar fi ele. Zidării, piese arhitectonice, 
obiecte mărunte de tot felul, olărie, sculpturi, numismatică etc. cu nu 
numai etichetarea, numerotarea, înregistrarea şi arătarea precisă a 
locului unde s-au găsit, ci şi descrierea, uneori fotografierea sau 
desenarea lor. Şi această muncă trudnică şi îngrijită nu se face numai 
pentru importanţa obiectelor în sine, ci şi fiindcă prin ele se poate 
stabili natura unor ruine şi epoca din care datează ele şi în genere 
diferite straturi ale cetăţii, şi că prin urmare din simple curiozităţi 
devin documente ştiinţifice. 

Virgil Drăghiceanu, dar mai ales Vasile Pârvan, sugerează linii 
şi direcţii noi de cercetare, cerând în acelaşi timp înscrierea a cât mai 
multor obiective arheologice în lista celor protejate de lege . 

De cealaltă parte, Alexandru Lapedatu sesisează scăpările 
cercetării istorice medievale bazate exclusiv pe documente, dar a fost 
neglijată contribuţia arheologiei în cercetarea şi restaurarea 
monumentelor . 

In anul 1910, discutând despre necesitatea cercetării cetăţii 
Poenari, Alexandru Lapedatu cerea insistent începerea săpării 
sistematice a obiectivelor medievale . Această idee străbate mai 



47 Ibidem, p. 29. 

48 în 1911, la propunerea lui V. Pârvan, a fost aprobată împrejmuirea şi expropierea 
terenului, pe care este situai castrul Drobeta ("BCMI", V, 1912, p. 41, 88). 

49 Al. Lapedatu aprecia ca remarcabile pentru curentul favorabil introducerii 
cercetării arheologice, ca metodă preliminară restaurării monumentelor, lucrările lui 
Tocilescu, Pârvan, Romstorfer, Bogdan, Iorga, Ionescu-Gion, Drăghiceanu şi 
Pangratti (Monumentele, p. VI-XV). 

Al. Lapedatu, Două vechi cetăţi româneşti: Poienarii şi Dâmboviţa, în "BCMI", 
III, 1, 1910, p. 187. 

târziu, ca o necesitate a demonstrării tezelor romanizării şi 
continuităţii şi într-o lucrare a lui Ioan Andrieşescu care vedea ca 
termen limită al săpăturilor arheologice epoca întemeierii 
Principatelor 51 . 

Acest punct de vedere nu se referea numai la istoriografia şi 
ştiinţa conservării monumentelor din România. Atitudinea îi preocupa 
şi pe istoricii italieni, care au recunoscut încă în 1925 că între 
arheologie şi istoria medievală trebuie să existe legături mai bune . 

Comisiunea, dorind să controleze permanent terenul, să aplice 
legea, a numit o serie de personalităţi din rândul corpului didactic ca 
reprezentanţi ai săi în calitate de membri corespondenţi . Ea le va da 
autoritate, mai ales acolo unde săpăturile clandestine ale "comorilor" 
produceau pagube însemnate, comerţul ilicit cu bunuri arheologice 
fiind înfloritor. 

"Buletinul Comisiunii" apare pentru creşterea numărului de 
monumente clasate şi pentru popularizarea lor. Rolul esenţial pentru 
realizarea lui i-a revenit secretarului Alexandru Lapedatu, care-i dă un 
profil stabil şi realizează un colectiv de colaboratori eminenţi, tratând 
permanent în mod unitar monumentele de pe tot teritoriul ţării . Prin 
paginile sale "Buletinul Comisiunii se cerea insistent controlul real al 
lucrărilor de proiectare şi restaurare, documentaţie ştiinţifică şi 
recepţia lucrărilor. 

în vederea protejării, încă din anul 1909, Comisiunea introduce 
însemnul specific pentru monumente . 

Efectul "anilor grei (economic vorbind, n.n.) pentru soarta 
monumentelor noastre istorice: autorităţile comunale şi epitropiile 
bisericeşti, cu de la sine putere, se apucară de renovat şi - vorba vine - 
de restaurat, alternând şi nimicind caracterul vechiu şi specific al 
unora dintre cele mai însemnate monumente, iar unde socotiră că nu 
mai e nimic de făcut, dărâmară pur şi simplu". Luările de poziţie ale 
membrilor Comisiunii fată de asemenea intervenţii au fost, uneori, 



51 Vezi I. Andrieşescu, De la preistorie la evul mediu, Bucureşti, 1924. 

Gino Chierici, Restauration des monuments en Campanie, în La conservation, p. 
319. 

53 în rândul lor nu sunt numiţi: C. Moisil (Dobrogea), Al. Bărcăcilă (Mehedinţi), 
Sever Mureşanu şi D. Atanasiu (Iaşi), G. Sterian (Bacău), Ilie Ghibănescu 
(Constanţa), Oreste Tafrali (Iaşi) ş.a. 

54 Vezi (Decizia 34.329 / 19 octombrie 1907), iar în amănunt Deciziune "BCMI", 
prezentând obiectivele publicaţiei. 

55 Raport general, 1909, p. 189. 
56 Ibidem, 1907, p. 189. 

foarte dure. în anul 1907, Virgil Drăghiceanu califică situaţia de la 
Potlogi ca inadmisibilă, arătând oficialităţilor că "în zidurile unde 
şezuse un i al ţării, porcii continuă să se răsfeţe pe un strat gros de 2 m 
de gunoi, iar celor ce conduceau Craiova, prezentând paragina în care 
se găsea Bănia, "simţ de conservare a rămăşiţelor trecutului" . Ţinând 
cont de aceste realităţi, Comisiunea a adoptat de câţiva ani ca 
principiu conducător în lucrările sale recomandarea de lucrări parţiale 
şi raţionale de conservare şi întreţinere prin cari se realizează un îndoit 
beneficiu: se păstrează mai întâi monumentele până la vremuri mai 
priincioase şi oameni mai înţelegători şi mai cu interes pentru ele şi se 
pot împărtăşi apoi mai multe asemenea lucrări; preocuparea ei de 
căpetenie nu este deşteptarea interesului public prin lucrări de trufie, 
ci prin lucrări care să cuprindă, ca material documentar, tot ce e 
necesar şi totodată cu putinţă de adunat şi publicat . 

Discutând condiţiile grele în care trebuia să se realizeze 
conservarea - restaurarea, în Raportul general pe anul 1907 se arăta: 
"Cântărind trebuinţele cu relativitatea mijloacelor (Comisiunea n.n.) a 
văzut că principiul conducător, adoptat în lucrările sale, de a 
recomanda, în locul lucrărilor mari şi costisitoare de restaurare, lucrări 
mai mici şi parţiale de conservare şi întreţinere, este cel mai acomodat 
împrejurărilor şi nevoilor [...]. Aceasta însă, decât e un mijloc nu e şi 
un scop care trebuie să rămână: readucerea la deplină viaţă a vechilor 
noastre monumente istorice învingând chiar piedicile de astăzi ce stau 
în calea unor asemenea lucrări, lipsa nu numai a mijloacelor, ci şi a 
oamenilor meşteri şi bine pregătiţi pentru a lor conservare şi 
restaurare 5 . 

Cât priveşte aşa-zisul exod al bunurilor arheologice, 
etnografice şi documentare s-au plâns mulţi oameni de cultură şi artă. 
Constantin Moisil, în 1911, cerea să fie luate măsuri pentru a stagna 
acest fenomen în privinţa pieselor arheologice. 



Idem, Bănia, p. 194. 

58 Astfel se credea că se va contribui "în măsură putincioasă la progresul studiilor 
istorice, arhitectonice şi artistice, cu specială privire la monumentele noastre istorice, 
şi să rămâie pentru cei viitori o arhivă de icoane cât mai credincioase şi toate 
raporturile a stării în care se găsesc astăzi monumentele noastre străbune" ("BCMI"), 
I, 1908, p. 7-8. 

59 "BCMI", 1908, p. 45. 

60 C. Moisil, Două morminte antice din Dobrogea, în "BCMI", 191 1, p. 128-129. 

în anul 1909, N. Iorga solicita imperios măsuri prohibitive 
pentru a se opri comerţul ilicit cu piese culturale . 

Al. Tz. Samurcaş dezvăluia şi el exportul şi pierderile grave 
de valori culturale. Intre timp, în anul 1922 C.M.I. a intervenit la 
Ministerul Finanţelor - Direcţia Vămilor (prin adresa 43/31 ianuarie 
1922) pentru a se stopa ieşirea din ţară a bunurilor culturale. 

Legea din 1892 devenise depăşită de condiţiile concrete ale 
vremii şi trebuia înnoită , astfel că la 28 martie 1913 Adunarea 
deputaţilor, iar la 30 martie 1913, Senatul, votează noua lege pentru 
conservarea şi restaurarea monumentelor istorice. Ea instituia 
Comisiunea pe lângă Casa Bisericii (înfiinţată în 1903) şi sub 
autoritatea Ministerului Instrucţiunii Publice; îi dădea atribuţii 
deosebit de largi în privinţa conservării - restaurării, supravegherii 
săpăturilor arheologice, inventarierii monumentelor, inclusiv pentru 
un propus Corpus inscriptionum Slavo-Romanicarum, în organizarea 
muzeelor regionale şi educarea marelui public (art. 2). Legiuitorul 
cerea mijloace speciale pentru evidenţa monumentelor şi săpăturilor 
arheologice (art.3), reglementa rostul comisiei formată din 9 membri 
şi membri onorifici corespondenţi (art. 5-6) şi-i asigura acesteia 
serviciile de resort (secretariat, arhitectură, bibliotecă, arhivă, muzeu), 
compuse din 11 salariaţi (art.8) . 

Legea nouă înfiinţa o Casă a monumentelor istorice, finanţată 
de stat, pentru studierea, conservarea şi restaurarea monumentelor ca 
şi pentru săpături arheologice (art. 12). Un element cu totul nou îl 
constituia definirea monumentului istoric, limitat cronologic la anul 
1834. Prin Decretul 3475 din mai 1913 erau numiţi ca membri: 
episcopul Dunării de Jos, D.D. Nifon, I. Kalinderu, CI. Istrati, D. 
Onciul, E.A. Cerkez, G. Murnu, G. Balş (preşedinte este ales I. 
Kalinderu, urmat de C Istrati, în locul lui Kalinderu este numit, apoi, 
V. Pârvan (în decembrie 1913) . 



61 N. Iorga, Istoria bisericii..., II, 1909, p. 130 şi în O exploraţie arheologică şi 
istorică a judeţului Olt, în "BCMI", 1933, p. 121-123. 

62 Al. Tzigara. Samurcaş, Muzeologie românească, Bucureşti, 1936, p. 8-9; idem, 
Muzeul Neamului, p. 9; idem, Muzeul naţional, p. 49. 

63 în prezenţa ministrului C.G. Dissescu, I. Kalinderu arăta la şedinţa C.M.I. din 1 
decembrie 1912 că legea era depăşită, cerându-se noi atribuţii pentru comisie 
("B.C.M.I"), 1912, anexe, p. 191-192)'. 

64 Legea a fost publicată în "Monitorul Oficial", nr. 21 din 28 aprilie /li mai 1913, 
p. 1-8. 

65 "Monitorul Oficial", nr. 32 din 14/27 mai 1913, p. 10-15. 

Deosebit de interesante sunt noile idei care preced atribuţiile 
sporite ale Comisiunii, rezultate din cuvântările lui I. Kalinderu şi C. 
Dissescu. Ei afirmau că noua lege e "izvorâtă din experienţă şi din 
trebuinţă simţite şi alcătuite cu caldul interes"; că ea aducea mai mulţi 
membri (9 în loc de 5), limitarea mandatului la 5 ani, lărgirea 
atribuţiilor la monumente şi muzee, un personal tehnic ceea ce arată 
rolul sporit al arhitecţilor în lucrările Comisiunii, trecerea săpăturilor 
arheologice, sub îndrumarea sa. In ultimul caz se declara că 
"arheologia este mâna dreaptă pentru studierea monumentelor 
istorice" 66 . 

Din aceste cuvântări, ca şi din textul legii, reiese şi un alt fapt, 
deosebit de interesant: studierea amănunţită a legislaţiei franceze şi 
italiene afectate monumentelor istorice şi în special săpăturilor 
arheologice şi încercarea de a acomoda unele prevederi la situaţia 
specific românească, problema rămânând o permanenţă în sistemul de 
gândire şi acţiune al Comisiunii monumentelor. Instalată la 17 mai 
1913, Comisiunea a jucat un rol important în viaţa culturală 
românească, din sânul ei desprinzându-se în această etapă, tot mai 
mult, figura lui Dimitrie Onciul. Comisiunea trebuie să impună 
principiul că "naţiunile nu trăiesc numai prin prezent, ci şi prin trecut. 
Din acest trecut se frământă prezentul, iar din cunoaşterea temeinică a 
istoriei izvorăşte îndemnul şi energia luminată care pregăteşte 
viitorul 7 . 

Noua Comisiune îşi începe activitatea într-un climat politic şi 
economic destul de puţin prielnic, la realizarea unui program de lucru, 
care va fi întrerupt de primul război mondial. Membri ai Academiei 
Române, dar şi patrioţi cultivaţi, arhitecţi, se pronunţă cu toate puterile 
pentru apărarea monumentelor. De exemplu N. Ghica - Budeşti, (din 
1907 la Comisiunea Monumentelor Istorice), unul din apărătorii 
acestora, scria următoarea constatare: "duşmanii mai mari chiar decât 
timpul, care le ruinează încetul cu încetul, sunt oamenii neînţelegători 

[...] 68 . 

H. Stahl, încă din 1914, vorbind de mănăstirea Mihai Vodă, 
sugera că: "Nu ar trebui să se dărâme casă, să se alinieze stradă, fără 
obligativitatea fotografierii înainte şi după prefacere, ca să se poată 
urmări, an de an si zi cu zi, înfrumuseţarea oraşului ori vinovata 



66 Ibidem,p. 15-30. 

67 Cuvântarea lui I. Kalinderu cu ocazia instalării noii Comisiuni ("BCMI"), 1926, p. 
10. 

68 N. Ghica-Budeşti, Câteva biserici de lemn din Oltenia, în "BCMI", 1926, p. 10. 

distrugere a urmelor neajunse încă de la ceasul fatalei pieiri. Pisaniile 
bisericilor, inscripţiile, traduse ori transcrise cu litere latine ar trebui să 
se poată ceti la intrarea fiecărui monument, pentru că trecătorul, 
cetindu-le, să poată căpăta imbold să înveţe istoria ţărei ce se cunoaşte 
atât de puţin, să prindă iubire pentru oraşul în care s-a născut, în care 
trăieşte" 69 . 

Venind în întâmpinarea unor hotărâri preventive, în capitală, 
pe anul 1914, au fost adresate primăriei următoarele: 

"Exprimăm dorinţa deci, ca cu prilejul oricăror săpături de 
canalizare sau faceri de temelii, în cari s-ar descoperi urme de ale 
vechiului Bucureşti, Primăria să încunoştiinţeze Comisiunea 
Monumentelor Istorice, care ar putea salva, astfel, multe amintiri ale 

70 

trecutului, cari nu se mai pot găsi pe altă cale . 

In apărarea monumentelor, Comisiunea Monumentelor Istorice 
a intervenit de nenumărate ori: în 1935, la Iaşi, cerea "izolarea 
completă a celor patru laturi a fostei Mănăstiri Golia, creându-se o 
stradelă de 6 m lungime. 

Pentru că Nicolae Iorga aprecia că "laşul este prin sine însuşi 
un muzeu naţional şi o datorie sfântă ne îmbie la străduinţă neobosită 
şi continuă de a îngriji ca monumentele sale istorice să nu fie 
înăbuşite, desprinzându-se în toată strălucirea neîntunecată pe 
orizontul trecutului nostru. Trebuie să le dăm spaţiu şi atmosfera 
necesară traiului lor ca să respire aerul curat cu care s-au înviorat 
strămoşii şi ctitorii când le-au clădit şi să soarbă credinţe şi graiul 
românesc, care va răspunde cu toată puritatea lui ecoului ce răsună din 

71 

zidurile lor" . Prin aceste argumente, Nicolae Iorgacerea "de a se 
declara supuse expropierii toate terenurile din jurul monumentelor 
istorice, pe o rază de 500 m; interzicându-se de azi înainte pe aceste 
zone clădiri noi sau reparaţiuni, obligând şi dărâmarea tuturor 

79 A 

clădirilor insalubre" . In acelaşi timp, şi V. Vătăşianu, referindu-se în 
primul rând la Transilvania, în lucrarea sa Istoria artei feudale în 
Ţările Române, pretindea protecţia a tot ce era vechi, mai ales 
substrucţii, "indiferent de aspectul sub care se înfăţişează în momentul 
de faţă, iar apoi se impune cercetarea lor în colaborare cu arhitecţii 
cărora le sunt încredinţate restaurările, refacerile şi reconstrucţiile". 



69 Henri Stahl, Mănăstirea Mihai Vodă, palat domnesc, în "BCMI", 1914, p. 38-39. 

70 Virgil Drăghiceanu, Palatul lui Bibescu de la Băneasa, în "BCMI", 1914, p. 178. 

71 Scrisoare semnată de N. Iorga, 29 mai 1935, în "Almanahul Convorbiri 
Literare", 19SI, p. 26. 

Scrisoare către Primăria laşului, idem, p. 27. 

în această perioadă au fost realizate o serie de lucrări, printre 
care au fost: restaurarea făcută de Grigore Cerkez la biserica 
domnească de la Curtea de Argeş, în 1915 , cea de la biserica lui 
Negru Vodă din Câmpulung 7 , de la Căldăruşani, Stavropoleos, 
biserica Bucur, de la Curtea Veche, mănăstirea Dealu, numai în 1914 
restaurându-se 23 de obiective (din care 13 în Moldova) . 



73 Lucrarea a fost apreciată ca un "model", în D. Onciul, Raport întocmit împreună 
cu I. Bogdan şi N. Iorga, înaintat Academiei Române cu privire la Biserica 
Domnească, Curtea de Argeş, 9 oct. 1915, Opere, I, p. 348-349. 

Dimitrie Onciul, Radu Negru, Scrieri istorice, I-II, Bucureşti, Ed. Ştiinţifică, 1968. 
75 "Analele CMI", 1914, p. 61. 

